
KOMMISSIONENS NEDSÆTTELSE, KOMMISSORIUM OG PERSONALE 


1. KOMMISSIONENS NEDSÆTTELSE, 
KOMMISSORIUM OG PERSONALE 


I medfør af $ 1 i lov nr. 359 af 2. juni 1999 om undersøgelse af politiets efter- 
retningsvirksomhed på det politiske område og af de aktiviteter, der var bag- 
grunden for denne virksomhed (PET-kommissionsloven), nedsatte regeringen 
i efteråret 1999 den såkaldte PET-kommission, som herved afgiver beretning. 

Som Kommissionens medlemmer udpegedes landsdommer Ulla Rubinstein 
(formand), professor Ditlev Tamm, professor Jens Vedsted-Hansen, lektor Hen- 
rik S. Nissen og lektor Johnny Laursen. 

Formanden blev i i henhold til lovens $ 1, stk. 1, udpeget efter indstilling fra 
præsidenterne for Østre og Vestre Landsret, mens to medlemmer udpegedes 
efter fælles indstilling fra Institut for Historie ved Københavns Universitet og 
Historisk Institut ved Aarhus Universitet, og to medlemmer udpegedes efter fæl- 
les indstilling fra Det Juridiske Fakultet ved Københavns Universitet og Juridisk 
Institut ved Aarhus Universitet. 

Kommissionen holdt sit første møde den 1. september 1999. På Kommissio- 
nens 2. møde den 1. oktober 1999 blev dommer, nu landsdommer, Michael Ki- 
strup godkendt som sekretær for Kommissionen, og advokat Axel Kierkegaard 
blev godkendt som Kommissionens udspørger. Som yderligere udspørger blev 
endvidere senere antaget advokat Allan Lund Christensen. 

Landsdommer Ulla Rubinstein blev sygemeldt den 27. marts 2000. Den 1. juli 
2000 blev landsdommer Leif Aamand udpeget som ny formand for Kommis- 
sionen, og Ulla Rubinstein udtrådte samtidig af Kommissionen. 

Lektor Henrik S. Nissen udtrådte af helbredsmæssige årsager af Kommis- 
sionen den 15. juni 2005. Henrik S. Nissen var udpeget efter indstilling fra in- 
stitutterne for historie ved Københavns og Aarhus Universiteter, og efter disses 
indstilling blev adjunkt, ph.d. Regin Schmidt den 15. juni 2005 udpeget som nyt 
medlem af Kommissionen. Regin Schmidt var allerede pr. 1. juni 2001 blevet 
ansat til at bistå Kommissionen. 

Kommissionen har i øvrigt haft følgende medarbejdere: 


Kontorfuldmægtig Rikke Christiansen fra den 1. juni 2000. 
Dommerfuldmægtig Ole Stryhn i perioden 1. juni 2000 - 1. juni 2002. 
Cand.mag. Ingeborg Philipsen i perioden 15. juni 2002 — 1. december 2005. 
Cand.jur. Kristine Røberg i perioden marts — juni 2003. 

Cand.mag. Sarah O'Neill von Essen i perioden 1. april 2003 — 1. september 
2006. Forud for dette tidspunkt bistod hun fra den 1. oktober 2002 Kommissio- 
nen som studentermedhjælp. 

Cand.mag. Sebastian Lang-Jensen i perioden 1. august 2003 — 15. juni 2006. 

Cand.mag. Geese Friis Hansen i perioden 1. september 2003 — 1. april 2004. 

Stud.mag. Martin Løntoft i perioden 1. juli 2004 — 15. juli 2004. 

Cand.jur. Nicoline Nyholm Miller i perioden 1. september 2004 — 1. juli 2006. 

Mag.art. Chris H. Larsen i perioden 1. april 2006 — 1. juni 2009. Forud for 
dette tidspunkt bistod han fra den 15. marts 2005 Kommissionen som studen- 
termedhjælp. 

Ph.d. Rasmus Mariager fra den 1. juli 2005. 

Ph.d. Morten Heiberg fra den 1. februar 2006. 

Lektor, dr. phil. og ph.d. Mogens Pelt i perioden fra den 1. januar 2007 til den 
1. september 2008. 


Kommissionen er endvidere blevet bistået af arkivar Karen Hjorth, Rigsarkivet, 
vedrørende Kommissionens arkiver og journal. 


1.1. Færøerne og Grønland 


PET-kommissionsloven gælder ikke umiddelbart for Færøerne og Grønland, 
men kan ved kongelig anordning sættes i kraft for disse landsdele med de af- 
vigelser, som de særlige færøske og grønlandske forhold tilsiger, jf. lovens $ 22. 
Ved anordning nr. 721 af 13. august 2001 er PET-kommissionsloven pr. den 
1. september 2001 trådt i kraft for Færøerne. 
Ved anordning nr. 882 af 10. oktober 2001 er PET-kommissionsloven pr. den 
1. november 2001 trådt i kraft for Grønland. 

1.2. Baggrunden for PET-kommissionens nedsættelse 


Baggrunden for nedsættelsen af PET-kommissionen er beskrevet i de nedenfor 
citerede almindelige bemærkninger til lovforslaget, der blev fremsat i oktober 
1998. Det bemærkes i denne forbindelse, at efter lovforslaget var Kommissionens 
opgave i forhold til den gennemførte lov begrænset til en retlig vurdering, idet 
Kommissionen efter forslaget skulle vurdere, om PET siden 1968 i sin virksom- 
hed i forhold til politiske partier mv. i Danmark havde efterlevet de regler og 
retningslinjer for tjenestens virksomhed, som var fastsat af Folketinget eller re- 
geringen. Kommissionen skulle endvidere efter forslaget på grundlag heraf ud- 
tale sig om, hvorvidt der af embedsmænd måtte antages at være begået fejl eller 
forsømmelser, der kunne give anledning til, at staten søgte et retligt ansvar gen- 
nemført. Efter behandling i Folketingets Retsudvalg fremsattes det ændrings- 
forslag, der førte til den gældende formulering af Kommissionens opgave, som 
omfatter en bred historisk beskrivelse af PET's virksomhed i perioden fra 194; til 
1989, samt en retlig vurdering for så vidt angår perioden fra 1968 til 1989. Samti- 
dig udgik spørgsmålet om vurdering af enkeltpersoners retlige ansvar. Bemærk- 
ningerne til ændringsforslaget vil blive omtalt i forbindelse med den nærmere 
beskrivelse og fastlæggelse af kommissoriet under afsnit 1.3. 

I lovforslagets almindelige bemærkninger er anført bl.a. følgende om bag- 
grunden for nedsættelsen af PET-kommissionen, jf. FT 1998-99, tillæg A, s. 1765 
f:: 


”Gennem årene har der ved adskillige lejligheder været debat om Politiets Efter- 
retningstjeneste (PET). Debatten har ofte vedrørt det spændingsfelt, der kan være 
mellem på den ene side en efterretningstjenestes virksomhed og på den anden side 
politisk motiverede aktiviteter i samfundet. 


I den senere tid har debatten om PET været meget omfattende. På samme måde 
er det også i en række andre europæiske lande et aktuelt tema at drøfte, hvorledes 
efterretningstjenesters rolle bør være i et nutidigt demokratisk samfund. De for- 
skellige drøftelser herom må antages til dels at afspejle, at der med murens fald og 
afslutningen på den kolde krig er sket nogle afgørende ændringer i den udenrigs- 
og sikkerhedspolitiske situation i Europa og dermed også i de grundlæggende vil- 
kår for efterretningstjenesternes virksomhed. 


Et væsentligt omdrejningspunkt for den seneste tids danske debat har været en 
regeringserklæring af 30. september 1968 med følgende indhold: 

»Regeringen har i dag besluttet, at registrering af danske statsborgere ikke længere 
må finde sted alene på grundlag af lovlig politisk virksomhed. 


At sådanne registreringer hidtil har fundet sted har ofte givet anledning til debat 
både under den nuværende og tidligere regering. Det beror naturligvis på et skøn, 
om registreringer af denne art er nødvendige. De sikkerhedsmæssige hensyn står 
her over for hensynet til, at den enkelte borger frit kan udfolde sig. 


Principielt må det erkendes, at en virksomhed, der holder sig inden for de græn- 
ser, der er afstukket ved lovgivningen, ikke bør give anledning til registrering hos 
politiet. Efter at have afvejet disse modstående hensyn har regeringen fundet det 
forsvarligt efter omstændighederne at opgive registrering alene på grundlag af lov- 
lig politisk virksomhed. 


Såfremt der fra tidligere måtte være registrerede oplysninger af denne art, vil de 
blive tilintetgjort.« 


I den aktuelle debat har ikke mindst denne erklæring dannet udgangspunkt for 
bl.a. drøftelser om, hvorledes det til stadighed sikres, at borgernes ret til at udøve 
lovlige politiske aktiviteter ikke bliver krænket - eller kan blive oplevet som kræn- 
ket - i forbindelse med varetagelsen af PET's opgaver. 


Et andet aspekt i debatten har været spørgsmålet om PET's hidtidige overholdelse 
af gældende regler og retningslinier. Også i denne. sammenhæng har et domine- 
rende element været PET's rolle i relation til politisk motiverede aktiviteter. 


Efter at en række spørgsmål af den omhandlede karakter var blevet rejst, bad Ju- 
stitsministeriet i marts 1998 PET om at redegøre bl.a. for tjenestens efterforskning 
og informationsindsamling i forhold til den yderste politiske højre- og venstrefløj 
og i forbindelse med faglige konflikter. PET's redegørelse herom blev offentliggjort 
i april 1998. 


Endvidere besluttede regeringen i april 1998 at nedsætte et udvalg, der skal over- 
veje en række spørgsmål om det fremtidige regelsæt for PET og til dels også For- 
svarets Efterretningstjeneste (FE). Af kommissoriet for dette udvalg (Udvalget 
vedrørende Politiets og Forsvarets Efterretningstjenester) fremgår således, at man 
skal gennemgå regelgrundlaget for PET og i lyset heraf overveje behovet for og ud- 
formningen af en mere samlet regulering af tjenestens virksomhed. Udvalget skal 
også overveje spørgsmål om den enkelte borgers ret til at få indsigt i registrerede 
oplysninger om sig selv, herunder indsigt i oplysninger fra en tidligere, afsluttet 
(historisk) periode. 


Når regeringen herudover nu foreslår, at der iværksættes en bagudrettet undersø- 
gelse af dele af PET's virksomhed, skyldes det, at der i løbet af sommeren 1998 er 

fremkommet oplysninger, der skaber tvivl om, hvorvidt PET i enhver henseende 
har overholdt gældende regler og retningslinier for tjenestens virksomhed. 


For det første drejer det sig om to dokumenter, der viser, at PET i december 1968 
- altså få måneder efter udstedelsen af den omhandlede regeringserklæring beslut- 
tede (fortsat) at registrere medlemmer af bl.a. DKP's central-komité og Køben- 
havnsledelse samt. VS's hovedbestyrelse og Københavnsledelse, selv om de pågæl- 
dende alene var kendt som medlemmer af de nævnte ledelser. Denne registrering 
fandt efter det foreliggende sted frem til august 1974. 


Af en notits af 19. december 1968 fra PET fremgår således bl.a.: 


».. at følgende personer skal registreres - også hvis de alene er kendt som medlem- 
mer af: 

DKP's centralkomite og DKP's Københavnsledelse 

DKU's hovedbestyrelse og DKU's Københavnsledelse 

VS's hovedbestyrelse og VS's Københavnsledelse 

SUF's landsledelse og SUF's Københavnsledelse 


Da forannævnte i dag blev bestemt har vi gået sagerne igennem fra B. 67.530 og 
tilbage til B. 61.980, hvorved formentlig allerede en hel del af disse personer er 
makuleret. .« 


Og i en notits af 21. august 1974 fra PET hedder det bl.a.: 


». . Siden regeringsbeslutningen af 30/9-1968, hvorefter man ikke længere måtte 
registrere alene på grundlag af lovlig politisk virksomhed, har det her i afdelingen 
været almindeligt, at personer i DKP's, DKU's, VS's og SUF's topledelse skulle være 
registreret. - Det er i dag bestemt, at disse personer ikke mere må registreres . . .« 


Registrering af et politisk partis ledende eller menige medlemmer kan være i fuld 
overensstemmelse med regeringserklæringen af 30. september 1968. En sådan re- 
gistrering vil navnlig kunne ske, hvis et politisk parti med rimelighed kan mistæn- 
kes for at være rammen om eller udgangspunkt for alvorlige ulovligheder. Der er i 
så fald ikke tale om lovlig politisk virksomhed, og det følger derfor af regeringser- 
klæringen, at registrering kan finde sted. 


Dette kræver imidlertid, at to centrale betingelser er opfyldt. For det første kræves 
det, at PET har foretaget en vurdering, der giver grundlag for en sådan mistanke. 
For det andet skal dette mistankegrundlag forelægges for de kontrolorganer, der 
fører tilsyn med PET. 


Det har ikke af det foreliggende materiale været muligt at se, på hvilket grundlag 
PET gennemførte denne registreringspraksis. Det er derfor ikke muligt uden en 


Indledning 


KOMMISSIONENS NEDSÆTTELSE, KOMMISSORIUM OG PERSONALE 


nærmere undersøgelse at afklare, om den registreringspraksis, som PET besluttede 
i december 1968 og fortsatte frem til august 1974, har ligget inden for rammerne af 
regeringserklæringen. 


For det andet er der i løbet af sommeren 1998 opstået tvivl om, i hvilket omfang 
og på hvilket grundlag personoplysninger, som efter regeringserklæringen fra sep- 
tember 1968 ikke længere måtte registreres, er blevet opført og bevaret i arbejds- 
kartoteker hos tjenesten navnlig i perioden 1968 til 1985. 


Det anførte indebærer, at der umiddelbart kan rejses tvivl om PET's overholdelse 
af regeringserklæringen fra september 1968, hvis forbud mod at registrere danske 
statsborgere alene på grundlag af lovlig politisk virksomhed må anses for at have 
en principiel og grundlæggende karakter. 


Regeringen finder, at oplysninger, der giver grundlag for en sådan tvivl, må under- 
søges og afklares. Sker det ikke, vil det kunne skade tilliden til PET's virksomhed. 
Og netop i et demokratisk samfund må der være tillid til, at efterretningstjenesten 
udøver sin virksomhed på retmæssigt grundlag. 


Den rejste tvivl vil ikke kunne afklares på en grundig og retssikkerhedsmæssig 
forsvarlig måde uden en egentlig undersøgelse, der giver mulighed for at stille 
spørgsmål til den relevante personkreds. 


På den baggrund er det regeringens opfattelse, at der med henblik på at opnå størst 
mulig afklaring bør nedsættes en undersøgelseskommission til at gennemføre en 
bred undersøgelse af PET's virksomhed siden 1968. Undersøgelsen bør ikke be- 
grænses til PET's registreringspraksis, men bør også omfatte andre dele af PET's 
virksomhed i forhold til politiske partier, faglige konflikter, politisk-ideologisk 
prægede grupperinger og bevægelser i Danmark, herunder efterretningstjenestens 
overvågningsaktiviteter.” 


Den omtalte notits af 19. december 1968 behandles i Kommissionens beretning 
bind 3. 

1.3. PET-kommissionens kommissorium 
Kommissionens kommissorium er anført i lovens $ 3, der er sålydende: 


”$ 3. Undersøgelseskommissionen har til opgave at undersøge og redegøre for 

1) politiets efterretningsvirksomhed i perioden 1945-1989 i forhold til politiske 
partier, faglige konflikter og politisk-ideologisk prægede grupperinger og bevæ- 
gelser i Danmark og 

2) karakteren af de aktiviteter i politiske partier m.v., der i den nævnte periode var 
baggrunden for politiets efterretningsvirksomhed på dette område. 

Stk. 2. Undersøgelseskommissionen skal endvidere, for så vidt angår perioden 
1968-1989, vurdere politiets efterretningsvirksomhed set i forhold til de aktiviteter, 
der er nævnt i stk. 1, nr. 2, og herunder belyse, om virksomheden er udøvet i over- 
ensstemmelse med de regler og retningslinjer, som har været fastsat af Folketinget 
eller regeringen. 

Stk. 3. Undersøgelseskommissionen kan inden for de rammer, der i øvrigt er fast- 
sat i stk. 1 og 2, beslutte, at dens opgave også skal omfatte nærmere angivne for- 
hold, der vedrører perioden efter 1989. Undersøgelseskommissionens beslutnin- 
ger herom kan ikke påkæres” 


I motiverne til lovforslaget er om kommissoriets indhold bl.a. anført følgende, 
jf. FT 1998-99, tillæg A, s. 1767: 


” 


Kommissionen skal undersøge, klarlægge og vurdere, om Politiets Efterretnings- 
tjeneste siden 1968 i sin virksomhed i forhold til politiske partier, faglige konflikter 
og politisk-ideologisk prægede grupperinger og bevægelser i Danmark har efter- 
levet de regler og retningslinier for tjenestens virksomhed, som har været fastsat af 
Folketinget eller regeringen. 


Undersøgelsen angår således efterretningstjenestens virksomhed på »det politiske 
område«. Uden for undersøgelsen falder bl.a. efterretningstjenestens virksomhed 
i alle sager om spionage, terrorisme, spredning af masseødelæggelsesvåben m.v., 
hvor mistanken retter sig mod personer uden tilknytning til politiske partier m.v. i 
Danmark. Sager, hvor personer med en sådan tilknytning måtte være mistænkt for 
spionage, terrorisme m.v., er derimod omfattet af undersøgelsen. 


” 

I de specielle bemærkninger anføres bl.a. om $ 3 følgende, jf. FT 1998-99, tillæg 
Å, S. 1771: 


”Undersøgelsen angår kun den del af efterretningstjenestens virksomhed, der 
i perioden har været rettet mod politiske partier, faglige konflikter og politisk- 
ideologisk prægede grupperinger og bevægelser i Danmark. 


Uden for undersøgelsen falder for det første efterretningstjenestens virksomhed i 
forbindelse med sikkerhedsgodkendelser i det omfang, der er tale om sikkerheds- 
godkendelse af personer uden tilknytning til politiske partier m.v. Har en person 
derimod været kendt af efterretningstjenesten som medlem af et politisk parti eller 
en politisk-ideologisk præget gruppering, og er denne oplysning indgået i en sag 
om sikkerhedsgodkendelse, vil dette være omfattet af undersøgelsen. 


Uden for falder endvidere den del af Politiets Efterretningstjenestes virksomhed, 
der udelukkende angår kontraspionage, bekæmpelse af terrorisme, hindring af 
spredning af masseødelæggelsesvåben, personbeskyttelse og rockerefterforskning. 
Denne generelle begrænsning gælder ikke blot i forhold til verserende sager, men 
også i forhold til afsluttede sager. 


Uden for undersøgelsen falder herefter efterretningstjenestens virksomhed i alle 
sager om spionage, terrorisme m.v., hvor mistanken retter sig mod personer uden 
tilknytning til politiske partier m.v. i Danmark. Sager, hvor personer med en sådan 
tilknytning måtte være mistænkt for spionage, terrorisme m.v., er derimod omfat- 
tet af undersøgelsen” 


Lovens $ 3 fik sin endelige ordlyd ved det ovenfor nævnte ændringsforslag til 
lovforslaget. I bemærkningerne til $ 3 (Retsudvalgets betænkning den 20. maj 
1999) er bl.a. anført følgende, jf. FT 1998-99, tillæg B, s. 1171-1173: 


”» 


Med forslaget til ny $ 3 gives undersøgelsen et bredere perspektiv, idet den får 
karakter af en sammenhængende, bred historisk undersøgelse for hele perioden 
1945-1989. Undersøgelsen omfatter både politiets efterretningsvirksomhed i for- 
hold til politiske partier m.v. og karakteren af de aktiviteter i politiske partier m.v., 
der i den nævnte periode var baggrunden for politiets efterretningsvirksomhed 
på området. 


Undersøgelseskommissionen skal for så vidt angår perioden 1968-1989 endvidere 


vurdere politiets efterretningsvirksomhed set i forhold til de aktiviteter i politiske 
partier m.v., der var af efterretningsmæssig interesse, og herunder belyse, om virk- 

somheden er udøvet i overensstemmelse med de regler og retningslinjer, som har 
været fastsat af Folketinget eller regeringen. 


Spørgsmålet om PET's overholdelse af regler og retningslinjer vedrører således 
alene perioden fra 1968-1989. Det betyder, at der for denne periodes vedkommen- 
de ved siden af den brede historiske beskrivelse særligt skal ske en klarlæggelse af 
forhold, der er af betydning for den retlige vurdering efter lovforslagets $ 3, stk. 2, 
således at konklusionerne af denne vurdering og grundlaget herfor står klart frem 
i den beretning, som Kommissionen skal afgive efter lovforslagets $ 20. 


For så vidt angår den historiske undersøgelse af hele perioden fra 1945-1989 vil 
undersøgelseskommissionen i medfør af $ 4, stk. 4, i det fremsatte lovforslag have 
mulighed for at antage særligt sagkyndige til at bistå Kommissionen. 


Det kan i øvrigt bemærkes, at formuleringen af den ny $ 3, herunder anvendelsen 
af ordet ”belyse”, er tilpasset den terminologi, der nu i Folketinget er opnået enig- 
hed om ved udformningen af $ 4 (undersøgelseskommissionens opgaver) i forslag 
til lov om undersøgelseskommissioner (L 3). 


Om det nærmere indhold af ændringerne af kommissoriet for undersøgelsen som 
følge af den foreslåede affattelse af $ 3 kan fremhæves følgende: 


For det første omfatter undersøgelsen ikke blot PET's virksomhed på det politiske 
område, men skal også belyse karakteren af de aktiviteter, som var baggrunden for 
PET's interesse for de pågældende politiske partier m.v. 


Sigtet hermed er at få klarlagt, hvad der foregik i de politiske miljøer, som PET 
interesserede sig for, således at der skabes et bedre grundlag for at forstå den hi- 
storiske virkelighed, som PET's virksomhed udfoldede sig i. Det er samtidig vig- 
tigt at understrege, at undersøgelsen heraf ikke er personorienteret. Der er tale 
om forhold, der overvejende ligger langt tilbage i tiden og ikke dengang har givet 
anledning til tiltalerejsning. Undersøgelsen bør derfor ikke få karakter af en poli- 
timæssig efterforskning rettet mod enkeltpersoner. 


Undersøgelsen vil på dette område formentlig i væsentlig grad kunne bygge på 
arkivmateriale hos PET. Herudover må det antages, at relevante oplysninger vil 
kunne tilvejebringes med bistand fra historisk sagkyndige og andre, der har sær- 
lige forudsætninger for at bidrage med oplysninger og materiale til belysning af 
forholdene i den angivne periode. 


Kommissionen bør desuden have mulighed for at opfordre de pågældende partier 
m.v. til (frivilligt) at stille materiale til rådighed og til eventuelt - ved relevante re- 
præsentanter - at afgive forklaring for Kommissionen. Der henvises til ændrings- 
forslagets nr. 5 og 6 (forslaget til et nytstk.3i$5 ogetnytstk. 2i$7). 

Også udenlandsk materiale vil i den forbindelse kunne være af betydning. Det 
gælder f.eks. materiale fra Stasi-arkiverne. 


Der er for nylig fremkommet oplysninger om, at der efter dekryptering af en hidtil 
utilgængelig database i Stasi-arkiverne er opstået væsentligt forbedrede mulighe- 
der for at fremskaffe oplysninger om Stasi's agent- og kontaktnet i de vesteuropæi- 
ske lande. Regeringen har på den baggrund intensiveret sine bestræbelser på at få 
adgang til oplysninger om danske Stasi-agenter m.v. 


Materiale, der fremkommer som resultat af disse bestræbelser, vil kunne indgå i 
undersøgelseskommissionens arbejde. Skulle materialet umiddelbart give anled- 
ning til at iværksætte en strafferetlig efterforskning mod enkeltpersoner, vil mate- 
rialet ligeledes tilgå politiet og anklagemyndigheden. Også materiale, der allerede 
er indhentet fra Stasi-arkiverne, stilles til rådighed for Kommissionen. 


For det andet indebærer ændringsforslaget også en ny tidsmæssig afgrænsning af 
undersøgelsen frem i tiden. Det foreslås således, at undersøgelsen som udgangs- 
punkt alene omfatter tiden frem til 1989 (murens fald). 


Baggrunden for denne tidsmæssige afgrænsning er bl.a. den kritik, der er gået på, 
at lovforslaget ikke i tilstrækkeligt omfang sikrer hensynet til PET's virkemulig- 
heder. 


I det fremsatte lovforslag er hensynet til ikke at skade PET's aktuelle og fremtidige 
virkemuligheder søgt tilgodeset med bestemmelsen i $ 4, stk. 1, 2. pkt., hvorefter 
undersøgelsen skal tilrettelægges og gennemføres på en sådan måde, at forhol- 
det til andre lande, hensynet til statens sikkerhed eller til tredjemand ikke skades. 
Hensynet til PET's virkemuligheder er endvidere bl.a. søgt tilgodeset med lovfor- 
slagets $ 18 om, at afhøringer sker for lukkede døre, hvis afhøringen ikke angår 
generelle spørgsmål vedrørende PETs virksomhed før 1990. 


Forslaget om at afgrænse undersøgelsen således, at den som udgangspunkt alene 
omfatter perioden frem til murens fald i 1989 har til formål at sikre en yderligere 
beskyttelse af hensynet til PET's virkemuligheder. 


Ved at afgrænse undersøgelsesperioden til tiden før 1989 tydeliggøres det end- 
videre, at undersøgelsen navnlig skal belyse de forhold, der gjorde sig gældende 
under den kolde krig. 


Den foreslåede ændring harmonerer i øvrigt med, at de forhold, der umiddelbart 
har givet anledning til regeringens forslag om en bagudrettet undersøgelse, ved- 
rører tiden før 1989. 

Der kan imidlertid forekomme forhold, der er påbegyndt, men endnu ikke afslut- 
tet inden udgangen af 1989. Det ville ikke være hensigtsmæssigt, såfremt Kom- 
missionen på grund af periodeafgrænsningen i $ 3 skulle afskæres fra fuldt ud 
at belyse sådanne sammenhængende forløb. Det forudsættes derfor med formu- 
leringen af $ 3, stk. 1 og 2, at forhold og forløb, der endnu ikke er afsluttet i 1989, 
vil kunne inddrages fuldt ud i undersøgelsen, også for så vidt angår de dele, der 
vedrører tiden efter 1989. 


Hertil kommer, at der - ikke mindst henset til den interesse, der for tiden udvises 
for PET's rolle i forhold til politiske partier, bevægelser m.v. - kan tænkes at frem- 
komme oplysninger eller påstande om forhold, som giver anledning til nærmere 
undersøgelse, og som udelukkende vedrører PET's virksomhed i tiden efter 1989. 
Heller ikke her ville det være hensigtsmæssigt på forhånd af afskære undersøgel- 
seskommissionen fra at inddrage sådanne forhold i undersøgelsen. 


Forslagets $ 3, stk. 3, indeholder derfor en bestemmelse, der giver undersøgelses- 
kommissionen mulighed for at inddrage forhold, der i det hele må henføres til 
tiden efter 1989, såfremt der er tale om forhold, der i øvrigt ligger inden for de 
rammer, der er fastsat i $ 3, stk. 1 og 2. Eksempelvis kan det være nærliggende i 
medfør af stk. 3 at inddrage de påstande, der har været fremsat om, at der i samar- 
bejde med PET's afdeling i Århus er sket overvågning af møder i Folkebevægelsen 
mod Nazisme i begyndelsen af 1990'erne. 


For det tredje indebærer ændringsforslaget, at Kommissionen ikke skal vurdere og 
udtale sig om enkeltpersoners retlige ansvar. 


Dette udelukker principielt ikke, at der i forbindelse med undersøgelsen kan frem- 
komme oplysninger, der er belastende for enkeltpersoner, og at sådanne oplysnin- 
ger kan give anledning til, at de kompetente myndigheder (politi, anklagemyn- 
dighed, ansættelsesmyndighed, Folketinget) efterfølgende rejser straffesag eller 
disciplinærsag mod de pågældende personer. 


Selv om ansvarsdelen udgår, vil der derfor fortsat være behov for de retsgarantier, 
som lovforslaget indeholder for involverede ministre og embedsmænd, herunder 
reglerne om undtagelse fra vidne- og sandhedspligt. 


Den omstændighed, at vurderingen af enkeltpersoners retlige ansvar udgår af un- 
dersøgelsen, giver samtidig grund til at understrege, at de forhold, der forklares 
om, ofte vil ligge så langt tilbage i tiden, at et eventuelt strafferetligt ansvar er for- 
ældet, og at et eventuelt disciplinært ansvar vil være en meget fjerntliggende og 
teoretisk mulighed. 


” 

1.3.1. Den materielle begrænsning 


PET's arbejde vedrørende sager om spionage, terrorisme mv., hvor mistanken 
retter sig mod personer uden tilknytning til politiske partier mv. i Danmark, er 
ikke omfattet af kommissoriet. Kommissionen har i sit arbejde imidlertid ikke 
kunnet undgå at berøre spørgsmål om f.eks. spionage og kontraspionage i for- 
bindelse med undersøgelsen af PET's politiske overvågning.' Af Kommissionens 
beretning bind 3 fremgår, at PET's praksis med hensyn til at registrere personer 
med kontakter til østambassader, personer på rejser i Østeuropa mv. til dels var 
begrundet i antagelser om risikoen for hvervning af personer med østkontakter 
til fjendtligt sindede staters tjenester. Kommissionens undersøgelse af PET's re- 
gistreringer på grund af østkontakter må derfor nødvendigvis også komme ind 
på spørgsmål vedrørende PET's kontraefterretningsvirksomhed. Registreringer 
af personer på grund af østkontakter, men uden tilknytning til politiske partier 
eller organisationer i Danmark, falder uden for Kommissionens undersøgelse, 
men Kommissionen har fundet det nødvendigt at behandle PET's sager angåen- 
de østkontakter mere generelt, selv om upolitiske østkontakter herved berøres. 

Det fremgår af kommissoriet, at Kommissionens undersøgelse skal angå po- 
litiets efterretningsvirksomhed. Forsvarets Efterretningstjeneste (FE) falder der- 
for uden for Kommissionens undersøgelse. Det følger imidlertid af PET-kom- 
missionslovens $ 5, stk. 1, 1. pkt., at enhver som udgangspunkt har pligt til at stille 
dokumenter og andet foreliggende materiale til rådighed for Kommissionen, når 
Kommissionen anmoder om det. Denne pligt påhviler også Forsvarsministeriet 
og FE, og det er i overensstemmelse med denne forståelse, at justitsministeren 
under folketingsbehandlingen af forslaget til PET-kommissionsloven som svar 
på folketingsspørgsmål nr. 379 udtalte følgende: 


” 


Imidlertid vil undersøgelseskommissionen i medfør af lovforslagets $ 5 også kun- 
ne opnå adgang til arkivmateriale hos andre danske myndigheder m.v., i det om- 
fang materialet kan anses for relevant med henblik på som nærmere beskrevet i 
lovforslaget $ 3 at belyse udøvelsen af den politimæssige efterretningsvirksomhed. 


1. Ved kontraspionage eller kontraefterretningsvirksomhed forstås PET's arbejde med at forhindre 
udenlandsk spionage mod Danmark. Se i øvrigt oversigten over vigtige begreber og navne i Kom- 
missionens beretning bind 16. I Norman Polmar & Thomas B. Allen, The Encyclopedia Of Espionage 
(New York 1997) s. 138 defineres kontraspionage således: "Activities to protect classified material 
from foreign collection efforts”. 

Jeg kan i den forbindelse henvise til 1. behandling af lovforslaget, hvor jeg bl.a. 
udtalte følgende (Folketingets forhandlinger 1998-99, s. 1038): 


”Jeg vil gerne slå fast, at i det omfang, der har været samarbejdsrelationer mellem 
PET og andre på det politiske område, det være sig AIC eller FE eller Firmaet, som 
også har været fremme i den offentlige debat, ja, så vil det samarbejde være omfat- 
tet af den foreslåede kommissionsundersøgelse. Rejser sådanne samarbejdsrelatio- 
ner spørgsmål om PET's efterlevelse af regler og retningslinjer, vil det således blive 
belyst i undersøgelsen” 


” 


Som svar på folketingsspørgsmål 16 udtalte justitsministeren endvidere følgende: 


”Det er alle dele af Politiets Efterretningstjenestes virksomhed på det, man kan 
kalde det politiske område, der er genstand for undersøgelsen. Dette omfatter også 
den virksomhed, der måtte være udført med bistand fra ansatte i FE. 


I det omfang der således har været samarbejdsrelationer mellem PET og FE på 
det politiske område, vil dette samarbejde være omfattet af den foreslåede kom- 
missionsundersøgelse. Rejser sådanne samarbejdsrelationer spørgsmål om PET's 
efterlevelse af regler og retningslinier, vil det blive belyst i undersøgelsen?” 


Kommissionen har derfor i et vist omfang undersøgt forhold, omfattet af For- 
svarsministeriets og FE's ressort. Kommissionen har således bl.a. i Forsvarsmi- 
nisteriet gennemgået akterne vedrørende den såkaldte ”Kejsergadesag” fra 1969. 
Kommissionen har endvidere i Forsvarsministeriet gennemgået akter fra mini- 
steriet og FE til belysning af spørgsmål om bl.a. såkaldte danske okkupationsbe- 
redskab og ”Firmaet, jf. nærmere i bind 5. 


1.3.2. Den tidsmæssige begrænsning 


Det fremgår af kommissoriet, at Kommissionen skal behandle politiets efterret- 
ningsvirksomhed i perioden 1945-1989. Aktiviteter, der har fundet sted efter 1989 
er derfor som udgangspunkt ikke omfattet af Kommissionens undersøgelse. Af 
de ovenfor i kapitel 1.3 refererede lovmotiver fremgår imidlertid, at forhold og 
forløb, der endnu ikke er afsluttet i 1989, vil kunne inddrages fuldt ud i undersø- 
gelsen, også for så vidt angår de dele, der vedrører tiden efter 1989. 

Det fremgår videre, at man ikke på forhånd har villet udelukke en undersø- 
gelse af PET's rolle i forhold til politiske partier, bevægelser mv., som udeluk- 

kende vedrører PET's virksomhed i tiden efter 1989. PET-kommissionslovens 
$ 3, stk. 3, indeholder i overensstemmelse hermed en bestemmelse, der giver 
Kommissionen mulighed for at inddrage forhold, der i det hele må henføres til 
tiden efter 1989, såfremt der er tale om forhold, der i øvrigt ligger inden for de 
rammer, der er fastsat i $ 3, stk. 1 og 2. Som eksempel på et forhold, der kunne 
indebære en overskridelse af den tidsmæssige begrænsning, nævner motiverne 
påstande, der har været fremsat om overvågning af møder i Folkebevægelsen 
mod Nazisme i begyndelsen af 1990'erne. Kommissionen er enig i disse betragt- 
ninger og har besluttet at behandle dette spørgsmål. 

I forbindelse med Folketingets behandling af forslaget til PET-kommissions- 
loven blev der stillet et meget betydeligt antal spørgsmål til justitsministeren. En 
væsentlig del af disse blev ikke besvaret af ministeren, men oversendtes til PET- 
kommissionen. To af disse spørgsmål, spørgsmål nr. 285 og 408, angår spræng- 
ningen på Internationale Socialisters kontor i Søllerødgade i København, hvor- 
ved en person blev dræbt. Bl.a. på baggrund af omstændigheder forud for 1989 
har Kommissionen også valgt at behandle forholdene vedrørende sprængningen 
i Søllerødgade, selv om den fandt sted i 1992. Søllerødgadesagen er behandlet i 
Kommissionens beretning bind 11. 


1.3.3. Særligt om den retlige vurdering vedrørende perioden 1968-1989 


Som bestemt i $ 3, stk. 2, påhviler det Kommissionen for så vidt angår perioden 
1968-1989 at belyse, om PET's virksomhed er udøvet ”i overensstemmelse med 
de regler og retningslinjer, som har været fastsat af Folketinget eller regeringen”. 

I de specielle bemærkninger til $ 3, stk. 1, i lovforslaget, jf. FT 1998-99, tillæg 
A, S. 1771, er til forståelse heraf anført følgende: 


”Der findes ingen særlig lovgivning om den virksomhed, der udøves af Politiets 
Efterretningstjeneste. Med udtrykket ”regler … fastsat af Folketinget” sigtes derfor 
navnlig til de almindelige regler, der gælder for politiets virksomhed, herunder 
retsplejelovens regler om efterforskning af formodet strafbart forhold og straffelo- 
vens og forvaltningslovens regler om tavshedspligt. 


Politiets Efterretningstjenestes virksomhed er herudover reguleret af retnings- 
linjer fastsat eller godkendt af regeringen (justitsministeren). Som eksempel kan 
nævnes de retningslinjer, der fremgår af regeringserklæringen af 30. september 
1968… Endvidere kan nævnes retningslinjerne fra 1983 vedrørende efterforskning 
på det politiske område. Det følger af udformningen af kommissoriet, at sådanne 

retningslinjer også indgår i det grundlag, efterretningstjenestens virksomhed skal 
bedømmes i forhold til” 


Det er Kommissionens opfattelse, at Kommissionens opgave med hensyn til re- 
gelgrundlaget for den retlige vurdering er afgrænset ved bestemmelsen i $ 3, stk. 
2, således som denne ifølge de foran anførte bemærkninger i overensstemmelse 
med ordlyden skal forstås. I grundlaget for Kommissionens vurdering må derfor 
også indgå eventuelle mundtligt udtalte instrukser fra regeringen (justitsmini- 
steren). Endvidere må ved fortolkningen af regeringserklæringen af 30. septem- 
ber 1968 inddrages Justitsministeriets notat af 14. september 1968, som er nær- 
mere omtalt i Kommissionens beretning bind 3. 

Ifølge både ordlyden af loven $ 3, stk. 2, og bestemmelsens forarbejder ligger 
der i udtrykket ”de regler og retningslinjer, som har været fastsat af Folketinget 
eller regeringen” en henvisning til det samlede regelsæt, der efter almindelige 
juridiske principper må anses for at have været gældende for PET, jf. således FT 
1998-99, tillæg Å, s. 1772 med henvisning til ”de til enhver tid gældende regler og 
retningslinjer” Da Den Europæiske Menneskerettighedskonvention også forud 
for inkorporeringen i 1992 blev antaget at udgøre en del af dansk ret, vil konven- 
tionen i princippet kunne have betydning ved vurderingen af PET's virksomhed 
også i den af lovens $ 3, stk. 2, omfattede periode. Hertil kommer i øvrigt, at 
Danmarks ratifikation af konventionen ved kongelig resolution af 31. marts 1953 
blev foretaget, efter at Rigsdagen ved beslutning af 20. marts 1953 havde meddelt 
samtykke hertil. For så vidt må konventionen også som folkeretlig forpligtelse 
anses for at være udtryk for et regelsæt, der er blevet fastsat af regeringen og 
Rigsdagen. 

Et medlem (Vedsted-Hansen) bemærker herefter, at Kommissionen bør ind- 
drage Den Europæiske Menneskerettighedskonvention i sit vurderingsgrundlag, 
i det omfang konventionen må anses for at havde været gældende som en del af 
dansk ret og have haft relevans for de dele af PET's virksomhed, der har forelig- 
get til bedømmelse. Det må i den forbindelse holdes for øje, at overholdelse af 
internationale forpligtelser har påhvilet regeringen og dermed Justitsministeriet 
snarere end PET og de enkelt medarbejdere i tjenesten. Vurderingen må endvi- 
dere tage højde for, at betydningen af sådanne regler for danske myndigheders 
daglige administration ikke har haft en fremtrædende placering i retsopfattelsen 
i den undersøgte periode. 

Et flertal (Aamand, Laursen, Schmidt og Tamm) er af den opfattelse, at Kom- 
missionen måtte tage som udgangspunkt, at hensynet til konventionsbestemte 
menneskerettigheder i den periode, som undersøgelsen dækker, ikke har spillet 

en så fremtrædende rolle som retningslinje, at det ville være naturligt i større 
omfang at inddrage menneskerettighedsspørgsmål, og at Kommissionens beret- 
ning som historisk fremstilling måtte afspejle denne omstændighed. 

Kommissionens retlige vurdering efter $ 3, stk. 2 vil i de enkelte bind være 
anført i kursiv enten efter afslutningen af den historiske fremstilling eller — når 
dette findes påkrævet — i tilknytning til det pågældende afsnit. 

I de omhandlede bemærkninger til $ 3, stk. 1, er endvidere anført følgende 
S. 1772: 


”Hovedformålet med undersøgelsen er at få klarlagt foreneligheden af Politiets 
Efterretningstjenestes virksomhed på de områder, der er angivet i kommissoriet, 
med de til enhver tid gældende regler og retningslinjer. En undersøgelse med dette 
sigte vil også kunne belyse ministres forhold, herunder f.eks. om en minister har 
godkendt anvendelse af efterforskningsskridt i strid med lovgivningens regler, el- 
ler om efterretningstjenesten med ministerens viden har fulgt andre retningslinjer 
end oplyst af ministeren over for Folketinget” 


Der er ikke i bemærkningerne til ændringsforslaget til den bestemmelse, der 
blev vedtaget som $ 3, bemærkninger til det i citatets 2. punktum anførte om 
belysning af ministres forhold. 

Såfremt det af Kommissionen kan påvises, at PET har anvendt efterforsk- 
ningsskridt i strid med lovgivningens regler, vil en eventuel godkendelse heraf 
fra en minister kunne anføres i tilknytning hertil. I praksis vil det som regel ikke 
i det til rådighed værende materiale kunne ses, om en handling eller en ordning 
er godkendt af ministeriet eller af ministeren personligt. Også som følge heraf 
finder Kommissionen, at en undersøgelse som den nævnte tillige må omfatte 
Justitsministeriet som sådant, jf. også afsnittet om forholdet mellem PET og 
Justitsministeriet senere i dette bind. 

En ministers eventuelle disinformation af Folketinget vil naturligt indgå som 
led i denne fremstilling. 


1.4. Forholdet til DIIS 
Den 30. juni 2005 fremlagde Dansk Institut for Internationale Studier (DIIS) 
sin udredning ”Danmark under den kolde krig, den sikkerhedspolitiske situa- 


tion 1945-1991”. Udredningen blev udarbejdet på baggrund af regeringen Nyrup 
Rasmussens kommissorium af 26. juni 2000 og regeringen Fogh Rasmussens 

udvidelse af dette kommissorium af 23. august 2002. Kommissoriet for DIIS er 
gengivet DIIS' udredning, bind 1, s. 14 f., hvortil der henvises. 

Det fremgår af kommissoriet for DIIS, at udredningen bl.a. har skullet be- 
handle spørgsmål vedrørende den officielle danske sikkerhedspolitik og den 
danske sikkerhedspolitiske debat og Warszawapagtlandenes forsøg på at opnå 
direkte eller indirekte indflydelse på formuleringen af Danmarks sikkerhedspo- 
litik, herunder gennem danske partier og organisationer mv. Disse forhold er i 
et vist omfang også en del af den undersøgelse, som PET-kommissionen skal 
gennemføre, jf. særligt PET-kommissionslovens $ 3, stk. 1, nr. 2. 

Specielt behandlingen af materiale fra Gauck-arkivet, det såkaldte ”Stasi-ar- 
kiv, jf. nærmere om dette nedenfor i kapitel 3.1.4, har givet anledning til over- 
vejelser om en arbejdsdeling mellem Kommissionen og DIIS. DIIS har på denne 
baggrund påtaget sig den overordnede dækning af Stasis arbejde i Danmark, 
mens Kommissionen i højere grad har behandlet sager vedrørende enkeltperso- 
ner, jf. også herved DIIS' udredning bind 1, s. 13. 

Som nærmere beskrevet nedenfor i afsnit 3.1.4 har Kommissionen modtaget 
materiale fra Stasi-arkivet, herunder et antal personsager. Materialet er gennem- 
gået og behandles hovedsageligt i forbindelse med behandlingen af de organisa- 
tioner, herunder politiske partier, som de omhandlede personer havde forbin- 
delse til. Ingen af de personer, hvis sager Kommissionen har gennemgået, har 
været tiltalt for strafbar virksomhed for Stasi i Danmark, og der er således ikke 
ført bevis for en sådan virksomhed ved danske domstole. Kommissionen har 
derfor under hensyn til PET-kommissionslovens $ 4 (nærmere omtalt nedenfor 
i afsnit 3.1) valgt at anonymisere de omhandlede personer, ligesom Kommissio- 
nen har anvendt personsager som en illustration af Stasi og dets arbejdsmetoder, 
frem for en nærmere analyse af den enkeltes virke i Danmark. 

2. KOMMISSIONENS ARBEJDE 


2.1. Arkivalier og omfang 


En betydelig del af Kommissionens arbejde har bestået i en gennemgang af PET's 
akter. Kommissionen har fra PET modtaget akter vedrørende: 


+ Personregistreringssager 

+ Visse generelle sager (administration) 
+ Visse emnesager 

+ Wamberg-udvalget 

e Sager fra regionsafdelinger 
€  Aftalemapper 

+ Juristernes kopimapper 

+ Korrespondance 

&  Operationssager 

+  Kildesager 

+ Retskendelser 

&… Emnekartotek 


Kommissionen har ydermere modtaget materiale fra 
€  Justitsministeriet 
& Statsministeriet 


&… Forsvarsministeriet 
&… Udenrigsministeriet 

Endvidere har Kommissionen undersøgt materiale fra en række andre statslige 
arkiver og andre institutioner: 


Rigsarkivet: 
+ Privatarkiver: 
Hilmar Baunsgaard privatarkiv 
Erik Eriksens privatarkiv 
Bertel Dahlgaards privatarkiv 
Knud Thestrups privatarkiv 
DIIS, CD-ROM (Rigsarkivets læsesal) 


O 00. O O 


+ Private Institutioner: 
o Det Konservative Folkeparti 
o Partiet Venstre: 
o Venstres Folketingsgruppe: 


e Offentlige arkiver: 
o Statsministeriet: 


Hilmar Baunsgaard 


+ Forsvarets Efterretningstjenestes arkiv: 
o  P.A. Mørchs embedspapirer 


+ Forsvarets arkiv: 
o  P.A. Mørchs privatarkiv 


Frihedsmuseet: 
e Vilhelm Hansens Arkiv 


Folketingets Bibliotek, Arkiv og Oplysning: 
+ Udvalgsprotokoller 


Københavns Politi 


Rigsadvokaten: 
+ Arne Herløv Petersen-sagen 

Arbejderbevægelsens Bibliotek og Arkiv (ABA): 
et DKP's arkiv 
+ KAP's arkiv 
+ SAP/SUF's arkiv 
+ VS's arkiv 
+ DKU's arkiv 
+ SF's arkiv 
+ Fremads arkiv 
+ LO's arkiv 
+ Socialdemokratiets arkiv 
+ Anker Jørgensens privatarkiv 
+ Jens Otto Krags privatarkiv 
+ Gert Petersens privatarkiv 
+ Ib Nørlunds privatarkiv 
+ Materiale fra Niels Matthiasen 


Udenlandske arkiver: 
+ National Archives II, College Park, Maryland. 
e Regenstein Library, University of Chicago 
. ”Gauck-akivet” (Stasi-arkivet) 
. George Meany Memorial Library, Silver Springs, Maryland 
+ Lyndon B. Johnson Library, Austin, Texas 
+ Gerald Ford Library, Ann Arbor, Michigan 
+ Public Records Office (National Archives), Kew, London 


TDC's arkiv 
e Retskendelser 


Århus Politi: 
+ Korrespondance mv. 


Rigspolitichefen: 
+ Personaleafdelingen 
+ Materiale fra Rigspolitichefens forkontor 


Andre statslige arkiver: 


+ Aabenraa, Archiv der deutschen Volksgruppe 
& Landsarkivet for Sønderjylland (LA): 

+ Politikommandøren for Sønderjylland (PK) 
+ Aabenraa Politimesterarkiv (AAP) 
+ Politiadjudantens Arkiv 


Kommissionen har ikke fået adgang til Ib Nørlunds dagbøger, der beror i ABA. 

Kommissionen har gennemgået et meget omfangsrigt materiale fra PET's ak- 
ter. Omfanget kan ikke fastslås præcist. Kommissionen har dels modtaget fuld- 
stændige sager, når disse af PET er skønnet til i deres helhed at falde inden for 
Kommissionens kommissorium, dels ufuldstændige sager, hvorfra er udtaget 
dokumenter efter 1989. 

Mht. de ufuldstændige sager har Kommissionen modtaget langt den over- 
vejende del af sagernes indhold, men i 114 tilfælde har Kommissionen kun mod- 
taget enkelte dokumenter fra et ellers større sagskompleks. Det kan dog — bl.a. 
af systemmæssige grunde og ændrede procedurer — ikke afvises, at flere af disse 
114 sager efterfølgende er blevet forevist Kommissionen i deres helhed. De sager, 
som Kommissionen har modtaget, er fortrinsvis personsager, visse generelle sa- 
ger (administration), emnesager, materiale vedrørende Wamberg-udvalget, sa- 
ger fra regionsafdelingerne, aftalemapper, juristernes kopimapper, kildesager og 
operationssager. 

Det samlede antal sager, som Kommissionen har gennemgået, andrager 
13.414. 

En sag kan have varierende størrelse, fra et omslag indeholdende én doku- 
mentside til adskillige kasser med dokumenter. Skønnes en sag til gennemsnit- 
ligt at indeholde 75 dokumentsider — som efter Kommissionens opfattelse er et 
forsigtigt skøn — har Kommissionen modtaget og gennemgået over en million 
dokumentsider fra PET's registratur. 

Dertil kommer, at Kommissionen fra PET har modtaget materiale i elektro- 
nisk form, bl.a. arbejdskartoteker og brevkopier. Et arbejdskartotek vedrørende 
et større sagskompleks, som Kommissionen har beskæftiget sig med, indehol- 
der mere end 10.000 dokumentsider. Kommissionen har også i elektronisk form 
modtaget PET's kopi af tjenestens brevkorrespondance siden etableringen af 
REA. Antallet af dokumentsider fremgår ikke, men PET har oplyst, at det ind- 
scannede materiale, der er samlet i brune foldekasser og stablet på højkant, fyl- 
der 27 hyldemeter i PET's arkiv og følgelig langt flere løbende metre. En løbende 
meter, viser PET's opgørelse fra 1969 i forbindelse med den mikrofotografering, 
der nærmere omtales i bind 3, udgjordes af mere end 3.150 dokumentsider. Der 
er dermed tale om hundrede tusinder dokumentsider. 


Indledning 


KOMMISSIONENS ARBEJDE 


Endelig har Kommissionen gennemgået et omfattende materiale i danske og 
udenlanske arkiver, ligesom Kommissionen fra ministerier, styrelser og privat- 
personer har modtaget materiale. Dertil kommer anvendelse af sekundær litte- 
ratur i et betydeligt omfang. 

I det ovenfor anførte er ikke medregnet et betydeligt antal sager, som Kom- 
missionen har udtaget og gennemgået i PET's arkiv i forbindelse med stikprøve- 
kontrol af sager, som ifølge PET faldt uden for Kommissionens kommissorium. 


2.2. Arbejdets tilrettelæggelse 


Kommissionen har afholdt 155 egentlige kommisssionsmøder. Alle beretningens 
bind er gennemgået og godkendt af Kommissionen på møder i plenum. Hertil 
kommer 146 møder i forbindelse med vidneafhøringer. Spørgsmål af betydning 
for Kommissionen, herunder koordination af arbejdet, er drøftet på kommis- 
sionsmøder, men fælles drøftelser og koordination af særlige spørgsmål er nor- 
malt foregået uformelt og uden for den egentlige møderække. 

Foruden gennemgang af akter har Kommissionen gennemført en række af- 
høringer af vidner. Kommissionen har medio 2001 gennemført en spørgeskema- 
undersøgelse vedrørende politipersonale i PET for derigennem at søge at afklare, 
om der var behov for vidneafhøring af den ansatte eller tidligere ansatte. 

Nedenfor i kapitel 2.4 er anført, at Kommissionen har afhørt 88 vidner i 146 
retsmøder. Afhøringerne er stort set alle gennemført i en form, der svarer til en 
afhøring i retten. Baggrunden herfor er PET-kommissionslovens bestemmelser 
om afhøringsformen i Kommissionen. Det bestemmes således i $ 1, stk. 3, at 
afhøringer i Kommissionen forestås af en udspørger, og at ministre og embeds- 
mænd efter lovens $ 11 har ret til at lade sig bistå af en bisidder, der er tillagt for- 
skellige beføjelser, jf. nærmere $ 12, og Kommissionen har tillige efter $ 13 været 
forpligtet til forud for en afhøring at orientere den minister eller embedsmand, 
der skulle møde som vidne, om temaet for afhøringen. 

2.3. Særligt om arkivaliernes fuldstændighed 


Nedenfor i kapitel 6.1 er omtalt, at de akter, som er overleveret til Kommissionen 
fra PET, er gennemgået af PET, der har udtaget materiale, som efter PET's opfat- 
telse ikke omfattes af Kommissionens kommissorium. Det har påhvilet PET at 
angive i de akter mv., der overgives til Kommissionen, hvis materiale er udtaget 
heraf. Særligt er materiale, der vedrører tiden efter 1989, udtaget af akterne, men 
også andre oplysninger kan være udtaget. Kommissionen har haft adgang til at 
kontrollere det frasorterede materiale uden begrænsning, og Kommissionen har 
gennemført stikprøvekontroller for at sikre sig, at materiale, som var omfattet af 
kommissoriet, ikke er udtaget. I den forbindelse har Kommissionen haft adgang 
til alle dele af PET's arkiv, jf. nedenfor i kapitel 6.1. 

Kommissionen har som udgangspunkt alene haft adgang til de dele af PET's 
arkiver, der vedrører Kommissionens kommissorium. Akter, der alene angår ek- 
sempelvis kontraefterretning uden politiske motiver eller antiterrorvirksomhed, 
har Kommissionen normalt ikke haft adgang til. Kommissionen har imidlertid 
modtaget materiale fra perioden efter 1989, enten fordi PET har skønnet det 
relevant, eller fordi Kommissionen har anmodet herom. Kommissionen har for 
at sikre sig, at der ikke i PET's arkiv beroede materiale, der fremstod som om det 
faldt uden for Kommissionens kommissorium, men som rettelig var omfattet af 
kommissoriet, gennemført stikprøvekontrol som beskrevet ovenfor. 

Denne beretning om PET's arbejde kan alene afdække en del af PET's ar- 
bejdsområder, og beretningen kan derfor ikke give et fuldstændigt billede af 
PET's virksomhed. Det må erindres, at PET's arbejde på det politiske område 
er en del af PET's samlede virke, og Kommissionen har bestræbt sig på at sætte 
beskrivelsen og en evt. retlig vurdering ind i den rette kontekst, om end Kom- 
missionen efter det anførte ikke kan beskrive eller tage stilling til PET's samlede 
virke. 

Allerede i 1964-67 iværksatte PET en større makulering af akter, og som følge 
af regeringserklæringen fra 1968 om forbud mod registrering alene på grundlag 
af lovlig politisk virksomhed gennemførte PET yderligere makulering. 

Endvidere har det påhvilet PET at makulere akter, der har nået en vis alder, 
hvori der ikke har været noteringer i en vis periode, som ikke længere er rele- 

vante.7 Desuden påbegyndte PET i 1996-97 makulering af person- og emnesager. 
Denne makulering blev stoppet i 1998 pga. debatten om PET, jf. nedenfor. 

Den tilpasning af arkivet, der fandt sted forud for og i forbindelse med rege- 
ringserklæringen, generelle makuleringsregler og eventuelle udrensninger i ar- 
kivet, indebærer, at store mængder arkivalier fra den relevante periode ikke har 
været tilgængelige for Kommissionen. 

I forbindelse med drøftelserne i Folketinget om nedsættelse af PET-kom- 
missionen ophørte PET med at makulere akter med det formål at kunne stille 
dem til rådighed for Kommissionen. Kommissionen har derfor haft adgang til et 
større antal sager — såkaldte ”mak-sager” — der af PET er noteret som makuleret, 
men henlagt til Kommissionens brug. Kommissionen har endvidere i 2007 fået 
adgang til PET registreringer og belastende arbejdskartoteker, der var opbeva- 
ret elektronisk og uden for PET's rådighed. Herved kunne PET overholde et af 
Justitsministeriet i 1998 indført makuleringsstop, men muliggøre, at der kunne 
slettes i tjenestens registre mv., samtidig med at hensynet bag makuleringsstop- 
pet blev iagttaget. 


2.4. Særligt om vidner 


Der har som udgangspunkt været vidnepligt for Kommissionen, og den tavs- 
hedspligt, der måtte påhvile vidner, er ophævet, når der forklares for Kommissi- 
onen. Reglerne herom findes i PET-kommissionslovens $$ 7-9, der er sålydende: 


”$ 7. Enhver er efter anmodning fra undersøgelseskommissionen forpligtet til at 
afgive forklaring for Kommissionen som vidne, jf. dog stk. 2 og $ 8. 

Stk. 2. Pligten efter stk. 1 gælder ikke for personer med tilknytning til politiske par- 
tier m.v., hvis aktiviteter er omfattet af den i $ 3, stk. 1, nr. 2, nævnte undersøgelse. 


$ 8. Pligten til at afgive forklaring som vidne gælder ikke for en minister, i det 
omfang der må antages at foreligge mulighed for strafansvar for den pågældende i 
anledning af de forhold, afhøringen vedrører. Vidnepligten gælder heller ikke for 
en embedsmand, i det omfang der må antages at foreligge mulighed for strafansvar 
eller disciplinæransvar for den pågældende i anledning af de nævnte forhold. 

Stk. 2. Vidnepligten gælder i øvrigt med de undtagelser, der er fastsat i retsplejelo- 
vens kapitel 18. Retsplejelovens $ 169 og $ 170, stk. 3, finder dog ikke anvendelse. 


2. Jf. Politiets Efterretningstjeneste, Redegørelse vedrørende dele af PET's virksomhed (PET, marts 
1998), S. 23. 

$ 9. Reglerne i retsplejelovens kapitel 18 finder i øvrigt tilsvarende anvendelse på 
afgivelse af forklaring m.v. 
Stk. 2. Den, der har afgivet forklaring, har ret til at få en udskrift af sin forklaring” 


Ingen af de vidner, som Kommissionen har ønsket at afhøre, har nægtet at møde 
eller afgive forklaring. Enkelte har som følge af sygdom, svagelighed eller på 
grund af alder ikke kunnet give møde i Kommissionen og heller ikke været i 
stand til at have en samtale på bopælen med repræsentanter for Kommissionen. 
I et enkelt tilfælde har udspørgeren og formanden besøgt et vidne for at opnå en 
forklaring, idet vidnet ikke kunne rejse til Kommissionen. I et andet tilfælde har 
de nævnte haft en indledende samtale med et vidne på dennes bopæl, hvilket 
senere efterfulgtes af en egentlig afhøring i Kommissionens lokaler. 

Kommissionen har som anført foran afhørt 88 vidner, hvoraf nogle er ble- 
vet afhørt flere gange, og Kommissionen har således gennemført 146 retsmøder 
med dette formål. Vidnernes forklaringer fremgår af Kommissionens retsbog, 
der ikke offentliggøres, jf. bemærkningerne til PET-kommissionslovens $ 20. 
Forklaringerne er i fornødent omfang refereret eller gengivet i beretningen. 

Kommissionen har ved fastlæggelsen af rækkefølgen for vidneafhøringer dels 

lagt vægt på den viden, som vidnet måtte forventes at besidde, sammenholdt 

med det materiale, som Kommissionen aktuelt har arbejdet med, men Kommis- 
sionen har endvidere i betydelig grad måttet tage hensyn til, at mange vidner 
har været af en høj alder. Kommissionen har haft et ønske om at afhøre dom- 
mer Hans Toft-Nielsen, der har været politifuldmægtig i PET. Toft-Nielsen blev 
i 2000 alvorligt syg og døde den 30. december 2000. Kommissionen nåede på 
grund af den indtrådte sygdom ikke at afhøre 'Toft-Nielsen.Toft-Nielsen har 
imidlertid udarbejdet en skriftlig redegørelse, som er indgået i Kommissionens 
arbejde. 

Medlemmer af Kommissionen har endvidere haft en samtale med daværende 
politifuldmægtig i PET Henning Palludan-Nielsen. 

Kommissionen har gennemført afhøringer af følgende personer: 

Ole Stig Andersen 

Poul Lundbæk Andersen 
Ole Andersen 

Henrik Bjerg 

Ivar Boye 

Jørn Bro 

Jon Palle Buhl 

Birgitte Bundgaard 
Ejgil Martin Dalsgaard 
Niels Elkær-Hansen 
Uffe Ellemann-Jensen 
Harald Engberg-Pedersen 
Hans Engell 

Ole Mogens Espersen 
Paul Henning Fischer 
Henning Fode 

Erik Fournais 

Niels Anders Frommelt 
Kristof Glamann 
Hanne Bech Hansen 
Poul Mose Hansen 
Karl Hjortnæs 

Ernst Mogens Jensen 


KOMMISSIONENS ARBEJDE 


Erik Justesen 

Eigil Jørgensen 
Anker Jørgensen 

Per Larsen 

Mikael Lyngbo 

Niels Madsen 

Erik Ninn-Hansen 
Kjeld Olesen 

Bodil Panild 

Frank Poulsen 

Erling Quaade 

Frede Farmanthir Rasmussen 
Poul Schluter 

Niels Gudmund Riskær Schmidt 
Arne Siezing 

Jørgen Skat-Rørdam 
Birgitte Stampe 

Poul Steenberger 
Arne Irminger Stevns 
Ole Stevns 

Søren Sørensen 
Henning Thiesen 

Ole Weikop 


Kommissionen har endvidere afhørt 42 andre vidner, hovedsageligt nuværen- 
de og tidligere polititjenestemænd, hvoraf størstedelen er eller var ansat i PET. 
Kommissionen har endvidere haft samtaler, herunder telefoninterviews med et 


antal personer. 


Afhøringer af vidner er gennemført i Kommissionens lokaler. Afhøringer- 
ne blev forestået af Kommissionens udspørger(e), jf. PET-kommissionslovens 
$ 1, stk. 3, og protokolleret i Kommissionens retsbog, der ikke offentliggøres, jf. 


3. Dette gælder dog ikke de afhøringer, som Kommissionen har gennemført for åbne døre, jf. nær- 


mere nedenfor i kapitel 2.7. I disse tilfælde blev afhøringerne gennemført i Københavns Byret efter 


forudgående annoncering i dagspressen. 

ovenfor." Afhøringerne er således i det væsentligste gennemført på samme måde 
som afhøringer ved domstolene. I det omfang vidnerne har haft ønske derom, 
og der har været tale om tidligere eller nuværende embedsmænd eller ministre, 
har vidnerne fået beskikket bisidder, som har været til stede under afhøringerne 
jf. $ 12, og bisidderen har haft adgang til at stille spørgsmål til vidnet. Forud for 
afhøringerne er vidnerne og deres eventuelle bisiddere blevet forelagt et spørge- 
tema, der er udarbejdet af udspørgeren efter drøftelse med Kommissionen, jf. 
$$ 13 og 4. 

Denne afhøringsform, der i nogen grad er begrundet i PET-kommissionslo- 
vens krav om brug af udspørger, bisiddere og regler om vidnepligt- og ansvar, 
kan fremstå usmidig. Det kan være vanskeligt at beramme en afhøring, ligesom 
en afhøring bør gennemføres så fuldstændigt som muligt. Kommissionen har 
sædvanligvis ikke fundet, at man kunne iværksætte en afhøring med indkaldelse 
af vidner, bisiddere, udspørger(e) og mindst 3 af Kommissionens medlemmer, 
hvis der blot var et enkelt spørgsmål at stille. I disse tilfælde har Kommissionen 
søgt at samle så mange spørgsmål, at en afhøring var forsvarlig. Dette har imid- 
lertid ikke kunne hindre, at nogle vidner er afhørt mange gange, og at det har 
været nødvendigt at indkalde vidner, skønt Kommissionen kun havde ganske få 
spørgsmål at stille. 

Afhøringsformen kan også rejse spørgsmål om kildeværdien af vidneforkla- 
ringerne. Nedenfor i 2.5 er omtalt almindelige problemer mht. brugen af vid- 
ner, der anmodes om at erindre begivenheder, der ligger langt tilbage i tiden. I 
Kommissionens brug af de for Kommissionen afgivne vidneforklaringer indgår 
selvsagt, at forklaringerne i vidt omfang er afgivet om forhold, der på daværende 
tidspunkt muligvis ikke fremstod for vidnerne som særegne eller på en måde 
i øvrigt, der kunne begrunde, at vidnet ville bemærke sig forholdet. Der kan 
være tale om, at Kommissionen har stillet spørgsmål til en sag, der blot var en 
af mange (rutine)sager, eller til almindelige forretningsgange, der således ikke 
har efterladt et varigt indtryk hos vidnerne. I en sådan situation kan en egentlig 
afhøring ikke altid fremkalde erindring hos vidnerne. Problemerne med hensyn 
til vidneforklaringer er dog almindelige fænomener for arbejdet ved domstolene 
-— om end det trods alt er sjældent, at begivenheder, der er til pådømmelse ved 
domstolene ligger så langt tilbage i tiden — og Kommissionen har vurderet, at 


4. I enkelte tilfælde har Kommissionen optaget den afgivne forklaring på minidisc som støtte for 
gengivelsen af forklaringen i retsbogen. I et tilfælde valgte Kommissionen at lade en afskrift af den 
optagne forklaring udgøre forklaringen i retsbogen. 

vidneforklaringer fra de personer særligt fra PET og Justitsministeriet, der var 
involveret i de sagskomplekser, som Kommissionen behandlede, var af værdi, 
når blot de anførte forbehold blev iagttaget. Hertil kommer, at Kommissionen i 
det omfang, vidnerne har været tidligere PET-medarbejdere eller ministre, har 
kunnet forevise akter og andet kildemateriale til støtte for vidnernes hukom- 
melse. Det er da således også Kommissionens vurdering, at Kommissionen gen- 
nem — nogle gange flere — afhøringer har modtaget meget værdifuld information 
både om konkrete sager og begivenheder som om overordnede spørgsmål. 


2.5. Særligt om vidner fra de overvågede miljøer 


Det fremgår af PET-kommissionslovens $ 7, stk. 2, at den almindelige vidnepligt 
ikke gælder for personer med tilknytning til politiske partier mv., som er omfat- 
tet af den undersøgelse, som Kommissionen skal foretage af karakteren af aktivi- 
teterne i disse organisationer, der var baggrunden for PET's virksomhed på dette 
område, jf. herved lovens $ 3, stk. 1, nr. 2. 

Det bemærkes således i motiverne til PET-kommissionsloven, at Kommis- 
sionen alene kan opfordre personer fra de relevante politiske miljøer til at afgive 
forklaring, men i det omfang der på baggrund heraf afgives forklaring for Kom- 
missionen på frivillig basis, vil reglerne i straffelovens $$ 158-160 om afgivelse 
af falsk forklaring finde anvendelse, jf. FT 1998-99, tillæg B, s. 1174. Sammesteds 
forudsættes det, at forklaringer afgivet af personer fra politiske partier mv. i for- 
nødent omfang anonymiseres i beretningen. 

Repræsentanter for Kommissionen har interviewet et antal personer med til- 
knytning til de overvågede politiske miljøer i den relevante periode. Der er taget 
referat af interviewsamtalerne, og referaterne er godkendt af de interviewede. 
Kommissionen har i forbindelse med samtalerne tilsikret de interviewede ano- 
nymitet, når de har ønsket dette, og Kommissionen har derfor i fornødent om- 
fang anonymiseret de pågældende i beretningen. Kommissionen har imidlertid 
ikke kunnet garantere de interviewede, at de ikke ville kunne identificeres på 
baggrund af de af dem afgivne oplysninger sammenholdt med andre oplysnin- 
ger, der måtte fremkomme i Kommissionens beretning. 

Kommissionen har overvejet, i hvilket omfang de overvågede miljøer, her- 
under de politiske partier, skulle inddrages i undersøgelsen ved vidneafhøringer. 
Kommissionen har i visse situationer anmodet om samtaler med personer med 
tilknytning til de overvågede miljøer, således som det er anført ovenfor. Derimod 
har Kommissionen ikke fundet, at man på samme måde som ved afhøring af tid- 

ligere ministre og embedsmænd i videre omfang har kunnet afhøre vidner med 
tilknytning til de overvågede miljøer. Kommissionen har ved denne vurdering 
lagt vægt på, at en hovedopgave for Kommissionen har været at beskrive PET's 
overvågning og registrering af politiske partier, bevægelser og arbejdsmarkedet. 
Det har således været PET's virksomhed i forhold til de overvågede miljøer og 
i den forbindelse spørgsmål om PET's iagttagelse af regler og retningslinjer, der 
er det centrale. Derimod har de politiske miljøer og deres virksomhed været af 
afledet interesse som baggrund for PET's overvågning. 

I Kommissionens vurdering har også indgået det forhold, at Kommissionen 
ikke kan forelægge vidner fra de overvågede miljøer klassificerede oplysninger 
fra PET's arkiv, således som det er sket under afhøring af nuværende og tidligere 
embedsmænd og ministre. En sådan forelæggelse kunne indebære en afsløring 
af oplysninger om PET's metoder, kilder og samarbejde med udenlandske tje- 
nester og andre, som Kommissionen i medfør af PET-kommissionslovens $ 4, 
stk. 1, har fundet det nødvendigt at udelade eller anonymisere. Dette medfører, 
at interviews med og afhøringer af personer fra disse miljøer ville blive generelle 
i deres indhold, fordi der ikke ville kunne spørges til konkrete handlingsforløb, 
som kun er omtalt i PET's materiale. Kommissionen har i medfør af PET-kom- 
missionslovens $ 4, stk. 1, i beretningen valgt at anonymisere de fleste personer, 
som har været overvåget af PET, men som ikke har været retsforfulgt eller omtalt 
i medierne. Der er derfor ikke i forhold til disse personer et behov for kontra- 
diktion. 

En række af de centrale personer, der har været i PET's søgelys under den 
kolde krig, har tidligere udtalt sig om deres oplevelser i deres offentliggjorte 
erindringer eller interviews. Det drejer sig eksempelvis om Gert Petersen, Pelle 
Voigt og Sven Skovmand. Oplysninger i denne form er ofte en bedre kilde til 
de oplysninger, som Kommissionen kunne efterspørge, end de interviews eller 
afhøringer, Kommissionen efter det ovenfor anførte ville kunne gennemføre, da 
erindringerne mv. tidsmæssigt ligger tættere på begivenhederne. Kommissionen 
har da også benyttet sådanne erindringer og interviews i sin fremstilling. Enkel- 
te personer er skriftligt til Kommissionen fremkommet med deres opfattelse af 
omstændigheder, der påkaldte sig PET's interesse i den relevante periode. Disse 
indlæg er indgået i Kommissionens arbejde. 

En række personer og organisationer har offentligt tilkendegivet, at de mener 
at have været udsat for aflytning fra PET. Det har bl.a. drejet sig om politiske 
ungdomsorganisationer, medlemmer af DKP, Russell-komitéen, Preben Møller 
Hansen m.fl. Kommissionen har undersøgt en række af disse påstande men har 

fundet, at afhøring af denne personkreds næppe ville kunne bidrage væsentligt 
til Kommissionens undersøgelse. 

Hertil kommer, at værdien af interviews og afhøringer af personer, der var 
aktive i de overvågede miljøer i perioden forud for 1990, må anses for beskeden.; 

En af de bedste kilder til belysning af de overvågede miljøers ideologi og virk- 
somhed er efter Kommissionens opfattelse det samtidige skriftlige materiale i 
form af korrespondance, notater, mødereferater mv. hidrørende fra disse mil- 
jøer. Kommissionen har i stort omfang benyttet politiske partiers og organisatio- 
ners arkiver; det drejer sig bl.a. om DKP, SF, VS, KAP, SAP m.fl. En anden vigtig 
samtidig kilde er pressens dækning af miljøerne, og Kommissionen har da også 
anvendt et stort materiale i form af avisartikler fra samtiden. Endelig har Kom- 
missionen benyttet den eksisterende forskning om politiske partier, bevægelser 
og arbejdsmarkedet i perioden 1945 til 1989. 

Afslutningsvis bemærkes, at Kommissionen har opfordret folk fra de politi- 
ske miljøer, der kunne tænkes at have været i PET's søgelys, til at henvende sig 
til Kommissionen med eventuelle oplysninger, som de skønnede af interesse for 
Kommissionen. Dette er bl.a. sket i forbindelse med to møder med den såkaldte 
PET-komité. Det er imidlertid kun ganske få personer, der har henvendt sig til 
Kommissionen. 


5. Se f.eks. om den type udsagn professor, dr.phil. Poul Villaume, Allieret med forbehold. Danmark, 
NATO og den kolde krig. En studie i dansk sikkerhedspolitik 1949-1961 (Eirene, 1995), s. 47-48: ”Den 
udbredte skepsis blandt samtidshistorieskrivningens udøvere over sådanne post factum-udsagns 
kildeværdi deler jeg til fulde. Beslutningstagernes erindringer om ofte komplicerede og detaljerede 
begivenhedsforløb, som ligger 30-40 år tilbage i tiden, og som de ikke har gjort samtidige opteg- 
nelser om, kan kun benyttes med den yderste varsomhed, om overhovedet, og i hvert fald under 
ingen omstændigheder som eneste kilde til en konkret begivenhed eller et givet forløb. Jeg forholder 
mig imidlertid også skeptisk til den noget mere anerkendte mulighed for gennem den samtidshistori- 
ske interviewmetode i det mindste at indfange datidens mere uhåndgribelige atmosfære og det mere 
eller mindre følelsesbestemte stemningsleje blandt beslutningstagerne, herunder indbyrdes sym- og 
antipatier og disses mulige betydning for den politiske beslutningsproces. Det forekommer mig, at man 
her i lige så høj grad som for de'hårdere' kendsgerningers vedkommende bør være på vagt over for ak- 
tørernes motiv- og årsagsforklaringer, subjektive vurderinger, erindringsforskydninger og defensoriske 
attituder” (Kommissionens fremhævning) 

2.6. Særligt om politiske partier 


Den ovenfor i kapitel 1.3.1 nævnte pligt til at stille dokumenter og andet materiale 
til rådighed for Kommissionen gælder ifølge $ 5, stk. 3, ikke for politiske partier, 
bevægelser mv., hvis aktiviteter omfattes af den undersøgelse, som Kommissio- 
nen skal foretage efter $ 3, stk. 1, nr. 2. Denne undtagelse gælder, uanset om ma- 
terialet ligger i arkiv hos det politiske parti mv. eller besiddes af enkeltpersoner, 
som deltog i de nævnte aktiviteter. Bestemmelsen er ikke til hinder for, at Kom- 
missionen har kunnet opfordre politiske partier mv. til at fremlægge relevant 
arkivmateriale. Motiverne til bestemmelsen forudsætter i den forbindelse, at 
Kommissionen i beretningen nævner, hvilke partier mv. der har imødekommet 
en sådan opfordring, og hvilke partier mv. der eventuelt ikke har imødekommet 
en opfordring herom, jf. FT 1998-99, tillæg B, s. 1173. 

Kommissionen har i Arbejderbevægelsens Bibliotek og Arkiv (ABA) fået ad- 
gang til en række partiers og organisationers arkiver. Kommissionen har haft 
adgang til arkiver fra DKP, SAP/SUF, VS, DKU, SF, Socialdemokratiet, Fremad, 
LO, Anker Jørgensens privatarkiv, Gert Petersens privatarkiv, Ib Nørlunds pri- 
vatarkiv og materiale fra Niels Matthiasens privatarkiv, og materiale herfra ind- 
går i Kommissionens beretning. SAP er særskilt anmodet om tilladelse til brug 
af arkivet, og en sådan tilladelse er meddelt. 

Kommissionen har som anført ikke fået tilladelse til at benytte Ib Nørlunds 
dagbøger. 

Se i øvrigt oversigten over de af Kommissionen anvendte arkivalier ovenfor 
i afsnit 2.1. 


2.7. Særligt om lukkede døre 


Afgivelse af forklaringer for Kommissionen har som udgangspunkt skullet ske 
for lukkede døre. Reglerne herom fremgår af PET-kommissionslovens $ 18, der 
er sålydende: 


”$ 18. Møder i undersøgelseskommissionen foregår for lukkede døre. 

Stk. 2. Undersøgelseskommissionen kan dog bestemme, at møder er offentlige, i 
det omfang der foretages afhøring om generelle spørgsmål vedrørende efterret- 
ningstjenestens virksomhed i tiden før 1990. 

Stk. 3. Undersøgelseskommissionens beslutninger efter stk. 1 og 2 kan ikke påkæ- 


” 


res. 

Den nærmere afgrænsning af de spørgsmål, der har kunnet afhøres om for åbne 
døre, og den personkreds, der i givet fald kunne blive tale om, er beskrevet i 
motiverne til PET-kommissionsloven, hvor det jf. FT 1998-99, tillæg A, s. 1768 
bl.a. hedder: 


”Det drejer sig for det første om generelle oplysninger om Politiets Efterretnings- 
tjenestes arbejdsopgaver og generelle organisation samt den sikkerhedspolitiske 
baggrund for tjenestens virke i den periode, undersøgelsen angår. For det andet 
drejer det sig om de regler og generelle retningslinier, der gælder for tjenestens 
virksomhed. Endvidere drejer det sig om afhøringer til belysning af det generelle 
samspil mellem Politiets Efterretningstjeneste på den ene side og på den anden 
side Justitsministeriet, regeringens sikkerhedsudvalg, Wamberg-udvalget og det 
parlamentariske kontroludvalg. Endelig drejer det sig om afhøringer, der har til 
formål at belyse den rent praktiske fremgangsmåde i forbindelse med registrering 
i efterretningstjenestens registre og sletning herfra. 


På den baggrund foreslås det, at undersøgelseskommissionen kan bestemme, at 
forklaringer, der skal belyse de ovennævnte generelle spørgsmål, afgives for åbne 
døre. 


For at sikre, at oplysninger om aktuelle forhold kan beskyttes mod utilsigtet of- 
fentliggørelse, foreslås det, at adgangen til at foretage afhøring for åbne døre om de 
nævnte generelle spørgsmål begrænses tidsmæssigt til tiden før 1990. 


Med den foreslåede ordning bliver der mulighed for, at offentligheden kan følge 
med i de afhøringer, der belyser de overordnede rammer og spilleregler for efter- 
retningstjenestens virksomhed frem til Berlinmurens fald samt de kontrolmeka- 
nismer, der har været gældende. Ved denne afgrænsning sikres det samtidig, at 
der ikke i åbne møder afsløres oplysninger om enkeltsager, navne på personer og 
grupperinger, trusselsvurderinger m.v. Der henvises til forslagets $ 18. 


Den personkreds, der vil skulle afhøres om sådanne generelle spørgsmål, vil pri- 
mært omfatte justitsministre, ledende embedsmænd i Justitsministeriet samt che- 
fen, eventuelt souschefen, for Politiets Efterretningstjeneste. Det forudsættes, at 
der ikke bliver tale om at afhøre andre ansatte i Politiets Efterretningstjeneste for 
åbne døre. Det vil eventuelt også kunne komme på tale i offentlige møder at afhøre 
særligt sagkyndige til belysning af den sikkerhedspolitiske situation i den periode, 
undersøgelsen angå 

Den foreslåede bestemmelse forudsætter, at undersøgelseskommissionen udskil- 
ler de afhøringstemaer, der angår de anførte generelle spørgsmål vedrørende efter- 
retningstjenestens virksomhed i tiden før 1990, således at afhøringer herom samles 
i møder, der er offentlige. Det forudsættes i den forbindelse, at undersøgelseskom- 

missionen på forhånd giver offentligheden underretning om tid og sted for møder, 
der foregår for åbne døre” 


Kommissionens har efter disse retningslinjer i et vist omfang gennemført afhø- 
ringer for åbne døre. Vidnerne politimester Jørgen Skat-Rørdam, politimester 
Jørn Bro, direktør Ole Stig Andersen, rigsadvokat Henning Fode er således, for- 
uden afhøring for lukkede døre, afhørt i i alt fem åbne retsmøder. 


2,8. Høring og kontradiktion 


PET-kommissionslovens $ 13, stk. 2 og 3, bestemmer, at Kommissionen efter be- 
visførelsen skal orientere den pågældende minister eller embedsmand og dennes 
bisidder om de faktiske og eventuelt retlige forhold vedrørende den pågældende, 
som Kommissionen overvejer at give udtryk for i sin beretning, ligesom de på- 
gældende ved undersøgelsens afslutning har ret til at afgive en skriftlig udtalelse 
til Kommissionen. 

Lovens $ 13 svarer til den oprindelige $ 13 i lovforslaget. $ 13 er således til dels 
en konsekvens af dette lovforslags $ 3, stk. 2, hvorefter Kommissionen skulle ud- 
tale sig om, hvorvidt der af embedsmænd måtte antages at være begået fejl eller 
forsømmelser, der kunne give anledning til, at staten ville søge et retligt ansvar 
gennemført. Under Folketingets behandling af forslaget til PET-kommissionslo- 
ven udgik bestemmelsen i $ 3 om, at Kommissionen skulle udtale sig om et evt. 
retligt ansvar, og Kommissionen skal derfor ikke udtale sig om dette spørgsmål. 
Bemærkningerne til ændringsforslaget til $ 3 omtaler i nogen grad konsekven- 
serne af den manglende retlige vurdering og udtaler, at der fortsat vil være behov 
for retsgarantier for de involverede ministre og embedsmænd. Det anføres såle- 
des bl.a., jf. FT 1998-99, tillæg B, s. 1173.: 


” 


For det tredje indebærer ændringsforslaget, at Kommissionen ikke skal vurdere og 
udtale sig om enkeltpersoners retlige ansvar. 


Dette udelukker principielt ikke, at der i forbindelse med undersøgelsen kan frem- 
komme oplysninger, der er belastende for enkeltpersoner, og at sådanne oplysnin- 
ger kan give anledning til, at de kompetente myndigheder (politi, anklagemyn- 
dighed, ansættelsesmyndighed, Folketinget) efterfølgende rejser straffesag eller 
disciplinærsag mod de pågældende personer. 

Selv om ansvarsdelen udgår, vil der derfor fortsat være behov for de retsgarantier, 
som lovforslaget indeholder for involverede ministre og embedsmænd, herunder 
reglerne om undtagelse fra vidne- og sandhedspligt. 


Den omstændighed, at vurderingen af enkeltpersoners retlige ansvar udgår af un- 
dersøgelsen, giver samtidig grund til at understrege, at de forhold, der forklares 
om, ofte vil ligge så langt tilbage i tiden, at et eventuelt strafferetligt ansvar er for- 
ældet, og at et eventuelt disciplinært ansvar vil være en meget fjerntliggende og 
teoretisk mulighed. 


Dette vil kunne have betydning for indholdet af den vejledning, som undersøgel- 
seskommissionen ved afhøringens påbegyndelse skal give den afhørte om ved- 
kommendes stilling efter vidnereglerne. 


På den ovennævnte baggrund vil det i den forbindelse være nærliggende, at un- 
dersøgelseskommissionen ikke generelt gør op med den pågældendes stilling 
under den samlede afhøring, men at der anlægges en mere konkret vurdering af 
spørgsmålet om, hvorvidt de forhold, afhøringen angår, bør medføre, at den på- 
gældende som følge af risikoen for »selvinkriminering« skal fritages for at udtale 
sig under sædvanligt vidneansvar” 


Ordlyden af $ 13, stk. 2, angiver, at Kommissionen skal orientere ministre og 
embedsmænd om faktiske og retlige forhold vedrørende den pågældende, som 
Kommissionen overvejer at giver udtryk for i beretningen. Hensigten med den- 
ne høringspligt er efter forarbejderne, at vedkommende minister eller embeds- 
mand skal have mulighed for at afgive et skriftligt indlæg.” 

Både den lovgivningsmæssige procedure og bemærkningerne til forslaget til 
PET-kommissionsloven viser, at høringspligten og adgangen til at udtale sig er 
nært knyttet til bestemmelsen om en ansvarsvurdering af pågældendes adfærd, 
som ikke blev en del af loven. Folketinget var i forbindelse med ændringen af 
lovforslaget opmærksom på, at ændringen havde implikationer for andre dele af 
loven, men fandt, at der fortsat var behov for retsgarantier. Reglernei $13eriden 
forbindelse uomtalt, men må utvivlsomt opfattes som en retsgaranti. 

Kravet om høring og kontradiktion er tæt knyttet til spørgsmålet om ansvar, 
selv om dette afgøres af andre end Kommissionen. Høringspligten antages der- 
for ikke at gælde personer, der i beretningen anonymiseres, og som ikke kan 
identificeres. Det kan endvidere ikke antages, at enhver omtale af en identifi- 


6 Jf. FT 1998-99, tillæg A, s. 1778. 

cerbar person skal forelægges. Når henses til sammenhængen med risikoen for 
et ansvar, begrænses høringspligten til bemærkninger fra Kommissionen, der 
eventuelt kan udlægges som kritik af den pågældende. En fravigelse af et vidnes 
forklaring, hvor der ikke herved kan udledes en kritik af den pågældende, er af 
samme grunde ikke omfattet af høringspligten. Udtalelser, der må opfattes som 
kritik af PET, må dog opfattes som en kritik af politimesteren og efter omstæn- 
dighederne andre i PET's ledelse. Vedkommende politimester og eventuelt andre 
iledelsen for den pågældende periode, har derfor skullet høres i denne situation. 
Herudover har Kommissionen fundet, at omtale af en vis intensitet eller omfang 
af personer blandt den persongruppe, der omfattes af $ 13, måtte indebære, at de 
pågældende gives lejlighed til at kommentere de passager, hvor omtalen anføres, 
uanset at der ikke ved omtalen er tilsigtet kritik af de pågældende. Baggrunden 
for denne opfattelse er navnlig hensynet til de ovenfor anførte retsgarantier, idet 
Kommissionen er uden indflydelse på, hvorledes beretningen udlægges i den 
offentlige debat. 

Kommissionen har gennemført høringsproceduren efter disse retningslinjer 
og har i vidt omfang lagt vægt på det sidstnævnte synspunkt. 

Kommissionen har i medfør af $ 13 anmodet følgende personer og deres bi- 
siddere — i det omfang en sådan er beskikket — om deres eventuelle bemærknin- 
ger til udvalgte dele af Kommissionens beretningsudkast: Poul Lundbæk Ander- 
sen, Ole Stig Andersen, Jørn Bro, Birgitte Bundgaard, Ejgil Martin Dalsgaard, 
Ole Espersen, Henning Fode, Erik Fournais, Kristof Glamann, Hanne Bech 
Hansen, Eigil Jørgensen, Per Larsen, Michael Lyngbo, Kaj A. Pedersen, Jørgen 
Skat-Rørdam, Niels Schmidt, Arne Stevns, Karl Hjortnæs, Erik Ninn-Hansen og 
Frank Poulsen. Kommissionen har endvidere anmodet ti nuværende og tidligere 
polititjenestemænd i PET og deres bisidder om deres eventuelle bemærkninger. 

Høringssvar er i det omfang, de har givet anledning til ændringer, indarbej- 
det i beretningens tekst. I det omfang, der fra de hørte er udtrykt ønske herom, 
eller hvis Kommissionen i øvrigt har fundet det formålstjenligt, er de modtagne 
høringssvar optrykt som bilag til beretningen i nærværende bind. Særligt for så 
vidt angår høringssvar fra Ole Stig Andersen og Jørn Bro har Kommissionen 
fundet det nødvendigt at kommentere høringssvaret mere detaljeret. Kommis- 
sionens kommentarer er optrykt sammen med høringssvaret. 

Ole Stig Andersens bisidder har i en skrivelse af 13. marts 2009, der er op- 
trykt i dette bind sammen med høringssvaret fra Ole Stig Andersen, anført, at 
Kommissionen i sine udkast til udtalelser, der er sendt til høring, går ud over 
forudsætningerne for PET-kommissionsloven. Bisidderen har navnlig henvist 
til, at Kommissionen efter motiverne til loven ikke for tidligere embedsmænd 

skal udtale sig på en måde, der efterlader det indtryk, at der f.eks. ville have været 
grundlag for at søge diciplinæransvar gennemført, hvis den pågældende fortsat 
havde været ansat som embedsmand i staten, under hensyn til, at Kommissio- 
nens vurdering ville komme til at stå som den endelige ”afgørelse” og dermed få 
”domsvirkning” 

Kommissionen skal hertil bemærke, at Kommissionens opgave ifølge PET- 
kommissionslovens $ 3, der nærmere er beskrevet ovenfor i kapitel 1.3. er at un- 
dersøge og redegøre for bl.a. politiets efterretningsvirksomhed i perioden 1945- 
1989. Ydermere skal Kommissionen efter $ 3 for så vidt angår perioden 1968-1989 
bl.a. vurdere politiets efterretningsvirksomhed og herunder belyse, om virksom- 
heden er udøvet i overensstemmelse med de regler og retningslinjer, som har 
været fastsat af Folketinget eller regeringen. Kommissionen må afvise, at Kom- 
missionen ikke i sin beretning kan påvise eventuelle fejl, der kan henføres til 
PET's ledelse, da en sådan forståelse af PET-kommissionsloven for størstedelen 
af den undersøgte periode efter 1968 ville gøre den forudsatte kritiske undersø- 
gelse illusorisk. 

3. FORMEN FOR KOMMISSIONENS 
BERETNING 


3.1. Forholdet til andre lande, statens sikkerhed og tredjemand 


Kommissionens undersøgelse skal efter PET-kommissionslovens $ 4, stk. 1, 
2. pkt. tilrettelægges og gennemføres på en sådan måde, at forholdet til andre 
lande, hensynet til statens sikkerhed eller til tredjemand ikke skades. I motiverne 
til $ 4 er bl.a. anført: 


” 


Kommissionen er imidlertid ikke frit stillet med hensyn til undersøgelsens tilret- 
telæggelse. Det fremgår således af bestemmelsens 2. pkt., at undersøgelsen skal 
tilrettelægges på en sådan måde, at forholdet til andre lande, hensynet til statens 
sikkerhed eller til tredjemand ikke skades. 


De nævnte hensyn svarer til de hensyn, der er anført ovenfor i de almindelige 
bemærkninger under pkt. 3 som begrundelse for, at undersøgelsen som udgangs- 
punkt må foregå for lukkede døre. Undersøgelsen skal således tilrettelægges og 
gennemføres på en sådan måde, at efterretningstjenestens aktuelle efterforsk- 
ninger og fremtidige virkemuligheder, herunder i forhold til udenlandske sam- 
arbejdspartnere, samt hensynet til tredjemand (kilder, tidligere mistænkte m.v.) 
ikke skades. 


Det forudsættes derfor, at undersøgelseskommissionen drøfter med PET, hvordan 
det kan sikres, at de nævnte interesser ikke skades. For at beskytte sådanne inte- 
resser må der tages særlige forholdsregler med hensyn til omgangen, herunder 
opbevaringen, af det materiale, der indgår i undersøgelsen, jf. $ 5 og $ 12, stk. 2. 
De nævnte hensyn må ligeledes iagttages i forbindelse med udformningen af den 

beretning, der efter $ 20 skal offentliggøres af justitsministeren, bl.a. således at der 
i fornødent omfang foretages anonymisering, herunder af kilder og personer, der 
har været overvåget af efterretningstjenesten. 


”»7 


I motiverne til $ 20 er bl.a. anført følgende om spørgsmålet, jf. FT 1998-99, tillæg 
Å, s. 1780: 


” Indholdet og formen af beretningen afgøres af undersøgelseskommissionen. Selv 
om den tavshedspligt, der efter $ 15 gælder for undersøgelseskommissionen, ikke 
er til hinder for, at der i beretningen medtages fortrolige oplysninger, er Kom- 
missionen imidlertid ikke frit stillet i så henseende. Som det fremgår af $ 4, skal 
undersøgelsen tilrettelægges og gennemføres på en sådan måde, at forholdet til 
andre lande, hensynet til statens sikkerhed eller til tredjemand ikke skades. Dette 
indebærer, at den endelige beretning skal udarbejdes således, at dens offentliggø- 
relse ikke skader de nævnte interesser” 


Spørgsmål vedrørende det generelle hensyn til fremmede lande, statens sikker- 
hed og tredjemand har Kommissionen drøftet med PET og Justitsministeriet. 
Kommissionen har i den forbindelse anmodet om Justitsministeriets og PET's 
vurdering af en række spørgsmål, og Justitsministeriets og PET's vurderinger 
er indgået i Kommissionens overvejelser om beretningens udformning. Det 
har selvsagt været Kommissionen magtpåliggende, at offentliggørelsen af Kom- 
missionens beretning ikke skader forholdet til andre lande, hensynet til statens 
sikkerhed eller til tredjemand. Disse hensyn kan tilsige en høj grad af hemme- 
ligholdelse og anonymisering. Heroverfor står Kommissionens pligt til at rede- 
gøre for de forhold, der fremgår af kommissoriet, og Kommissionen kan, således 
som det anføres i de citerede lovmotiver, og skal formentlig i et ikke nærmere 
bestemt omfang, offentliggøre klassificeret materiale. Kommissionen har kun i 
nogen grad kunnet fastsætte generelle retningslinjer for sin praksis og har i høj 
grad været nødt til at afgøre spørgsmål, om hvad der kan offentliggøres, konkret. 

Særlige problemstillinger opstår, når de behandlede spørgsmål involverer 
PET's forhold til udenlandske efterretningstjenester, med hvem PET havde et 
samarbejde. Det erkendes åbent, at der i dag pågår et samarbejde mellem PET 
og andre landes efterretningstjenester,? og som det vil fremgå adskillige steder i 


7 Jf. FT 1998-99, tillæg A, s. 1773. 
8 … Se f.eks. PET's årsberetning 2006-2007, s. 22 ff. 

nærværende beretning, var det også tilfældet i den for Kommissionen relevante 
periode. En omtale af, at et sådant samarbejde har fundet sted, kan ikke anta- 
ges at påvirke forholdet til fremmede lande eller statens sikkerhed på en negativ 
måde. Derimod kan der være problemer forbundet med en nærmere omtale af 
hvilke efterretningstjenester, der har været tale om, og om karakteren af samar- 
bejdet. I det omfang, der udveksles klassificerede oplysninger mellem efterret- 
ningstjenester, sker dette normalt under en forudsætning om hemmeligholdelse. 

Over for de efterretningsmæssige interesser i hemmeligholdelse står Kom- 
missionens pligt til at undersøge og offentliggøre resultatet af sin undersøgelse, 
jf. PET-kommissionslovens $$ 20 og 3 smh. med $ 4. 

En afvejning af disse modstående hensyn — som undertiden har været van- 
skelig og givet anledning til indgående overvejelser — må efter Kommissionens 
opfattelse gøres konkret, men dog således, at Kommissionen af hensyn til PET's 
fortsatte samarbejde med udenlandske efterretningstjenester normalt vil være 
tilbageholdende med hensyn til at redegøre for detaljer i samarbejdet. I visse 
tilfælde i perioden til og med 1951 omtaler Kommissionen udenlandske efter- 
retningstjenester ved navn, idet det efter Kommissionens opfattelse af frem- 
stillingsmæssige grunde ikke var meningsfuldt at anonymisere disse, og fordi 
forholdene ligger langt tilbage i tiden. I perioden efter 1951 er henvisninger til 
udenlandske efterretningstjenester anonymiseret, undtagen visse tilfælde hvor 
det pågældende lands myndighed selv har oplyst om det beskrevne forhold, eller 
hvor forholdet er beskrevet i litteraturen. 

Den omstændighed, at beretningen ikke nærmere angiver oplysninger om 
en udenlandsk samarbejdspartner for PET eller om samarbejdets karakter, kan 
således ikke tages som udtryk for, at Kommissionen ikke har været bekendt med 
disse oplysninger. 


3.1.1. AÅnonymisering 


Kommissionen har i vidt omfang anonymiseret oplysninger om personer, der 
har været genstand for PET's efterforskning, og personer ansat i PET og andre 
myndigheder. Baggrunden herfor er for så vidt angår PET's og andre myndig- 
heders personale, at Kommissionen ikke har til opgave at placere et retligt an- 
svar hos enkeltpersoner, jf. nærmere ovenfor i afsnit 1.3, ligesom identiteten på 
underordnet personale i vidt omfang er uden betydning for den fremstilling og 
retlige prøvelse, som foretages ved denne beretnings afgivelse. 

Derimod er de skiftende chefer for PET og cheferne i Justitsministeriet og 
andre ministerier ikke anonymiseret. Jurister i PET og kriminalinspektøren i 
PET er heller ikke anonymiseret. 

I visse tilfælde ville en anonymisering af PET-medarbejdere eller andre of- 
fentligt ansatte uden for ledelsen ikke give mening, hvorfor de anførte retnings- 
linjer fraviges, hvis det skønnes at være afgørende for forståelsen af beretningen. 
På den anden side har Kommissionen ikke fundet det nødvendigt at nævne nav- 
ne, hvis navnet er uden betydning for fremstillingen, og den pågældendes titel 
eller funktion fremstillingsteknisk er mere hensigtsmæssig. 

PET har i sit arbejde modtaget informationer fra personer i de miljøer og 
organisationer mv., som havde PET's interesse, f.eks. fra meddelere og såkaldte 
penetranter. Både hensynet til disse og hensynet til PET's muligheder for fortsat 
at indhente informationer på denne måde betyder, at Kommissionen har anony- 
miseret oplysninger om sådanne personer. Denne anonymisering gælder såvel 
sådanne personers identitet som deres kodenavn i PET. 

Kommissionen har i overensstemmelse med kommissoriet redegjort for ka- 
rakteren af de aktiviteter i politiske partier mv., der var baggrunden for politiets 
efterretningsvirksomhed på dette område. Kommissionens beretning om disse 
forhold er særligt baseret på oplysninger i PET's arkiv om den efterforskning, 
der pågik i den relevante periode, men også på oplysninger fra tilgængelige kil- 
der, herunder navnlig forskellige politiske grupperingers arkiver, samtaler med 
personer, der var aktive i de overvågede bevægelser og eksisterende forsknings- 
litteratur. Kommissionen kommer herved til at berøre forhold, der kan have af- 
født mistanke hos PET om mulige ulovligheder, men som ikke har været prøvet 
af domstolene. Hensynet til de personer, der i perioden indtil 1990 var aktive i 
de overvågede miljøer, men som ikke er straffet for ulovlige forhold, indebærer, 
at Kommissionen i videst muligt omfang har anonymiseret de pågældende i be- 
retningen. Dette gælder også, selv om identiteten på nogle af de anonymiserede 
personer kan udledes via alment tilgængelige kilder eller via de omstændighe- 
der, der beskrives. Dette må ses i sammenhæng med den manglende mulighed 
for høring mv. af de pågældende (se nærmere ovenfor i afsnit 2.5) og er desuden 
i overensstemmelse med et af de hensyn, der udtrykkes i motiverne til PET- 
kommissionsloven, jf. FT 1998-99, tillæg A, s. 1767 (vedrørende spørgsmålet om 
åbne eller lukkede døre), hvor det anføres: 


”For det andet må der lægges stor vægt på hensynet til, at navne på personer, som 
har været i efterretningstjenestens søgelys, ikke nu fremdrages og blotlægges of- 
fentligt mange år efter. Det ville således være i strid med almindelige retsplejemæs- 

sige principper, hvis personer, som ikke dengang blev retsforfulgt, nu i forbindelse 
med afhøring af ansatte i efterretningstjenesten skulle udsættes for offentlig omtale 
af de mistanker, som efterretningstjenesten på et tidspunkt har rettet mod dem” 


Oven for i afsnit 2.4 er der redegjort for, at den vidnepligt, der gælder med hen- 
syn til at afgive forklaring for Kommissionen, ikke gælder for personer med 
tilknytning til de politiske miljøer, der var under overvågning af PET, men at 
Kommissionen kan opfordre disse personer til frivilligt at afgive forklaring. I 
det omfang personer fra de overvågede miljøer frivilligt har afgivet forklaring 
for Kommissionen, har det indgået i Kommissionens beslutning om anonymi- 
sering, om dette er ønsket af de pågældende, og om det generelle princip om 
forbud mod selvinkriminering måtte tale derfor. 

På samme måde som for ansatte i PET eller andre offentlige myndigheder vil 
der være personer i de overvågede miljøer, som ikke med mening kan omtales i 
anonymiseret form. En række politiske ledere eller andre, der markerede sig of- 
fentligt til fordel for en overvåget bevægelse eller organisation, bør nødvendigvis 
omtales i uanonymiseret form. Centralt for Kommissionen i afgørelsen af, om 
anonymisering har skullet ske, har været, om oplysning om en persons identitet 
er af betydning for forståelsen af beretningen, herunder dens konklusioner. 


3.1.2. Journalnumre 


Kommissionen har valgt ikke at angive PET's journalnumre ved kildeangivelsen 
i beretningen. De hensyn, der som beskrevet i afsnit 3.1.1 har begrundet ano- 
nymisering, gør det nødvendigt at udeholde journalnummerangivelse. Journal- 
nummerangivelsen er således erstattet af en mere ubestemt angivelse, men sagen 
— hvis en sådan har foreligget — og dermed dens journalnummer har været Kom- 
missionen bekendt. 


3.1.3. Virkemidler 


Der er i Kommissionens beretning bind 4 nærmere redegjort for, at de efter- 
forskningsmidler, der var til rådighed for PET, bortset fra brug af civile agenter, 
var de samme, som anvendtes af det øvrige politi. 

Forholdet til andre lande, hensynet til statens sikkerhed eller til tredjemand 
betyder, at Kommissionen i nogle tilfælde har valgt ikke at angive det præcise 

efterforskningsskridt, der har sikret PET visse oplysninger, selv om efterforsk- 
ningsskridtet har været kendt for Kommissionen, jf. også det under 3.1 anførte. 


3.1.4. Stasi 


Kommissionen har fra det såkaldte Stasi-arkiv fra det tidligere DDR (Gauck-ar- 
kivet) modtaget og anvendt materiale, der er relevant for Danmark. Spørgsmålet 
om inddragelse af materiale fra Stasi-arkivet er uomtalt i loven og i lovforslaget. 

Under Retsudvalgets behandling af lovforslaget blev justitsministeren imid- 
lertid af udvalget stillet følgende spørgsmål (Spørgsmål nr. 24): 


”Kan undersøgelsen også omfatte de åbnede STASI arkiver m.v.?” 


Justitsministeren svarede udvalget således: 


”Som det er anført i pkt. 2 i de almindelige bemærkninger til lovforslaget, har 
undersøgelsen ikke til formål at afdække de aktiviteter af efterretningsmæssig in- 
teresse, der har fundet sted i politiske miljøer siden 1968. Sådanne aktiviteter vil 
dog have betydning for undersøgelsen i det omfang, aktiviteter af denne art eller 
mistanke herom er indgået i grundlaget for efterretningstjenestens virksomhed. 


Efter lovforslagets $ 4, stk. 1, 1. pkt., er det undersøgelseskommissionen, der tager 
stilling til, hvilke oplysninger der er relevante for at belyse de forhold, der er om- 
fattet af kommissoriet for undersøgelsen?” 


I Retsudvalgets betænkning, afgivet af den 20. maj 1999, angives i bemærknin- 
gerne til ændringsforslag nr. 4, der blev vedtaget som PET-kommissionslovens 
$ 3, følgende i forbindelse med oplysning om, at PET-kommissionens klarlæg- 
ning af, hvad der foregik i de politiske miljøer, i væsentlig grad ville kunne bygge 
på arkivmateriale hos PET, men at det herudover måtte antages, at relevante op- 
lysninger ville kunne tilvejebringes med bistand fra historisk sagkyndige og an- 
dre, der har særlige forudsætninger for at bidrage med oplysninger og materiale 
til belysning af forholdene: 


”Også udenlandsk materiale vil i den forbindelse kunne være af betydning. Det 
gælder f.eks. materiale fra Stasi-arkiverne. 

Der er for nylig fremkommet oplysninger om, at der efter dekryptering af en hidtil 
utilgængelig database i Stasi-arkiverne er opstået væsentligt forbedrede mulighe- 
der for at fremskaffe oplysninger om Stasi's agent- og kontaktnet i de vesteuropæi- 
ske lande. Regeringen har på den baggrund intensiveret sine bestræbelser på at få 
adgang til oplysninger om danske Stasi-agenter m.v. 


Materiale, der fremkommer som resultat af disse bestræbelser, vil kunne indgå i 
undersøgelseskommissionens arbejde. Skulle materialet umiddelbart give anled- 
ning til at iværksætte en strafferetlig efterforskning mod enkeltpersoner, vil mate- 
rialet ligeledes tilgå politiet og anklagemyndigheden. Også materiale, der allerede 
er indhentet fra Stasi-arkiverne, stilles til rådighed for Kommissionen?” 


Justitsministeren har endvidere besvaret Retsudvalgets spørgsmål 350. Spørgs- 
mål og svar var sålydende: 


”I fortsættelse af svar på spørgsmål 110, jf. bilag 54, bedes ministeren forklare 
bevæggrundene for, at det ikke er et mål at opklare forbrydelser, og om det og- 
så gælder, hvad der i de kommende år måtte blive afsløret gennem adgang til 
STASIarkiver m.v.?” 


Svar: 


Det fremgår af det ændringsforslag, der er omtalt i besvarelsen af spørgsmål 
nr. 349, at undersøgelsen ikke blot skal omfatte PET's virksomhed på det politiske 
område, men også skal belyse karakteren af de aktiviteter, der var baggrunden for 
PET's interesse for de pågældende politiske partier m.v. 


Som anført i bemærkningerne til ændringsforslaget er sigtet hermed at få klarlagt, 
hvad der foregik i de politiske miljøer, som PET interesserede sig for, således at der 
skabes et bedre grundlag for at forstå den historiske virkelighed, som PET's virk- 
somhed udfoldede sig i. Det er samtidig fremhævet, at undersøgelsen heraf ikke er 
personorienteret. Der er tale om forhold, der overvejende ligger langt tilbage i ti- 
den og ikke dengang har givet anledning til tiltalerejsning. Undersøgelsen bør der- 
for ikke få karakter af en politimæssig efterforskning rettet mod enkeltpersoner. 


Dette gælder også for så vidt angår materiale, der måtte fremkomme fra Stasi- 
arkiverne, og som vil kunne indgå i undersøgelsen. Skulle sådant materiale umid- 
delbart give anledning til at iværksætte en strafferetlig efterforskning, må dette ske 


9 Jf. FT 1998-99, tillæg B, s. 1171. 

på sædvanlig måde ved politiets og anklagemyndighedens foranstaltning og ikke 
inden for rammerne af undersøgelseskommissionen. 


Der kan i det hele henvises til ændringsforslagets bemærkninger” 


Endvidere har justitsministeren besvaret Retsudvalgets spørgsmål 378 således: 
”Spørgsmål nr. 378: 


”Kan ministeren bekræfte, at der med bemærkningerne om, at udenlandsk mate- 
riale kan inddrages af undersøgelseskommissionen også åbnes for, at materiale fra 
for eksempel udenlandske arkiver, som kan belyse forholdet til de sydafrikanske 
apartheid-myndigheders efterretningsorganisationer, at materiale fra udenland- 
ske arkiver, som kan belyse forholdet til den israelske efterretningstjeneste, samt 
tilsvarende materiale fra arkiver fra andre lande, kan inddrages i det omfang, det 
kan have betydning for Kommissionens undersøgelse?” 


Svar: 


Lovforslaget indeholder ingen begrænsninger med hensyn til mulighederne for at 
benytte udenlandsk materiale. 


Det er således op til undersøgelseskommissionen selv at vurdere, i hvilket om- 
fang der i forbindelse med undersøgelsens gennemførelse kan være anledning til 
at søge materiale fra udenlandske arkiver inddraget” 


Det er efter PET-kommissionsloven og dens motiver således Kommissionen, der 
under hensyn til undersøgelsens formål og tilrettelæggelse har skullet afgøre, om 
materiale fra udenlandske arkiver, herunder Stasi-arkivet, skal indgå i undersø- 
gelsen. Materialet vil navnlig skulle belyse, hvad der foregik i de politiske miljøer. 
Det udtales i forarbejderne udtrykkeligt, at Kommissionens undersøgelse ikke 
er personorienteret. Materialet fra Stasi-arkiverne stilles efter forarbejderne til 
rådighed for Kommissionen af regeringen, og nogen særlig pligt for Kommis- 
sionen til at undersøge netop Stasi-arkivet udtrykkes ikke. 

Efter PET-kommissionslovens vedtagelse har justitsministeren i en skrivelse 
af 14. september 1999 til Kommissionens formand orienteret om et møde, som 
ministeren havde haft med lederen af Stasi-arkivet Joachim Gauck i august 1999. 
Ministeren bemærkede, at PET til stadighed havde opmærksomheden rettet 
mod muligheden for at identificere bl.a. agenter fra det tidligere DDR. Drøf- 
telserne med Gauck angik først og fremmest muligheden for retshåndhævende 

myndigheder for at få adgang til oplysninger fra arkiverne. PET-kommissionen 
blev omtalt, og det hedder derpå i ministerens skrivelse: 


”Joachim Gauck oplyste, idet han henviste til vores bemærkninger om det histori- 
ske element i undersøgelseskommissionens opgavebeskrivelse, at en kommission 
med denne profil efter hans umiddelbare opfattelse ville have gode muligheder for 
at modtage oplysninger fra arkiverne. 


Som omtalt i bemærkningerne til justitsministerens ændringsforslag, jf. Retsud- 
valgets betænkning af 20. maj 1999 …, vil også udenlandsk materiale kunne være 
af betydning for undersøgelseskommissionens arbejde — herunder f.eks. materiale 
fra STASI-arkiverne. 


Der fremgår i den forbindelse, at materiale, der fremkommer som et resultat af 
regeringens intensiverede bestræbelser på at få adgang til oplysninger om danske 
STASI agenter, vil kunne indgå i Kommissionens arbejde. 


På den baggrund vil Justitsministeriet naturligvis være opmærksom på i videst 
muligt omfang at videregive oplysninger, som ministeriet måtte modtage fra ar- 
kiverne. 


I lyset af det, som Joachim Gauck har oplyst om begrænsningen i retshåndhæven- 
de myndigheders muligheder for at få adgang til arkiverne, skal jeg imidlertid pege 
på den mulighed, at undersøgelseskommissionen overvejer selv at rette direkte 
henvendelse til Gauck-Kommissionen. 


” 


I en skrivelse fa 29. november 1999 til Kommissionens formand orienterede ju- 
stitsministeren om et dansk besøg, ledet af Justitsministeriet, hos Gauck-kom- 
missonen i Berlin. I skrivelsen er bl.a. anført følgende: 


”Den danske delegation omtalte i den forbindelse nedsættelsen af PET-kommis- 
sionen og fik bekræftet, at Kommissionen vil kunne modtage oplysninger efter 
de regler, som gælder for forskere, og hvor der er en videre adgang til at modtage 
oplysninger. 


Man bemærkede samtidig fra tysk side, at ansøgninger fra forskere om adgang 


til oplysninger i arkiverne ikke er højt prioriteret, og at behandlingen af sådanne 
ansøgninger i vidt omfang afhænger af måden, hvorpå ansøgningen er formuleret. 

Med henblik på i givet fald at fremme processen anbefalede man på den baggrund, 
at PET-kommissionen etablerer kontakt til de medarbejdere, som den danske de- 
legation mødtes med. 


PET-kommissionen vil på den baggrund nøjere kunne få afklaret, om der i STASI 
arkiverne er oplysninger, der er relevante for Kommissionens arbejde, og hvordan 
der — såfremt dette måtte være tilfældet — mest hensigtsmæssigt skabes adgang til 
disse. 


” 


Kommissionen har bl.a. ved et besøg den 2. og 3. marts 2000 i Stasi-arkivet an- 
modet om akter fra Stasi-arkivet. 

Ved skrivelse af 13. december 2001 anmodede PET-kommissionen Justits- 
ministeriet om at oplyse, hvilke akter danske myndigheder havde modtaget fra 
Stasi-arkiverne, som kunne have betydning for Kommissionens arbejde. Justits- 
ministeriet besvarede henvendelsen ved en skrivelse af 25. januar 2002, hvori 
det bl.a. oplystes, at Justitsministeriet i forbindelse med politiets efterforskning 
havde sendt en række retsanmodninger til de tyske myndigheder om udlevering 
af materiale fra Stasi-arkiverne. Det hedder herefter i skrivelsen: 


”Det materiale, som Justitsministeriet har modtaget ved besvarelsen af disse 
retsanmodninger, er overgivet til Politiets Efterretningstjeneste til brug for den 
videre strafferetlige efterforskning mod de pågældende personer. 


Justitsministeriet har derfor taget kontakt til Politiets Efterretningstjeneste i an- 
ledning af PET-kommissionens henvendelse, og ministeriet er bekendt med, at 
efterretningstjenesten i forlængelse heraf telefonisk har drøftet sagen med Kom- 
missionen. Efterretningstjenesten har oplyst, at man efter aftale med Kommissio- 
nen vil udarbejde en oversigt over de forespørgsler, der har været rejst over for de 
tyske myndigheder — og besvarelserne heraf — med henblik på, at det materiale fra 
Stasi-arkiverne, der måtte kunne have betydning for Kommissionens arbejde, stil- 
les til rådighed for Kommissionen. 


Det kan tilføjes, at Justitsministeriet ikke er bekendt med, om andre danske myn- 
digheder eventuelt måtte have modtaget oplysninger fra Stasi-arkiverne” 


Kommissionen har senere modtaget de nævnte oversigter og sager fra PET. 
Spørgsmålet om Stasi-arkiverne og Kommissionens anvendelse heraf har 
været drøftet under en forespørgselsdebat i Folketinget den 18. april 2001 (fore- 
spørgsel F 47 til statsministeren og justitsministeren: ”Hvad er der fra dansk 
side gjort for at afdække omfanget og karakteren af danskeres samarbejde med 

myndigheder i Sovjetunionen og i de østeuropæiske diktaturer under ”den kolde 
krig” - og hvorledes mener regeringen, at danske kollaboratører skal stilles til 
ansvar?” Af Frank Dahlgaard (UP).)? 


Statsminister Poul Nyrup Rasmussen udtalte under debatten bl.a.”: 


” 


Både justitsministeren og jeg har ved tidligere lejligheder redegjort for de forhold, 
som også denne forespørgsel vedrører. I den forbindelse har vi også nævnt, at i 
det omfang de efterretningsmæssige hensyn tillader det, foreligger der oplysninger 
om Politiets Efterretningstjenestes virksomhed på området, og de vil selvfølgelig 
indgå i arbejdet. 


I vurderingen af, om der er grundlag for at foretage efterforskning og retsforfølg- 
ning af de personer, hr. Frank Dahlgaard omtaler i sin forespørgsel, må vi sige: 
Jamen det kan der ret beset ikke tages stilling til, før vi kender rapporterne. Lad 
mig i den forbindelse nævne, at Folketinget i forbindelse med behandlingen af 
forespørgsel nr. F 53 i 1999 pålagde regeringen at undersøge danske statsborgeres 
forbindelser til den østtyske efterretningstjeneste, Stasi, og at drage omsorg for, 
at skyldige i videst muligt omfang blev retsforfulgt. Det var et vedtagelsesforslag, 
som regeringen selv var medforslagsstiller til, og som regeringen naturligvis har 
efterlevet. Jeg kan derudover nævne, at ud over den generelle orientering, som 
Folketinget altså har fået ved flere lejligheder, har Folketingets udvalg vedrørende 
efterretningstjenesterne, det såkaldte Kontroludvalg, løbende modtaget en nær- 
mere orientering om de bestræbelser, der udfoldes af de danske myndigheder på 
området. 


Som det blev sagt før, er der i de seneste år ikke blot iværksat én, men flere under- 
søgelser, PET-kommissionen og DUPI, med henblik på at sikre, at vi også i et mere 
generelt perspektiv får afdækket efterretningsaktiviteterne mod Danmark under 
den kolde krig” 


10. Jf. FT 2000-01, Forhandlingerne s.6519. 
1 … Jf. FT 2000-01, Forhandlingerne s.6519-20. 

Justitsminister Frank Jensen udtalte ved samme lejlighed bl.a. følgende”: 


” 


Om de konkrete strafferetlige undersøgelser på dette område kan jeg mere generelt 
oplyse, at Politiets Efterretningstjeneste løbende er opmærksom på muligheder 
for at fremskaffe oplysninger, der kan danne grundlag for efterforskning og rets- 
forfølgning af personer, der har handlet i strid med straffelovens kapitler 12 og 13 
om forbrydelser mod statens sikkerhed m.v. Politiets Efterretningstjeneste vili den 
forbindelse i sagens natur også være opmærksom på muligheder for at fremskaffe 
oplysninger fra udenlandske politimyndigheder m.v. Det vil bl.a. kunne være til- 
fældet i forbindelse med personer, der som afhoppere videregiver oplysninger til 
udenlandske myndigheder. Som et eksempel herpå kan nævnes de oplysningsmu- 
ligheder, der fremkommer gennem det såkaldte Getrogen-arkiv. 


Også samfundsomvæltninger i den tidligere Østblok har givet nye oplysningsmu- 
ligheder for de danske myndigheder. Som et eksempel herpå kan nævnes, at man 
som bekendt har fået en vis adgang til oplysninger fra arkiverne i det tidligere 
DDR. 


Jeg har tidligere, bl.a. i forbindelse med besvarelse af forespørgsel nr. F 53 den 
21. maj 1999, redegjort for de danske myndigheders bestræbelser på at få adgang til 
netop Stasiarkiverne. Lad mig derfor i dag blot nævne, at Politiets Efterretningstje- 
neste tilbage i 1992 søgte at få adgang til arkiverne i Berlin. Samtidig modtog man 
på anden måde oplysninger om personer, som eventuelt kunne have haft forbin- 
delse med den østtyske efterretningstjeneste, uden at det imidlertid på daværende 
tidspunkt var muligt at tilvejebringe et tilstrækkeligt holdbart materiale. 


Som jeg også tidligere har oplyst, blev der efterfølgende skabt en ny situation, da 
det lykkedes de tyske myndigheder at bryde koderne til centrale og hidtil utilgæn- 
gelige dele af Stasiarkiverne. Da Justitsministeriet og Politiets Efterretningstjene- 
ste i starten af 1999 blev orienteret herom, blev bestræbelserne på at få adgang 
til arkiverne intensiveret. I forlængelse af ministeriets og efterretningstjenestens 
kontakter til de tyske myndigheder er der efterfølgende fremsat en række retsan- 
modninger over for de tyske myndigheder med henblik på at få oplysninger fra 
Stasiarkiverne. Dette sker efter de regler, der findes om retshjælp i straffesager og i 
overensstemmelse med den tyske lov, der gælder for arkiverne, og vi har, som det 
formodentlig allerede er bekendt, modtaget svar på en række af disse retsanmod- 
ninger. 


12 


Jf. FT 2000-01, Forhandlingerne s.6520. 

Ud over de konkrete strafferetlige undersøgelser har afdækningen af danskernes 
samarbejde med tidligere Østbloklande under den kolde krig, som jeg nævnte ind- 
ledningsvis, også et bredere samfundsmæssigt og historisk perspektiv. PET-kom- 
missionen, der blev nedsat ved lov nr. 359 af 2. juni 1999, skal bl.a. foretage en sam- 
menhængende bred historisk undersøgelse af hele perioden fra 1945 til Murens 
fald i 1989. Undersøgelsen skal både omfatte politiets efterretningsvirksomhed på 
det politiske område og de aktiviteter, der var baggrund for denne virksomhed. 
En vigtig del af denne undersøgelse vil være at give en historisk redegørelse for, 
i hvilket omfang Warszawapagtlandene gennem kontakter til personer med til- 
knytning til danske politiske partier og organisationer i Danmark under den kolde 
krig søgte at skaffe oplysninger om danske forhold og øve indflydelse i Danmark. 


Jeg kan så genfortælle for hr. Thulesen Dahl, at jeg over for Folketinget har tilken- 
degivet, at de oplysninger, som Politiets Efterretningstjeneste bl.a. tilvejebringer 
via forsøg på at få materiale ud fra Stasiarkiverne, det materiale, der ikke fører 
til tiltalerejsning ved de danske domstole over for enkeltpersoner her i landet, vil 
være materiale, der bliver stillet til rådighed for PET-kommissionen. Det har jeg 
tilkendegivet. Det har været regeringens bestræbelse hele vejen igennem at skabe 
størst mulig åbenhed og adgang til de oplysninger, som også tilvejebringes af vo- 
res efterretningstjenester. Det har jo til formål at bidrage til, som det fremgår af 
Kommissionens kommissorium, også at kaste lys over karakteren af de aktivite- 
ter i politiske partier m.v., der i den nævnte periode var baggrund for Politiets 
Efterretningstjenestes virksomhed på det område, som er efterretningstjenestens 
område. …” 


Kommissionen har haft følgende Stasi-materiale til rådighed, der behandles de 
relevante steder i beretningen: 


1361 siders udskrift fra SIRA-databasen vedrørende rapporter om Dan- 


mark i Stasi-arkivet. 


Fotokopier af forskellige sager vedrørende danske forhold og danske 


statsborgere i Stasi-arkivet. 
87 personsager fra PET's Stasi-efterforskning. 


23 andre personsager fra PET's arkiv vedrørende danske statsborgere, 


der var under mistanke for kontakter til MfS. 


Fra PET's arkiv er der søgt efter sager, der indeholder følgende oplysninger: 


Sager vedrørende danske statsborgere. 


Sager, der indeholder oplysninger om politiske miljøer, bevægelser og 


partier. 

Gennemgangen viste, at der i PET's arkiv fandtes 19 personsager, der var relevan- 
te for Kommissionens undersøgelse. De fordelte sig på ti kommunister (DKP/ 
DKU/Komm.S), to SF'ere, en socialdemokrat, en EF-modstander og fem, der 
var motiveret af ideologiske årsager, men hvor deres politiske tilknytning ikke er 
omtalt. Disse sager behandles i forbindelse med beskrivelsen af baggrunden for 
PET's interesse for de politiske miljøer. 


3.2. Folketingsspørgsmål 


Under Folketingets behandling af forslaget til PET-kommissionsloven blev der 
stillet et meget betydeligt antal spørgsmål til justitsministeren (godt 400). 212 af 
disse er ikke besvaret af ministeren, men overgivet Kommissionen. Kommissio- 
nen har bestræbt sig på at besvare spørgsmålene i det omfang, det har ligget in- 
den for Kommissionens kommissorium at tage stilling til de rejste problemstil- 
linger. Ikke alle spørgsmål er besvaret. Nogle spørgsmål har Kommissionen ikke 
kunnet besvare på grundlag af det foreliggende materiale, mens andre spørgsmål 
angår forhold, hvis besvarelse ligger uden for Kommissionens kommissorium. 

Kommissionen har, hvor det har været praktisk muligt, i teksten angivet, hvis 
der ved teksten er besvaret et folketingsspørgsmål. De 212 spørgsmål er gengivet 
i et skema i et bilag, der er medtaget i nærværende bind, hvor der tillige er an- 
ført en besvarelse eller henvisning til beretningen, hvoraf besvarelsen fremgår. 
I beretningens enkelte bind er bagest indsat en oversigt over de spørgsmål, der 
besvares i bindet. 

I den mindretalsudtalelse om regeringserklæringen fra 1968, der er gengivet 
i bind 15, indgår besvarelse af nogle af spørgsmålene. 


3.3. Terminologi 
3.3.1. Kommissionens sprogbrug 


Kommissionen har i vidt omfang valgt at citere fra det materiale, der har væ- 
ret tilgængeligt for undersøgelsen. Kommissionen har i overensstemmelse med 
sædvanlig praksis valgt at citere fuldstændig præcist. Dette indebærer, at egent- 
lige citater — dvs. en gengivelse i en tekst i citationstegn — er en præcis gengivelse 
af teksten med de grammatiske og sproglige fejl, herunder stavefejl, som den ci- 
terede tekst måtte indeholde. Eksempelvis anvendes et sted i et citat ordet grubbe 
for ordet gruppe. Sådanne fejl rettes derfor ikke. 

Kommissionen har for at lette læsningen og forståelsen af beretningen visse 
steder valgt at anvende den terminologi, som har været anvendt af PET i tjene- 
stens interne dokumenter. Herved belyses i hvert fald en del af de motiverende 
faktorer bag PET's valg af fokusområde, f.eks. at en bevægelse karakteriseres som 
ekstremistisk. Den omstændighed, at PET's terminologi også finder udtryk i be- 
retningens beskrivende tekst, er ikke et udtryk for, at Kommissionen nødven- 
digvis har tilsluttet sig PET's karakteristik af de herved beskrevne bevægelser og 
organisationer. Kommissionen kommer i sin fremstilling i vidt omfang ind på 
Warszawapagtens og navnlig Sovjetunionens interesse for danske forhold. I den 
forbindelse gengives i beretningen en del russiske navne. Transskriberingen af 
russiske navne er foretaget af cand.mag. Erik Bach Nielsen efter de regler, der er 
fastlagt af Dansk Sprognævn. 


3.3.2. Særligt om registrering 


Nedenfor i afsnit 6.2 er der nærmere redegjort for PET's arkiv, herunder at det 
bl.a. indeholder såkaldte personsager. Der er videre redegjort for, at visse oplys- 
ninger i personarkivet kan opfattes som belastende for den herved registrerede, 
mens andre oplysninger ikke har denne konsekvens. I kapitel 6.3.5 er omtalt, at 
PET har anset personer for registrerede, når de var anført i et særligt strimmel- 
kartotek (tromler). Det anføres smst., at personer, som PET har undersøgt til 
brug for sikkerhedsgodkendelse, blev anført på tromlerne og således blev regi- 
strerede som følge af denne undersøgelse. 

Formentlig af praktiske grunde og for at kunne skelne en registrering som 
følge af en undersøgelse til brug for sikkerhedsgodkendelse fra andre registre- 
ringer har der tilsyneladende i PET og også i forhold til f.eks. Wamberg-udvalget 
udviklet sig en særlig sprogbrug, hvorefter der sondres mellem belastende og 
ikke-belastende registreringer eller belastende og ikke-belastende oplysninger. 

Disse udtryk er ikke anvendt i kommissoriet for Wamberg-udvalget af 8. juni 
1964 eller i instruksen for PET. Allerede på Wamberg-udvalgets første møde den 
12. juni 1964 anvendte PET's chef, politiinspektør E. Mogens Jensen, imidlertid 
betegnelsen ”belastende oplysninger” under en drøftelse af udvalgets mødefre- 
kvens og adgangen til at videregive oplysninger. I et notat af 10. februar 1982 om 
Wamberg-udvalgets kompetence har PET oplyst, at der efter praksis ikke sker 
forelæggelse for udvalget af registreringen i personundersøgelsessager, ”hvori 
der ikke foreligger belastende oplysninger” Udtrykket ”belastende oplysninger” 
er eksempelvis også benyttet af E. Mogens Jensen under en vidneforklaring i 

PET-kommissionen den 4. oktober 2000 vedrørende spørgsmål om videregi- 
velse af oplysninger fra PET, og tidligere departementschef i Justitsministeriet, 
Poul Lundbæk Andersen, har under en afhøring i Kommissionen den 16. januar 
2001 forklaret om, at det samlede antal registrerede ”ikke alene angik personer 
med belastende registreringer, men også sikkerhedsgodkendelser…” 

Den således anvendte sprogbrug stemmer muligvis overens med en mere 
almindelig karakteristik af begrebet registreringer. Formanden for Wamberg- 
udvalget har således tilkendegivet, at ”udvalget kunne ønske udtalt over for fol- 
ketinget, at der i PET foreligger registreret oplysninger, f.eks. om sikkerhedsun- 
dersøgelser, som ikke er belastende. Det er den almindelige opfattelse, at hvad 
der registreres hos PET er belastende”” PET har i et notat af 27. september 1999 
om Wamberg-udvalget og PET's registreringer bemærket, at kun belastende re- 
gistreringer kontrolleres. 

Udtrykkene ikke-belastende registreringer eller ikke-belastende oplysninger an- 
vendes i denne beretning om registreringer, der sker som følge af PET's person- 
undersøgelser til brug for sikkerhedsgodkendelse, og om oplysninger, der ind- 
hentes som led i en sådan personundersøgelse, og som ikke i sig selv kunne give 
grundlag for registrering efter de herom gældende regler. 

Registreringer, der ikke alene er begrundet i en personundersøgelse til brug 
for sikkerhedsgodkendelse og de til registreringen knyttede oplysninger, der har 
begrundet registreringen, benævnes i beretningen belastende. Oplysninger, der 
efterfølgende tilgår den således registreredes sag, og som i sig selv — evt. i kombi- 
nation med andre oplysninger — kunne begrunde en registrering, betegnes også 
som belastende. 

At en registrering eller oplysning på den anførte måde kan karakteriseres 
som belastende, indebærer imidlertid ikke i sig selv, at registreringen eller oplys- 
ningen også har en belastende virkning for den registrerede person. Dette afhæn- 
ger af, om PET videregiver oplysningerne om registreringen, og i givet fald, om 
oplysningerne indvirker på den pågældendes arbejds- eller karrieremuligheder 
eller lignende. 


13. Jf. WU: Referat af møde, 20. september 1972. 

3.3.3. Særligt om penetranter, meddelere, kontakter mv. 


Kommissionen har kunnet konstatere, at der — i hvert faldt tidligere — ikke har 
været benyttet en fast terminologi med hensyn til informanter uden for PET, 
f.eks. agenter, meddelere, kontakter og penetranter. Først i forbindelse med 
udarbejdelsen af ”Retningslinjerne vedrørende efterforskning på det politiske 
område” hvorved der fastsattes nærmere interne regler på området, som god- 
kendtes i Regeringens Sikkerhedsudvalg i februar 1983, blev en definition af be- 
greberne i en vis udstrækning fastslået. 
Efter disse retningslinjer forstås ved penetrering: 


”a) Indplantning 
Det vil sige, at en til formålet udfundet og uddannet person anbringes i 
organisationen. 

b)  Hvervning 
af en i organisationen, normalt på en ret høj eller central post, allerede 
værende person, som inddrages i et kontrolleret og hemmeligt arbejde” 


I beretningen anvender Kommissionen betegnelsen ”penetrant” om informan- 
ter, der har penetreret en organisation på den beskrevne måde, når Kommis- 
sionen har sikkerhed herfor. Det skal i den forbindelse bemærkes, at det ofte 
ikke af akterne fremgår, om en oplysning er indhentet gennem penetrering af 
en organisation. Ofte angives oplysninger at hidrøre fra en kilde, også uanset 
at det undtagelsesvis fremgår, at der er tale om en penetrant, og selv om der er 
tale om aktiviteter efter retningslinjernes tilkomst. Der kan således ikke sluttes 
modsætningsvist fra en oplysning om, at en information hidrører fra en kilde til, 
at informationen ikke hidrører fra en penetrant. 

Kommissionen benytter ikke nødvendigvis underbegreberne indplantning og 
hvervning, men om en penetrering har fundet sted på den ene alle anden måde 
vil fremgå af beskrivelsen af forholdet i beretningen, med mindre Kommissionen 
må afstå fra en nærmere beskrivelse af forholdet, jf. nærmere straks nedenfor. 

Den angivne betegnelse for en penetrant vil så vidt muligt blive anvendt af 
Kommissionen også for aktiviteter forud for februar 1983, selv om PET selv på 
dette tidspunkt kan have anvendt andre betegnelser. En gengivelse af PET's el- 
ler andres oplysninger kan dog betyde, at den terminologi, som anvendes i det 
oplyste, benyttes i gengivelsen, selv om der herved anvendes en anden termi- 
nologi end bestemt ved retningslinjerne. Det vil fremgå af beretningen, om den 
anvendte terminologi er Kommissionens. 

Betegnelsen penetrant anvendes dog ikke i det omfang Kommissionen har 
fundet, at et eksakt efterforskningsskridt ikke bør offentliggøres, jf. herom i af- 
snit 3.1.3. Kommissionen kan derfor i nogle tilfælde anvende en bredere og mere 
ubestemt betegnelse, f.eks. informant eller kilde. 

Kommissionen har valgt at anvende begreberne meddeler, kontakt, infor- 
mant, kilde forholdsvis frit. Disse begreber defineres ikke nærmere, selv om ret- 
ningslinjerne fra 1983 indeholder en definition af begrebet kontaktnet, nemlig 
”… en orientering gennem personer, som normalt har føling med organisatio- 
nens især ydre cirkler, og som på denne måde skaffer sig oplysninger” Afgørende 
for Kommissionen har været, at det af fremstillingen fremgår, hvilken funktion 
den pågældende har haft i det beskrevne forløb." 

I beretningen anvender Kommissionen alene betegnelsen agent provocateur 
om personer, der omfattes af bestemmelserne i retsplejelovens kapitel 68 om 
agenter ($$ 754 a ff.) eller den heri angivne definition. 


3.3.4. Retsplejeloven 


Ved lov nr. 538 af 8. juni 2006 om ændring af retsplejeloven (Politi- og domstols- 
reformen), der trådte i kraft den 1. januar 2007 er der gennemført betydelige 
ændringer i politiets organisation og struktur. Ved reformen ændredes bl.a. poli- 
tikredsinddelingen, således at de hidtidige 54 politikredse ændredes til 12 større 
kredse. Politikredsens chef, der hidtil havde haft titel af politimester (bortset fra 
København, hvis politichef kaldtes politidirektør), kaldes efter reformen politi- 
direktør, og rigspolitichefembedet skiftede karakter, således at Rigspolitichefen 
efter reformen har fået eksekutive beføjelser over for politidirektørerne. 
Ændringerne er uden betydning for Kommissionens undersøgelse. Imid- 
lertid betyder ændringerne af retsplejeloven vedrørende politiets organisation 
og struktur, at fremstillingen, der i det hele angår tiden før reformen, kan blive 
tung og unødigt kompliceret, hvis der stedse i teksten gøres opmærksom på, at 
der er tale om en struktur, der er ændret ved politi- og domstolsreformen. Da 
Kommissionens fremstilling af andre grunde selvsagt må tage udgangspunkt i 
retsplejeloven i den affattelse, der var gældende i tiden for Kommissionens kom- 


14. En kontakt vil på denne baggrund kunne beskrives som en person i offentlige myndigheder eller 
private virksomheder, som videregav oplysninger til PET om danske og udenlandske statsborgeres 
forhold. 

missorium, har Kommissionen valgt ikke i teksten at gøre opmærksom på, at 
politimesterembedet ved politi- og domstolsreformen er afløst af politidirektø- 
rembedet, eller at en politikreds nu måtte være nedlagt og lignende. 


3.4. Beretningens opdeling på bind mv. 
3.4.1. Opdelingen i selvstændige bind 


Som følge af omfanget af det gennemgåede materiale og beretningen har Kom- 
missionen valgt at opdele beretningen i en række selvstændige bind. Hensig- 
ten har været at samle forhold og problemstillinger, der har en vis lighed med 
hinanden - uden at disse nødvendigvis behøver at være beslægtede — således 
at bindene i det væsentligste kan læses uafhængigt af hinanden. Metoden kan 
indebære, at visse forhold omtales flere steder i beretningen, og der kan således 
forekomme en vis ”overlapning” mellem bindene. 

Beretningen er opdelt i 16 bind, herunder et sammenfatningsbind med Kom- 
missionens hovedkonklusioner (bind 16). I nærværende bind er afslutningsvis 
anført en kort beskrivelse af indholdet af de enkelte bind. 


3.4.2. Forholdet mellem betydningen af det undersøgte og gengivelsen i 
beretningen 


Ovenfor i afsnit 1.3 er kommissoriet for PET-kommissionen gengivet. Det frem- 
går heraf bl.a., at Kommissionen skal undersøge og redegøre for politiets efter- 
retningsvirksomhed i perioden 1945-1989 i forhold til politiske partier, faglige 
konflikter og politisk-ideologisk prægede grupperinger og bevægelser, ligesom 
Kommissionen for perioden 1968-1989 skal vurdere politiets efterretningsvirk- 
somhed og herunder belyse, om virksomheden er udøvet i overensstemmelse 
med de regler og retningslinjer, som har været fastsat af Folketinget eller rege- 
ringen. 

Som det fremgår, er der tale om en beskrivelse af forhold over et langt spand 
af år, særligt for så vidt angår den historiske udredning, men også for så vidt an- 
går de retlige vurderinger for årene 1968-1989. I forhold til de retlige vurderinger 
må holdes for øje, at Kommissionen normalt ikke har fundet anledning til at 
fremdrage forhold eller omstændigheder til en nærmere retlig analyse, hvor det 
er klart, at en efterforskning, registrering eller lignende er gennemført i overens- 
stemmelse med de herom gældende regler. Princippet fastholdes dog ikke kon- 

sekvent. Kommissionen har redegjort for og nærmere vurderet forhold, som må 
forventes at have en mere almindelig interesse, også selv om der ikke konstateres 
en adfærd i strid med de herom gældende regler. Kommissionen har også valgt 
at redegøre for og vurdere forhold, hvor grundlaget kan have været uklart, eller 
hvor omstændighederne for en umiddelbar betragtning kan synes at tyde på et 
regelbrud. 

De forhold, som Kommissionen således fremdrager og redegør for med hen- 
blik på en retlig vurdering, skal holdes op mod de sager, som Kommissionen har 
gennemgået uden at finde anledning til at foretage sig noget, bortset fra at disse 
sager er indgået som et element af den samlede fremstilling af PET's virke gen- 
nem den undersøgte periode. 

66 Indledning 


Del 2. PET 


I denne del af bindet gennemgås kortfattet PET's forhold, navnlig stiftelsen, 
PET's opgaver og organisation, samt PET's forhold til Justitsministeriet, regerin- 
gen, Folketinget og Wamberg-udvalget. 

4. PETYS STRUKTUR 


PET var for størstedelen af den periode, som angår Kommissionens virksomhed, 
organiseret som et embede under Rigspolitichefen. Tjenesten har i hele perioden 
indtaget en særlig stilling i politiets hierarki og haft en særlig tæt forbindelse til 
Justitsministeriets Departement, hvortil tjenestens chef havde direkte referat. 
Spørgsmål om bevillinger, materiel, politipersonale” og andre organisatoriske 
forhold henhørte under Rigspolitichefen. 

PET etableredes den 1. april 19517 som en videreførelse af Rigspolitichefens 
Efterretningsafdeling (REA), der dannedes umiddelbart efter besættelsens ophør 
i1945. Selv om REA ikke var en direkte fortsættelse af det under Rigspolitichefen 
hørende sikkerhedspoliti, etableredes REA dog under Rigspolitichefen, ligesom 
personalet for en dels vedkommende bestod af personale fra sikkerhedspolitiet. 
PET og REA har på den måde sit udspring i en allerede kendt struktur. 

I det følgende gives en kort fremstilling af baggrunden for PET's stiftelse, 
samt for PET's og REAs struktur, herunder den organisatoriske placering. En 
nærmere gennemgang af de berørte forhold findes andetsteds i beretningen, idet 
der dog særligt henvises til bind 2 for så vidt angår stiftelsen af REA og PET. 


15. Se f.eks. allerede instruks af 30. november 1953 (JM, P.O.-sag 6. kt. 1953, nr. 36). Efter denne instruks 
skulle Justitsministeriet og justitsministeren holdes underrettet om alle forhold af vidererækkende 
betydning inden for efterretningstjenestens virksomhed. Denne underretning kunne finde sted på 
møder hver tredje uge i Justitsministeriet i forbindelse med møder med et snævrere ministerud- 
valg. Ved eventuelle henvendelser fra andre ministerier eller institutioner til PET skulle Justitsmi- 
nisteriet underrettes om henvendelsen og dens indhold. 

16 Ansættelse af juridisk personale ved politiet blev forestået af Justitsministeriet. 

17. Jf. PET, administrativ sag: Kriminalkommissærens beretning til regionafdelingsmødet den 17. og 


18. oktober 1972. 

4.1. Stiftelsen 


11930'rne blev visse af de opgaver, der normalt henhører under en efterretnings- 
tjeneste, varetaget af Rigspolitichefens fremmedpoliti, politiadjudanten i Søn- 
derjylland og Generalstabens Efterretningssektion. I forbindelse med lov nr. 90 
af 15. marts 1939, der gennemførte en styrkeforøgelse af politiet, oprettedes under 
rigspolitichefembedet et centralt sikkerhedspoliti, hvis opgaver ifølge en af rigs- 
politichef E. Thune Jacobsen udarbejdet oversigt dels skulle bestå i modvirkning 
af trusler udefra i form af forskellig slags spionage, sabotage og provokation, 
samt politiske propagandametoder, dels indadtil at beskytte den lovlige stats- 
magt mod yderliggående partier, yderliggående presse og folkestemningsinfor- 
mationer.” Sikkerhedspolitiet blev organiseret med en centralafdeling og et antal 
udstationeret politipersonale i provinsen.” I april 1940 var der i sikkerhedspoli- 
tiet ansat 21 kriminal- og politibetjente af forskellig rang i provinsen.” I central- 
ledelsen var ansat 16 betjente.” 

For København gjaldt særlige forhold. Allerede i 1927” oprettedes under Kø- 
benhavns Politi en ”sikringsafdeling”, afdeling D. Denne afdeling skulle varetage 
informationstjenesten vedrørende handlinger, som var rettet mod den lovlige 
samfundsorden, og i 1931 pålagde Justitsministeriet i en cirkulæreskrivelse po- 
litimestrene en vis indberetningspligt til denne politiafdeling. Da afdeling D's 
opgaver i nogen grad var sammenfaldende med opgaverne for det i 1939 oprette- 
de sikkerhedspoliti, og da der måtte hengå nogen tid med hensyn til sikkerheds- 
politiets etablering, godkendte Justitsministeriet den 19. juli 1939, at sikker- 
hedspolitiet under Rigspolitichefen i tiden indtil den 1. september 1940 skulle 


18 JM, ujournaliseret: ”Oversigt og Sikkerhedspolitiets Opgaver, Arbejdsmetoder og hensigtsmæssige 
Organisation samt Oplysninger om Organisationen af Nabolandenes Sikkerhedstjeneste”, 7. april 
1940. 

19 Jf. JM, ujournaliseret: Referat af møde den 1. april 1940 i Udvalget angaaende Sikkerhedspolitiets 
Organisation og Virkemaade. 

20 Ibid. Betjentene var fordelt med to i Aalborg, Århus, Kolding, Esbjerg, Haderslev, Sønderborg og 
Odense, fem i Haderslev og en i hhv. Gråsten og Tønder. De steder, hvor der ikke var udstationeret 
sikkerhedspoliti, udpegedes en særlig egnet polititjenestemand til at tage sig af disse opgaver, jf. 
oplysning fra daværende politifuldmægtig Brix i det i note 19 nævnte referat. 

21. Ibid: en politiinspektør, en politikommissær, en politiassistent af første grad, en politiassistent af 
anden grad, tre overpolitibetjente og ni politibetjente. 

22 Jf. JM, ujournaliseret: Justitsministeriets skrivelse af 2. oktober 1946 til den parlamentariske kom- 
mission og notat af 18. marts 1964 vedrørende sikkerhedspolitiet, og den i note 17 anførte beretning. 

begrænse sin virksomhed til landet uden for København, mens afdeling D skulle 
varetage sikkerhedspolitiets opgaver i København i den angivne periode. ” På 
grund af besættelsen fortsattes denne model også i tiden efter den 1. september 
1940. I afdelingen var i august 1939 ansat 15 mand, og pr. 1. april 1940 var dette 
tal forøget til 24-25. 

Politidirektøren i København havde allerede i en skrivelse af 3. maj 1938 til Ju- 
stitsministeriet indstillet, at der blev foretaget en væsentlig udbygning af afdeling 
D. Han anbefalede dels en personaleforøgelse, dels at afdelingen kom til at virke 
som en central afdeling med mulighed for at bistå landets øvrige politikredse. 
Rigspolitichefen udtalte sig i en skrivelse af 23. september 1938 til Justitsmini- 
steriet bl.a. under henvisning til hidtidige erfaringer og til det indførte enheds- 
politi imod at henlægge et centralt sikkerhedspoliti under politidirektøren, men 
foreslog i stedet at der under Rigspolitichefen blev oprettet en ”Central for Sik- 
kerhedspolitiets Efterretningsvæsen”, således som ordningen også blev, selv om 
forholdet til Københavns Politi i praksis ikke afklaredes. Justitsminister Unmack 
Larsen havde den 5. marts 1940 nedsat et udvalg, der netop havde til formål at 
afklare forholdene,” men udvalget nåede blot at afholde møder den 1. og 8. april 
1940 før besættelsen, hvorefter yderligere forhandlinger bortfaldt. Den 19. sep- 
tember 1944 ophørte sikkerhedspolitiets virksomhed.” 

Muligvis i juni 19457” dannedes en efterretningsafdeling under Rigspolitiche- 
fen (Rigspolitichefens Efterretningsafdeling — REA), bestående af personale fra 
det gamle sikkerhedspoliti, Københavns Opdagelsespoliti og fra kriminalpolitiet 


23 Jf. JM, ujournaliseret: Justitsministeriets skrivelse af 2. oktober 1946 til den parlamentariske kom- 
mission og PET, ujournaliseret sag: Rigspolitichefens redegørelse for efterretningstjenesten af 
2, juni 1950. 

24 I forbindelse med at justitsministeren den 1. marts 1940 nedsatte et særligt udvalg til at gennemgå 
sikkerhedspolitiets organisation og virkemåde, bestemtes det, at Københavns Politis Sikkerhedsaf- 
deling skulle fortsætte efter den 1. september 1940. 

25. Jf. det i note 19 nævnte referat. 

26 JM, ujournaliseret: Udvalget vedrørende Sikkerhedspolitiets Organisation og Virkemaade. 

27 Jf. PET, ujournaliseret sag: Rigspolitichefens redegørelse for efterretningstjenesten af 2. juni 1950. 

28  Ibid., Tidspunktet kan være usikkert. Nogle hævder, at REA oprettedes 7. maj 1945. 


Indledning 


PET's STRUKTUR 


i provinsen.” I 1951, formentlig pr. 1. april, etableredes Politiets Efterretningstje- 
neste med Ernst Brix som chef" til afløsning for REA. 

REA var ved sin stiftelse organiseret som en enhed under Rigspolitichefen, 
jf. herved dagældende retsplejelovs $ 110, hvorefter politiafdelinger, der ikke er 
knyttet til en bestemt politikreds, henlægges under Rigspolitichefen. Den dag- 
lige ledelse blev varetaget af en politiinspektør.” I december 1950 fik tjenesten en 
mere selvstændig status uden for rigspolitichefembedet, idet justitsministeren 
i medfør af den dagældende rpl. $ 114, stk. 3, traf bestemmelse om, at tjenesten 
selvstændigt skulle ledes af en vicepolitichef. Denne organisatoriske placering 
bibeholdtes ved PET's oprettelse i 1951. Ved en ændringslov til retsplejeloven, 
lov nr. 205 af 11. juni 1954, blev den rent administrative bestemmelse om PET's 
placering som et selvstændigt embede uden for rigspolitichefembedet fra den 
1. juli 1954 lovbestemt, og chefen blev herefter benævnt ”chefen for politiets 
efterretningstjeneste”>> Denne selvstændige placering ophørte i juni 1958, da 
PET ved ændringslov nr. 181 af 7. juni 1958 på ny blev henlagt under Rigspoliti- 
chefen, samtidig med at stillingen som ”chefen for politiets efterretningstjeneste” 
blev nedlagt. Den daglige ledelse af PET blev derpå igen forestået af en politiin- 
spektør.” Uanset titel har lederen af efterretningstjenesten dog altid været jurist. 


29 Jf. PET, ujournaliseret sag: Rigspolitichefens redegørelse for efterretningstjenesten af 2. juni 1950. 
Rigspolitichefen betegnede afdelingen som interimistisk og oplyste, at politipersonalet i alt over- 
vejende var personer, der under krigen havde opholdt sig i Sverige. Se endvidere Stevnsborg, Po- 
liti 1938-47.Bekæmpelsen af spionage, sabotage og nedbrydende virksomhed (G.E.C. Gads Forlag, 
1992),,S. 486, der oplyser, at beslutningen om at etablere REA blev truffet den 7. maj 1945, jf. tillige 
Kommissionens beretning bind 2. 

30. Jf. JM, ujournaliseret: Notat af 1. december 1952 fra Brix (ujournaliseret og uunderskrevet). 

31. Jf. bemærkningerne til forslag til ændringslov til retsplejeloven (politiets ledelse mv.), FT 1957-58, 
tillæg A, sp. 2153. 

32 Jf. herved rpl. $ 114, stk. 4, som affattet ved lov nr. 205 af 11. juni 1954, og FT 1953-54, tillæg A, 
sp. 3783 og FT 1957-58, tillæg A, sp. 2153. 

33. Jf. JM P.O.-sag: 6. kt. 1958, j. nr. 45), fFortroligt cirkulære til rigspolitichefen, politidirektøren i 
København og samtlige politimestre angående ændring i organisationen af politiets efterretnings- 
virksomhed mv. 

Fra begyndelsen af 1970'ne og til udgangen af PET-kommissionens undersøgel- 
sesperiode har chefen for PET haft titel af politimester. De organisatoriske juste- 
ringer og forandringer kan illustreres ved nedenstående figur. 


1945 December 1951 1. juli Juni 

1950 1954 1958 
REA oprettes. Justitsministeren PET oprettes Embedet chef PET lægges 
Embede under bestemmer, at til afløsning kaldes ”chefen på ny under 
Rigspolitichefen. tjenesten for REA. for politiets Rigspolitichefen. 
REA ledes af en selvstændigt skal efterretningstjeneste” Stillingen 
politiinspektør. ledes afen (lov nr. 205 af ”chefen for 

vicepolitichef. 11. juni 1954). politiets 


efterretnings- 
tjeneste” 
nedlægges. 


4.2. Lokale efterretningsenheder 


I REAs tid udpegedes lokale polititjenestemænd — helst dem, der i forvejen be- 
handlede fremmedsager — til at varetage de efterretningsmæssige opgaver i poli- 
tikredsene. Disse betjente udgjorde ikke et selvstændigt korps, men indgik i kri- 
minalpolitiets almindelige normativ.;+ Dette hang sammen med, at ansvaret for 
varetagelsen af de efterretningsmæssige opgaver og de eventuelt deraf flydende 
efterforskningsopgaver påhvilede de lokale politimestre og Politidirektøren i Kø- 
benhavn.5 I 1950 havde REA 106 lokale kriminalbetjente. Ti af disse behandlede 


34 Jf. PET, ujournaliseret sag: Rigspolitichefens redegørelse for efterretningstjenesten af 2. juni 1950, 
S.4. 

35. Jf. PET, administrativ sag: Fortroligt Cirkulære til Politidirektøren i København og Politimestrene 
vedrørende Politiets særlige Efterretningsvirksomhed af 31. maj 1947. Cirkulæret pålagde politi- 
mestre og politidirektør en pligt til så vidt muligt at forespørge hos REA om der måtte foreligge 
oplysninger, der afgørende talte imod iværksættelse af retsskridt i de omhandlede sager. PET kom 
dog til at forestå efterretningsarbejdet i nogle københavnske omegnskredse efter en ændring i po- 
litikredsopdelingen i 1960. Man havde ved omlægningen angiveligt ikke været opmærksom på 
kredsene Nordre og Søndre Birk, hvorefter efterretningsarbejdet i de nye kredse 3-8 (Gentofte, 

udelukkende efterretningssager,;” mens resten tillige var beskæftiget med almin- 
deligt kriminalpolitiarbejde. I løbet af 1952 blev efterretningsarbejdet i politi- 
kredsene omlagt, således at politikredsene skulle afgive personale til løsning af de 
efterretningsmæssige opgaver. Opgaverne skulle løses i samarbejde med politi- 
kredsens øvrige personale. Disse — af Rigspolitichefen efter forhandling med PET 
og vedkommende politimester — særligt udpegede kriminalfolk skulle deltage i 
det lokale politis vagtturnusordning, men måtte ellers ikke anvendes til andet 
politiarbejde end det efterretningsmæssige uden samtykke fra PET.” Det var dog 
således fortsat de lokale politimestre og Politidirektøren i København, der havde 
den selvstændige ledelse af efterretningsarbejdet i politikredsene, men PET be- 
myndigedes til at meddele anvisninger mht. de efterretningsmæssige opgaver og 
den almindelige tilrettelæggelse af efterretningsvirksomheden i politikredsene. 

REA havde opdelt politikredsene i ni distrikter. Hvert distrikt blev besøgt 
hver anden måned af to kriminalpolitifolk fra REA. 

I april 19483? oprettedes Københavns Politis Efterretningsafdeling, der skulle 
varetage de københavnske efterretningsopgaver.” I 1950 bestod afdelingen, for- 
uden af chefen, af en kriminalassistent, tre kriminaloverbetjente, ti kriminalbe- 
tjente, en kontorassistent og en kontormedhjælper. Rigspolitichefen oplyste i sin 
ovennævnte redegørelse, at der mellem Københavns Politis Efterretningsafde- 
ling og REA bestod ”det mest intime daglige samarbejde” 

I begyndelsen af 1952 påbegyndtes etableringen af en observationstjeneste i 
København og i flere større politikredse på Fyn og i Jylland med det hovedfor- 
mål at følge og kontrollere østblokkens diplomater. I København henlagdes ob- 
servationsafdelingen til Københavns Politis Efterretningsafdeling.” Fra den 1. ja- 
nuar 1966 overtog PET efterretningsarbejdet fra Frederiksberg Politi, og fra den 
1. juni 1966 blev Københavns Politis Efterretningsafdeling overtaget af PET, så- 
ledes at de opgaver, der hidtil havde påhvilet Efterretningsafdelingen, fremover 
blev varetaget af PET.” I forbindelse med overtagelsen af opgaverne fra Køben- 


Lyngby, Gladsaxe, Hvidovre, Glostrup og Tårnby) kom til at blive varetaget af PET, jf. beretning til 
regionsafdelingsmødet den 17. og 18. oktober 1972, side 6. 

36 I Ålborg, Århus, Esbjerg, Åbenrå og Odense. 

37 Jf. PET, administrativ sag: Beretning til regionsafdelingsmødet den 17. og 18. oktober 1972, side 2 f. 

38 Jf. cirkulære af 24. januar 1952, der samtidig ophævede cirkulæret fra 1947. 

39 Jf. PET, administrativ sag: Dagsbefaling af 12. april 1948. 

40. Jf. nærmere Kommissionens beretning, bind 2. 

4 Jf. PET, administrativ sag: Beretning til regionsafdelingsmødet den 4. og 5. november 1975. 

42. Jf. PET, administrativ sag: Beretning til regionsafdelingsmødet den 17. og 18. oktober 1972, side 6. 

havns Politis Efterretningsafdeling bestemte Justitsministeriet, at Københavns 
Politi indtil videre skulle stille 20 kriminalpolititjenestemænd til rådighed for 
PET. I august 1967 ophørte den udlånsordning, idet normativet for PET blev for- 
højet med 20 mand, medens normativet for København Politi blev tilsvarende 
reduceret.” 

Indtil PET overtog de efterretningsmæssige opgaver fra Frederiksbergs og 
Købehavns Politi,+ var PET's opgaver særligt at virke som central for modta- 
gelse, registrering og bearbejdelse af de fra politikredsene indkomne oplysnin- 
ger. Herudover havde PET visse beføjelser over for de regionale politimestre og 
ansvaret for kontakten til udenlandske myndigheder.» 

Fra november 1969 omlagdes efterretningsarbejdet uden for København på 
ny. Landets politikredse blev i forhold til PET opdelt i syv regioner,” hvori der 
stationeredes et antal kriminalpolititjenestemænd.” Formålet hermed var at 
samordne og føre tilsyn med efterretningsarbejdet inden for regionerne, være 
til assistance ved efterforskning i omfattende og alvorlige efterretningsmæssige 
sager i politikredsene og skabe øget kontakt mellem PET og politikredsene.” De 
i regionsafdelingerne stationerede polititjenestemænd indgik ikke i normativet 
for den politikreds, hvori regionen havde til huse, men var dog underlagt regi- 
onspolitimesteren for så vidt angår almindelige ordensforskrifter og disciplinære 
forhold. Bortset fra politikredsene 1-8 blev efterretningsarbejdet i politikredsene 
fortsat ledet af de lokale politimestre, ligesom arbejdet lokalt blev varetaget af de 
dertil særligt udpegede kriminalpolititjenestemænd. 


43. Jf. PET, administrativ sag: Udateret brevkopi af skrivelse fra Arne Nielsen til Justitsministeriet. En 
lignende forskydning af personale skete i forbindelse med overtagelsen af opgaverne fra Frederiks- 
berg Politi. 

44. Smh. dog note 35. 

45. Jf. det i note 38 nævnte cirkulære. 

46. Region I: Ålborg, region II: Århus, region III: Haderslev, region IV: Odense, region V: Slagelse, 
region VII: Rønne og region VIII: Nykøbing F. 

47. Politikredsomlægninger har betydet forandringer mht. hvilke politikredse, der har henhørt under 
de enkelte regioner. Dette er dog i nærværende sammenhæng uden betydning for fremstillingen. 
Regionsafdelingerne blev efterhånden nedlagt, men alle bestod dog ved udgangen af den for Kom- 
missionen relevante periode. 

48. Jf. Rigspolitichefens kundgørelse IV nr. 28 af 23. juli 1969. 

4.3. Centralafdelingen 


Personalet i REA udgjordes pr. 1. juni 1950 af i alt 45 personer. Foruden chefen 
- en politiinspektør — var ansat en politifuldmægtig, en politikommissær og 42 
andre.” Af deni note 23 nævnte redegørelse fra Rigspolitichefen fremgår, at REA 
i1950 var opdelt i grupper, der hver behandlede særlige emner, og af en udateret 
organisationsplan, som efter den sammenhæng, hvori den fremtræder, må angå 
REAs forhold,” ses, at organisationen var opdelt på 4 grupper. 


Gruppe I varetog bl.a. journaler og kartoteker, jernbøger mv. 

Gruppe II arbejdede bl.a. med DKP og forskellige kommunistiske organi- 
sationer, antikommunisme, nazistiske bevægelser og mindretal- 
let i Sønderjylland. 

Gruppe III arbejdede bl.a. med sager om illegal kurervirksomhed mellem 
Danmark og udland, herunder illegal kommunistisk partibevæ- 
gelse, 5-kolonne virksomhed i bl.a. stats- og kommunale insti- 
tutioner, politi, hjemmeværn, offentlige værker og udenlandske 
legationer og missioner. 

Gruppe IV arbejdede bl.a. med sager om spionage (militær, handelsindu- 
stri), sabotage (direkte og skjult), ulovlige strejker og politiske 
attentater. 


Gruppe I-III refererede til en kriminalkommissær, mens gruppe IV refererede til 
en fuldmægtig. Begge refererede til REAs chef. 


Ka. Chr. Madsen fremtrådte som en selvstændig enhed i REA med følgende op- 
gaver: 


Revision af kartotek i gruppe II og III 
Information af politisk art 


49 Således to kriminalassistenter af 1. grad, 12 kriminaloverbetjente, 12 kriminalbetjente, en overas- 
sistent, en kontorassistent, 12 kontorister, en assistent og en kontorassistent, jf. den i note 23 nævnte 
redegørelse fra Rigspolitichefen. 

50 Jf. PET, ujournaliseret sag: Organisationsplanen er indsat i en mappe med ”Erindringsliste for Kri- 
minalpolitiet vedrørende Efterretningsvirksomheden i Politikredsene. 

Kasse 


Suppleant for souschef og fuldmægtig 


Fra 1951 var PET opdelt i seks afdelinger, med følgende opgavefordeling: 


Afdeling 1: 


Afdeling 2: 


Afdeling 3: 


Afdeling 4: 


Afdeling 5: 


Afdeling 6: 


Administrative spørgsmål, lokale- og personalespørgsmål, ud- 
rustning, inventar, journal og kartotek. 

Kommunismen i Danmark, studier af Det Kommunistiske Par- 
tis virksomhed, mål og metoder, kommunistiske hjælpe- og 
støtteorganisationer (frontorganisationer). 

Kortlægning af kommunistisk infiltration i statens, kommuner- 
nes og ”i et vist begrænset omfang de private erhvervs livsvigtige 
institutioner” og forespørgsler på enkeltpersoner (sikkerheds- 
godkendelser). 

Straffelovens kapitel 12 og 13, bistand til det eksekutive politi i så- 
danne sager og indseende med Københavns Opdagelsespolitis 
overvågning, PET's forbindelse til udlandet.” 

Sager med særlig tilknytning til udlændinge og disses virke i 
Danmark. 

Skoling af PET's og politikredsenes personale, sikkerhedsmæs- 
sige foranstaltninger ifølge NATO-forpligtelser, men også rent 
nationale synspunkter. 


På et tidspunkt i 1960'erne — formentlig medio 1966, da Københavns Politis afde- 
ling E blev overført til PET — fik PET følgende struktur. 


Afdeling I: 


Afdeling II: 
Afdeling III: 


bl.a. journalisering, emnebehandling, registrering, arkivering, 
personundersøgelsessager. 

bl.a. yderliggående politiske bevægelser og organisationer. 

bl.a. sager vedrørende overtrædelse af straffelovens $$ 107, 108 
og 110 a, fremmede diplomatiske repræsentationer. —” Venskabs- 
foreningerne”. 


51. Jf. det i note 30 nævnte notat fra Brix. 


52. Selve forbindelsen med udlandet skulle dog ske direkte gennem tjenestens ledelse. 


53 … Jf. PET, ujournaliseret sag: Program for orientering af personel for FST-E den 24. januar 1967. 

bl.a. efterretningsarbejdet inden for de storkøbenhavnske poli- 
tikredse, forsvarets nøgle og bevogtningspunkter, infiltration i 
stats- eller kommunale organer mv. 

Observationstjeneste. 


Med virkning fra den 1. december 1971 blev sagsfordelingen følgende: 


Afdeling A: 
Afdeling B: 
Afdeling C: 


Afdeling D: 
Afdeling E: 
Afdeling F: 


Sekretariat med bl.a. journalisering og registratur. 

Sikkerhed med bl.a. personundersøgelser. 

Indland med bl.a. uro-området og herved overvågning, efter- 
forskning og bearbejdning vedrørende organisationer, grupper 
eller enkeltpersoner, hvis virksomhed har til formål eller er eg- 
net til at forårsage uroligheder eller at omstyrte eller undergrave 
den lovlige samfundsorden. 

SET (Sovjetisk efterretningstjeneste). 

Service med bl.a. observation og aflytning 

Satelit vedrørende bl.a. østtysk og polsk efterretningstjeneste. 


Fra et tidspunkt og indtil den 1. december 1984 blev Centralafdelingens opgaver 
fordelt på otte afdelinger: 


Afdeling A: 


Afdeling B: 
Afdeling C: 
Afdeling D: 
Afdeling F: 
Afdeling T: 
Afdeling E: 
Afdeling S: 


Administration, registratur, arkiver, VIP-beskyttelse, 
uddannelse. 

Sikkerhed. 

Subversion. 

Kontraefterretningstjeneste (russerne). 
Kontraefterretningstjeneste (andre lande). 
International terrorisme. 

Observation og teknik. 

Aflytning. 


Fra den 1. december 1984 omlagdes strukturen, hvorefter Centralafdelingens op- 
gaver blev fordelt på fire afdelinger. Afdelingsstrukturen så herefter således ud: 


Afdeling 1: 
Afdeling 2: 
Afdeling 3: 
Afdeling 4: 


Administration, sikkerhed, registratur, arkiver, uddannelse. 
Subversion, terrorisme, VIP-beskyttelse. 
Kontraefterretningstjeneste. 

Observation, teknik, aflytning, beredskabsplanlægning. 

Selv om PET's struktur gennem den for Kommissionen relevante periode har 
varieret for derved at tilpasse organisationen de aktuelle opgaver, har grund- 
strukturen i PET stedse været nogenlunde fast. Med udgangspunkt i den struk- 
tur og sagsfordeling, der blev fastlagt pr. december 1971, kan PET's organisation 
i princippet beskrives således: 


Chefen (pm) Chefens sekretariat 


Stedfortræder (vpm) 
Assisterende stedfortræder (pfm) 
Kriminalkommissæren/inspektøren 


Chefen (politimesteren/politiinspektøren) har haft det overordnede ansvar for 
PET. Chefen havde direkte referat til Justitsministeriet, men var underlagt Rigs- 
politichefen for så vidt angik forskellige administrative forhold. Chefen blev bi- 
stået af en stedfortræder (vicepolitimester) og en eller flere politifuldmægtige, 
der indgik i ledelsen. I ledelsen indgik endvidere en overordnet polititjeneste- 
mand — en kriminalkommissær (fra 1977 en kriminalinspektør). 

Ansvaret for de enkelte afdelinger var typisk fordelt mellem vicepolitimeste- 
ren, politifuldmægtigen(e) og kriminalkommissæren, der ligeledes delte forskel- 
lige generelle opgaver, f.eks. kontakten til fremmede tjenester. Vicepolitimesteren 

var den operative chef, men det er Kommissionens indtryk, at kriminalkommis- 
særen fik en stigende indflydelse på det operative arbejde. 

I hver afdeling var udpeget en afdelingsleder, der var afdelingens formelle 
kontakt til ledelsen. Afdelingslederen deltog i de daglige parolemøder (eller ”ef- 
terparolemøder” hos den operative chef”) og kunne medbringe spørgsmål her- 
til.sf 

I hver region var udpeget en regionsleder, der havde den formelle kontakt til 
afdelingslederne i de relevante afdelinger og evt. til ledelsen. 

Ud over de formelle kommandoveje var der kontakter mellem det underord- 
nede personale på sagsbehandlerniveau på tværs af afdelinger og regioner. 


54. Jf. f.eks. RB: Ole Stig Andersen, 9. september 2003. 
55. Jf. RB: Ole Stig Andersen, 9. september 2003. 
56 Jf. RB: 1. oktober 2002. 

5. PETYS OPGAVER 


PET's opgaver beskrives nedenfor. Det er væsentligt i den forbindelse at holde 
sig for øje, at PET's arbejde i betydeligt omfang er præventivt og således skal 
hindre spionage og trusler mod den lovlige danske samfundsorden mv., selv om 
PET også kan udføre sædvanligt opklaringsarbejde. PET's effektivitet kan derfor 
ikke måles på grundlag af domfældelser i Danmark for overtrædelse af f.eks. 
reglerne i straffelovens kapitel 12 og 13, men afhænger snarere af, i hvilket omfang 
spionage mv. afværges eller undlades pga. PET's virke. Dette kan næppe opgøres. 
Hertil kommer, at PET også bistår det ”åbne” politi med oplysninger. Således 
kan information fra PET evt. sætte det ”åbne” politi i stand til at opklare sager og 
dermed opnå domfældelse. 


5.1. Cirkulærer og instrukser 


Som oplyst ovenfor etableredes REA i forsommeren 1945. Rigspolitichefen har 
i en redegørelse” oplyst, at hovedopgaven var at samarbejde med de allierede 
myndigheder vedrørende eftersøgning og pågribelse af efterlyste krigsforbry- 
dere og landsforrædere, og der etableredes et samarbejde med Civilian Inter- 
rogation Center.” Endvidere forestod afdelingen undersøgelser af såkaldt var- 
ulvevirksomhed” og af illegale transporter fra Danmark af nazistiske personer 
og forestod afhøringer og eftersøgninger i Tyskland. REA beskæftigede sig efter 


57. Jf. PET, ujournaliseret sag: Rigspolitichefens redegørelse for efterretningstjenesten af 2. juni 1950. 

58  Civilian Interrogation Centre var et af den britiske kontraspionage ledet forhørstribunal, der var 
bemandet med danske politimænd, og som havde til opgave at afhøre allierede krigsfanger i Dan- 
mark, der havde været medlemmer af tyske spionageorganisationer, jf. nærmere Stevnsborg, Poli- 
tiet 1938-47, S. 452 ff. 

59. Dvs. nazistiske stay-behind grupper. 

Tysklands kapitulation ifølge Rigspolitichefens redegørelse ikke med politiske 
foreteelser i noget betydeligt omfang. 

De efterretningsopgaver, der påhvilede politiet, blev nærmere fastlagt i Ju- 
stitsministeriets cirkulære af 31. maj 1947 om politiets særlige efterretningsvirk- 
somhed. I cirkulæret er bl.a. anført følgende om politiets opgaver: 


”Det påhviler som hidtil, Politiet at modvirke Foretagender og Handlinger, som 
kan antages at være rettet imod Rigets Selvstændighed og den lovlige Samfunds- 
orden, herunder i første Række de i Straffelovens Kapitler 12 og 13 omhandlede 
Forbrydelser, samt ogsaa andre Forbrydelser mod Rigets Selvstændighed eller dets 
politiske Organer eller mod Institutter, som er Bærere af Samfundets demokrati- 
ske Ordning, herunder også Forberedelse til alle saadanne Handlinger. 


Til dette Formål skal Politiet indsamle og bearbejde Oplysninger af Værdi for 
Modarbejdelsen eller Opklaringen af Forbrydelser af den ovennævnte Beskaffen- 
hed. Et effektivt Samvirke på dette Område mellem Politikredsene formidles gen- 
nem den fælles Efterretningscentral for hele Landet. 


” 


Cirkulæret pålagde politimestrene ansvaret for varetagelsen af de efterretnings- 
mæssige opgaver og anførte om måden, hvorpå arbejdet skulle udføres bl.a.: 


”Det er en Selvfølge, at der ligesom hidtil heller ikke fremtidig ved Tilvejebringel- 
sen af de under I nævnte Oplysninger af Politiet maa anvendes Provokatører, hvor- 
imod der i det Omfang det må anses for påkrævet, af politiet vilkunne ydes Veder- 
lag for meddelte Oplysninger. Telefonaflytninger kan ske i overensstemmelse med 
Bestemmelserne i de af Ministeriet for offentlige Arbejder udfærdigede Instrukser 
for de koncessionerede Telefonselskaber vedrørende Telefonhemmeligheden. 


De indkomne Oplysninger vil - forsaavidt der kan tillægges dem Betydning - være 
at registrere på sædvanlig Maade.. Sådan Registrering må ikke finde Sted alene på 
Grundlag af en Persons lovlige politiske Virksomhed; såfremt der fra tidligere Tid 
måtte findes Kartoteker eller lignende, hvori Registrering er sket alene på Grund- 
lag af vedkommendes lovlige politiske Virksomhed vil sådanne Oplysninger være 
at tilintetgøre. 


” 

De opgaver, der særligt påhvilede REA (PET), blev angivet således i cirkulæret: 


”Som central for modtagelsen, bearbejdelsen og videregivelsen af de i afsnit II 
nævnte indberetninger fra politikredsene virker den særlige efterretningsafdeling 
under rigspolitichefen. 


Efterretningsafdelingen skal i fornødent omfang efter politikredsenes anmodning 
bistå det lokale politi ved løsningen af de heromhandlede opgaver. Det vil hen- 
sigtsmæssigt, at arbejdet i politikredsene sker i nøje kontakt med rigspolitichefens 
efterretningsafdeling, som i øvrigt ved regelmæssige rejser vil søge sådan kontakt 
etableret” 


Cirkulærets forbud mod rent politiske registreringer blev i maj 1948 ændret af 
Justitsministeriet, der tillod registrering af kommunister.” Cirkulæret fra 1947 
blev i øvrigt ophævet ved Justitsministeriets cirkulære af 24. januar 1952. Ved 
cirkulæret fra 1952 fastsattes nærmere bestemmelser om forholdet mellem de 
stedlige politimyndigheder og PET. Cirkulæret fastslog indledningsvis, at Po- 
litidirektøren i København og politimestrene havde den selvstændige ledelse af 
efterretningsvirksomheden i politikredsene samt ansvaret for udførelsen af de 
efterretningsmæssige politiopgaver. Cirkulæret tillagde PET kompetence til at 
meddele det stedlige politi anvisninger mht. efterretningsopgaver og om den 
almindelige tilrettelæggelse af efterretningsvirksomheden. PET kunne endvi- 
dere meddele pålæg om at indlede en undersøgelse. Forholdet til udenlandske 
politimyndigheder og indhentelse af oplysninger af efterretningsmæssig art fra 
udlandet skulle varetages af PET. Det er bemærkelsesværdigt, at cirkulæret ikke 
som 1947-cirkulæret anviser, hvad der var politiets efterretningsmæssige opgave. 
Denne oplysning blev alene anført i en samtidig med 1952-cirkulæret til PET 
rettet instruks. 1952-cirkulæret har enkelte anvisninger om det politimæssige ar- 
bejde med kontrol med udlændinge, men forbuddet mod registrering alene pga. 
lovlig politisk virksomhed blev ikke gentaget.” 

PET's opgaver, og herunder måden hvorpå opgaverne skulle løftes, var og er 
fastlagt i instrukser til tjenestens chef. Der var ingen regler for PET's arbejde på 
lov- eller bekendtgørelsesniveau, bortset fra de bestemmelser, der i øvrigt gælder 
for politiet og den offentlige forvaltning, således særligt reglerne i retsplejelo- 
ven. I forbindelse med PET's oprettelse modtog den første chef, Brix, mundtlige 


60 Jf. nærmere Kommissionens beretning bind 6. 
61 Spørgsmålet er nærmere behandlet i Kommissionens beretning bind 6. 

instrukser, der efterfulgtes af justitsministerens skriftlige instruks af 24. januar 
1952” og ministerens fortrolige cirkulære af samme dato til Rigspolitichefen, Po- 
litidirektøren i København og samtlige politimestre angående organisationen af 
politiets efterretningsvirksomhed mv., der er omtalt ovenfor. I instruksen af 
24. januar 1952 var om PET's opgaver og arbejdsområde særligt anført følgende: 


”Efterretningstjenestens formål er at tilvejebringe et værn imod foretagender og 
handlinger, som må antages at rumme en fare for rigets selvstændighed og sik- 
kerhed og den lovlige samfundsorden, herunder i første række de i straffelovens 
kapitler 12 og 13 omhandlede forbrydelser” 


Til det formål angav instruksen en række opgaver, som påhvilede PET. Der var 
tale om bl.a. indsamling og bearbejdning af oplysninger, bistand til modvirken af 
spionage og efterforskning heraf og forskellige overvågnings- og kontrolopgaver. 
Heller ikke i denne instruks var forbuddet fra 1947 mod registrering alene på 
grundlag af lovlig politisk virksomhed gentaget. 

Instruksen fra 1952 blev ophævet ved og erstattet af ”Instruks til chefen for 
politiets efterretningstjeneste” af 30. november 1953. Denne instruks har med 
en enkelt ændring været gældende i resten af den for Kommissionen relevante 
periode og i øvrigt til 1996. PET's formål var i 1953-instruksen i alt væsentligt en 
gentagelse af formålet fra 1952. Formålet blev angivet således: 


”Efterretningstjenestens formål er at overvåge, forebygge og modvirke foretagen- 
der og handlinger, som må antages at rumme en fare for rigets selvstændighed og 
sikkerhed og den lovlige samfundsorden, herunder i første række de i straffelovens 
kapitler 12 og 13 omhandlede forbrydelser” 


Instruksen opregnede syv punkter med angivelse af opgaver, som det påhvilede 
PET at udføre til opfyldelse af det angivne formål. I de syv punkter var bl.a. an- 
ført følgende: 


”: 


” 1. Efterforskning i sager angående de i borgerlig straffelov kapitel 12 og 13 om- 
handlede forbrydelser, derunder spionage af enhver art, og kontrol med overhol- 


62 Uanset at dokumentet ikke selv benævner sig ”instruks”, er dette den rette betegnelse. Instruks af 
30. november 1953 benævner således dokumentet af 24. januar 1952 for ”instruks”, som samtidig 
ophæves. 

63 Jf. det i note 30 nævnte notat fra Brix. 

delsen af bestemmelser vedrørende ind- og udførsel af varer, for så vidt kontrollen 
er af efterretningsmæssig interesse. 


Så snart der foretages skridt som led i en straffesag mod en bestemt person, skal 
justitsministeren og - medmindre andet i det enkelte tilfælde bestemmes af denne 
- statsadvokaten underrettes. Efterforskningen i politikredsene gennemføres un- 
der ledelse af den stedlige politimester (politidirektøren), men i forståelse og sam- 
arbejde med politiets efterretningstjeneste. 


Om efterforskning i sager, der må anses omfattet af militær retsplejelov, eller som i 
øvrigt har militær interesse, underrettes forsvarets efterretningstjeneste. 


2. Bistand til planlæggelse og gennemførelse af forholdsregler til sikring mod spio- 
nage, sabotage, infiltration og lignende inden for statens og kommunernes civile 
administration og livsvigtige — offentlige eller private — institutioner og virksom- 
heder … 


3. Gennemførelse af den efterretningsmæssige kontrol med udlændinge. 


7. Indsamling og bearbejdelse af oplysninger, der er eller kan være af betydning for 
løsningen af de under 1-6 nævnte opgaver og for bedømmelsen af de sikkerheds- 
opgaver, der kan være anledning til at tage. Registreringen må indskrænkes til det 
absolut påkrævede. 


Ved anvendelsen af det tilvejebragte materiale må der udvises stor forsigtighed. 
Oplysningernes rigtighed må, så vidt det er muligt, efterprøves, og hvis dette ikke 
har kunnet ske, men det dog efter omstændighederne i det enkelte tilfælde fin- 
des rigtigt at meddele dem til rette vedkommende, må denne udtrykkeligt gøre 
bekendt hermed. Oplysninger om enkeltpersoner på grundlag af det af politiets 
efterretningstjeneste indsamlede materiale må ikke under nogen form officielt el- 
ler under hånden gives til andre end danske politimænd, der virker med efterret- 
ningsopgaver, medmindre der i det enkelte tilfælde er givet bemyndigelse dertil af 
chefen for politiets efterretningstjeneste” 


Som nærmere gennemgået i bind 3 fremkom regeringen den 30. september 1968 
med en erklæring om registrering af danske statsborgere. Erklæringen var ikke 
særlig rettet til PET, men som konsekvens af erklæringen ændrede Justitsmini- 
steriet samme dag instruksen for PET med en tilføjelse af følgende indhold: 


”Til pkt. 7 føjes: 


Registrering af danske statsborgere må ikke finde sted alene på grundlag af lovlig 
politisk virksomhed.” 

5.2. Andre forskrifter 


Foruden de generelle regler, der gælder for PET virksomhed, og som er fastsat i 
retsplejeloven og anden lovgivning, f.eks. forvaltningsloven og offentlighedslo- 
ven og de af Justitsministeriet meddelte instrukser, er politiets virksomhed og 
dermed PET's virksomhed ydermere reguleret ved generelle forskrifter fra Ju- 
stitsministeriet (bekendtgørelser og cirkulærer) samt ved Rigspolitichefens tje- 
nestebefalinger (kundgørelser). Rigspolitichefens kundgørelser er delt i to sam- 
linger, dels ”den grønne”, der i al væsentlighed indeholder administrative regler, 
og dels ”den orange” (B-kundgørelser), der indeholder mere specifikke regler for 
politiet, herunder om politikredsenes rekvisition af bistand fra Rigspolitichefens 
afdelinger. 

PET har oplyst,” at skiftende chefer for PET herudover — inden for ram- 
merne af den gældende lovgivning og Justitsministeriets instruks — løbende 
har fastsat forskellige interne retningslinjer for PET's virksomhed som led i den 
almindelige tilrettelæggelse af arbejdet i tjenesten. Dette gælder også retnings- 
linjer for efterforskning på særlige områder, regler om registrering osv. PET har 
videre oplyst, at man gennem tiden har haft forskellige interne regelsamlinger. 
Formentlig i 1969 blev der udfærdiget en regelsamling (”Den lille røde”) med det 
formål at skabe en let tilgængelig oversigt over gældende interne bestemmelser. 
I juni 1984 blev der udsendt regelsamling med retningslinjer for sagsbehandling 
i PET (”Den lille grønne”). Denne samling indeholdt alene procedureregler, der 
allerede var gældende, og formålet var således at skabe grundlag for en ensartet 
sagsbehandling i de forskellige sektioner. 


5.3. NATO-dokumentet (CM (55)15 (Final)) 


Danmarks deltagelse i Nato-samarbejdet indebar, at der påhvilede PET for- 
skellige pligter med hensyn til bl.a. personregistreringer. De grundlæggende 
sikkerhedsmæssige principper og minimumsnormer for omgang med NATO- 
dokumenter mv. blev fastlagt i 1955 i NATO-dokumentet C-M(55)15 (Final), der 
siden er blevet revideret nogle gange. Ved de standarder, som er angivet i dette 
dokument, har NATO søgt at indføre en ensartet minimumssikkerhedsstandard 


64 PET, ujournaliseret sag:”PET's indlæg ved mødet med undersøgelseskommissionen fredag den 
1. oktober 1999”. 

i alle NATO-lande. Sikkerhedsforanstaltningerne skal sikre klassificerede oplys- 
ninger fra eller af betydning for NATO imod spionage, kompromittering eller 
uautoriseret videregivelse.” Forskrifterne i NATO-dokumentet er udmøntet ved 
Statsministeriets cirkulære af 14. april 1959. 

Rækkevidden af de forpligtelser, Danmark har påtaget sig i henhold til NA- 
TO-dokumentet, blev under et møde i Regeringens Sikkerhedsudvalg den 29. 
maj 1968 opsummeret af Udenrigsministeriets direktør således: 


”Af de i C-M(55)15 indeholdte bestemmelser kan uddrages tre slutninger, nemlig at 
der består en forudsætning om 


at der findes en central registratur ad modum politiets efterretningstjenestes kar- 
toteker, 


at oplysningerne herfra kan gøres tilgængelige for de interesserede myndigheder, 
samt 


at registret giver oplysninger om blandt andet ”subversive elementer”. 


Selvom det sidste udtryk er noget uklart, viser historikken dog, at udtrykket efter 


alt at dømme omfatter bl.a. kommunister”? 


5.3.1. Sikkerhedsgodkendelser 


De opgaver, der har påhvilet PET i henhold til de af Justitsministeriet udsendte 
forskrifter, var bl.a. bistand til planlæggelse og gennemførelse af forholdsregler 
til sikring mod spionage, sabotage, infiltration og lignende, ligesom tjenesten 
skulle indsamle og bearbejde oplysninger, der er eller kan være af betydning for 
løsningen af denne opgave og for bedømmelsen af de sikkerhedsopgaver, der 
kan være anledning til at tage. 

Dette indebærer, at en væsentlig del af PET's opgaver har bestået i baggrunds- 
undersøgelser af personer, der skulle sikkerhedsgodkendes. En sådan undersø- 


65 Nogle af sikkerhedsforanstaltningerne vedrører desuden sikring af vigtige installationer mod sabo- 
tage. 

66  UM: 103.C.7.b., s. 2: Udtalelse fra embedsmandsudvalget for sikkerhedsspørgsmål af 28. maj 1968 
vedrørende ophør af registreringer udelukkende på politisk grundlag,. 

gelse består dels af en kontrol i PET's arkiv, dels af andre undersøgelser af den 
pågældende, herunder f.eks. pågældendes økonomiske forhold, interviews med 
personer, der har kendskab til den pågældende mv. 

Ole Stevns, der var ansat i PET fra 1951 til 1961, har om sikkerhedsgodkendel- 
sesproceduren bl.a. forklaret:” 


”En såkaldt grundig undersøgelse indebar, at personen til undersøgelse udfyldte 
et skema og vandelsattester, og på grundlag af skemaet blev attestanterne afhørt, 
lige som PET gik videre på baggrund af oplysningerne i skemaet om tidligere ar- 
bejdssted eller skolegang. Man spurgte til, om noget var mistænkeligt, dvs. om 
forhold gjorde det betænkeligt, at man sikkerhedsgodkendte den pågældende. 
Skemaet og vandelsattesterne blev sendt til vedkommende politikreds, hvor PET 
bad kontaktpersonen forestå det fornødne. I København sendtes materialet til Kø- 
benhavns Politis Efterretningsenhed. Ved undersøgelsen søgtes også efter svage 
punkter, der kunne udnyttes som pressionsmiddel. PET henvendte sig til skole 
og arbejdsgivere, med mindre man måtte forudse, at dette ville give problemer. 
Man spurgte til de politiske tilhørsforhold, men ikke direkte om den pågældende 
var kommunist eller stærkt venstreorienteret. De, der var særlig interessante, var 
ikke kommunisterne, men krypto-kommunister i frontorganisationer. Vidnet … 
forklarer, at alle, der skulle beskæftige sig med fortroligt eller højere klassificeret 
materiale, blev undersøgt. 


PET havde ansvaret for sikkerhedsundersøgelser på det civile område og FE på 
det militære. Når folk kom fra det civile område til det militære, forestod PET 
undersøgelsen for forsvaret. Spørgeskemaet, der dannede grundlag for sikker- 
hedsundersøgelsen, var kalkeret af fra et NATO-dokument. Man kan sige, at sik- 
kerhedsspørgsmål var et forhold, der vedrørte NATO. Vidnet har gennemført 
sikkerhedsinspektioner, og NATO sendte af og til en inspektør til Danmark. De 
informationer, som PET fik gennem sikkerhedsgodkendelser, blev ikke rapporte- 
ret til NATO” 


En kriminalpolititjenestemand, der var ansat i PET fra 1980 til 1985, har om ind- 
hentningen af oplysninger forklaret: 


”Vidnets arbejdsområde i afdeling C var i begyndelsen sikkerhedsundersøgelser. 
De var 5 mand, der blev kaldt for indhentere, og de fik alle de sager, der omfattede 
sikkerhedsgodkendelser — både civile og militære. Sikkerhedsundersøgelsen fore- 


67 Jf. RB: 6. november 2001. 
68 Jf. RB: 22. maj 2002. 

gik på den måde, at de modtog skemaer fra styrelser, ministerier og forsvaret ved- 
rørende personer, der skulle cleares til en bestemt klassifikationsgrad. Ansøgerne 
havde opgivet referencer, der blev udspurgt, og der blev indhentet oplysninger i 
kriminalregisteret samt om ansøgerens økonomiske forhold. Da ansøgerne selv 
havde opgivet de enkelte referencer, var det naturligvis sjældent, at der kom noget 
negativt frem. … Vidnet har aldrig spurgt om politiske tilhørsforhold. Han kan 
ikke huske, om det var noget, der var blevet indskærpet, at de ikke måtte” 


Ydermere har politimester Jørgen Skat-Rørdam, der var chef for PET i perioden 
fra 1971 til 1975 i et åbent retsmøde forklaret bl.a.: 


”….Sikkerhedsundersøgelser i alle ministerier gik gennem PET,… 


Om NATO-samarbejdet og forskrifter med hensyn til sikkerhedsforanstaltninger 
forklarede vidnet, at der i NATO var et gradueret system med ”fortroligt”, ”hem- 
meligt”, osv. og regler for, hvordan man skulle opbevare dokumenter. Sikkerheds- 
undersøgelserne krævede en del arbejde af tjenesten” 


Det er væsentligt at bemærke sig, at det var vedkommende myndighed selv, der 
var ansvarlig for sikkerhedsgodkendelse på baggrund af det materiale, der blev 
tilvejebragt ved PET's baggrundsundersøgelse. Den videregivelse af oplysninger 
fra PET, der er nødvendig for, at myndigheden kan foretage sin vurdering af, om 
en person kan sikkerhedsgodkendes, blev underlagt kontrol af det i 1964 ned- 
satte såkaldte Wamberg-udvalg”.7? I kommissoriet fra 1964 for udvalget hedder 
det bl.a.: 


”Regler for udvalget, som skal føre tilsyn med politiets efterretningstjenestes regi- 
strering og videregivelse af oplysninger. 


Udvalget har til opgave at føre tilsyn med politiets efterretningstjenestes registre- 
ring og videregivelse af oplysninger. 


I tilfælde, hvor efterretningstjenesten påtænker i anledning af forespørgsel for en 
styrelse at videregive foreliggende oplysninger vedrørende enkeltpersoner, fore- 


69 Jf. RB: 29. januar 2002. 
70 Se om dette udvalg i kapitel 10.1 og i Kommissionens beretning bind 2 og 3. 

lægges sagen forinden for udvalget til godkendelse af, at oplysningerne videregi- 
ves. 

Tilsvarende forelæggelse sker, såfremt efterretningstjenesten påtænker til ved- 
kommende styrelse at videregive modtagne oplysninger vedrørende personer, der 
allerede er godkendt til behandling af klassificerede sager. 


” 


Som anført under 1.3 falder PET's virksomhed i forbindelse med sikkerhedsgod- 
kendelser i det omfang, der er tale om sikkerhedsgodkendelser af personer uden 
tilknytning til politiske partier mv., uden for Kommissionens undersøgelse. 


5.3.2. Grønlands strategiske betydning 


I bind 14 er der nærmere redegjort for Grønlands strategiske betydning. Det 
fremgår heraf, at Grønlands politiske og strategiske betydning i Danmarks alli- 
ancepolitik indebar, at USAs militære baser på Grønland måtte accepteres, både 
for så vidt angår dem, der var oprettet under 2. Verdenskrig, og de nye der blev 
oprettet og udbygget under den kolde krig. Især Nord-Grønland havde strate- 
gisk betydning for USA såvel defensivt som for udgangspunkt for angreb mod 
Sovjetunionen, og det var under disse omstændigheder de danske myndigheders 
opgave at markere suveræniteten over Grønland, bl.a. ved i nogen grad at fast- 
holde politimæssige funktioner på danske hænder. Det forudsatte, at man kunne 
imødekomme behovet for en effektiv indsats mod spionage og anden fjendtlig 
aktivitet i Grønland. 

Som det videre fremgår af bind 14, blev opbygningen af de amerikanske ba- 
ser finansieret af USA, mens arbejdet i vid udstrækning blev udført af danske 
entreprenørvirksomheder og med dansk arbejdskraft. Denne omfangsrige virk- 
somhed faldt tidsmæssigt sammen med en betydelig dansk indsats for moder- 
nisering af det grønlandske samfund. Fra 1949 — 50 og de følgende årtier var 
der derfor — ud over det personale, som Grønlandsstyrelsen/Grønlandsdeparte- 
mentet under normale omstændigheder sendte til Grønland — en stadig strøm 
frem og tilbage mellem Syddanmark og Grønland af ingeniører og arbejdere af 
forskellige fag. 

I en overenskomst fra 1951 indgik, at USA kunne træffe foranstaltninger til 
forsvarsområdernes beskyttelse og indre sikkerhed. Dette medførte krav til de 
danske myndigheder om at foranstalte sikkerhedsundersøgelser af personer, der 

skulle til Grønland.” PET og FE havde i praksis ansvaret for, at spionage og sabo- 
tage, specielt mod ”militære områder” blev forhindret. 

I 1964 blev sikkerhedsundersøgelser og dermed registreringer af personer, 
der skulle til militære områder eller hjemmestyret, begrænset efter en offentlig 
debat. 

I hvert fald fra begyndelse af 1970'erne er der ikke konstateret en tæt overvåg- 
ning af rejsende til Grønland. 


71. PET-notits ”De Danmark påhvilende internationale forpligtigelser til at foretage sikkerhedsmæs- 
sige undersøgelser. I et ”Forslag til udførelsen af efterretningsarbejdet” sign. Politiinspektør Arne 
Nielsen. 8.febr. 1968” 

6. PET'S ARKIV OG REGISTRATUR 


6.1. Det modtagne materiale 


Den betydeligste del af det materiale, der har dannet grundlag for PET-kommis- 
sionens undersøgelse, stammer fra PET” arkiver. Den altovervejende sagsgen- 
nemgang har fundet sted i Kommissionens lokaler. 

Udfindelsen af sagerne er enten sket på den måde, at PET selv har fremfundet 
og overleveret sager inden for visse emner, f.eks. person-, emne- eller organisati- 
onssager, eller derved at Kommissionen har udbedt sig konkrete sager. Indtil ef- 
teråret 2004 modtog Kommissionen som altovervejende hovedregel PET's origi- 
nalsager. Fra efteråret 2004 overgik Kommissionen efter ønske fra PET også tilen 
elektronisk behandling af sagerne, selv om Kommissionen fortsat i vidt omfang 
modtog sagerne i papirform. Kommissionen har herefter modtaget en betydelig 
mængde sager fra PET som indscannede dokumenter i en elektronisk fil. Det 
tilhørende edb-program muliggjorde bl.a., at man kunne læse dokumentet i den 
indscannede form, dvs. som et billede, at der elektronisk kunne fritekstsøges i 
alle indscannede dokumenter, og at der elektronisk kunne ”klippes” tekststykker 
fra de elektroniske dokumenter. Baggrunden for denne ordning var bl.a., at PET 
efter indscanning af en sag i elektronisk form kunne stille samme sag til rådighed 
for såvel Kommissionen som andre, f.eks. DIIS, der således kunne arbejde sam- 
tidig med det samme materiale. For Kommissionen indebar ordningen den for- 
del, at alle Kommissionens medlemmer og medarbejdere om nødvendigt kunne 
arbejde med de samme dokumenter samtidigt, fordi det elektroniske materiale 
placeredes på en central server, ligesom bl.a. søgefunktionerne i det tilhørende 
edb-program var effektive værktøjer til at skaffe sig overblik over indholdet i 
de modtagne sager. Den elektroniske sagsbehandling var ikke til hinder for, at 
Kommissionen kunne rekvirere den originale sag, såfremt Kommissionen fandt 
det formålstjenligt. Kommissionen har gjort brug af denne mulighed. 

Forinden materiale er overleveret til Kommissionen, er dette gennemgået af 
PET, der har udtaget materiale, som efter PET's opfattelse ikke omfattes af Kom- 
missionens kommissorium. Det har påhvilet PET at angive i de akter mv., der 
overgives til Kommissionen, i hvilket omfang materiale er udtaget heraf. Denne 
fremgangsmåde, hvorom der har været enighed mellem Kommissionen og PET, 
blev drøftet på et møde den 18. januar 2000, og der var tillige enighed om, at 
Kommissionen havde adgang til at kontrollere det frasorterede materiale uden 
begrænsning. Kommissionen har i enkelte tilfælde skønnet, at frasorteret ma- 
teriale kunne være af relevans, og Kommissionen har i disse situationer uden 
yderligere drøftelse modtaget det ønskede materiale fra PET. 

Formanden har —- sammen med medlemmer af Kommissionen og Kommis- 
sionens sekretariat — gennemført stikprøvekontrol af det materiale i PET's arkiv, 
som efter PET's opfattelse ikke omfattedes af Kommissionens kommissorium. 
Kommissionen har herved haft ubegrænset adgang til alle dele af PET's arkiv. 

Det er konkluderende Kommissionens opfattelse, at det relevante materiale 
har været stillet til rådighed for Kommissionen, og at PET i tilfælde af tvivl om, 
hvorvidt en sag falder inden for Kommissionens kommissorium, har valgt at 
stille den til rådighed. 


6.2. Arkivet i PET 


PET's arkiv og journaliseringssystem har været komplekst opbygget. Kommis- 
sionen har særligt i den indledende del af sit arbejde anvendt forholdsvis betyde- 
lige ressourcer på at sætte sig ind opbygningen og anvendelsen af arkivet. 

Grundstrukturen i arkivet er imidlertid forholdsvis enkel. Arkivet kan indde- 
les i et antal afdelinger, hvortil kommer et historisk arkiv. De enkelte afdelinger 
kan i hovedtræk beskrives således: 


1... Et emnearkiv, som indeholder såvel administrative som operative sager 
for perioden 1953 til medio/ultimo 1989. Opbygningen af denne afdeling 
af arkivet følger de daværende emnefortegnelser (og emnekartoteket). 
Emnefortegnelser og emnekartotek behandles nedenfor i kapitel 6.3. 

2. Fra april 1989 blev emnearkivet afløst af et nyt edb-journal- og arkive- 
ringssystem for emnesager som indeholder såvel administrative som 
operative sagskategorier. Under hensyn til, at det nye journal- og arki- 
veringssystem blev ibrugtaget i 1989, har denne afdeling af arkivet ikke 
haft nævneværdig betydning for Kommissionens arbejde. 

3. En afdeling med arkiv over personsager (dossier-sager), med benævnel- 
serne bl.a. INF-nr., P-nr. og B.-nr.. Benævnelsen INF-nr. blev benyttet i 
perioden ind til omkring 1953, da PET overgik til B.-nummer-systemet. 

Personsagerne kunne indeholde materiale, der af PET blev opfattet 
som belastende for den pågældende. En meget betydelig del af sagerne 
var imidlertid oprettet som led i PET's undersøgelse af de pågældende til 
brug for sikkerhedsgodkendelse, og en betydelig del af disse sager inde- 
holder ikke oplysninger, der kan opfattes som belastende. 

4. En afdeling som indeholder arkiv med sager vedrørende undersøgel- 
ser i anledning af sikkerhedsgodkendelse, anført med sagsnumre fra de 
gamle emnefortegnelser. (1953-1990). Hertil kommer et arkiv over sager 
vedrørende undersøgelser i anledning af sikkerhedsgodkendelse. 

5. Et arkiv, hvor særligt sensitive sager, f.eks. afsluttede sager vedrørende 
indgreb i meddelelseshemmeligheden og afsluttede operations- og kildesa- 
ger opbevares. 

6. NATO-sager. 


Fremfindelse af konkrete sager fra arkivet eller undersøgelse af, om PET i arkivet 
har information om et emne eller en person, skete gennem PET's komplicerede 
journaliseringssystem, der således udgjorde indgangen til arkivet. Det var lige- 
ledes gennem journaliseringssystemet, at nye sager oprettedes, eller nye oplys- 
ninger lagdes på eksisterende sager. Varetagelsen af de journaliseringsmæssige 
opgaver i forbindelse med arkivet blev forestået af den såkaldte registratur, der 
behandles nedenfor i kapitel 6.3. 


6.3. Registraturen 


Betegnelsen registratur var betegnelsen for den sektion i PET, der forestod jour- 
nalføring, emnebehandling, arkivering, revision mv. for de øvrige sektioner i 
PET's Centralafdeling. Registraturen var beliggende i tilknytning til arkivet. 
”Registratur” var endvidere betegnelsen for de indgangsnøgler til arkivet, 
hvis behandling blev varetaget af Registraturen (sektionen). Forud for indførelse 
af en edb-journal og et edb-register i 1989 bestod PET's registratur af følgende: 

& INF-nr.-lister (Informations-nr. lister) og B.-nr.-lister 

€ et plankartotek, ført til 1951-52 (erstattedes i 1957 af emnekartoteket)” 
« et hovedkartotek (erstattedes i 1953 af strimmelkartoteket/tromlerne) 
. et emnekartotek, oprettet i 1957 

& et navneindeks (strimmelkartotek/tromlerne), oprettet i 1953 

& journaler, og 

e et stikordsregister. 


INF-nr.-listerne, plankartoteket, emnekartoteket og journalerne eksisterer fort- 
sat, og PET har oplyst, at materialet fortsat anvendes — om end sjældent i det 
daglige arbejde — som indgangsnøgle til ældre materiale i arkivet.” 


6.3.1. INF-nr.-lister og B.-nr.-lister 


I PET's arkiv beror mapper med lister over fortløbende INF-nr. og B.-nr. De la- 
veste numre angår i overvejende grad emner, mens højere numre angår person- 
registreringer (dossiersager). Som anført ovenfor i kapitel 6.2 ophørte brugen af 
INF-nr. i 1953. 


6.3.2. Plankartotek 


Plankartoteket var opbygget i emner i alfabetisk orden. På kartotekskort var an- 
ført korte tekster, som refererede til kortenes emner, evt. suppleret med et num- 
mer, som en henvisning til INF-nr.-listen og løbenummeret i journalen. Plan- 
kartoteket udgjorde en ”oversigt” over emner. 


6.3.3. Hovedkartotek 


Hovedkartoteket bestod af såkaldte ”personkort”, der var opstillet i alfabetisk 
rækkefølge. Hovedkartoteket, der i 1953 blev erstattet af strimmelkartoteket 


72. PET har i det i note 73 nævnte notat oplyst, at tilførsler i plankartoteket i princippet ophørte, da 
emnekartoteket blev taget i brug i 1957, jf. nærmere om dette nedenfor i kapitel 6.3.4. 
73 Jf. notat af 28. juli 1998 om PET's journaler, kartoteker, arkiver mv. (ujournaliseret) 

(tromlerne), udgjorde således indtil dette tidspunkt PET's oversigt over person- 
registreringer. Ved konverteringen til tromlerne overførtes hovedkartotekets 
kort med den pågældende persons generalier til strimmelkartoteket, mens kar- 
totekskortet blev henlagt på den underliggende sag. 


6.3.4. Emnekartotek 


Emnekartoteket blev oprettet i 1957. Kartoteket blev opbygget over en emnefor- 
tegnelse, der var udarbejdet i 1952 til brug for et nyt registreringssystem (strim- 
melkartoteket/tromlerne), der omtales nedenfor i kapitel 6.3.5. Fortegnelsen blev 
samtidigt revideret. Emnefortegnelsen er løbende revideret (herunder udvidet) 
og således tilpasset PET's aktuelle arbejdsområder. 

Kartoteket består af kort over de emner, som fremgår af emnefortegnelsen, 
samt kort med eventuelle underemner. Emnekartoteket indeholder oplysninger 
om både administrative og operative (efterforsknings-) sager. 

Emnekartoteket har — sammen med tromlerne, jf. om disse nedenfor i nr. 
6.3.5 — fra slutningen af 1950'erne og til edb-journalens indførelse været ind- 
gangsnøglen til PET's sagsmateriale. Alle dokumenter og sagsmateriale blev em- 
nebehandlet i registraturen, dvs. kategoriseret efter emnefortegnelsen, om nød- 
vendigt i samarbejde med den relevante sektion. Emnekartoteket findes fortsat. 
Kommissionen har gennemført en undersøgelse heraf, jf. nærmere nedenfor i 
kapitel 6.3.7. 

Forud for journaliseringen af et dokument undersøgtes gennem emnekarto- 
teket, om der allerede fandtes en sag, som dokumentet eller sagsmaterialet skulle 
indgå i. Derefter udarbejdedes en tekst, som udgjorde et kort resume af doku- 
mentet eller sagsmaterialet. Denne tekst og angivelse af, hvilke emnekort, som 
teksten skulle skrives på, var samtidig grundlag for teksten i journalen, såfremt 
der var tale om oprettelse af en ny sag. 


6.3.5. Navneindeks (tromlerne) 


I 1953 blev hovedkartoteket erstattet af et navneindeks i form af et strimmelkar- 
totek. Som anført under 6.3.3 overførtes hovedkartotekets kort med den pågæl- 
dende persons generalia til strimmelkartoteket. Strimlerne var opsat i alfabetisk 
rækkefølge på et antal tromler. Som søgenøgle anvendtes efternavnet på den per- 
son, der var angivet på strimmelen. 

Det har været PET's praksis, at kun personer, der var anført på tromlerne, af 
PET blev anset for registrerede, hvorimod den omstændighed, at en person var 
nævnt i en rapport eller et avisudklip, som måtte henligge på PET's arkiv, ikke 
blev anset for en registrering.» Spørgsmål vedrørende PET's registrering er nær- 
mere behandlet i bind 3. 

En strimmel kunne indeholde oplysning om registreringsår, navnet på den 
registrerede, sagshenvisninger, stilling, fødselsdato eller cpr-nummer, fødested, 
adresse, nationalitet, fotooplysninger og evt. oplysninger om død. Det var ikke 
almindeligt, at en strimmel indeholdt alle typer oplysninger. 

Tromlerne og dermed strimlerne var indgangsnøglen til arkivet særligt for så 
vidt angår personsager, der, som omtalt ovenfor i kapitel 6.2, kunne indeholde 
sager med belastende materiale, såvel som sager med oplysninger, der ikke blev 
opfattet sådan. Det følger af det i kapitel 6.2 anførte, at en registrering — dvs. i 
denne sammenhæng en angivelse på tromlerne — ikke i sig selv var udtryk for, 
at PET havde materiale liggende om den registrerede, som kunne opfattes som 
belastende. 

Det skal på dette sted fremhæves, at PET's arkiv ikke havde en afdeling med 
”belastende” oplysninger, men udgjordes af ét arkiv, og at det var oplysningerne 
på sagerne og dermed angivelserne i journalen, der kunne afføde udtryk som 
”belastende” eller ”ikke belastende” registreringer. 


6.3.6. Journal 


PET's journal bestod til edb-journalens indførelse i 1989 af mapper, hvor nye do- 
kumenter, der skulle tildeles løbenummer, blev indført i datoorden med en kort 
angivelse af dokumentets indhold. 


6.3.7. Stikordsregister 


Emnekartoteket blev suppleret af et stikordsregister, der indeholdt ”begreber”, 
personnavne, adresser, forkortelser, telefonnumre mv. med henvisninger til re- 
levante sager og/eller emnekort. Stikordsregisteret findes fortsat i PET, og Kom- 
missionen har gennemført en stikprøveundersøgelse heraf. I stikordsregisteret 


74. Se f.eks. Politiets Efterretningstjeneste, Redegørelse vedrørende dele af PET'S virksomhed, s. 12. 

gennemgik Kommissionen en betydelig mængde kort. Kortene indeholdt kun 
i begrænset omfang personnavne på danske statsborgere, men telefonnumre, 
adresser, øgenavne, navne på udenlandske diplomater mv. Der blev bemærket 
færre end ti navne på danske statsborgere, og i intet tilfælde var der henvisning 
til disses eventuelle politiske forhold. I tilslutning til stikordsregisteret forefand- 
tes i nogle arkivskuffer et navnekartotek over personer med ”østkontakter”. Kar- 
toteket gav ikke Kommissionen anledning til bemærkninger. 


6.4. Særligt om arbejdskartoteker 


Arbejdskartoteker er et almindelig anvendt arbejdsredskab inden for politiet. 
Et arbejdskartotek, der kan bestå af kartotekskort, ringbind eller lignende an- 
vendes typisk under efterforskning, hvor informationer, hvis relevans for tiden 
ikke (nødvendigvis) kan fastslås, samles, således at et mønster evt. kan vise sig. 
Arbejdskartoteker blev anvendt på tilsvarende måde i PET, men kartotekerne 
er ikke en del af det almindelige arkiv. En kriminalpolititjenestemand har om 
brugen af arbejdskartoteker bl.a. forklaret følgende:”; 


”.…. at de … brugte arbejdskartotekerne som en huskeseddel, der indgik i den ak- 
tuelle efterforskning. Man påførte på papkort personens navn, adresse, person- 
nummer og eventuelt i hvilke rapporter den pågældendes navn var nævnt. Ar- 
bejdskartotekerne skulle revideres hver 3. år. Hvis der ikke var kommet sådanne 
oplysninger, at den pågældende i arbejdskartoteket var blevet registreret, skulle 
kortet destrueres” 


Brugen af arbejdskartoteker rejser særlige spørgsmål i forhold til PET og de re- 
gistreringsmæssige begrænsninger, som PET har været underlagt. Det er åben- 
bart, at arbejdskartoteker er et instrument, der — hvis oplysninger henligger i et 
sådant i lang tid — ville kunne anvendes til omgåelse af registreringsreglerne, i 
det omfang det gøres gældende, at registrering først skete ved notering i strim- 
melarkivet (tromlerne). Brugen af arbejdskartoteker har således været under- 
lagt Wamberg-udvalgets kontrol og intern kontrol i PET. Wamberg-udvalgets 
kontrol indledtes dog først fra 1984-85. Der henvises herom til Kommissionens 
beretning, bind 3. 


75. RB: 8. maj 2002. 

Spørgsmålet om PET's brug af arbejdskartoteker er behandlet i PET's redegø- 
relse fra marts 1998, hvor der bl.a. anføres følgende:” 


”Heller ikke omkring arbejdskartoteker i PET er der fastsat regler i lovgivningen. 
Det er således ikke reguleret, i hvilket omfang den enkelte medarbejder i arbejds- 
notater eller lignende må notere navne ned, føre systematiske lister m.v., ligesom 
regeringserklæringen fra 1968 efter sit indhold alene vedrører spørgsmålet om 
egentlige registreringer. 


I Kommissionsdomstolens beretning af 13. juli 1977 vedrørende visse forhold i For- 
svarets Efterretningstjeneste er der anført følgende om arbejdskartoteker (side 13): 


”Det bemærkes herved, at kommissionsdomstolen ikke deler det synspunkt, som 
fra flere sider er fremkommet under sagens behandling, hvorefter der ved bedøm- 
melsen af lovligheden af en efterretningstjenestes registreringsvirksomhed skulle 
kunne ses bort fra personarkiver uden for den ”officielle” registratur. Det er rettens 
opfattelse, at ethvert egentligt personregister må anses for omfattet af de regler, 
der er fastsat om begrænsning af adgangen til registrering. Af det anførte følger 
modsætningsvis, at de enkelte sagsbehandlere for at kunne løse deres arbejdsop- 
gaver må anses for beføjet til at opnotere og opbevare personnavne m.v. som led 
i arbejdet med verserende efterretningsmæssige sager, således at det ved en sags 
afslutning påses, at navnene destrueres eller - hvis registrering er hjemlet efter 
gældende regler - overføres til den centrale registratur” 


Anvendelsen af arbejdskartoteker har ved flere lejligheder været genstand for 
overvejelser i PET. 


I 1984 blev der efter drøftelser med Wamberg-udvalget udarbejdet retningslinier 
for brugen af arbejdskartoteker i PET. Retningslinierne blev i marts 1985 godkendt 
af justitsministeren samt i november samme år godkendt i Regeringens Sikker- 
hedsudvalg. 


Retningslinierne har følgende indhold: 


”Udgangspunktet for brug af arbejdskartoteker er, at den enkelte medarbejder til 
støtte for sin hukommelse i den løbende efterforskning må have et ”kartotek” eller 
en liste med navne. Efterforskningen må inden for en rimelig tid føre til en afgø- 
relse af, hvorvidt en person kan registreres eller ej. 


76 Redegørelse vedrørende dele af PET'S virksomhed, s. 19 ff. 

Såfremt der ikke er registreringsgrundlag, må oplysningerne vedrørende den på- 
gældende destrueres. 


De efterfølgende retningslinier vedrører alene personnavne m.v. på danske stats- 
borgere. Lister over navne på kilder, kontaktpersoner m.v. er ikke omfattet af disse 
retningslinier. 


1. Til brug for den løbende efterforskning kan der oprettes arbejdskartoteker in- 
den for enkeltstående sagsområder. 


2. Arbejdskartotekerne må ikke indeholde oplysninger alene om lovlig politisk 
virksomhed. 


3. Specielt for så vidt angår subversionsområdet gælder det, at der skal foreligge en 
rimelig begrundet mistanke om subversive aktiviteter, eller at sådanne aktiviteter 
efter almindelige erfaringer må forventes. 


4. Sammenlægning eller koordineret anvendelse af arbejdskartoteker inden for 
forskellige sagsområder må kun finde sted efter politimesterens godkendelse. 


5. Som hovedregel har kun den eller de medarbejdere, der er beskæftiget med det/ 
de pågældende sagsområde(r) samt vedkommende afdelingsleder adgang til ar- 
bejdskartotekerne. 


Det vil dog fortsat være tilladt, at sagsbehandlerne på andre sagsområder, når ef- 
terforskningen giver anledning hertil, konsulterer vedkommende sagsbehandler 
og i den anledning gør brug af arbejdskartotekerne. 


Der ændres herved ikke ved regionernes praksis i forbindelse med personsikker- 
hedsgodkendelsessager (grundige undersøgelser). 


6. Personoplysninger, der kan danne grundlag for registrering, skal, medmindre 
andet godkendes af politimesteren, registreres. Kontroludvalget orienteres efter- 
følgende om politimesterens beslutning. Dette er ikke til hinder for, at der i ar- 
bejdskartotekerne, beror henvisninger til registrerede sager. 


7. Vedkommende afdelingsleder og sagsbehandler skal til enhver tid over for ledel- 
sen kunne redegøre for arbejdskartotekernes personoplysningers relevans for en 
løbende efterforskning. 


8. Det skal ved periodevis revision af arbejdskartotekerne mindst en gang om året 
og senest pr. 31. december sikres, at personoplysninger, der ikke længere er aktu- 
elle, destrueres. 


Indledning 


99 


PET's ARKIV OG REGISTRATUR 


9. Efter hver revision af arbejdskartotekerne udarbejder vedkommende afdelings- 
leder en rapport med oplysning om antallet af bibeholdte ikke registrerede person- 
oplysninger samt antallet af udtagne og destruerede personoplysninger i perioden 
siden sidste revision inden for det enkelte arbejdskartotek, der individualiseres 
ved angivelse af sagsområde. På grundlag heraf udarbejder den centrale revisions- 
afdeling en samlet beretning, der forelægges kontroludvalget på førstkommende 
møde efter den 1. februar det følgende kalenderår. 


10. Politimesteren foretager med passende tidsintervaller uanmeldte inspektioner 


”»» 


i de enkelte afdelingers kartoteker: 


Kommissionen har flere steder i beretningen beskæftiget sig med arbejdskarto- 
teker, særligt i bind 3 om registrering. 

7. FORHOLDET MELLEM 
JUSTITSMINISTERIET, PET OG 
FOLKETINGET 


7.1. Forholdet mellem Justitsministeriet og PET 


PET er og var en politienhed, organiseret under Rigspolitichefen. I en periode 
fra ultimo 1950 til medio 1958 har efterretningstjenesten dog været organiseret 
som selvstændigt embede, jf. nærmere kapitel 4.1. Uanset om tjenesten organi- 
satorisk er placeret som et embede under Rigspolitichefen, således som den har 
været i størstedelen af den periode, som har Kommissionens interesse, eller har 
været et selvstændigt embede, har forholdet mellem Justitsministeriet og PET 
stedse været tæt. 

Justitsministeren er øverste chef for politiet, jf. retsplejelovens $ 109, og der- 
med også for PET. Skønt PET i formen er en politiafdeling som andre politiaf- 
delinger, der ikke er knyttet til en bestemt politikreds, indtager PET naturligt 
en særstilling. PET's opgaver adskiller sig på en række punkter fra det arbejde, 
som andre politiafdelinger udfører. Teknisk set er det mest iøjnefaldende for- 
mentlig, at hovedopgaven for PET er præventivt arbejde og således at hindre de 
forbrydelser, som tjenesten er pålagt at efterforske.” Derudover er de forhold, 
som PET skal rette sin efterforskning imod, af ganske særlig karakter. Samvirket 
mellem disse særlige omstændigheder betyder, at PET's arbejde på mange må- 
der adskiller sig fra ”almindelige” politiafdelinger. PET skulle — og skal — bl.a. 
modvirke spionagevirksomhed og foretage undersøgelser af personer, der skal 
sikkerhedsgodkendes. De efterforskningsmidler, der har været anvendt i dette 


77 Dette er naturligvis også en betydelig opgave for det almindelige politi, men for dette har efter- 
forskning af allerede begåede forbrydelser en mere fremtrædende plads. 

arbejde bringer i mange tilfælde PET tæt på de undersøgtes eventuelle politiske, 
herunder fagpolitiske, aktiviteter, ligesom en registrering i PET af personer, som 
af den ene eller anden grund havde vakt tjenestens opmærksomhed, har væ- 
ret anset for nødvendig. Dette efterforskningsmiddel — registreringerne — har, 
i hvert fald for så vidt angår registreringer med oplysning om politiske forhold, 
stort set fra tjenestens oprettelse givet anledning til en del offentlig debat og de- 
bat i Folketinget.” 

Mellem PET og Justitsministeriet har der bestået tætte bånd. Dette er natur- 
ligt, når henses til den sensitive efterforskning, som PET udfører og risikoen 
for politiske implikationer, der følger heraf. I det omfang, at PET's efterforsk- 
ning måtte rette sig mod eksempelvis personer med diplomatisk immunitet, 
kan udenrigspolitiske spørgsmål rejse sig, og det er også af denne grund nær- 
liggende, at justitsministeren og dermed regeringen har en direkte kontakt til 
efterretningstjenesten. 

Ministeriets departementschef og PET's chef har altid haft tætte arbejdsrela- 
tioner. PET's chef har haft såkaldt ”direkte referat” til Justitsministeriet, hvilket 
indebar, at chefen forelagde forhold vedrørende PET's politimæssige virke di- 
rekte for Justitsministeriet — normalt departementschefen — og ikke rejste dem 
gennem Rigspolitichefen.” 

Niels Madsen har forklaret, at ingen i Justitsministeriets departement, ud 
over departementschefen og ministeren, fik særlig følsomme oplysninger fra 
PET. Hvis det tætte samarbejde mellem departementschef og efterretningschef 
skal fungere effektivt, skal efterretningschefen selvsagt være velunderrettet om 
forholdene i PET. Det er Kommissionens indtryk, at kommunikationen med Ju- 
stitsministeriet — og særligt ministeriets departementschef — skete ved tjenestens 
chef. I dennes fravær kunne en anden fra ledelsen kontakte ministeriet. 

I en for PET gældende såkaldt ”Beskrivelse af forbindelsen mellem PET og 
udlandet, ministerier, styrelser m.v” af 13. august 1982 anføres til illustration bl.a.: 


78 Jf. afsnit 7.3 om kartoteksdebatten og afsnit 7.4 om Wamberg-udvalget. 

79. Ide perioder, hvor efterretningstjenesten var et selvstændigt embede, havde spørgsmålet om direkte 
referat ikke betydning. 

80. Jf. RB: 24. februar 2000. 

”B. Indenlandsk udgående post behandles således: 


1. Al post til ministerier og styrelser underskrives af politimesteren. Dette gæl- 
der dog ikke uformelle fremsendelser af notitser, rapporter o.lign. Denne form 
for post samt underhåndsbreve skal dog ses af politimesteren inden afsendelsen. 


II Telefoniske eller personlige henvendelser til ministerier og styrelser fra PET. 


Henvendelser sker efter forudgående samråd med det juridiske referat. Dette gæl- 
der dog ikke kriminalinspektøren, der træffer aftale herom med politimesteren, 
subsidiært vicepolitimesteren. 


” 


Forholdet mellem ministeriet og PET indebar også, at justitsministeren har kun- 
net meddele PET's chef instrukser for PET's arbejde. Heri er det tætte forhold til 
Justitsministeriet også betonet. I instruksen til PET fra november 1953 anføres 
således bl.a.: 


”Det påhviler chefen for politiets efterretningstjeneste til enhver tid at holde justits- 
ministeriet underrettet om alle forhold af betydning for landets indre sikkerhed og 
i det hele om alle forhold af væsentlig betydning inden for efterretningstjenestens 


virksomhed, derunder om de almindelige retningslinier, efter hvilke der arbejdes, 
og de fremgangsmåder, der tages i anvendelse. Alle almindelige instruktioner, der 
skriftligt eller mundtligt gives politikredsene, skal inden udsendelsen forelægges 
justitsministeriet. Om vigtigere enkeltsager og sager, der efter foreliggende særlige 
omstændigheder må påregnes at give anledning til offentlig kritik eller besværin- 
ger, må justitsministeriet ligeledes fra første færd holdes underrettet” 


Efterretningstjenestens første chef, Ernst Brix, modtog i forbindelse med tjene- 
stens oprettelse mundtlige instrukser fra justitsministeren.” 

Justitsministeriets interesse i PET's forhold har givet sig udslag i ministeriets 
udnævnelsespraksis, for så vidt angik tjenestens chef. Arne Nielsen efterfulgte 
E. Mogens Jensen som chef for PET i 1964 og ledede tjenesten til sin død i no- 
vember 1970.” Som Arne Nielsens efterfølger blev Jørgen Skat-Rørdam udnævnt. 
Han kom fra en stilling i Justitsministeriet og havde her bl.a. gjort tjeneste som 


81. Jf. ovenfor i afsnit 5.1. 
82.  E. Mogens Jensen efterfulgte Brix, da denne forlod tjenesten i 1957. 

ministersekretær, men havde ingen efterretningsmæssig erfaring.” Alle senere 
chefer for PET er fundet blandt embedsmænd fra Justitsministeriet, i hvert fald 
indtil udnævnelsen af Hanne Bech-Hansen fra den 29. august 1988. Baggrunden 
for denne udnævnelsespraksis skal utvivlsomt findes i ministeriets ønsker om, at 
efterretningstjenesten blev ledet af personer, der havde en høj grad af forståelse 
for Justitsministeriets rolle og ønsker og de politiske implikationer, som tjene- 
stens arbejde kunne indebære. Dette bekræftes af Niels Madsens forklaring for 
Kommissionen. Han har om udnævnelsen af Skat-Rørdam til PET-chef og se- 
nere chefer bl.a. forklaret, at 


”… det indgik i overvejelserne vedrørende Skat-Rørdam, at vidnet ønskede en chef 
for PET, som han kendte særligt som en, der havde god indsigt i Justitsministeriets 
arbejde og havde forståelse for og kunne vurdere hvilke sager i relation til PET, der 
ville være væsentlige for Justitsministeriet” 5 


Og videre 


”.… at det var en fordel for Justitsministeriet, at PET-chefer havde været tæt knyt- 
tet til ministeriet og derved havde en forståelse for, hvad ministeriet skulle holdes 


orienteret om. Både Mogens Jensen og Arne Nielsen havde været for længe væk 


fra ministeriet” 


Denne tætte kontakt mellem PET's ledelse og Justitsministeriet er af særlig be- 
tydning for Kommissionens vurdering af, om de retningslinjer, der gjaldt for 
PET's arbejde, har været overholdt. Som anført ovenfor er og var justitsmini- 
steren chef for politiet og dermed for PET (REA). Ministeren har uden anden 
hjemmel end det bestående over- og underordnelsesforhold haft beføjelse til at 


83 Jf. RB: Skat-Rødam, 22. november 2000. 

84  Skat-Rørdam har bl.a. forklaret følgende vedrørende sin udnævnelse, RB: 22. november 2000: 
”Man ønskede en fra Justitsministeriet for derved at sikre en tæt forbindelse mellem tjenesten og 
ministeriet. … Det var klart, at Niels Madsen ønskede en tæt forbindelse til tjenesten. Vidnet tør 
ikke sige, om ministeriet ønskede en anden praksis i tjenesten i øvrigt. 

Vidnet havde ikke samme baggrund som Arne Nielsen. Niels Madsen ønskede systemet gearet 
således, at chefen kunne holde ministeriet orienteret.” 

85. Jf. RB: 24. februar 2000. 

86 Jf. RB: 24. oktober 2001. 

meddele efterretningstjenesten (ved dens chef) tjenestebefalinger.” Denne be- 
føjelse er udnyttet ved de instrukser, som justitsministeren siden efterretnings- 
tjenestens etablering har meddelt tjenestens chef. En tjenestebefaling (instruks) 
kan kun forpligte myndigheden - PET - inden for lovens rammer,” men skal, 
når der ikke er spørgsmål om dette, i øvrigt efterleves af myndigheden, med 
mindre den strider mod forvaltningsretlige grundsætninger, f.eks. magtfordrej- 
ningsgrundsætningen.” Da en tjenestebefaling (instruks) har sin hjemmel i det 
blotte hierarkiske forhold mellem myndigheder, er der ikke krav om en særlig 
vedtagelsesform (som for lovgivning) eller offentliggørelsesform (som for love 
og bekendtgørelser),”” og tjenestebefalingen kan fraviges med samtykke fra den 
overordnede myndighed, der har udstedt befalingen. Ved bedømmelsen af PET's 
forhold har det således væsentlig betydning, om Justitsministeriet har været ori- 
enteret om disse forhold, og om ministeriet har godkendt en praksis eller en 
bestemt adfærd, f.eks. visse efterforskningsskridt mv. 

Der er ikke tvivl om, at den tætte kontakt mellem PET's chef og Justitsmini- 
steriets departement var reel og ikke blot organisatorisk. De skiftende chefer i 
PET har samstemmende for Kommissionen forklaret, at de orienterede Justits- 
ministeriet om alt af betydning.” Hvornår noget har været af betydning måtte 


87 Jf. f.eks. Max Sørensen, Statsforfatningsret, 2. udg. ved Peter Germer (Juristforbundets Forlag 1979), 
s. 213 og Alf Ross, Dansk Statsforfatningsret 2, 3. udg. ved Ole Espersen (Nyt Nordisk Forlag — Ar- 
nold Busck, 1980), s. 509. 

88. Jf. Ross, ibid., s. 507. 

89 Der gælder således en lydighedspligt for offentligt ansatte. Det er almindeligt antaget, at lydigheds- 
pligten ikke gælder for klart ulovlige tjenestebefalinger, og at den ansatte har både ret og pligt til at 
ikke at efterkomme befalingen, jf. Gammeltoft-Hansen m.fl., Forvaltningsret, 2. udg. (Juristforbun- 
det, 2003), s. 191. Er en tjenestebefaling ulovlig uden at være klart ulovlig, har den ansatte i første 
omgang pligt til at gøre den foresatte opmærksom på problemet, men hvis befalingen fastholdes, 
antages det almindeligvis, at der består en pligt til at efterkomme tjenestebefalingen, jf. Gammel- 
toft-Hansen m.fl., ibid., s. 194. 

90. Jf. Max Sørensen, Statsforfatningsret. 

91. De forskellige chefer har dog mødtes med Justitsministeriets departementschef efter forskellig ka- 
dence. Skat-Rørdam har forklaret, at han var hos departementschefen omkring 1 gang om ugen 
(RB: 22. november 2000), Ole Stig Andersen, at han kom i ministeriet omkring 2 gange om ugen 
(RB: 11. november 2003) eller 2-3 gange om ugen (RB: 24. oktober 2000), Henning Fode, at han 
kom hos departementschefen omkring hver 14. dag (RB: 16. april 2004) og Hanne Bech Hansen, 
at hun talte med departementschefen et par gange om ugen (RB: 4. april 2001). Niels Madsen, 
der var departementschef mens Skat Rørdam, Ole Stig Andersen og Fode (for en del af tiden) var 
chefer for PET, har forklaret (RB: 24. oktober 2001.), ”at intensiteten af møder med PET-cheferne 
varierede meget. Vidnet havde et nært og fortroligt forhold til de nævnte PET-chefer, og vidnet 

naturligvis i første række bero på PET-chefens skøn, men der kan ikke herske 
tvivl om, at de skiftende chefer var opmærksomme på det politisk følsomme ved 
tjenestens virke. Skat-Rørdam har eksempelvis forklaret bl.a.: 


”Niels Madsen gav klart udtryk for, at vidnet skulle komme til ham, hvis der var 
noget. Hver gang, der var noget, som ministeriet burde orienteres om, tog vidnet 
til Niels Madsen i ministeriet, men han havde også telefonisk kontakt. … De for- 
hold, vidnet orienterede departementschefen om, kunne være noget, som Niels 
Madsen konkret havde spurgt om eller være noget, som han havde anmodet om at 
blive holdt orienteret om. Hvis der var optræk til større uroligheder, spurgte Niels 
Madsen, hvad PET vidste. … 


Vidnet bestræbte sig på at sikre, at der ikke kunne opstå problemer for ministeriet” 


Og videre 


”Orienteringen af ministeriet havde stor betydning for, at ministeren var så godt 
orienteret som muligt, ikke mindst vedrørende forhold, der kunne blive af politisk 
interesse og kunne give anledning til spørgsmål i Folketinget” 


Ole Stig Andersen har ligeledes forklaret bl.a., at 


”For det andet var de [Ole Stig Andersen og Niels Madsen] enige om, at mini- 
steren på grund af sit politiske ansvar altid skulle holdes fuldt orienteret om alle 
forhold vedrørende PET's virksomhed. … han tror, at Niels Madsen ønskede en fra 
departementet i stillingen af hensyn til ministeren” 


mener ikke, at noget blev holdt hemmeligt for ham. Det er muligt, at de mødtes som forklaret af 
Ole Stig Andersen, men vidnet erindrer dog ikke, at de skulle have mødtes så hyppigt. Der var vel 
normalt møder et par gange om måneden. Vidnet har ikke haft indtryk af, at der skulle have været 
nogen kvalitetsforskel på orienteringen af ham fra de tre chefer. Ole Stig Andersen kom nok tiere i 
ministeriet end de andre” 

92. Jf. RB: 22. november 2000. 

93. Jf. RB: 21. november 2001. 

94 Jf. RB: 24. oktober 2000. 

Henning Fode har tilsvarende forklaret bl.a.: 


”Niels Madsen tilkendegav overfor vidnet, at han ønskede at blive holdt meget 
tæt orienteret. Baggrunden var, at området var politisk følsomt, og Niels Madsen 
måtte sikre sig, at ministeren ikke kom galt af sted. Orienteringen af Niels Madsen 
skete ved vidnets nævnelser hos Niels Madsen?” 


Og videre: 


”Normalt blev departementschefen kun indgående orienteret om sager, der havde 
politisk interesse eller kunne give problemer. Der var også tæt orientering om kon- 
traefterforskning, fordi der var mulige problemer med fremmede tjenester,”» 


Nævnelserne for departementschefen var mundtlige, og der blev ikke taget re- 
ferat, heller ikke ved departementschefens eventuelle senere nævnelse for mi- 
nisteren.” PET-chefens orientering af departementschefen kunne dog ske på 
grundlag af medbragte dokumenter, som PET-chefen tog med sig efter mødet.” 
Denne forelæggelsesform betyder, at der i det foreliggende skriftlige materiale 
ikke er mange sikre oplysninger om, hvad der er forelagt Justitsministeriet eller 
justitsministeren. I en arkivkasse fra PET” findes notater og andet materiale, 
hvoraf noget ifølge påtegninger eller fremsendelsesskrivelser angiveligt har væ- 
ret forevist Justitsministeriets departementschef. Materialet kan antyde karakte- 
ren af de informationer, som PET meddelte Justitsministeriet. Der er eksempler 
på, at notater og andet materiale er fremsendt til departementschefen. Mate- 
rialet er tilbageleveret PET efter brug. De eksempler på materiale, hvorom de- 
partementschefen er blevet orienteret, modsvarer ret præcist de forhold, som 
omtales i instruksen fra 1953. Hvornår forhold er ”af betydning” eller hvornår 
enkeltsager er ”vigtigere”, beror på et skøn og kan næppe beskrives dækkende i 
generelle udsagn. Dog illustrerer materialet, at sager, der måtte være indenrigs- 
eller udenrigspolitisk følsomme, nævnes for Justitsministeriet.”” Forhold, der 


95. Jf. RB: 24. april 2001. 

96 Jf. RB: 11. november 2003. 

97 Jf. RB: Niels Madsen, 24. februar 2000. 

98 Jf. RB: Hanne Bech Hansen, 4. april 2001. 

99 PET, ujournaliseret sag. 

100 Et Notat om ”De sovjetiske efterretningstjenesters brug af receptioner og andre sociale arrangemen- 
ter” omhandler eksempler på denne brug og beskriver PET's interesse for deltagere i sådanne arran- 

involverer danske politikere, synes at blive nævnt.” Også forhold vedrørende 
pressen synes at have interesse.” Ministeriet synes at blive orienteret om mere 
generelle forhold af efterretningsmæssig interesse,” herunder om aktiviteter i 
visse af de politiske grupperinger, som PET overvågede.” Ofte er sagernes ka- 
rakter blandet, således at flere hensyn kan begrunde en nævnelse.” Begrebet 
”vigtigere enkeltsager” synes at spænde ret vidt. Muligvis var der i PET's tidlige 
år en større tendens til at nævne enkeltsager for departementschefen.'” Dette 
ville i øvrigt være naturligt, da reglerne for tjenesten var nye, og der kunne bestå 
en usikkerhed med hensyn til, hvorledes ministeriet forstod instruksens krav 


101 


102 


103 

gementer, og synes efter sammenhængen, hvori det er fundet og dets udformning, at være anvendt 
ved en nævnelse formentlig i Justitsministeriet. Notatet har karakter af at skulle anvendes ”eksternt” 
Notatet er kun dateret, men ikke signeret, heller ikke med medarbejdernummer. Til Justitsministeriet 
ses endvidere en indberetning om et møde (1951) med en chef for et tysk visumkontor, der ønskede 
samarbejde mhp. at tilvejebringe oplysninger af politisk karakter om personer, der ønsker tysk ind- 
rejse- og gennemrejsevisum. PET har endvidere orienteret departementschefen om en tidligere CIA- 
agent, Phillip Agee, der i bogform og på møder angiveligt afslørede CIA-agenter, herunder i Danmark. 
En notits om, at to tidligere folketingsmedlemmer står på ”særdeles god fod” med to russiske am- 
bassademedarbejdere, har været i Justitsministeriet. Ifølge påtegning fra Niels Madsen blev justits- 
ministeren orienteret. 

En ironisk skrivelse til PET fra en journalist, hvor han fremkommer med personoplysninger om sig 
selv, angiveligt fordi PET har udvist interesse for ham, er sendt til departementschefen efter aftale, 
og ifølge påtegning blev ministeren orienteret. 

F.eks. er en notits om nationalisme, neutralisme og pacifisme i Europa (1982) foranlediget af et 
møde om disse spørgsmål i Det Franske Institut for Internationale Anliggender i Paris, fremsendt 
til departementschefen. Det samme er tilfældet med PET's oversættelse af et dokument ”Østblok- 
subversion rettet mod de 9 lande”. Ifølge påtegning fra Niels Madsen er justitsministeren orienteret. 
En notits om Verdensfredsrådets møde i Berlin i juli 1952 er sendt til Justitsministeriet. 

På baggrund af det til rådighed værende materiale kan man ikke med sikkerhed udlede, i hvilket 
omfang Justitsministeriet blev orienteret om aktiviteter i de forskellige politiske partier. Der fore- 
findes et eksempel på, at Justitsministeriets departementschef har modtaget referater af taler, af- 
holdt af DKP's partiformand Knud Jespersen i et lukket informationsmøde og af SF's Aksel Larsen 
ved et fællesbestyrelsesmøde (1963). Det fremgår ikke, om materialet er forevist ministeren. 
Eksempelvis er en landsretskendelse vedrørende telefonaflytning af Arne Herløv Petersen frem- 
sendt til departementschefen. En notits om et møde vedrørende "Tvind-sagen (1981) vedrørende 
den hidtidige og fremtidige efterforskning er muligvis overladt til Niels Madsen, da den er påført en 
håndskrevet angivelse ”NM”, En indberetning fra Den Danske NATO-repræsentation i Bruxelles til 
Udenrigsministeriet om forudsete fredsmarcher, som indeholder oplysninger om visse staters syn 
på eventuelle modforholdsregler, er ifølge påtegning fra Niels Madsen forevist ministeren. 

Der foreligger i materialet en orienteringsskrivelse (1952) til dep.ch. om en tysk statsborgers for- 
hold. Pågældende nærede angiveligt kommunistiske sympatier. 

om orientering.” Justitsministeriet er orienteret om sager om mulig spionage'”? 
og oplysninger om mulig uro”? eller politisk vold,"” ligesom der er sket en ori- 
entering af ministeriet om organisationer eller grupperinger, der af PET måtte 
karakteriseres som yderligtgående.” ”” 

I nogle sager eller begivenhedsforløb, der er behandlet af Kommissionen, 
findes en mere sikker viden om de informationer, der er meddelt Justitsministe- 
riet og justitsministeren. I Kommissionens beretning bind 3 har Kommissionen 
nærmere redegjort for omstændighederne i forbindelse med en mikrofotografe- 
ring af PET's arkiv i årene 1969-1970 og om en hævdet deponering i den danske 
ambassade i Washington af filmspoler indeholdende mikrofilmoptagelserne el- 
ler dele heraf. 

Der er ikke noget, der tyder på, at Justitsministeriets departementschef eller 
justitsministeren fik forelagt spørgsmålet om mikrofotograferingen, mens den 
fandt sted. 

Hvis det imidlertid som i bind 3 antages, at fotograferingen særligt har været 
begrundet i sikkerhedsmæssige forhold i forbindelse med, at PET og dermed 
arkivet flyttede til nye lokaler på Hørhusvej, er det ikke påfaldende, at ministe- 
riets ledelse ikke er orienteret.” Fotograferingen er i denne sammenhæng en 
administrativ, teknisk foranstaltning, der skulle sikre arkivet i forbindelse med 
transport, og der har ikke været nogen nødvendig anledning til at søge god- 


107 Forelæggelsesskrivelse fra E. Mogens Jensen til dep.ch. Boas, om hvorvidt PET skriftligt kunne 
orientere Udenrigsministeriet om sit kendskab til et antal østdiplomater (1962). Der udbedes en ret 
detaljeret stillingtagen af departementschefen. 

108 Oversigt over en navngiven persons søgen efter oplysninger om militære installationer. 

109 En aktivitetsplan for en fredsgruppe med angivelse af demonstration omkring Christiansborg på 
senere tidspunkt er tilsendt departementschefen. 

10 Notits om ”Trækdyrenes Befrielsesfront” er sendt til departementschefen. Notitsen er vedhæftet 
et avisudklip fra Ekstra Bladet, hvori talsmanden for fronten citeres for, at man ikke håber, at det i 
kampen for en omvæltning skal blive nødvendigt at bruge våben. 

111 Begrebsdannelsen er dog ikke altid lige sikker. 

112. En notits om fmtl. Niels Schmidts (sign. N.S.) foreløbige orientering af justitsminister Ole Espersen 
om Europæisk Arbejderparti. Af notitsen fremgår, at Niels Madsen er orienteret. Endvidere findes 
en notits om en henvendelse til PET fra en faglig aktiv i anledning af flere henvendelser fra Euro- 
pean Labor Committees. Ifølge påtegning fra Niels Madsen er justitsministeren orienteret (JM). 
I materialet findes et notat om PET's kendskab til nynazistiske aktiviteter i Danmark. Notatet er 
”signeret” Politiets Efterretningstjeneste og har karakter af at skulle benyttes ”eksternt, f.eks. som 
orientering for Justitsministeriet. 

113 Justitsminister Thestrup blev underrettet men først senere. 

kendelse hertil. Det kan naturligvis ikke udelukkes, at fotograferingen har været 
omtalt for departementschef og minister, men dette har i så fald ikke efterladt 
sig synlige spor. Som det er nærmere beskrevet i bind 3 var udgifterne ved mi- 
krofotograferingen betydelige. Det kan af denne grund heller ikke udelukkes, at 
Justitsministeriet evt. gennem Rigspolitichefen som bevillingsansvarlig myndig- 
hed har været orienteret om fotograferingen, men heller ikke spørgsmål af den- 
ne art har nødvendigvis skullet forelægges departementschefen eller ministeren. 

I Kommissionens beretning bind 9 omtales PET's forsøg på i 1971 at hverve 
en navngiven trotskist. Forsøget endte med, at PET's forsøg blev afsløret og med, 
at såvel forsøget som billeder af to involverede polititjenestemænd fra PET blev 
offentliggjort i pressen. Hvervningsforsøget, som efter en senere sprogbrug for- 
mentlig bedst karakteriseres som et forsøg på penetrering, var ikke forelagt Ju- 
stitsministeriet til godkendelse, hvorimod Justitsministeriet og ministeren blev 
grundigt orienteret efter afsløringen."" Det fremgår videre af bind 4, at sagen om 
trotskisten var anledningen til, at PET strammede de interne regler for brug af 
kilder. Dette kan beskrives som begyndelsen til en proces med større opmærk- 
somhed rettet mod vilkårene for dele af PET's arbejde, som afsluttedes med 
godkendelsen fra Regeringens Sikkerhedsudvalg i 1983 af ”Retningslinjer vedrø- 
rende efterforskning på det politiske område”. Disse retningslinjer foreskriver, at 
penetrering kun må foretages efter forudgående godkendelse fra Centralafdelin- 
gen, som altid vil forelægge spørgsmålet for den politisk ansvarlige minister. Ret- 
ningslinjerne fra 1983 var ved deres ikrafttræden i vidt omfang en kodifikation af 
allerede gældende praksis i PET, men med præciseringer og videreudviklinger.”; 

Efter denne episode blev Justitsministeriet i stigende grad orienteret om 
planlagte kildeoperationer. I 1981 havde PET endog justitsministerens tilladel- 
se til at indplante Anders Nørgaard som kilde i det anarkistiske miljø i Århus, 
jf. nærmere i bind 12, hvor spørgsmålet om, hvorvidt der bestod uklarhed om 
tilladelsens rækkevidde og spørgsmålet, om der forelå tilladelse til at indplante 
ham i SAP, behandles.” 

I Kommissionens beretning bind 13 behandles PET's efterforskning mod og 
senere anholdelse af forfatteren Arne Herløv Petersen, der blev sigtet for over- 


114 Se JM, ujournaliseret: Kasper Neergaard. 

15 Jf. RB: Ole Stig Andersen, 24. oktober 2000 og RB: Ole Stig Andersen, 26. marts 2003, 10. juni 2003 
og 11. november 2003. 

116 Smst. behandles det forhold, at justitsminister Ole Espersen afviser at have givet tilladelse til at 
udvide tilladelsen til at anvende Anders Nørgaard ud over aktiviteterne i Århus. 

trædelse af strfl. $ 108. Sagen mod Arne Herløv Petersen blev afgjort ved et til- 
talefrafald i april 1982. Som tidligere anført, er det Kommissionens indtryk, at 
sager af efterretningsmæssig interesse er nævnt for Justitsministeriet, og under 
dette begreb henhører selvsagt spørgsmål om overtrædelse af den ”milde spio- 
nageparagraf”, strfl. $ 108. Det er Kommissionens indtryk, at Justitsministeriet 
var vel orienteret om PET's efterforskning mod forfatteren. I den redegørelse 
til justitsministeren, som blev fremsendt fra PET på baggrund af anholdelsen 
af Arne Herløv Petersen, anføres f.eks. som begrundelse for, at PET indhentede 
departementschefens tilladelse til at skride til anholdelse, at der var truffet ”di- 
verse resolutioner og aftaler” i sagen.” Departementschefen blev eksempelvis 
også orienteret om aflytning af forfatteren.”” 

Sagen om Arne Herløv Petersen er bemærkelsesværdig, bl.a. fordi den er 
et sjældent dokumenteret eksempel på, at justitsministeren har resolveret om 
PET's efterforskning i tiden før de nævnte retningslinjer fra 1983, der som an- 
ført foreskrev ministerens godkendelse af penetreringsaktioner. Sagen er også 
bemærkelsesværdig, fordi ministerens indgriben var rettet mod et for politiet 
almindeligt anvendt efterforskningsskridt (tvangsindgreb). Ministerens indgri- 
ben var fuldt legitimeret gennem det bestående over- og underordnelsesforhold 
mellem minister og PET. 

Justitsministeren er rigets øverste anklager, jf. retsplejelovens $ 98, stk. 1. Mi- 
nisteren er dog ikke en del af den egentlige anklagemyndighed, der udgjordes af 
Rigsadvokaten, statsadvokaterne og politimestrene,” og det er ikke og har ikke 
været sædvanligt, at justitsministeren bliver inddraget i spørgsmål om påtale. 
Disse spørgsmål afgøres normalt i den egentlige anklagemyndighed. I visse si- 
tuationer er kompetence i påtalespørgsmål henlagt til justitsministeren. Således 
bestemmer straffelovens $$ 110 f og 118 a, at påtale efter bestemmelserne i straf- 
felovens kapitel 12 altid og efter kapitel 13 i de fleste tilfælde sker efter justitsmi- 
nisterens påbud. 

Som anført andetsteds er efterforskning af sager, der omhandler straffelovens 
kapitel 12 og 13 et kerneområde for PET. Straffelovens $$ 110 f og 118 a betyder 
derfor for en række for PET centrale sagstyper, at kompetencen til at beslutte, 
at der skal iværksættes strafferetlig forfølgning, tilkommer justitsministeren. 
Derimod tilkommer det den almindelige anklagemyndighed efter de alminde- 


117 Redegørelsen er gengivet in extenso i bind 13. 
118 Jf. det i note 105 anførte. 
119 Jf. hertil Eva Smith m.fl, Straffeprocessen 2. udgave (Thomson, 2008), s. 108. 

lige regler at beslutte, at sigtelse ikke skal rejses, eller at en rejst sigtelse skal op- 
gives. Det kan selvsagt forekomme, at justitsministeren eller Justitsministeriet 
har tilkendegivet at man også ønsker denne slags sager forelagt, og det påhviler 
i denne situation pga. overordnelses-underordnelsesforholdet den egentlige an- 
klagemyndighed og PET at forelægge sagerne for ministerium eller minister.” 
Uanset om der har foreligget en sådan tilkendegivelse, vil sager af denne karakter 
kunne have en sådan efterretningsmæssig interesse, at de har skullet forelægges 
ministeriet efter reglerne i instruksen til chefen for PET. 

I det for Kommissionen foreliggende materiale er der ikke mange eksempler 
på justitsministerens involvering i påtalespørgsmål. Et kendt eksempel er dog 
ministerens afgørelse i den føromtalte sag mod forfatteren Arne Herløv Peter- 
sen. I sagen, der er udførligt behandlet i Kommissionens beretning bind 13, traf 
ministeren bestemmelse om, at forfatteren skulle meddeles et tiltalefrafald for 
overtrædelse af straffelovens $ 108. En beslutning efter $ 110 f var nødvendig, da 
et tiltalefrafald retligt set er en sanktion (straf), og den sigtede skal derfor nød- 
vendigvis anses for skyldig i den sigtelse, der meddeles tiltalefrafald for. Også i 
den i bind 6 omhandlede ”Runa-sag” er der truffet afgørelse om tiltalerejsning 
efter $ 110 f. I omtalen af PET's efterforskning mod Tvind i beretningens bind 9 
er der også eksempler på justitsministerens stillingtagen til PET's efterforskning. 


7.2. Forholdet mellem PET og regeringen 
Regeringens tilsyn med PET førtes af justitsministeren, som i sin administration 


af PET udstedte instrukser og andre generelle skriftlige bestemmelser om PET's 
virksomhed. Dette overordnelses-underordnelsesforhold er beskrevet ovenfor. 


7.2.1. Regeringens Sikkerhedsudvalg 


Ud over den justitsministerielle kontrol drøftedes PET's virksomhed på tværmi- 
nisterielt niveau i Regeringens Sikkerhedsudvalg, der med pauser indtil 1964 har 


120 Se om de spørgsmål, som påtaleopgivelse, meddelt af Justitsministeriet, rejser Eva Smith m.fl., 
Straffeprocessen, s. 108 f. 

fungeret siden starten af 1950'erne” og har behandlet overordnede spørgsmål på 
det sikkerhedsmæssige område. Udvalget er ikke nedsat som et kontroludvalg 
for efterretningstjenesterne, men kan i praksis have haft en sådan funktion gen- 
nem den orientering, som udvalget har modtaget om forskellige forhold der har 
berørt tjenesternes virksomhed. Udvalget bestod i den for Kommissionen rele- 
vante periode af stats-, udenrigs-, justits- og forsvarsministrene, bistået af deres 
departementschefer og direktøren for Udenrigsministeriet, ligesom cheferne for 
PET og Forsvarets Efterretningstjeneste også var tilforordnet udvalget. Oprin- 
delig var udenrigsministeren formand for udvalget, men efter en ministermø- 
deresolution af 13. oktober 1971 blev statsministeren formand. Deltagerkredsen 
ændredes ikke. 

Udvalget mødtes efter behov. I perioden 1958-1989 har der været lange pe- 
rioder uden møder, mens der omvendt har været andre perioder med hyppig 
mødeaktivitet.” Der har gennem tiden været flere forsøg på at indføre en mere 
regelmæssig og hyppig mødeaktivitet, uden at det dog tilsyneladende er lykke- 
des. Møderne blev som regel indkaldt af formanden for Embedsmandsudvalget 
for Sikkerhedsspørgsmål , jf. herom nedenfor. 

I perioden 1958-1989 drøftede udvalget bl.a. PET's virksomhed generelt og det 
aktuelle trusselsbillede samt sager af mere løbende karakter som f.eks. Wamberg- 
udvalgets kompetence, registreringen af personer på østrejser og oprettelsen af 
et parlamentarisk kontroludvalg, ligesom udvalget blev orienteret om konkrete 
sager som f.eks. den såkaldte Blekingegadebande-sag, BZ-brigaden, sikkerheden 
under kommende statsbesøg og afslørede spioner. Udvalget drøftede, ændrede 
og godkendte endvidere udkast til generelle forskrifter for PET's virksomhed 
som f.eks. retningslinjerne vedrørende efterforskning på det politiske område 
(1983) samt PET's retningslinjer for brug af arbejdskartoteker (1985). 


121. Udvalget synes dog kort tid efter sin oprettelse at være ophørt med at holde regelmæssige møder, 
se embedsmandsudvalget for sikkerhedsspørgsmål: ”Notat til statsministeren”, november 1963, JM 
P.O.-sag, hvor udvalget bl.a. henstillede til statsministeren, at regeringsudvalget genoptog sin mø- 
deaktivitet og at justitsministeren blev gjort ansvarlig for bedømmelsen af, hvornår regeringsudval- 
get burde indkaldes til møde. 

122. Hvorfra de første referater stammer. 

123 Der findes ingen referater for møder i Regeringens Sikkerhedsudvalg mellem november 1967 og 
januar 1971. Der er jf. Kommissionens beretning bind 3 i stedet afholdt ad hoc-møder i en snævrere 

7.2.2. Embedsmandsudvalget for sikkerhedsspørgsmål 


Som supplement til Regeringens Sikkerhedsudvalg er nedsat embedsmandsud- 
valget for sikkerhedsspørgsmål, også kaldet Embedsmændenes Sikkerhedsudvalg, 
der fast bestod af departementscheferne for henholdsvis Statsministeriet, Justits- 
ministeriet og Forsvarsministeriet, Udenrigsministeriets direktør samt cheferne 
for PET og FE. Herudover deltog andre embedsmænd lejlighedsvis efter be- 
hov. Udvalget blev nedsat i 1958 og forberedte bl.a. møderne i Regeringens Sik- 
kerhedsudvalg, men afholdt også møder uafhængigt af dette. Embedsmændenes 
Sikkerhedsudvalg mødtes således oftere end Regeringens Sikkerhedsudvalg, ca. 
en gang om måneden undtagen i sommerferien og ellers efter behov. I perioden 
1978-1983 var mødefrekvensen dog væsentligt lavere, hvilket blev bemærket ved 
tiltrædelsen af en ny formand i begyndelsen af 1984, hvor formandskabet skif- 
tede fra Udenrigsministeriets direktør til Statsministeriets departementschef.” 
Efter den ny formands ønske blev mødefrekvensen sat op, og tiden derefter har 
der været afholdt mellem 8 og 11 møder om året. 

Udvalgets arbejdsområde er fastsat i nogle retningslinjer fra 2. juni 1958, som 
dengang blev tiltrådt af stats- og udenrigsminister H. C. Hansen. Om udvalgets 
kompetence bestemmer retningslinjerne, at udvalget skal holde Regeringens 
Sikkerhedsudvalg underrettet om sager af betydning for landets indre og ydre 
sikkerhed. Udvalget skal endvidere sikre koordinationen af arbejdet i den civile 
og den militære efterretningstjeneste og samarbejdet mellem de ministerier, som 
beskæftiger sig med sikkerhedsspørgsmål, hvilket bl.a. skal ske ved, at udvalgets 
medlemmer holder hinanden orienteret om sager af betydning for arbejdet med 
sikkerhedsspørgsmål. Embedsmandsudvalget kan afgive udtalelser og fremkom- 
me med henstillinger til Regeringens Sikkerhedsudvalg. I retningslinjerne er det 
endelig fremhævet, at udvalget ikke har nogen udøvende myndighed, hvorefter 
ekspeditionen af de sager, der behandles i udvalget, fortsat skal ske gennem det 
relevante ressortministerium eller den pågældende efterretningstjeneste. 


124 Statsministeriets departementschef blev først medlem af embedsmandsudvalget i 1972 efter stats- 
ministerens anmodning, angiveligt fordi statsminister Krag ønskede en stærkere indsats fra em- 
bedsmændenes side og større koordination af tjenesternes arbejde. RB: Eigil Jørgensen, 7. marts 
2001. 

125. Som nævnt havde formandskabet i Regeringens Sikkerhedsudvalg skiftet tilsvarende fra udenrigs- 
til statsministeren allerede i 1971. 

På møderne drøftedes de sager, der blev forelagt udvalget af formanden, et 
medlem eller af Regeringens Sikkerhedsudvalg. Hvis et medlem af Embeds- 
mændenes Sikkerhedsudvalg fandt, at en sag burde forelægges Regeringens Sik- 
kerhedsudvalg, inden den havde været drøftet i embedsmandsudvalget, skulle 
Embedsmændenes Sikkerhedsudvalgs formand ifølge retningslinjerne underret- 
tes herom. Af udvalgets referater for perioden 1969-1989 fremgår det, at udvalget 
bl.a. løbende er blevet orienteret om efterretningstjenesternes metoder, retnings- 
linjer og ændringer i de organisatoriske forhold, ligesom man har drøftet bl.a. 
Wamberg-udvalgets kompetence, herunder Wamberg-udvalgets løbende forsøg 
på at få udvidet kompetencen, og vilkårene for visse sikkerhedsgodkendelser, 
herunder arbejds- og ansvarsdelingen mellem PET og rekvirerende styrelse eller 
ministerium. I forhold til Regeringens Sikkerhedsudvalg har Embedsmænde- 
nes Sikkerhedsudvalg endvidere haft en mere detaljeret drøftelse af konkrete sa- 
ger som f.eks. enkelte sikkerhedsgodkendelser, afslørede agenter og kommende 
demonstrationer samt de eventuelle risici, man vurderede, at de indebar. For- 
manden for udvalget forelagde statsministeren referater fra Embedsmændenes 
Sikkerhedsudvalg og holdt i øvrigt statsministeren løbende orienteret om de sik- 
kerhedsspørgsmål, som skulle behandles i dette. 


7.3. Forholdet mellem Justitsministeriet og Folketinget 


Særligt efterretningstjenestens registrering af politisk virksomhed har givet an- 
ledning til debat i offentligheden og i Folketinget. Under indtryk af erfaringerne 
fra besættelsestiden opstod i februar 1947 en kraftig debat i pressen om efter- 
retningstjenestens arbejde, i hvilken forbindelse justitsministeren fastholdt be- 
hovet for, at politiet skulle have et værktøj til at bekæmpe ulovligheder.” Den 
offentlige debat førte til en folketingsdebat den 5. marts 1947. Under denne de- 
bat udtalte justitsministeren bl.a., at politiet i hvert fald ikke siden den 5. maj 
1945 uden mistanke om forbrydelse eller planlægning af forbrydelse førte eller 
brugte kartotek over ustraffede danske borgeres lovlige politiske virksomhed, 
men ministeren forsvarede, at politiet interesserede sig for politiske bevægelser, 
spionage osv., og at politiet måtte have en vis margen til at arbejde på hypotetisk 


126 Debatten er nærmere behandlet i Kommissionens beretning bind 2. 

grundlag.” I cirkulæret af 31. maj 1947 fra Justitsministeriet, omtalt foran i kapi- 
tel 5.1, bestemtes bl.a., 


”De indkomne Oplysninger vil - forsaavidt der kan tillægges dem Betydning - 
være at registrere på sædvanlig Maade... Sådan Registrering må ikke finde Sted 
alene på Grundlag af en Persons lovlige politiske Virksomhed; såfremt der fra 
tidligere Tid måtte findes Kartoteker eller lignende, hvori Registrering er sket 
alene på Grundlag af vedkommendes lovlige politiske Virksomhed vil sådanne 
Oplysninger være at tilintetgøre” 


Cirkulærets forbud mod registrering alene på grund af lovlig politisk virksom- 
hed lægger sig tæt op ad ministerens udtalelser i Folketinget og svarer i øvrigt til 
formuleringen i den senere regeringserklæring i 1968. Påbudet om at tilintetgøre 
materiale, der måtte være i strid med det indførte registreringsforbud, blev om- 
gjort ved en skrivelse fra Justitsministeriet den 11. juni 1947. I Kommissionens 
beretning bind 6 er der nærmere redegjort for, hvorledes ministeriet den 4. maj 
1948 ved en meddelelse tillod registrering af kommunister uanset cirkulæret fra 
1947. Forholdet mellem ministerens udtalelser under debatterne i 1947 med den 
usikkerhed, der dog var heri, og den registreringspraksis, som Justitsministeriet 
tillod, blev ikke præciseret over for Folketinget. Cirkulæret fra 1947 blev som 
nævnt ophævet ved Justitsministeriets cirkulære og instruks af 24. januar 1952. 
Herved fastsattes nærmere bestemmelser om forholdet mellem de stedlige po- 
litimyndigheder og PET, og forbuddet mod registrering alene pga. lovlig poli- 
tisk virksomhed blev ikke gentaget. Imidlertid udtalte justitsministeren under 
en forespørgselsdebat i Folketinget den 31. oktober 1952, at ”der her i landet ikke 
foretages registrering af personer blot på grund af deres politiske overbevisning,” 
men udtalte under en finanslovsdebat den 13. november 1952 tillige, at politiet 
måtte have opmærksomheden rettet mod personer, der kunne mistænkes for 
at kunne begå ”politiske forbrydelser”, og at der i den forbindelse nødvendig- 
vis måtte ske en registrering.” I en redegørelse til formændene for Folketingets 
partier til et partiledermøde den 8. januar 1953 behandler justitsminister Helga 
Pedersen spørgsmålet om politiske registreringer. Redegørelsen påpeger nød- 
vendigheden af en løbende overvågning af personer, der har tilsluttet sig en vis 
ideologi, men trækker samtidig en grænse således, at personer af ikke-kommu- 


127 Se om folketingsdebatten og ministerens udtalelser i Kommissionens beretning bind 2. 
128 Jf. nærmere Kommissionens beretning bind 2. 

nistisk observans ikke måtte forvente overvågning og registrering af politiske år- 
sager.”?” Spørgsmålet om politiske registreringer i efterretningstjenesten forblev 
dog også efter ministerens kontakt til partiformændene et varmt politisk emne. 

Instruksen fra 1952 blev ophævet ved og erstattet af ”Instruks til chefen for 
politiets efterretningstjeneste” af 30. november 1953. Denne instruks har med en 
enkelt ændring været gældende i resten af den for Kommissionen relevante pe- 
riode og i øvrigt til 1996. Instruksen gentog i det væsentlige formålsangivelserne 
fra 1952. Formålet var således bl.a. at overvåge, forebygge og modvirke foretagen- 
der og handlinger, som måtte antages at rumme en fare for rigets selvstændighed 
og sikkerhed og den lovlige samfundsorden. PET skulle således efterforske mod 
de i straffeloven kapitel 12 og 13 omhandlede forbrydelser, derunder spionage af 
enhver art, ligesom PET skulle bistå til planlæggelse og gennemførelse af for- 
holdsregler til sikring mod spionage, sabotage, infiltration og indsamle og bear- 
bejde oplysninger, der kunne være af betydning for løsningen af opgaverne. Der 
var ikke i instruksen forbud mod registrering af politiske tilhørsforhold. 

I 1963-64 rejstes i tidsskriftet Politisk Revy kritik af PET's registreringer, og 
i 1964 rejstes spørgsmålet om ”de politiske kartoteker” i PET af Det Radikale 
Venstre, og der fremkom en del spørgsmål fra folketingsmedlemmer om sagen. 
Sagen tog et omfang, der blev opfattet som et problem for regeringen. I januar 
1964 redegjorde justitsministeren i Folketinget for instruksen til PET og under- 
stregede, at PET var pålagt at indskrænke registreringerne til det absolut påkræ- 
vede. Endvidere overvejede regeringen etableringen af et kontroludvalg. Der kan 
ikke herske tvivl om, at regeringens tiltag skal ses som et forsøg på at imødegå 
den stigende kritik af PET's registreringer og et forslag fra SF om en undersø- 
gelse af PET's virksomhed. Der kan heller ikke herske tvivl om, at regeringen 
anså registreringer som et nødvendigt instrument i PET's arbejde. Regeringens 
overvejelser om et kontrolorgan fik støtte af Socialdemokratiet, Det Konserva- 
tive Folkeparti, Venstre og Det Radikale Venstre. De nærmere rammer for kon- 
trolorganets virke måtte imidlertid fastlægges gennem vanskelige forhandlinger, 
hvor særligt de radikale ministre ønskede en begrænsning af registreringerne. 
Resultatet af forhandlingerne blev, at justitsministeren i sommeren 1964 ned- 
satte ”Udvalget vedrørende politiets efterretningstjenestes registrering og vi- 
deregivelse af oplysninger” — også benævnt Wamberg-udvalget (efter udvalgets 


129 Justitsministerens redegørelse er nærmere behandlet i Kommissionens beretning bind 2 ad ”Helga 
Pedersen og partiformændene”. 
130. Se nærmere herom Kommissionens beretning bind 2. 

første formand amtmand A. M. Wamberg). Ved dette tiltag blev SF's forslag om 
en undersøgelse af PET's virksomhed afværget. Kritikken af de politiske regi- 
streringer fortsatte dog både i offentligheden og på Christiansborg og førte til 
omfattende makulering af sager i PET's arkiv. Spørgsmålet blev endvidere ind- 
draget under regeringsforhandlingerne mellem V, K og R i januar 1968, hvor R 
foreslog en begrænsning af registreringerne. Der opnåedes ikke enighed herom, 
men de tre partier overlod det til justitsministeren at undersøge spørgsmålet om 
de hemmelige kartoteker og bestemmelser om disse. På denne baggrund frem- 
kom regeringen den 30. september 1968 med sin erklæring, der bl.a. udtaler, at 
”registrering af danske statsborgere ikke længere må finde sted alene på grundlag 
af lovlig politisk virksomhed?” 

Siden regeringserklæringens fremkomst har spørgsmål om PET's registrerin- 
ger været rejst flere gange af medlemmer af Folketinget. Allerede under Folke- 
tingets åbningsdebat den 3. oktober 1968 anmodede Sven Haugaard (R) justits- 
ministeren om at bekræfte, at ”al politisk registrering nu ophører” men fik svar 
fra statsminister Baunsgaard, der bl.a. udtalte, ”at der kan herefter ikke finde re- 
gistrering sted på grund af nogen form for legal politisk virksomhed]”> Spørgs- 
målet om betydningen af ordet ”alene” i regeringserklæringen blev ikke omtalt. 
Det var heller ikke tilfældet i november 1968, hvor der blev stillet spørgsmål til 
forsvarsministeren om FE. Spørgeren henviste til, at ”…man er ophørt med per- 
sonregistreringer, der er politisk begrundede?” Under den politiske debat om 
den såkaldte ”Kejsergadesag” fremkom fra flere politikere udsagn om, at politisk 
registrering skulle være ophørt. Justitsministeren anførte bl.a., at ”kun de, der 
er under rimelig mistanke for ulovlig politisk virksomhed, herunder naturligvis 
først om fremmest voldelig omstyrtelse af forfatningen el. lign., registreres” Mi- 
nisteren bemærkede videre, ”at siden erklæringen af 30. september 1968 finder 
registrering af danske statsborgere ikke længere sted alene på grundlag af lovlig 
politisk virksomhed” 

Eksemplerne er blot nogle af en række eksempler på, at den almindelige 
opfattelse blandt folketingspolitikere (og muligvis generelt) i tiden efter rege- 
ringserklæringen var, at registrering af politiske oplysninger i PET var ophørt. 
Skiftende regeringer siden erklæringens fremkomst har ikke fundet anledning 


131 Se nærmere herom Kommissionens beretning bind 3. 
132. FT 1968-69, forh. sp. 235. 

133 FT 1968-69, forh. sp. 1955. 

134 FT 1969-70, forh. sp. 1396. 

til at præcisere betydningen af ordet ”alene” eller redegøre for den registrerings- 
praksis som fandt sted i PET. 


7.4. Wamberg-udvalget 


Det er ovenfor omtalt, hvorledes regeringen i 1964 nedsatte et kontrolorgan, det 
såkaldte Wamberg-udvalg. Kommissoriet for dette udvalg blev fastlagt i en skri- 
velse af 8. juni 1964 fra Justitsministeriet. I skrivelsen er bl.a. anført følgende: 


” 


Udvalget nedsættes af regeringen. Det består af en formand og 3 andre medlem- 
mer, I udvalgets forhandlinger deltager en repræsentant for politiets efterret- 
ningstjeneste samt direktøren for udenrigsministeriet og departementscheferne i 
justitsministeriet og forsvarsministeriet. Det er alene udvalgets medlemmer, der 
afgør de udvalget forelagte sager. 

Udvalget har til opgave at føre tilsyn med politiets efterretningstjenestes registre- 
ring og videregivelse af oplysninger. 

Udvalget holdes underrettet om de til enhver tid fulgte retningslinier for registre- 
ring. 

I tilfælde, hvor efterretningstjenesten påtænker i anledning af forespørgsel fra en 
styrelse at videregive foreliggende oplysninger vedrørende enkeltpersoner, fore- 
lægges sagen forinden for udvalget til godkendelse af, at oplysningerne videre- 
gives. Tilsvarende forelæggelse sker, såfremt efterretningstjenesten påtænker til 
vedkommende styrelse at videregive modtagne oplysninger vedrørende personer, 
der allerede er godkendt til behandling af klassificerede sager. 


Ethvert spørgsmål vedrørende punkterne 3 og 4 kan af udvalget eller et medlem af 
dette forelægges for justitsministeren. 


” 


Udvalgets kommissorium blev udvidet ved en udtalelse fra justitsministeren i 
Folketinget den 20. januar 1965, således at udvalgets kompetence tillige omfatter 
videregivelse af oplysninger til udenlandske myndigheder i visumanliggender.'> 
Endvidere indledtes en praksis i begyndelsen af 1971, hvorefter nyregistreringer 
blev forelagt udvalget.» 


135. Jf. FT 1964-65, forh. sp. 1912 og WU: referat af møde den 4. marts 1965. 
136 Jf. WU: Referat af møde, 1. februar 1971. 

Det ses, at Wamberg-udvalget er regeringens kontroludvalg og ikke Folketin- 
gets. En eventuel uenighed mellem PET og Wamberg-udvalget om forståelsen 
af retningslinjerne for PET eller om spørgsmål om adgangen til at videregive 
oplysninger kan efter kommissoriets pkt. 6 forelægges justitsministeren til af- 
gørelse. Udvalget er ikke ved kommissoriet tillagt særlige beføjelser i forhold til 
PET. Derimod kan udvalget rejse spørgsmål over for justitsministeren, og den- 
ne mulighed er også udnyttet af udvalget adskillige gange. Wamberg-udvalgets 
stemmeberettigede medlemmer indtog hurtigt efter sin nedsættelse en kritisk 
holdning til visse af de af PET anvendte registreringsgrunde. Embedsmændenes 
holdning hertil var, da spørgsmålet senere kom til drøftelse, at afgørelsen af, om 
udvalgets synspunkter kunne imødekommes, måtte tages af regeringen.” 

Udvalget afholdt sit første møde den 12. juni 1964. I de første møder i udval- 
get pågik en drøftelse, særligt med justitsministeriets departementschef, om den 
nærmere afgrænsning af udvalgets kompetence, bl.a. om omfangets af udvalgets 
indsigt i PET's sager og arbejdsmetoder. Endvidere rejste udvalget spørgsmål om 
nogle af PET's registreringsgrunde og registreringspraksis. Disse møder synes 
præget af nogle modsatrettede holdninger. På den ene side synes Justitsmini- 
steriets holdning ved departementschef Boas at være præget af et ønske om, at 
udvalget ikke skulle have andre oplysninger end de, udvalget efter kommissoriet 
med sikkerhed havde krav på. Heroverfor stod udvalgets ønske om en i forhold 
til ministeriets opfattelse videregående information. Et resultat af drøftelserne 
blev bl.a., at udvalget fik adgang til at udtage stikprøver blandt PET's sager, men 
således at Justitsministeriet og PET havde adgang til at nedlægge veto mod en 
stikprøve. 

Møderne i Wamberg-udvalget fremtræder generelt forholdsvis udramatiske, 
om end der har været møder af mere konfrontatorisk karakter. Udvalget tog stil- 
ling til spørgsmål om udlevering af oplysninger, gennemgik stikprøvesager og 
drøftede forskellige spørgsmål af betydning for efterretningstjenesten. Udval- 
gets stemmeberettigede medlemmer forholdt sig dog kritisk over for omfanget 


137 Jf. WU: Referat af møde, 12. januar 1967. På et møde mellem justitsministeren og udvalget den 
26. februar 1967 imødekom ministeren i et vist omfang udvalgets ønsker. Udvalget fastholdt dog et 
ønske om yderligere begrænsning i PET's registreringer, jf. WU: Referat af møde, 26. februar 1967. 

138 På et møde i udvalget den 11. december 1964, hvor justitsministeren deltog, tilkendegav et af udval- 
gets medlemmer, at udvalget havde en fornemmelse af at stå som garanter for noget, de ikke kunne 
garantere. Han henviste i den forbindelse til, at offentlighedens opfattelse af udvalget var, at dets 
kompetence var videregående, jf. WU: Referat af møde, 11. december 1964. 

139 Stikprøveordningen er detaljeret gennemgået i bind 3. 

af PET's registrering og registreringsgrundene."" Udvalget blev holdt løbende 
orienteret om revision af PET's registreringer, og særligt registreringsgrundene 
-— og navnlig registrering som følge af ”østrejser” — gav anledning til fortsatte 
drøftelser. Afgrænsningsspørgsmål vedrørende udvalgets kompetence opstod 
fortsat af og til, og udvalgsreferaterne efterlader det indtryk, at spørgsmålet fik 
mindre betydning efter, at Niels Madsen afløste Boas som Justitsministeriets de- 
partementschef den 1. juli 1968. Allerede på udvalgets møde den 3. december 
1968 tilkendegav Niels Madsen således, at ministeriet stillede sig velvillig over 
for et ønske fra udvalget om at blive bekendt med PET's efterforskningsskridt og 
metoder." Dette ønske var tidligere blevet afvist af Boas. 

I tiden efter regeringserklæringen blev PET afæsket svar på bl.a. status for 
revision og makulering af materiale, men også i hvilket omfang der ville blive 
bevaret materiale, hvis der forelå andet end blot politiske oplysninger. Svaret 
fra PET's chef var i sådanne tilfælde en understregning af betydningen af ordet 
”alene” i regeringserklæringen. Spørgsmålet om registrering pga. østrejse var 
som anført ovenfor til jævnlig drøftelse i udvalget, men også andre registreringer 
af politisk indhold blev mødt med en vis skepsis af udvalgets stemmeberettigede 
medlemmer. Efterhånden blev det tillige opfattelsen blandt disse, at der bestod et 
misforhold mellem PET's registreringspraksis på den ene side og den alminde- 
lige opfattelse af denne praksis på den anden side. Der fremkom fra disse med- 
lemmer et ønske — som blev fremsat ved flere lejligheder — om, at Folketinget fik 
en nærmere orientering. Der er imidlertid ikke eksempler på, at de skiftende 
justitsministre i Folketinget nærmere har redegjort for PET's registreringsprak- 
sis og implikationerne af ordet ”alene” i regeringserklæringen. 

Særligt i de første år efter udvalgets nedsættelse pågik en meningsudveks- 
ling mellem udvalgets stemmeberettigede medlemmer og Justitsministeriet om 
udvalgets kompetencer og forståelsen af udvalgets kommissorium. Disse pro- 


140 På et møde i udvalget den 4. februar 1966 udtalte et medlem af udvalget, at det var medlemmets 
indtryk, at der registreredes i videre omfang end oplyst af justitsminister Hækkerup i Folketinget 
den 21. maj 1964, jf. WU: Referat af møde, 4. februar 1966. På det følgende møde anførte både Arne 
Nielsen og Boas, at de af medlemmet anførte eksempler på registrering var i overensstemmelse med 
de fastsatte retningslinjer, jf. WU: Referat af møde, 21. marts 1966. Et andet medlem af udvalget 
anførte, at der fortsat bestod en konflikt mellem justitsministerens udtalelser i Folketinget og en 
konstateret registrering, jf. anf.st. 

141 Jf. WU: Referat af møde, 3. december 1968. 

142 Jf. f.eks. WU: Referat af møde, 3. december 1968. 

143 Jf. som eksempel herpå WU: Referat af møde, 22. marts 1972. 

blemstillinger nedtonedes, efterhånden som samarbejdet mellem PET, Justitsmi- 
nisteriet og udvalget udvikledes. I tiden efter regeringserklæringen i 1968 havde 
udvalget, ministeriet og PET nogle meningsudvekslinger om forståelsen af rege- 
ringserklæringen, og om PET's registreringspraksis var i overensstemmelse her- 
med. Disse spørgsmål fandt tilsyneladende også en løsning, skønt der fra udval- 
gets stemmeberettigede medlemmer vedholdende var et ønske om en nærmere 
offentlig orientering fra ministeren om registreringsspørgsmålet. Formentlig 
fordi der mellem Wamberg-udvalget og efterretningstjenesterne var etableret et 
fungerende samarbejde, ophørte direktøren for Udenrigsministeriet og depar- 
tementscheferne i Justitsministeriet og Forsvarsministeriet efterhånden med at 
deltage i udvalgets almindelige møder. Denne proces pågik i perioden 1974 til 
1976. Endvidere overgik opgaven som sekretær for Wamberg-udvalget, der hidtil 
var varetaget af en embedsmand fra Justitsministeriet, til PET. Antallet af møder 
mellem udvalg og justitsminister aftog ligeledes. Når udvalget mødtes med ju- 
stitsministeren, deltog styrelsescheferne imidlertid også. 


7.5. Den sikkerhedspolitiske Kontaktgruppe 


Den sikkerhedspolitiske Kontaktgruppe bestod af repræsentanter fra Statsmi- 
nisteriet, Udenrigsministeriet, Forsvarsministeriet, Justitsministeriet, Forsvars- 
kommandoen, FE, PET og Civilforsvaret. Gruppen blev besluttet oprettet i 1974 
— i første omgang uden deltagelse af Justitsministeriet og PET, som heller ikke 
var regelmæssige deltagere i møderne. Gruppen drøftede sikkerhedsspørgsmål 
med henblik på en krigssituation. De forskellige styrelser var typisk repræsente- 
ret på kontorchefniveau eller lignende. 


144 Se PET, emnesag. 

I denne del af bindet gennemgås i kort form de regler og retningslinjer, der i sær- 
lig grad har været af betydning for PET's arbejde. Gennemgangen kan ikke være 
udtømmende, og for en mere detaljeret analyse af reglerne henvises til special- 
litteraturen samt til de i beretningens bind 15 trykte juridiske notater. Endvidere 
redegøres kort for organer, der udøver kontrol med PET. 

8. RETSGRUNDLAGET FOR PET'”S 
VIRKSOMHED 


Der findes ingen generel lov om danske efterretningstjenester, og PET har så- 
ledes ikke noget særskilt lovgrundlag, og der har ikke før 1998 været tale om 
at skabe et særligt lovgrundlag.” Retsgrundlaget for PET's virke udgøres som 
for andre offentlige myndigheder af love, bekendtgørelser og cirkulærer, hvortil 
kommer instrukser og særlige retningslinjer mv. 

PET's virke skal som alle andre myndigheders endvidere ske inden for de 
rammer, der er fastsat af den danske grundlov. Det betyder, at en række bestem- 
melser, som sikrer bl.a. borgernes frihed, boligens ukrænkelighed, brev- og tele- 
fonhemmeligheden, ytringsfrihed, forsamlings- og foreningsfrihed, skal respek- 
teres i forbindelse med PET's virke. De samme rettigheder er endvidere beskyttet 
i Den Europæiske Menneskerettighedskonvention (1950), som ganske vist først 
blev inkorporeret i dansk ret i 1992, det vil sige efter den periode, som primært 
er relevant for Kommissionens overvejelser, men som har været folkeretligt bin- 
dende for Danmark siden konventionens ikrafttræden i september 1953. 


145 Justitsministeriet nedsatte i april 1998 et udvalg vedrørende Politiets og Forsvarets Efterretnings- 
tjenester (”Wendler Petersen udvalget”), der som sin ene hovedopgave skal gennemgå regelgrund- 
laget for PET og overveje behovet for og udformningen af en mere samlet regulering af efterret- 
ningstjenestens virksomhed. Udvalget skal endvidere overveje en række spørgsmål og på dette 
grundlag udforme forslag til regler omkring registrering af personoplysninger og organisationer 
samt behandlingen og opbevaringen af tjenesternes oplysninger herom samt borgernes adgang til 
at få oplysning om, hvorvidt de er registreret i efterretningstjenesternes registre mv. 

146 Se betænkning nr. 1220 af april 1991 om Den europæiske Menneskerettighedskonvention og dansk 
ret, s. 62 ff. 

8.1. Straffelovens kap. 12 og 13 


Ifølge ”Instruks til chefen for politiets efterretningstjeneste” af 30. november 
1953, som, med en enkelt ændring, har været gældende i resten af den for Kom- 
missionen relevante periode og i øvrigt til 1996, har PET's opgave været: 


”….at overvåge, forebygge og modvirke foretagender og handlinger, som må antages 
at rumme en fare for rigets selvstændighed og sikkerhed og den lovlige samfunds- 
orden, herunder i første række de i straffelovens kapitler 12 og 13 omhandlede for- 
brydelser” 


De straffelovsbestemmelser, der har som formål at beskytte landets sikkerhed, 
findes først og fremmest i straffelovens kap. 12 og 13. Bestemmelser herom blev 
optaget i straffeloven af 1930. Efter den tyske besættelse 1940-1945 fik en række af 
bestemmelserne en ny udformning ved lov nr. 225 af 7. juni 1952. Baggrunden for 
en ændret formulering af disse lovbestemmelser og udformningen af en række 
nye bestemmelser var erfaringerne i forbindelse med retsopgøret efter besæt- 
telsen, der viste, at straffelovens kap. 12 og 13 — der har rod i ældre bestemmelser 
i straffeloven af 1866 — ikke opfyldte forventningerne til en moderne straffelov 
på dette område. Ikke mindst savnedes bestemmelser om denne særlige besæt- 
telsessituation, ligesom bestemmelsernes strafferammer viste sig at være mindre 
hensigtsmæssige. 

I 1948 nedsatte justitsministeren et udvalg, som i 1949 kunne afgive sin be- 
tænkning om forslag til ændringer i straffelovens kap. 12 og 13.” Ofte omtales for- 
slagene og den deraf følgende lovændring i 1952" som ”femtekolonneloven”” I 
lovudvalgets betænkning fremførtes i øvrigt netop den betragtning som bæren- 
de for det nye lovgrundlag, at erfaringen fra Anden Verdenskrig viste, at ideolo- 
gierne havde fået en voksende betydning, og at mange havde sat hensynet til en 


147 Betænkning afgivet af det af Justitsministeriet nedsatte udvalg til overvejelse af forslag til ændringer 
i borgerlig straffelov, navnlig kapitlerne 12 og 13. 

148 Lov nr. 225 af 7. juni 1952. 

149 Der var dog allerede i samtiden protester mod denne betegnelse, da den blev opfattet som mis- 
visende under hensyn til, at en række af lovforslagets bestemmelser blot udgjorde en revision af 
tidligere bestemmelser, der havde været gældende siden straffeloven blev vedtaget i 1930, og nogle 
af dem havde sågar rødder tilbage til straffeloven af 1866. Disse betragtninger blev støttet af justits- 
ministeren, RT 1950/51, Folketinget, sp. 2918. 

bestemt ideologi over hensynet til den stat, som de i kraft af deres tilhørsforhold 
havde en loyalitetspligt overfor. 


8.1.1. Forbrydelser mod statens selvstændighed og sikkerhed 


Straffelovens kap. 12 ($$ 98-110 f) rummer bestemmelserne om forbrydelser 
mod statens selvstændighed og sikkerhed, hvor beskyttelsesinteressen er statens 
sikkerhed. Den strafbare virksomhed kan betegnes under ét som landsforræde- 
ri, dvs. understøttelse af fremmede, fjendtlige magter. Landsforræderi kan f.eks. 
bestå i krigsanstiftelse, femtekolonne-virksomhed og anden bistand til fjenden, 
erhvervsmæssigt samarbejde med fjenden, spionage og anden ulovlig efterret- 
ningsvirksomhed. 

$ 98 vedrører den, der ”foretager en handling, der sigter til ved udenlandsk 
bistand, magtanvendelse eller trussel herom at bringe den danske stat eller no- 
gen del heraf under fremmed herredømme”. Bestemmelsen beskytter den dan- 
ske stats integritet og suverænitet mod ydre og indre angreb. 

$ 99 straffer den, der foretager en handling, der tilsigter at påføre den dan- 
ske stat krig, besættelse eller andre fjendtligheder (blokader o. lign.) eller som i 
øvrigt virker for at krænke, hvad loven kalder ”statens bestemmelsesfrihed” ved 
udenlandsk bistand. 

Efter $ 100 straffes den, der ved offentlige udtalelser tilskynder til eller frem- 
kalder fare for fjendtlige forholdsregler mod den danske stat, mens $ 101 straffer 
den, der bistår fjenden med forberedelse af krig, besættelse eller andre fjendtlig- 
heder, og $ 102 opregner en række tilfælde af strafbar bistand til fjenden under 
krig eller besættelse. 

Straffelovens $$ 107 og 108 om spionage er de bestemmelser, der i praksis har 
spillet den største rolle. $ 107 vedrører den, der i en fremmed magts eller orga- 
nisations tjeneste giver oplysning om forhold, der af hensyn til danske interesser 
bør holdes hemmelige. Bestemmelsen vedrører spionage og har i nogle tilfælde 
ført til domfældelser, således f.eks. i 1959 af en dansk diplomat (Blechingberg), 
der havde udleveret hemmeligt stemplede dokumenter til polske efterretnings- 
agenter.” Et andet eksempel fra 1960 vedrører en række personer, der bl.a. havde 
udleveret kort over danske befæstningsværker til fremmede agenter.” 


150. U 1959.718 Ø. Blechingberg blev tillige dømt for overtrædelse af $ 108. 
151. U 1960.896 H. Også dømt for overtrædelse af $ 108. 

$ 108 angår den, der i øvrigt foretager handlinger, ”hvorved fremmed efter- 
retningsvæsen sættes i stand til eller hjælpes til umiddelbart eller middelbart 
at virke inden for den danske stats område” Bestemmelsen omfatter al strafbar 
efterretningsvirksomhed, der ikke rammes af spionagebestemmelsen i $ 107, det 
vil sige dels efterretningsvirksomhed rettet mod Danmark, men vedrørende for- 
hold, der ikke skal holdes hemmelige, eller hvis hemmeligholdelse i hvert fald 
ikke er påkrævet af hensyn til danske stats- eller samfundsinteresser, dels efter- 
retningsvirksomhed, som retter sig mod andre stater, men ikke direkte berører 
danske stats- eller samfundsinteresser. Indsamling og sammenstilling af ellers 
frit tilgængelige oplysninger er også omfattet af bestemmelsen, hvis indsamlin- 
gen mv. sker til brug for fremmed efterretningsvæsen, hvorved det sættes i stand 
til eller hjælpes til at virke inden for den danske stats område til fare for danske 
eller fremmede stats- eller samfundsinteresser eller herværende enkeltpersoners 
liv eller sikkerhed. Det antages, at etablering af kontakt med en fremmed efter- 
retningstjeneste er en grundlæggende del af gerningsindholdet, hvilket dog ikke 
er det samme som, at det er nok til at ifalde strafansvar. Afgrænsningen af det 
strafbare område er herudover uskarp, men antages fortrinsvis at rette sig mod 
den hemmelige og mere systematiske indsamling og sammenstilling af oplys- 
ninger, mens enkelte lejlighedsvise udtalelser til fremmed efterretningsvæsen 
derimod nok falder udenfor.” 

I bind 13 er der nærmere redegjort for den oven for omtalte sag mod Arne 
Herløv Petersen. Et centralt punkt i denne sag var forståelsen af straffelovens 
S$ 108. 

Efter $ 109 straffes den, som giver oplysning om hemmelige rådslagninger i 
sikkerhedsspørgsmål, mens $ 110 handler om forfalskning eller bortskaffelse af 
genstande af sikkerhedsmæssig betydning. $$ 110 a — c angår ulovlig fotogra- 
fering mv., neutralitetskrænkelser og overtrædelse af forbudsbestemmelser til 
værn for forsvars- og neutralitetsforanstaltninger. $ 110 f, der nærmere er omtalt 
ovenfor i kapitel 7.1 bestemmer, at kompetencen til at bestemme, at der skal 
rejses påtale efter kapitlet ligger hos justitsministeren. Begrundelsen for denne 
ordning er, at der er tale om forholdet til fremmede magter." 


152. Vagn Greve m.fl.: Kommenteret straffelov — Speciel del, 9. omarbejdede udgave (Jurist- og Økonom- 
forbundets Forlag, 2008), s. 16. 

153 Ibid. 

154 Vagn Greve m.fl., Kommenteret straffelov — Speciel Del, s. 6. 

8.1.2. Forbrydelser mod statsforfatningen og de øverste 
statsmyndigheder 


Straffelovens kap. 13 ($$ 111-118 a) indeholder bestemmelser om forbrydelser 
mod statsforfatningen og de øverste statsmyndigheder mv. Kapitel 13 tager sigte 
på handlinger, der angriber eller truer statens indre sikkerhed og den demokrati- 
ske samfundsorden, eller som hindrer eller undergraver folkestyrets funktioner. 
Bestemmelserne i kapitlet angår handlinger, der sigter på at forandre statsfor- 
fatningen ved udenlandsk bistand eller ved magtanvendelse eller trussel herom 
($ 111), forbrydelser mod statsoverhovedet ($ 112), mod Folketingets sikkerhed 
eller frihed ($ 113), støtte til subversive korps mv. ($ 114), forhindring af valg 
($ 116) eller offentlige myndigheders frie udøvelse af deres virksomhed ($ 118). 

Af særlig interesse er $ 114, som dog undergik en betydelig revision i 2002 — 
dvs. efter Kommissionens kommissorium. Indtil ændringen i 2002 var bestem- 
melsen i det væsentlige en videreførelse af ”uroloven”%; fra 1934. Efter straffelo- 
vens $ 114, stk. 1, straffedes den, som deltog i eller ydede væsentlig økonomisk 
eller anden væsentlig støtte til korps, gruppe eller sammenslutning, der havde 
til hensigt ved magtanvendelse at øve indflydelse på offentlige anliggender eller 
fremkalde forstyrrelse af samfundsordenen. Efter bestemmelsens stk. 2 straffe- 
des endvidere den, som deltog i en ulovlig militær organisation eller gruppe. 
$ 114 supplerede straffelovens $ 111 (”den, som foretager en handling, der sigter 
til ved udenlandsk bistand, ved magtanvendelse eller trussel derom at forandre 
statsforfatningen eller sætte den ud af kraft, straffes med fængsel indtil på livs- 
tid”) ved at udbygge værnet mod samfundsomvæltninger med et forbud mod 
sammenslutninger, der har tilkendegivet en samfundsomstyrtende hensigt eller 
må antages at have en sådan. 

Straffelovens $ 141, der i øvrigt ikke er placeret i kapitel 12 eller 13, fastsætter 
straf for den, der vidende om nogen af de i $$ 98, 99, 102, 106, 109, 110, 111, 112 og 
113 omhandlede og visse andre forbrydelser ikke gør, hvad der står i hans magt 
for at forebygge forbrydelsen evt. ved anmeldelse til øvrigheden. Det er dog en 
forudsætning for straf, at den pågældende forbrydelse bliver begået eller for- 
søgt. 


155. Lov nr. 123 af 28. april 1934. 

8.2. Instrukser og andre interne tjenestebefalinger for PET 
8.2.1. Instrukser og cirkulærer 


Ovenfor i dette bind er beskrevet, hvorledes PET er underlagt justitsministerens 
instruktionsbeføjelse. I afsnit 5.1 er der nærmere redegjort for indholdet af in- 
strukserne fra justitsministeren til chefen for PET og i afsnit 7.1 for instruksernes 
karakter af tjenestebefalinger. 

Det har påhvilet PET i sit virke at efterleve de af ministeren meddelte instruk- 
ser — skriftlige eller mundtlige —- med mindre instruksen måtte være klar ulovlig, 
jf. nærmere i afsnit 7.1. 


8.2.2. Retningslinjer vedrørende efterforskning på det politiske 
område (1983) 


Den 7. februar 1983 udstedte chefen for PET ”Retningslinjer vedrørende efter- 
forskning på det politiske område”. Retningslinjerne fremtræder som interne 
retningslinjer, men var forinden forelagt af justitsministeren i Regeringens Sik- 
kerhedsudvalg, der godkendte retningslinjerne med enkelte bemærkninger.”? 
Hovedpunkterne i retningslinjerne angik forståelsen af registreringsgrundene 
af personer, regler for gennemførelse af baggrundsundersøgelser i forbindelse 
med sikkerhedsgodkendelse, regler for registrering af organisationer, regler om 
arbejdsnotater, regler om overvågning, herunder penetrering, regler for brug af 
kontaktnet, angivelse af PET's opgaver fsva. demonstrationer og forholdene på 
arbejdsmarkedet. 
Retningslinjerne er optrykt in extenso i Kommissionens beretning bind 3. 


8.2.3. Interne tjenestebefalinger i øvrigt 


Ud over de nævnte centralt fastsatte cirkulærer og instrukser mv. består regule- 
ringen af PET's virksomhed af en række mere interne tjenestebefalinger både for 
politiet generelt og mere specifikt fastsatte for PET. Se hertil ovenfor i kapitel 5.2. 


156 Se hertil Kommissionens beretning bind 3 og Politiets Efterretningstjeneste, Redegørelse vedrørende 
dele af PET'S virksomhed, s. 11. 

I 1984 blev der efter drøftelser med Wamberg-udvalget udarbejdet et sæt ret- 
ningslinjer for brugen af arbejdskartoteker i PET. Retningslinjerne blev efterføl- 
gende godkendt af justitsministeren i marts 1985 og forelagt og godkendt af Re- 
geringens Sikkerhedsudvalg i november samme år. Udgangspunktet efter disse 
retningslinjer er, at den enkelte sagsbehandler i den løbende efterforskning må 
udarbejde et kartotek eller liste med navne til støtte for sin hukommelse. Sagsbe- 
handleren skal på grundlag af efterforskningen inden for en ”rimelig tid” afgøre, 
om personer på navnelisten kan registreres eller ej. Hvis det ikke er tilfældet, skal 
oplysningerne om den pågældende destrueres. Der skal foretages periodevis re- 
vision af arbejdskartotekerne mindst én gang om året og senest pr. 31. december 
med henblik på at vurdere, om de indeholdte personoplysninger skal destrueres 
eller registreres. 

Retningslinjerne for brugen af arbejdskartoteker vedrører kun personnavne 
mv. på danske statsborgere, mens lister over navne på kilder, kontaktpersoner 
mv. ikke er omfattet. Som for registrering med angivelse på tromlerne gælder 
også for arbejdskartotekerne, at de ikke må indeholde oplysninger alene om 
lovlig politisk virksomhed. For at forhindre en ”skjult” registrering er der fast- 
sat detaljerede procedurer for sammenlægning eller koordineret anvendelse af 
arbejdskartoteker inden for forskellige sagsområder og andre sagsbehandleres 
adgang til ”fremmede” arbejdskartoteker” samt kartotekernes opretholdelse og 
revision. 


8.3. Retsplejeloven 


Grundlovens $ 72 omhandler privatlivets fred og beskytter borgerne mod hus- 
undersøgelse, undersøgelse af breve og andre papirer, aflytning af telefonsam- 
taler mv. Centralt for forståelsen af denne bestemmelse er, at beskyttelsen ikke 
er absolut, men at der ved lov kan gøres undtagelse fra beskyttelsen, således at 
ransagning, indgreb i meddelelseshemmeligheden mv. under visse omstændig- 
heder kan ske. 

Ved en række bestemmelser i retsplejeloven er der således fastsat bestem- 
melser om gennemførelse af sådanne indgreb: de såkaldte straffeprocessuelle 
tvangsindgreb. 

8.3.1. Indgreb i meddelelseshemmeligheden 


Telefonaflytning og brud på post- og telegrafhemmeligheden sammenfattes i 
dansk retspleje under begrebet ”indgreb i meddelelseshemmeligheden”. Regler- 
ne om gennemførelse af disse indgreb findes i retsplejeloven og har i tidens løb 
undergået en del ændringer. 

I 1914 og 1917 indgik politiet og telefonselskabet KTAS aftale om, at politiet 
under visse omstændigheder kunne få oplysninger om eller aflytte samtaler. En 
instruks herom blev udfærdiget i 1938 (ændret i 1947), men en egentlig lovhjem- 
mel til at foretage telefonaflytninger blev først indført efter grundlovsændringen 
i 1953, hvorved der med $ 72 skete en udvidelse af den hidtidige beskyttelse af 
borgerne mod ransagning og beslaglæggelse til også at omfatte brud på post-, 
telegraf- og telefonhemmeligheden. Retsplejeloven indeholdt allerede regler om 
brud på post- og telegrafhemmeligheden ($ 750), men der savnedes regler om 
telefonaflytning. 

Ved lov nr. 202 af 11. juni 1954 blev $ 750 a derfor indsat i retsplejeloven: 


”Det kan ved rettens kendelse bestemmes, at der af vedkommende telefonadmini- 
stration skal gives politiet adgang til aflytning af telefonsamtaler til og fra bestemte 
telefoner indenfor et nærmere angivet tidsrum, når der: 

1) er påviselig grund til at antage, at der over dem gives meddelelser fra eller til no- 
gen, der mistænkes for en af de forbrydelser, de omhandles i straffelovens kapitler 
12,13 (...), og det 

2) må antages, at aflytningen vil være af væsentlig betydning for forbrydelsens 
opklaring”. (...) 


Udgangspunktet var, at retten ved en forudgående kendelse skulle give tilladelse 
til telefonaflytning. Det fulgte imidlertid af $ 750 a, stk. 2, at politiet, når der er 
”øjensynlig fare for at øjemedet ville forspildes, dersom retskendelse skal afven- 
tes,” kunne foretage en aflytning og indhente retskendelsen efterfølgende, men 
dog kun når mistanken vedrørte en forbrydelse, som omhandles i straffelovens 
SS 98, 99, 102, 106-110 og 111-113, eller som i øvrigt medfører fare for menneskers 
liv eller velfærd eller for betydelige samfundsværdier. 

PET har gennem tiden benyttet rumaflytning som efterforskningsmiddel. 
Rumaflytning kan foregå enten ved radiotransmission eller via telefonlinjerne — 
i sidstnævnte tilfælde etableres den ved hjælp af teleselskaberne. Før 1972 fandtes 
der ingen regler i dansk lovgivning om politiets adgang til at bruge rumaflyt- 
ning som efterforskningsskridt. Samtidig med, at man i 1972 skærpede reglerne 
om beskyttelsen af privatlivets fred ved bl.a. at gøre det strafbart uberettiget at 

foretage hemmelig aflytning eller optagelse af andres samtaler mv. ved hjælp af 
et apparat på ikke frit tilgængelige steder, blev der indsat en ny bestemmelse i 
retsplejeloven ($ 750 c), som gav politiet adgang til at foretage rumaflytning un- 
der lignende betingelser som for telefonaflytning. I modsætning til reglerne for 
telefonaflytning og de andre indgreb i meddelelseshemmeligheden, var der ikke 
hjemmel til at iværksætte rumaflytning, før der forelå en retskendelse fra retten. 
Reglerne om indgreb i meddelelseshemmeligheden blev ændret i 1985, 
hvorved betingelserne for at opnå tilladelse til at foretage indgreb i medde- 
lelseshemmeligheden blev samlet og ensrettet for de fleste indgreb. Fremover 
skulle et indgreb i meddelelseshemmeligheden være af afgørende betydning for 
efterforskningen, før det kunne tillades. Indgrebene måtte endvidere kun fore- 
tages i sager, hvor efterforskningen angik særlig grove lovovertrædelser, herunder 
lovovertrædelser med en strafferamme på seks års fængsel eller derover, visse 
andre straffelovsovertrædelser, samt forsætlige overtrædelser af straffelovens ka- 
pitel 12 eller 13. Kravene til den forbrydelse, der efterforskedes, blev endvidere 
skærpet for rumaflytning, idet dette indgreb kun måtte foretages i forbindelse 
med efterforskningen af en forbrydelse, som havde medført eller kunne medføre 
”fare for menneskers liv eller velfærd eller for betydelige samfundsværdier”. 


8.3.2. Agents provocateurs og (andre) eksterne kilder 


Som det øvrige politi gør også PET udstrakt brug af forskellige former for kilder 
i sin efterforskning. I PET's begrebsverden opereres der med en række betegnel- 
ser for forskellige udenforstående, civile aktører, der bistår PET, men som ikke 
er tjenestegørende i PET. 

Brugen er kilder, meddelere, penetranter mv. er ikke lovreguleret. Derimod 
indeholder retsplejelovens $ 754 a-e detaljerede regler om politiets brug af agents 
provocateurs. Reglerne er indført ved en ændring af retsplejeloven i 1986. 

Ved agent provocateur-virksomhed forstås ifølge $ 754 a, at politiet som led 
i en efterforskning af en lovovertrædelse foranlediger, at der tilbydes bistand til 
eller træffes foranstaltninger med henblik på at tilskynde nogen til at udføre eller 
fortsætte lovovertrædelsen. 

Udgangspunktet efter loven var, at agent provocateur-virksomhed i almin- 
delighed ikke er tilladt, jf. $ 754 a, stk. 1, men i sager, hvor der forelå en særlig 


157 Reglerne fandtes herefter (og findes fortsat) i retsplejelovens $$ 780-791. 


Indledning 


RETSGRUNDLAGET FOR PET's VIRKSOMHED 


bestyrket mistanke om, at en lovovertrædelse, som efter loven kunne straffes med 
fængsel i mindst seks år eller derover (eller grov skattesvig), var ved at blive be- 
gået eller forsøgt begået, og ville andre efterforskningsskridt ikke være egnede til 
at sikre bevis i sagerne, kunne retten tillade brug af agents provocateurs. 

Efterforskningen af overtrædelser af straffelovens kapitel 12 og 13 er undta- 
get fra reglernes anvendelsesområde, jf. $ 754 e. Således er PET's brug af agents 
provocateurs som udgangspunkt ikke underlagt retsplejelovens regler herom. 

Begrundelsen for at undtage PET's virksomhed fra retsplejelovens regler var 
ifølge Strafferetsplejeudvalget, hvis betænkning nr. 1023/1984 ligger til grund for 
reglerne, at efterforskningen på dette område som regel er af ”særegen karakter”. 
Med det menes bl.a., at efterforskningen på dette område kan være overordentlig 
langvarig, og at afsløring af de kriminelle aktiviteter undertiden vil forudsætte, 
at der kan udøves agentvirksomhed under andre betingelser, end det efter ud- 
valgets opfattelse er acceptabelt ved andre lovovertrædelser. Det blev også an- 
ført, at efterforskningen undertiden retter sig mod ”eksterritoriale personer” 
(diplomater) og ikke munder ud i en straffesag, men kun i et diplomatisk skridt. 
Af disse grunde mente udvalget, at det var en ”uomgængelig nødvendighed” at 
efterforskningen kan holdes fuldstændig hemmelig.” Udvalget fandt dog ikke, 
at politiet ved efterforskningen af overtrædelse af straffeovens kapitel 12 og 13 
(i praksis PET) var ubundet af regler. Udvalget anførte således i den i note 158 
nævnte betænkning s. 154: 


”En sådan begrænsning af reglernes anvendelsesområde betyder ikke, at politiets 
benyttelse af agenter som led i efterforskningen af overtrædelser af straffelovens 
kapitel 12 og 13 (...) vil kunne ske uden nogen form for begrænsning og regulering, 
men blot at de af udvalgets foreslåede nye begrænsninger og reguleringer ikke fin- 
der anvendelse i de omhandlede sager. Hertil kommer, at der af justitsministeriet 
som hidtil vil blive udøvet en særlig, direkte kontrol med politiets efterretnings- 
tjenestes virksomhed” 


Udvalget har ikke nærmere anført, hvilke begrænsninger der gælder vedrørende 
anvendelse af agenter inden for efterforskning af forbrydelser efter straffelovens 
kapitel 12 og 13. 


158 Strafferetsplejeudvalgets betænkning 1023 om politiets indgreb i meddelelseshemmeligheden og 


anvendelse af agenter, 1984, S. 153. 

Retsplejelovens $ 754 b, stk. 2, bestemte, at alene polititjenestemænd måtte 
virke som agents provocateurs. Denne begrænsning gjaldt ikke for (PET's) efter- 
forskning af overtrædelse af straffelovens kapitel 12 og 13, jf. $ 754 e. 

At PET's anvendelse af agents provocateurs ikke er omfattes af retsplejelovens 
regler, er dog ikke ensbetydende med, at der ikke findes formelle retningslinjer 
på dette område. I PET's ”Retningslinjer vedrørende efterforskning på det po- 
litiske område” af 7. februar 1983, der er omtalt ovenfor og gengivet i bind 3, er 
fastsat regler om anvendelse af penetranter, som i visse tilfælde kan komme til at 
udøve agent provocateur-virksomhed: 


8.4. Anden lovgivning 
8.4.1. Forvaltningsloven og offentlighedsloven 


Den offentlige forvaltning er bl.a. reguleret af forvaltningsloven og offentlig- 
hedsloven, der bl.a. indeholder regler om aktindsigt. Hvor forvaltningslovens 
aktindsigtsregler gælder for parter i en forvaltningssag, gælder offentlighedslo- 
ven for ”enhver”. 

Offentlighedsloven gælder imidlertid ikke for sager inden for strafferetsple- 
jen (uanset om der er tale om verserende eller afsluttede sager), hvortil største- 
delen af PET's virksomhed hører.” I de få tilfælde, hvor efterretningstjenestens 
virksomhed ikke er en del af strafferetsplejen, f.eks. i sager om sikkerhedsgod- 
kendelse, giver offentlighedsloven mulighed for, at aktindsigt alligevel kan af- 
slås, hvis f.eks. hensynet til statens sikkerhed eller til forebyggelse, opklaring og 
forfølgning af lovovertrædelser efter en konkret vurdering med afgørende vægt 
taler herimod. Efter PET's og Justitsministeriets opfattelse vil det i almindelig- 
hed skade efterretningstjenestens virksomhed at give aktindsigt, hvorfor det til 
stadighed har været tjenestens faste praksis (godkendt af Justitsministeriet som 
rekursmyndighed) at afslå at give aktindsigt i oplysninger, som efterretningstje- 
nesten har om en person. For at undgå modsætningsslutninger giver man heller 


159 Justitsministeriets afgørelse af 21. juli 1998 i klagesag vedrørende aktindsigt, refereret i FOU 
nr. 98.176, ombudsmandssag om ”Aktindsigt Afslag på oplysning om hvorvidt Politiets Efterret- 
ningstjeneste har registreret oplysninger om den pågældende”. 

ikke oplysning om, at man ikke er i besiddelse af oplysninger om en bestemt 
person.” 

Reglerne om aktindsigt efter forvaltningsloven gælder kun for afgørelsessa- 
ger, hvortil den politimæssige efterforskning, herunder den personregistrering, 
som foretages af PET, ikke blev regnet.” Endvidere gælder reglerne om parts- 
aktindsigt ikke i verserende sager om strafferetlig forfølgning. Der er dog en vis 
adgang for en part i en afsluttet straffesag til at blive gjort bekendt med sagens 
dokumenter, hvis det er rimeligt begrundet af hensyn til varetagelse af den på- 
gældendes interesser, og hensynet til forebyggelse, opklaring og forfølgning af 
lovovertrædelser eller særlige hensyn til beskyttelse af den sigtede, vidner eller 
andre ikke taler imod. Afgørelsen om aktindsigt i afsluttede straffesager træffes 
af den myndighed, der har truffet den administrative beslutning i straffesagen, 
dvs. normalt anklagemyndigheden. Dette ville normalt være en anden myndig- 
hed end PET. 


8.5. Grundloven 


PET er som alle andre dele af den offentlige forvaltning underlagt grundloven, 
herunder de principper, der går under samlebetegnelsen ”borgerlige rettighe- 
der,” der tildeler statens borgere individuelle rettigheder og skal beskytte dem 
mod overgreb navnlig fra statsmagten, men også indeholder direktiver, der er 
styrende for udformningen af love og andre forskrifter. De rettigheder, der mest 
afgørende lægger begrænsninger på PET's virke, er $ 72 om meddelelseshemme- 
ligheden og $ 78 om foreningsfrihed, som begge vil blive omtalt nærmere neden- 
for. Af betydning er også $ 77 om ytringsfrihed og $ 79 om forsamlingsfrihed. 


160 FOU nr. 98.176, ombudsmandssag om ”Aktindsigt. Afslag på oplysning om hvorvidt Politiets Efter- 
retningstjeneste har registreret oplysninger om den pågældende”. 

161 Justitsministeriets afgørelse af 21. juli 1998 i klagesag vedrørende aktindsigt, refereret i FOU 
nr. 98.176, ombudsmandssag om ”Aktindsigt Afslag på oplysning om hvorvidt Politiets Efterret- 
ningstjeneste har registreret oplysninger om den pågældende”. 

8.5.1. Meddelelseshemmeligheden — $ 72 


Grundlovens $ 72 handler om boligens ukrænkelighed og beskytter privatlivets 
fred ved at indrømme personer (både fysiske og juridiske) retten til at være i 
fred på et bestemt sted (den såkaldte ”husfred”). Udover husfreden beskytter 
grundlovens $ 72 også mod indgreb i meddelelseshemmeligheden ved at kræve, 
at sådanne indgreb for at være lovlige som udgangspunkt skal ske efter retsken- 
delse. Bestemmelsen er sålydende: 


”$ 72. Boligen er ukrænkelig. Husundersøgelse, beslaglæggelse og undersøgelse 
af breve og andre papirer samt brud på post-, telegraf- og telefonhemmeligheden 
må, hvor ingen lov hjemler en særegen undtagelse, alene ske efter retskendelse”. 


Bestemmelsen har mere eller mindre bevaret sin oprindelige udformning bort- 
set fra, at ”brud på post-, telegraf- og telefonhemmeligheden” blev tilføjet ved 
grundlovsændringen i 1953 som yderligere beskyttelsesværdige elementer af pri- 
vatlivets fred. 


8.5.2. Foreningsfriheden — $ 78 


Grundlovens $ 78 angår den enkeltes ret til at danne en forening og beskyttelsen 
af foreningen mod statslig kontrol. Enhver har efter denne bestemmelse ret til at 
danne en forening uden først at skulle indhente tilladelse hertil. 

Friheden til at danne foreninger gælder dog kun for foreninger med lovligt 
øjemed. Foreninger, der har et ulovligt formål, er ikke beskyttet af grundloven. 
Grundloven fremhæver i den forbindelse særligt foreninger, der virker ved el- 
ler søger at opnå deres mål ved vold, anstiftelse af vold eller lignende strafbar 
påvirkning af anderledes tænkende ($ 78, stk. 2). Sådanne foreninger er ikke 
tilladte og bliver de alligevel dannet, eller anvender ellers lovlige foreninger de 
nævnte midler for at opnå deres mål, skal de opløses ved dom. Se i øvrigt neden- 
for i kapitel 9. 

8.5.3. Andre bestemmelser: ytringsfriheden og forsamlingsfriheden 


Af betydning som ramme om PET's virke er endvidere navnlig bestemmelserne 
om ytringsfrihed ($ 77) og forsamlingsfrihed ($ 79). 

Ifølge grundlovens $ 77 er enhver berettiget til på tryk, i skrift og tale at of- 
fentliggøre sine tanker, dog under ansvar for domstolene. 

Forsamlingsfriheden i grundlovens $ 79 supplerer ytringsfriheden i det om- 
fang, at den individuelle ytring fremkommer i en forsamling. En forsamling er 
en flerhed af mennesker, der er samlet på samme sted og til samme tid med et 
fælles formål.” Efter grundlovens $ 79 har borgerne ret til at forsamle sig ube- 
væbnede uden først at søge tilladelse.” Forsamlinger under åben himmel kan 
dog forbydes, når de udgør en fare for den offentlige fred, jf. grundlovens $ 79, 
3. pkt. 

Politiet har efter grundloven udtrykkelig ret til at overvære offentlige forsam- 
linger, jf. $ 79, 2. pkt. 


8.6. Menneskerettighederne 


Ud over den beskyttelse af den personlige integritet/privatlivets fred og rettighe- 
der som ytrings- og foreningsfriheden, som følger af grundloven som beskrevet 
ovenfor, er disse rettigheder også beskyttet i internationale og regionale men- 
neskerettighedsinstrumenter. 


8.6.1. Internationale konventioner 


Menneskerettighederne fandt deres første internationale, politiske udtryk i Ver- 
denserklæringen om Menneskerettigheder fra 1948, der afspejler det internatio- 
nale samfunds konsensus omkring menneskerettighedernes omfang og indhold. 


162 Henrik Zahle, Dansk Forfatningsret 3, Menneskerettigheder, 3. udgave (Chr. Ejlers Forlag, 2003), 
S. 123. 

163 At der stilles krav om forudgående anmeldelse af en planlagt forsamling er på den anden side ikke 
i strid med grundloven. 

De fleste af disse rettigheder blev senere kodificeret i to FN-konventioner'” af 
16. december 1966, henholdsvis Den Internationale Konvention om Borgerlige 
og Politiske Rettigheder og Den Internationale Konvention om Økonomiske, 
Sociale og Kulturelle Rettigheder. Danmark har undertegnet og ratificeret begge 
konventioner.” Opfyldelsen af forpligtelserne efter konventionen om borger- 
lige og politiske rettigheder overvåges af FN's Menneskerettighedskomité ved 
eksamination af rapporter afgivet af de forskellige stater og behandling af kla- 
ger. Danmark har anerkendt FN's Menneskerettighedskomités kompetence til 
at modtage og behandle individuelle klagesager vedrørende konventionen om 
borgerlige og politiske rettigheder. 

Konventionen om borgerlige og politiske rettigheder, artikel 17, foreskriver, 
at ingen må udsættes for vilkårlig eller ulovlig indblanding i sit privatliv eller 
familieliv, sit hjem eller sin brevveksling, eller for ulovlige angreb på sin ære og 
sit omdømme. Stk. 2 sikrer enhver lovens beskyttelse mod den nævnte indblan- 
ding eller angreb. I henhold til artikel 22 har enhver ret til foreningsfrihed uden 
andre begrænsninger end sådanne, som er foreskrevet ved lov og er nødvendige 
i et demokratisk samfund af hensyn til statens eller den offentlige sikkerhed mv. 
Endelig kan nævnes beskyttelsen af menings- og ytringsfriheden i artikel 19, som 
indeholder nogenlunde samme begrænsninger som foreningsfriheden omtalt 
ovenfor. 


8.6.2. Den Europæiske Menneskerettighedskonvention 


Den Europæiske Menneskerettighedskonvention fra 1950, der blev ratificeret af 
Danmark den 31. marts 1953 (og senere vedtagne tillægsprotokoller), har haft 
større gennemslagskraft i Danmark og andre europæiske lande end FN's menne- 
skerettighedsinstrumenter. Det skyldes konventionens klagesystem (Den Euro- 
pæiske Menneskerettighedsdomstol). Menneskerettighedsdomstolens praksis 
har i flere tilfælde ført til ændringer i lovgivning og administrative forskrifter. 


164 De to konventioner er — modsat Verdenserklæringen — folkeretligt bindende for de kontraherende 
stater. 

165 FN's internationale konvention om borgerlige og politiske rettigheder blev tiltrådt af Danmark med 
virkning fra den 23. marts 1976, se bekendtgørelse nr. 30 af 29. marts 1976 (Lovtidende C). FN's in- 
ternationale konvention om økonomiske, sociale og kulturelle rettigheder blev tiltrådt af Danmark 
med virkning fra den 3. januar 1976, se bekendtgørelse nr. 5 af 14. januar 1976 (Lovtidende C). 

Konventionen blev inkorporeret i dansk ret i 1992. Højesteret havde dog allere- 
de forud for inkorporeringen af menneskerettighedskonventionen fastslået i en 
række domme, at der bestod en pligt for danske domstole og andre myndigheder 
til så vidt muligt at lægge konventionen og den praksis, som knytter sig hertil, til 
grund ved fortolkningen af dansk ret.” 

Konventionens bestemmelser er bredt formuleret, men er blevet fortolket 
og tilpasset udviklingen i de europæiske retssystemer gennem praksis fra Dom- 
stolen, som særligt efter 1980 begyndte at få et væsentligt omfang. Menneske- 
rettighedsdomstolen benytter sig af en såkaldt ”dynamisk fortolkningsstil; der 
indebærer, at den i en del tilfælde er gået længere end en streng fortolkning af 
konventionens ordlyd og forarbejder ellers kunne føre til. 

En central bestemmelse er artikel 8 om beskyttelsen af privatlivets fred: 


Respekt for privatlivets fred 

”Artikel 8 

Stk. 1. Enhver har ret til respekt for sit privatliv og familieliv, sit hjem og sin kor- 
respondance. 

Stk. 2. Ingen offentlig myndighed kan gøre indgreb i udøvelsen af denne ret, und- 
tagen for så vidt det sker i overensstemmelse med loven og er nødvendigt i et 
demokratisk samfund af hensyn til den nationale sikkerhed, den offentlige tryg- 
hed eller landets økonomiske velfærd, for at forebygge uro eller forbrydelse, for at 
beskytte sundheden eller sædeligheden eller for at beskytte andres ret og frihed” 


”Retten til korrespondance” indebærer i henhold til Menneskerettighedsdom- 
stolens praksis en ret til meddelelseshemmelighed, herunder også en beskyttelse 
mod aflytning af telefoner og registrering af teleoplysninger, selvom det ikke di- 
rekte fremgår af bestemmelsens ordlyd.” 

Privatlivets fred efter menneskerettighedskonventionen er ligesom grundlo- 
vens $ 72 ikke nogen absolut rettighed. Hvor der efter grundloven kan gøres 
indgreb i husfred og meddelelseshemmelighed efter retskendelse eller særskilt 
lovhjemmel, skal privatlivets fred mv. efter artikel 8, stk. 2, således afvejes over 
for andre samfundsmæssige vigtige hensyn som f.eks. den nationale sikkerhed 


166 Lov nr. 285 af 29. april 1992 om Den Europæiske Menneskerettighedskonvention med senere æn- 
dringer. 

167 Jf. U1989.928H, U 1990.13H og U 1990.181H. 

168 Se bl.a. sagerne: Klass and others v. Germany, Judgement of 6 Sept. 1978 samt Malone v. UK, Judge- 
ment of 2 August 1984. 

og forebyggelse af uro eller forbrydelser — hensyn, der spiller en væsentlig rolle i 
relation til PET's virksomhed.” Endvidere skal indgrebet være hjemlet i lov og 
”nødvendigt i et demokratisk samfund?” 

Kravet om lovhjemmel indebærer ikke altid, at der skal være tale om en ”lov” 
i formel forstand — også relevant national domspraksis, sædvaneret og admini- 
strative forskrifter kan efter omstændighederne opfylde kravet om lovhjemmel, 
hvis de er udtryk for retligt bindende normer. Kravet om lovhjemmel indeholder 
endvidere krav om, at hjemlen skal være tilstrækkelig tilgængelig (”accessible” 
til, at borgeren under de givne omstændigheder skal have et realistisk indtryk af, 
hvilke regler der er anvendelige i en given sag. Hjemlen skal være præcis nok til, 
at borgeren kan indrette sin adfærd efter den og med en rimelig grad af sikker- 
hed forudse konsekvenserne af en given handling. Det udtrykkes af Domstolen 
som et krav om, at loven skal være forudselig (”foreseeable”). 

Indgrebet skal forfølge et af de legitime formål, som er angivet i artikel 8, 
stk. 2, bl.a. hensynet til rigets sikkerhed og forebyggelse af uro og forbrydelse, 
og indgrebet skal være ”nødvendigt i et demokratisk samfund?” Her indrømmes 
staten et vist skønsmæssigt spillerum (”margin of appreciation”), som afhænger 
af indgrebets karakter sammenholdt med formålet for indgrebet. 


Artikel 10 beskytter ytringsfriheden: 


Ytringsfrihed 
”Artikel 10 

Stk. 1. Enhver har ret til ytringsfrihed. Denne ret omfatter meningsfrihed og fri- 
hed til at give elle modtage meddelelser eller tanker, uden indblanding fra offentlig 
myndighed og uden hensyn til grænser. Denne artikel forhindrer ikke stater i at 
kræve, at radio-. fjernsyns- eller filmfortagender kun må drives i henhold til bevil- 
ling. 

Stk. 2. Da udøvelsen af disse frihedsrettigheder medfører pligter og ansvar, kan 
den underkastes sådanne formelle bestemmelser, betingelser, restriktioner eller 
straffebestemmelser, som er foreskrevet ved lov og er nødvendige i et demokratisk 
samfund af hensyn til den nationale sikkerhed, territorial integritet eller offentlige 
sikkerhed, for at forebygge uorden eller forbrydelse, for at beskytte sundheden 
eller sædeligheden, for at beskytte andres gode navn og rygte eller rettigheder, for 


169 Lignende forbehold for samfundsmæssige hensyn genfindes i konventionens bestemmelser om re- 
ligionsfrihed (artikel 9), ytringsfrihed (artikel 10) og forenings- og forsamlingsfrihed (artikel 11), 
om end de ikke er helt enslydende. Alle indeholder dog en henvisning til national sikkerhed. 

at forhindre udspredelse af fortrolige oplysninger, eller for at sikre domsmagtens 
autoritet og upartiskhed”. 


Artikel 11 regulerer forsamlings- og foreningsfriheden: 


Forsamlings- og foreningsfrihed 

”Artikel 11 

Stk. 1. Enhver har ret til frit at deltage i fredelige forsamlinger og til foreningsfri- 
hed, herunder ret til at oprette og slutte sig til fagforeninger for at beskytte sine 
interesser. 

Stk. 2. Der må ikke gøres andre indskrænkninger i udøvelsen af disse rettigheder 
end sådanne, som er foreskrevet ved lov og er nødvendige i et demokratisk sam- 
fund af hensyn til den nationale sikkerhed eller den offentlige tryghed, for at fore- 
bygge uro eller forbrydelse, for at beskytte sundheden eller sædeligheden eller for 
at beskytte andres rettigheder og friheder. Denne artikel skal ikke forhindre, at der 
pålægges medlemmer af statens væbnede styrker, politi eller forvaltning lovlige 
indskrænkninger i udøvelsen af disse rettigheder” 

9. REGERINGSERKLÆRINGEN FRA 1968 
OG LOVLIG POLITISK VIRKSOMHED 


9.1. Indledning 


Regeringserklæringen udtalte som anført andetsteds, at ”… registrering af dan- 
ske statsborgere ikke længere må finde sted alene på grundlag af lovlig politisk 
virksomhed” og ikke mindst denne erklæring har dannet grundlag for drøftelser 
om, hvorledes det til stadighed sikres, at borgernes ret til at udøve lovlige po- 
litiske aktiviteter ikke bliver krænket — eller kan blive oplevet som krænket — i 
forbindelse med varetagelsen af PET's opgaver. 

I det følgende behandles spørgsmål om forståelsen af begrebet ”lovlig politisk 
virksomhed”. 


9.2. Lovlig politisk virksomhed 


Lovlig politisk virksomhed er ikke et entydigt begreb. Det er således ikke klart, 
om der med begrebet sigtes til lovligheden af den politiske målsætning, f.eks. et 
partis langsigtede politiske mål, som kan være lovlige eller ulovlige, eller til den 
aktivitet, der udøves for på (længere) sigt at opnå et politisk mål. En sådan akti- 
vitet kan være lovlig eller ulovlig, uanset om det politiske mål i øvrigt er lovligt. 

Selv om lovlig eller ulovlig politisk virksomhed må forstås som hinandens 
modsætninger, kan en beskrivelse af ulovlig politisk virksomhed tænkes klarere 
at udskille tilfældegrupper af politisk aktivitet, der i sig selv lovligt kunne være 
mål for en registrering. 

9.2.1. Ulovlig politisk virksomhed 


Centralt i forståelsen af begrebet ”lovlig politisk virksomhed” er grundlovens 
$ 78 om foreningsfriheden. Bestemmelsen er sålydende: 


”$ 78. Borgerne har ret til uden forudgående tilladelse at danne foreninger i et- 
hvert lovligt øjemed. 

Stk. 2. Foreninger, der virker ved eller søger at nå deres mål ved vold, anstiftelse 
af vold eller lignende strafbar påvirkning af anderledes tænkende, bliver at opløse 
ved dom. 

Stk. 3. Ingen forening kan opløses ved en regeringsforanstaltning. Dog kan en for- 
ening foreløbig forbydes, men der skal da straks anlægges sag imod den til dens 
opløsning. 

Stk. 4. Sager om opløsning af politiske foreninger skal uden særlig tilladelse kunne 
indbringes for rigets øverste domstol. 

Stk. 5. Opløsningens retsvirkninger fastsættes nærmere ved lov” 


En forening, herunder en politisk forening, kan efter $ 78 opløses ved dom, lige- 
som foreninger efter hidtidig teori kan forbydes ved lov.”? Foruden disse situati- 
oner, hvor lovligheden af en forening er afgjort ved dom eller lov, kan det overve- 
jes, om der kan bestå foreninger, der må anses for ulovlige, selv om der (endnu) 
ikke er taget og måske heller ikke vil blive taget skridt til deres opløsning. 
Afgørelsen af, hvornår en forening har et ulovligt øjemed, er ikke ukomplice- 
ret, og afgørelsen heraf hænger i øvrigt nært sammen med spørgsmål om bevis 
for det ulovlige øjemed, jf. nedenfor i kapitel 9.3. Afgørelsen må træffes efter en 


170 Jf. f.eks. Jens Kristiansen i Grundloven med kommentarer, 2. udgave, (Jurist- og Økonomforbundets 
Forlag, 2006), s. 457 f. og Zahle, Dansk Forfatningsret 3, Menneskerettigheder, s. 146. Jens Kristiansen 
rejser ibid. under henvisning til Højesterets dom i Tvind-sagen (U 1999.841 H) spørgsmål ved, om 
en opløsning ved lov er foreneligt med grl. $ 3. Zahle antager ibid., at lovgiver med forbehold for 
Grl. $ 78, stk. 2, ikke kan forbyde politiske partier. S. 143 anføres, at opløsning af en forening ikke 
kan ske ved lov, såfremt ”loven tager stilling til en konkret retstvist på grundlag af gældende ret”. 
Justitsministeriet har i notat af 7. juli 2004 antaget, at Grl. som udgangspunkt ikke vil være til hinder 
for, at lovgivningsmagten opløser en bestemt forening. Der har tilsyneladende kun været ét eksem- 
pel på, at lovgiver har opløst en forening ved lov, nemlig lov nr. 349 af 22. august 1941 om forbud 
mod kommunistiske foreninger og mod kommunistisk virksomhed. 

konkret vurdering af spørgsmålet på baggrund af foreningens aktiviteter og evt. 
under hensyn til foreningens formålsparagraf.”" 

Enhver aktivitet inden for et politisk organ, hvis virksomhed er blevet forbudt 
ved lov eller dom, jf. Grl. $ 78, må givetvis forstås som ulovlig politisk virksom- 
hed, også selv om aktiviteten i andre sammenhænge, og i andre politiske sam- 
menhænge, måtte være lovlig.” 

Aktiviteter for et politisk organ kan anses for ulovlig politisk virksomhed, 
selv om der ikke er tvivl om organets lovlighed. Det kan dreje sig om aktiviteter, 
der i sig selv er ulovlige, selv om de anvendes i forfølgningen af et lovligt politisk 
mål, f.eks. hvis vold, hærværk eller lignende anvendes for at henlede opmærk- 
somheden på en politisk kamp. 

Den omstændighed, at der politisk arbejdes efter mål, der er lovstridige, her- 
under i strid med straffeloven, gør ikke i sig selv aktiviteten lovstridig eller det 
politiske mål ulovligt. Politisk virksomhed angår i væsentlig grad forandring af 
samfundsforhold, herunder ændring af lovgivning. En stor del af almindelig po- 
litisk aktivitet kan derfor beskrives som et ønske om at forandre lovgivningen og 
herunder f.eks. lovliggøre forhold, der måtte være forbudt. Sådan aktivitet falder 
selvsagt indenfor begrebet ”lovlig politisk virksomhed”. 

PET har i et notat af 16. januar 1978 om sin registreringspraksis gjort sig over- 
vejelser over begrebet ”lovlig politisk virksomhed”. I notatet, der ifølge en på- 
tegning har været drøftet på regeringsudvalgsmøde den 17. januar 1978, anføres 
følgende om begrebet: 


”Begrebet er vanskeligt — måske endog umuligt — at afgrænse. 


I praksis har der med godkendelse af ”Wamberg-udvalget” tegnet sig et vist møn- 
ster. 


Generelt kan man hævde, at en fortolkning, der lægger vægt på, om der aktuelt 
foretages handlinger, der er strafbare, vil være for snæver, medens en fortolkning, 
der lægger vægt på, om man under ”gunstige” betingelser er villig til at begå straf- 


171. Se fra teorien om dette spørgsmål Zahle, Dansk Forfatningsret 3, Menneskerettigheder s. 144 f., Ross, 
Dansk Statsforfatningsret, 3. udgave ved Ole Espersen, s. 747f, Max Sørensen, Statsforfatningsret, 
2. udgave ved Peter Germer, s. 387, Poul Andersen, Dansk Statsforfatningsret, 1954, s. 681, i Politiken 
den 3. oktober 1996, redegørelse af 15. januar 2004 om en eventuel opløsning af Hizb-ut-Tahrir efter 
grundlovens $ 78. 

172 Se Ross, S. 742. 

bare handlinger for at nå sit mål, vil være for vid, jfr. bl.a. den omstændighed, at 
regeringserklæringen antages at forhindre registrering af bl.a. kommunister. 


Det er i øvrigt PETs opfattelse, at det rejste spørgsmål ikke nødvendigvis vil skulle 
besvares ens for henholdsvis enkeltpersoner og organisationer, og at det i det hele 
taget næppe vil være muligt at foretage en mere specifik afgrænsning af begrebet. 
Spørgsmålet må som hidtil løses fra sag til sag i ”Wamberg-udvalget”. 


Der er ikke konstateret eksempler på, at PET har fundet, at der burde efterfor- 
skes (registreres) mod personer, fordi disse forfulgte politiske mål, som i sig selv 
-— og uden hensyn til de politiske midler — var anset ulovlige. 

Det har således ikke for Kommissionen været nødvendigt at tage stilling til 
komplicerede problemstillinger om lovligheden af politiske mål. 


9.2.2. Foreninger, der ikke er forbudt ved lov eller dom 


En forening, der ikke er forbudt ved lov eller dom efter Grl $ 78, stk. 2, kan være 
ulovlig, hvis foreningen har et ulovligt øjemed, jf. Grl. $ 78, stk. 1.7”: Om øjemedet 
(formålet) er lovligt, afgøres af lovgivningsmagten og retsordenen i øvrigt.” 

Det har i den juridiske teori være drøftet, om $ 78, stk. 2, indebærer en pligt 
for anklagemyndigheden til at iværksætte opløsningssag, hvis man mener at 
kunne bevise det ulovlige øjemed. 

Teorien synes at indtage det synspunkt, at bestemmelsen medfører en pligt 
for anklagemyndigheden til at indlede opløsningssag. Således er det af en række 
teoretikere antaget, at anklagemyndigheden har pligt til at rejse en opløsnings- 
sag, jf. Zahle,”>, Max Sørensen, ”' Ross,”” og Poul Andersen, der var tilforordnet 
forfatningskommissionen, der afgav betænkning i 1953.”? På linje hermed er 
Gorm Toftegaard Nielsen i U 1999. B67 Jens Kristiansen i Danmarks Riges Grund- 
lov med kommentarer s. 458 og Jørn Vestergaard i Kriminalistisk Årbog 1996, 
s. 85 ff. Justitsministeriet har i et notat af 30. september 1996 anført, at bestem- 


173 Jf. f.eks. Jens Kristiansen i Grundloven med kommentarer, s. 459 og Max Sørensen, s. 387. 

174. Jf. Max Sørensen og Ross, s. 746 f og s. 749. Se endvidere de nedenfor citerede forfattere vedrørende 
$ 78, stk. 2. 

175. Henrik Zahle, Dansk Forfatningsret 3, Menneskerettigheder, s. 143. 

176 Max Sørensen, Statsforfatningsret, 2. udg. ved Peter Germer, s. 390. 

177 Alf Ross, Dansk Statsforfatningsret, 3. og omarbejdede udgave ved Ole Espersen, s. 743. 

178 Poul Andersen, Dansk Statsforfatningsret, s. 686. 

melsen i grundlovens $ 78, stk. 2, pålægger anklagemyndigheden at rejse sag ved 
domstolene til opløsning af de foreninger, der er omfattet af bestemmelsen. 
Rigsadvokaten har i sin såkaldte rocker-redegørelse fra 1998 i modsætning 
hertil fundet, at spørgsmålet om, hvorvidt der i medfør af grundlovens $ 78, 
stk. 2, skal indledes en forbudssag, skal afgøres i overensstemmelse med straf- 
feretsplejens almindelige principper for indgreb over for lovovertrædelser. 


9.3. Bevis for ulovligheder 


Adskilt fra spørgsmålet, om der påhviler anklagemyndigheden en pligt til at rej- 
se opløsningssag, og om der bør rejses opløsningssag i de tilfælde, hvor en pligt 
ikke består, men hvor en organisation har et ulovligt formål, er spørgsmålet om 
bevis for ulovligheden. 

Det er i alle tilfælde anklagemyndigheden,”? der skal tage stilling til, om der 
er fornødent bevis for, at en organisation har et ulovligt øjemed, herunder om 
den virker ved eller søger at nå sit mål ved vold, anstiftelse af vold eller lignende 
strafbar påvirkning af anderledes tænkende. Finder anklagemyndigheden, at der 
ikke er fornødent bevis for, at organisationen (foreningen) har et ulovligt øjemed 
eller virker ved ulovligheder, skal der ikke anlægges opløsningssag. 

Det grundlag, som anklagemyndigheden skal træffe sin afgørelse på, tilve- 
jebringes normalt gennem en efterforskning, der udføres af politiet, herunder 
PET. 

Det er i den forbindelse af interesse, at PET's opgaver helt overordnet kan be- 
skrives dels som bl.a. præventive og som rettet mod aktiviteter, der truer statens 
sikkerhed, de højere statsorganer eller angriber den lovlige samfundsorden. 

PET's opgaver har således bestået i at efterforske, herunder præventivt, mod 
ulovlig aktivitet, og lovligheden af aktiviteten skal afgøres efter gældende ret. 
Såfremt en given aktivitet må anses for ulovlig, må den, inden for de af Justits- 
ministeriet udstukne rammer, påkalde sig PET's interesse. Da PET's virke som 
anført i vidt omfang er præventivt, vil en efterforskning mod personer, grup- 
peringer og organisationer søge at afdække, om de pågældende måtte påtænke 
at overtræde gældende dansk ret. Det er således ikke afgørende for legitimiteten 
af en efterforskning, om personer, grupperinger, organisationer mv. allerede kan 
konstateres at udøve ulovlig politisk virksomhed. En efterforskning kan angå 


179 Med mindre Folketinget skrider til opløsning ved lov. 

spørgsmålet, om en forening (eller dens medlemmer) reelt har et ulovligt øje- 
med, fordi dette skal opfyldes gennem lovovertrædelser. 


9.4. Lovligheden afgøres efter gældende ret 


Det fremgår af instrukserne for PET, at PET skal efterforske ”forbrydelser”. Dette 
giver naturligvis kun mening, hvis der hermed sigtes til overtrædelser af gæl- 
dende ret. Dette er i overensstemmelse med den statsretlige opfattelse af, at afgø- 
relsen af, om en forening har et lovligt øjemed, overlades til lovgivningsmagten 
og retsordenen i øvrigt.” 


9.5. Foreningen/den politiske organisation ctr. enkeltpersoner 


Det er almindeligt anerkendt, at forudsætningen for at forbyde en forening un- 
der henvisning til, at den virker ved vold mv., er, at foreningen — i modsætning til 
foreningens medlemmer — har dette virke.” 

Det kan således være et led i PET's efterforskning at undersøge, om mulige 
ulovlige aktiviteter, herunder med politisk sigte, er udtryk for en foreningsaktivi- 
tet med deraf flydende overvejelser om foreningens opløsning, jf. om dette oven- 
for, eller om der er tale om aktiviteter, der alene kan tilskrives enkeltpersoner el- 
ler grupper af personer med tilknytning til foreningen, således at aktiviteten ikke 
kan tilskrives foreningen som sådan. Det kan i den forbindelse ikke udelukkes, at 
visse aktiviteter, der ikke kan tilskrives foreningen, ofte udøves som led i — eller 
under dække af — foreningsaktivitet. 


9.6. Enkeltstående ulovligheder eller generel aktivitet? 


Et selvstændigt spørgsmål er endvidere, hvornår foreningen virker ved vold mv. 
Det antages sædvanligvis, at enkeltstående strafsanktionerede episoder, der vel 
kan tilskrives foreningen, ikke i sig selv er tilstrækkeligt til at begrunde forenin- 


180 Jf. Ross, s. 746 f. med note 28, Max Sørensen, s. 388 og Zahle, s. 145. 
181 Jf. Zahle, s. 144, Ross, s. 747, Max Sørensen, s. 387 og Dalgas Rasmussen i indlæg i Politiken, den 
3. oktober 1996. 

gens opløsning.” PET's efterforskning kan således angå spørgsmålet, om kon- 
staterede lovovertrædelser er enkeltstående episoder, eller om de er udtryk for 
mere almindelige foreningsaktiviteter. 


182 Jf. Zahle, s. 144, Max Sørensen, s. 387, Ross s. 747 og Jørgen Albæk Jensen i Juristen 1996.1 (s. 13). 

10. KONTROLLEN MED PET 


Uanset at der ikke er et særligt retsgrundlag for PET's virksomhed, er PET med 
visse undtagelser dog underlagt de almindelige regler i bl.a. retsplejeloven, som 
gælder for politiets virksomhed generelt, ligesom også grundloven og menne- 
skerettighederne sætter begrænsninger for PET's handlefrihed. Overholdelsen 
af disse regler er påset af en række forskellige myndigheder og retlige og politiske 
instanser, som vil blive omtalt i dette kapitel. 

Udover den almindelige kontrol med forvaltningen, som PET er en del af, 
udøvet af regering, Folketinget, Ombudsmanden og domstolene, er der nedsat to 
særskilte kontrolorganer: det såkaldte ”Wamberg-udvalg” og Udvalget om for- 
svarets og politiets efterretningstjenester. 


10.1. Wamberg-udvalget 


Mens justitsministeren og Regeringens Sikkerhedsudvalg, der er omtalt ovenfor 
i afsnit 7.2.1, kan udøve en mere overordnet generel kontrol med PET og efter 
omstændighederne også involveres i konkrete sager, varetages den løbende kon- 
trol med bl.a. PET's registrering og videregivelse af oplysninger til andre myndighe- 
der, af det såkaldte Wamberg-udvalg, der nærmere er omtalt ovenfor i afsnit 7.4. 

Udvalget udgiver ikke beretninger, men fører referat af sine møder. For en 
mere detaljeret gennemgang af baggrunden for udvalgets nedsættelse, udvalgets 
arbejde og den gradvise udvidelse af udvalgets kompetence, henvises der i øvrigt 
til bind 2 og 3 i Kommissionens beretning. 


Indledning 


149 


150 


KONTROLLEN MED PET 


10.2. Folketinget 
10.2.1. Almindelig parlamentarisk kontrol 


Folketingets parlamentariske kontrol med regering og forvaltning er ikke ud- 
trykkeligt fastlagt i grundloven, men udledes først og fremmest af princippet 
om parlamentarisme i henhold til grundlovens $ 15. Folketinget udøver sin kon- 
trol med regeringen ved at skaffe sig forskellige oplysninger fra ministrene gen- 
nem spørgsmål, drøfte aktuelle politiske sager med ministrene under samråd i 
udvalgene eller forespørgsler i folketingssalen, eller søge at påvirke ministrenes 
forvaltning af love ved f.eks. at pålægge dem bestemte handlinger gennem folke- 
tingsbeslutninger mv.” 

Alle tre elementer spiller en rolle ved Folketingets kontrol med PET, der til 
tider har været ret omfattende og af stor politisk betydning i løbet af perioden 
1945-89. Efterretningstjenesternes virksomhed generelt har været genstand for 
en lang række forespørgsler, spørgsmål både fra enkeltmedlemmer og udvalg, 
samråd og lov- og beslutningsforslag, ligesom også konkrete sager, hvor PET 
eller FE har været involveret, har været drøftet politisk. I folketingssamlingerne 
1946/47 — 1988/89 blev der afviklet otte forespørgsler og én redegørelse, fremsat 
syv lovforslag og otte beslutningsforslag samt stillet 197 spørgsmål med relation 
til efterretningstjenesternes virksomhed.'” 

Hovedparten af de forhold, der vedrører PET's virksomhed, er af fortrolig el- 
ler hemmelig karakter. En række oplysninger og baggrunden for deres indhent- 
ning er endvidere ikke alene tavshedsbelagte fra de danske myndigheders side, 
men kan være videregivet af fremmede myndigheder eller organisationer under 
den forudsætning, at de forbliver hemmelige. Justitsministeren, som er ansvarlig 
for politiet generelt, herunder også PET, kan derfor komme i et dilemma i for- 
hold til Folketinget på den ene side og statens sikkerhed/udenlandske myndig- 


183 Lars Busck, Folketingets kontrol med forvaltningen, (København, 1988), s. 36 ff. 

184 Se hertil Kommissionens beretning, bind 2 og 3. Se også generelt Preben Wilhjelm, Demokratiets 
vogtere — 50 års bestræbelser på kontrol mod efterretningstjenesten (Centrum, 1999). 

185 Tallene er hentet fra en opgørelse medtaget som bilag i Wilhjelm, Demokratiets vogtere, s. 306 ff. 
Opgørelsen omfatter ikke udvalgsspørgsmål, dels fordi Folketinget først fik stående udvalg midt 
i perioden (1972), der samtidig fik mulighed for at stille spørgsmål under ”almindelig del” uden 
direkte tilknytning til konkrete forslag, dels fordi en tematisk søgning først blev mulig fra 1990, da 
Folketinget tog sit daværende elektroniske registreringssystem (FTU) i brug (dokumenter forelig- 
ger fra og med folketingsåret 1990/91, 2. saml.). 

heder på den anden side, når ministeren af Folketinget afkræves oplysninger om 
PET's virksomhed. 


10.2.2. Ministres pligt til at videregive oplysninger til Folketinget 


Hverken grundloven eller lovgivningen pålægger den offentlige forvaltning en 
generel pligt til at videregive oplysninger — hvad enten de er uklassificerede eller 
fortrolige — til Folketinget.” En pligt til at videregive oplysninger på bestemte 
områder kan dog følge af særlige bestemmelser i lovgivningen. Det følger endvi- 
dere af bestemmelsen i grundlovens $ 51, at der består en vis oplysningspligt over 
for parlamentariske kommissioner nedsat af Folketinget i henhold til den nævn- 
te grundlovsbestemmelse. Denne oplysningspligt er dog formentlig begrænset 
således, at en minister altid lovligt kan nægte en parlamentarisk kommission 
bestemte oplysninger, hvis det er begrundet med hensynet til statens sikkerhed 
eller dens forhold til fremmede magter. Ministre er heller ikke forpligtet til at 
svare på spørgsmål fra Folketinget. 


10.2.3. Folketingets indhentelse af oplysninger hos ministeren 


Folketinget har en række forskellige midler til sin rådighed, som det kan benytte 
til at indhente oplysninger fra en minister. Indhentelsen af oplysninger fra mini- 
steren om PET's virksomhed er først og fremmest gennemført ved hjælp af fore- 
spørgsler, en enkelt redegørelse fra justitsministeren og ikke mindst spørgsmål 
stillet både af enkeltmedlemmer og af relevante udvalg.” 

En forespørgsel er en emnemæssigt afgrænset redegørelse med efterfølgende 
debat om et offentligt anliggende, jf. grundlovens $ 53 og Folketingets forret- 
ningsorden $ 21. Forespørgsler afvikles i folketingssalen og er offentlige. I pe- 


186 John Vogter & Jens Erik Stausbøll, ”Tavshedspligt over for Folketinget” Juristen nr. 8/1990, s. 353, 
Jon Andersen, ”Ændringer i retsgrundlaget for tavshedspligt i den offentlige forvaltning”, Juristen 
nr. 1/1991, s. 2 ff. 

187 Der er dog i perioden 1945-1989 også fremsat enkelte beslutnings- og lovforslag, som tilstræbte en 
forøget kontrol med PET, se f.eks. beslutningsforslag (SF) om undersøgelse af PET, FT 1964/65, 
Tillæg A, sp. 945; Beslutningsforslag (RV) om sikring af demokratiske rettigheder, FT 1967/68, 
1. saml., Tillæg A, sp. 1361; Lovforslag (VS) om forbud mod registrering af politisk tilhørsforhold, 
FT 1968-69, Tillæg A, sp. 657. 

rioden 1945-1989 er der afviklet otte forespørgsler vedrørende efterretningstje- 
nesterne. 

Under behandlingen af forespørgsler kan der stilles forslag til vedtagelse, som 
er en politisk udtalelse, som der stemmes om efter afslutningen af forespørgslen, 
og hvor Folketinget kan give udtryk for sin opfattelse, herunder eventuel kritik 
eller tillid/mistillid til den pågældende minister, jf. Folketingets forretningsor- 
den $ 24. 

Spørgsmål kan også tilgå ministrene på vegne af et folketingsudvalg, jf. Fol- 
ketingets forretningsorden $ 8, stk. 6. Spørgsmålene stilles til enten skriftlig eller 
mundtlig besvarelse. De stilles ofte på initiativ fra enkelte medlemmer af udval- 
get, men fremtræder udadtil som udvalgets spørgsmål uden tilkendegivelse af 
den eventuelle oprindelige spørgsmålsstiller. 

Når udvalgene stiller skriftlige spørgsmål til ministeren, som udvalget ønsker 
besvaret mundtligt i et udvalgsmøde, kaldes ministeren i samråd, jf. Folketingets 
forretningsorden $ 8, stk. 6. 


10.2.4. Udvalget om forsvarets og politiets efterretningstjenester 
(Kontroludvalget) 


”Udvalget om forsvarets og politiets efterretningstjenester” (i daglig tale kaldet 
”Kontroludvalget”), blev nedsat i 1988 for at give Folketinget yderligere ind- 
seende i efterretningstjenesternes virksomhed." Udvalget begyndte først sin 
virksomhed i løbet af de sidste to år af Kommissionens kommissorium, men 
udvalget og dets kommissorium hører med til det samlede billede af kontrolfor- 
anstaltninger i forhold til PET. 

Kontroludvalget blev nedsat i medfør af lov nr. 378 af 6. juli 1988 om etable- 
ring af et udvalg om forsvarets og politiets efterretningstjenester med det formål 
”at have indseende med forsvarets og politiets efterretningstjenester”, jf. lovens 


188 Allerede i 1947 blev der under en forespørgsel om registrering af politisk virksomhed mv. nedsat et 
folketingsudvalg på 17 medlemmer til at modtage en fortrolig orientering om efterretningstjene- 
stens virksomhed efter den 5. maj 1945 (FT 1946-47, FF sp. 2869, anmeldt den 25. februar 1947 og 
foretaget den 5. marts 1946, se FF sp. 3179 ff). Udvalget var et ad hoc udvalg, der blev nedlagt igen, 
efter at denne orientering havde fundet sted. I kølvandet på den såkaldte Kejsergade-sag i 1969 blev 
der nedsat endnu et ad hoc 17-mands udvalg for den konkrete sag, og udvalget blev nedlagt igen, 
da det havde afsluttet sine undersøgelser (FT 1969-70, Tillæg B, sp. 2551). 

$ 1.9 Udvalget er sammensat af fem medlemmer af Folketinget, som udpeges af 
de folketingspartier, der har sæde i Folketingets præsidium.”” Udvalget nedsæt- 
tes efter hvert folketingsvalg og vælger selv sin formand. Medlemmerne og de 
to sekretærer for udvalget (embedsmænd fra Folketingets administration)” er 
ved loven pålagt en særlig tavshedspligt om forhold, de måtte blive bekendt med 
under udvalgsarbejdet, jf. lovens $ 5.” Embedsmændene (men ikke politikerne) 
er desuden sikkerhedsgodkendte til klassifikationsgraden ”hemmeligt?” 

Hvert medlem af udvalget kan foranledige udvalget indkaldt til møde. Des- 
uden kan drøftelse i udvalget finde sted efter ønske fra regeringen, jf. lovens 
$ 1, stk. 3. Regeringen skal for det første underrette udvalget om indholdet af de 
retningslinjer, der gælder for efterretningstjenesternes virksomhed. Regeringen 
skal endvidere holde udvalget orienteret om ”væsentlige omstændigheder af sik- 
kerhedsmæssig karakter eller vedrørende udenrigspolitiske spørgsmål, som er af 
betydning for efterretningstjenesternes virksomhed under hensyn til de særlige 
forhold, som gør sig gældende for efterretningsvirksomhed, jf. lovens $ 2. Det 
har gennem årene været praktiseret på den måde, at cheferne for henholdsvis 
forsvarets og politiets efterretningstjenester én gang om året giver udvalget en 
udførlig, bred orientering om deres respektive tjenesters virksomhed. I forbin- 
delse med denne orientering redegøres der — med udgangspunkt i tjenesternes 


189 Forud for vedtagelse af loven om etablering af kontroludvalget fandt regeringen anledning til at 
understrege, at ansvaret for efterretningstjenesternes virksomhed både retligt og politisk fortsat 
må påhvile regeringen, og at en ordning med et særligt udvalg derfor måtte udformes i overens- 
stemmelse hermed. Endvidere var det magtpåliggende for regeringen, at de særlige hensyn, der 
gør sig gældende på efterretningsområdet, bl.a. med at sikre diskretion vedrørende efterretnings- 
tjenesternes oplysninger og baggrunden for disse, kunne tilgodeses. Derudover havde regeringen 
efter eget udsagn ikke noget imod at ”medvirke til, at der sker en forøgelse af den politiske indsigt 
i efterretningstjenesternes virksomhed ” under de nævnte forudsætninger. Se bemærkningerne til 
lovforslaget L 34 (1987/88, 2. samling), s. 3. 

190 Folketinget vælger ved hver folketingssamlings begyndelse (første tirsdag i oktober) og efter nyvalg 
et præsidium, der består af en formand og indtil fire næstformænd, jf. Folketingets forretningsor- 
den $ 2. I praksis er præsidiet sammensat af repræsentanter for de fem største partier i Folketinget. 

191 Udvalget har tilknyttet to sekretærer i lighed med den ordning, der efter Folketingets forretnings- 
ordens $ 8, stk. 14, er almindeligt gældende i relation til andre udvalg i Folketinget. 

192 'Tavshedspligten svarer til, hvad der er gældende med hensyn til medlemmer af Udenrigspolitisk 
Nævn, jf. lov nr. 54 af 5. marts 1954 om Udenrigspolitisk Nævn, $ 4. Det følger allerede af sædvanlig 
parlamentarisk praksis, at der i almindelighed ikke refereres fra lukkede udvalgsmøder, men tavs- 
hedspligten for medlemmerne af kontroludvalget må siges at være særlig kvalificeret ved, at den 
udtrykkeligt er fastsat ved lov. 

aktiviteter og prioriteringer — indholdsmæssigt for tjenesternes sagsområder. 
Der orienteres endvidere om de mere generelle organisatoriske og ressource- 
mæssige forhold, som knytter sig til tjenesternes virksomhed og som har betyd- 
ning for deres virke og effektivitet, således at udvalget får en indgående indsigt i 
tjenesternes prioriteringer.”> Den bevillingsmæssige kontrol med efterretnings- 
tjenesterne er ikke omfattet af udvalgets kompetence, jf. $ 4. Det udelukker på 
den anden side dog ikke udvalget fra at blive gjort bekendt med generelle bevil- 
lingsmæssige forhold i relation til efterretningstjenesterne, når det i øvrigt ind- 
henter oplysninger hos regeringen om tjenesternes virksomhed. Udvalget kan 
enten mundtligt eller skriftligt over for regeringen tilkendegive sin opfattelse af 
de spørgsmål, som tages under behandling i udvalget, jf. $ 3. 

I beretning afgivet af udvalget den 6. september 2004 redegør udvalget for 
nogle drøftelser, man har haft med regeringen om betingelserne for udvalgets 
arbejde, herunder udvalgets reaktionsmuligheder over for regeringen. Man har 
bl.a. drøftet, om tavshedspligten er absolut, og om den indebærer, at udvalget 
reelt er afskåret fra at reagere, hvis det finder, at der er forhold, der bør kritiseres. 
Regeringen og udvalget er bl.a. enige om, at tavshedspligten knytter sig til forhold, 
der ikke er almindeligt kendt, herunder til detaljer, der ikke er almindeligt kendt 
i en sag, der ellers er kendt i offentligheden på et mere generelt plan. Udvalget 
kan som nævnt i lovens $ 3 tilkendegive sin eventuelle kritik af forholdene ved- 
rørende efterretningstjenesterne for regeringen — det vil sige først og fremmest 
over for den ansvarlige minister — i enten mundtlig eller skriftlig form. Skulle 
en sådan tilkendegivelse i en sag ikke have den ønskede virkning, kan udvalget 
eller eventuelt enkelte medlemmer af dette ”såfremt det findes påkrævet” hen- 
vende sig til statsministeren og gøre denne bekendt med sagen.” Endelig hen- 
viser udvalget i beretningen til straffelovens $ 152 e, nr. 2, hvorefter straffelovens 
bestemmelser om tavshedspligt ($$ 152-152 d) ikke omfatter tilfælde, hvor den 
pågældende ”handler i berettiget varetagelse af åbenbar almeninteresse eller af 
eget eller andres tarv”. 


193 Se Beretning afgivet af Udvalget vedrørende Efterretningstjenesterne den 6. september 2004, 
FT 2003-04, Tillæg B s. 2427 ff. 
194 Kontroludvalgets beretning (2004). 

10.3. Folketingets Ombudsmand 


Folketingets Ombudsmand fører kontrol med statslige og kommunale myn- 
digheder og andre offentlige forvaltningsmyndigheder, jf. Ombudsmandsloven 
$ 7, stk. 1. Ombudsmandens kompetence omfatter således alle dele af den of- 
fentlige forvaltning, herunder også PET. I den oprindelige lov om Folketingets 
Ombudsmand,”f der var gældende i hovedparten af den periode, som er gen- 
stand for denne kommissions undersøgelse, var Ombudsmandens kompetence 
afgrænset på følgende måde: 


”$ 1, stk. 1. Efter hvert folketingsvalg vælger folketinget en Ombudsmand, som på 
folketingets vegne har indseende med statens civile og militære forvaltning. Dom- 
mernes embedsførelse falder i det hele udenfor Ombudsmandens kompetence”. 


Ombudsmandens virksomhed omfattede ifølge den tidligere lovs $ 4 ”ministre- 
ne, statens tjenestemænd og alle andre personer, som virker i statens tjeneste,” 
Ombudsmanden havde ifølge $ 5 ”indseende med, om de i $ 4 nævnte personer 
gør sig skyldige i fejl eller forsømmelse under udøvelsen af deres tjeneste?” Dette 
var yderligere uddybet i den dagældende instruks for Folketingets Ombuds- 
mand, hvorefter det påhvilede Ombudsmanden ”at være opmærksom på, om 
nogen, der omfattes af hans virksomhed, i tjenesten forfølger ulovlige formål, 
træffer vilkårlige eller urimelige afgørelser eller på anden måde gør sig skyldig 
i fejl eller forsømmelser ved udførelsen af tjenesten” jf. instruksens $ 3, stk. 1.” 


195 Lov nr. 473 af 12. juni 1996 med senere ændringer. 

196 Lov nr. 203 af 11. juni 1954 med senere ændringer. 

197 Der er dog visse undtagelser for kirkelige tjenestemænd og den del af forvaltningen, der varetages 
af dommere mv., se den dagældende instruks for Folketingets Ombudsmand, Bek. nr. 48 af 9. fe- 
bruar 1962, vedtaget af Folketinget den 9. februar 1962, $ 2, stk. 2 og 4. Instruksen afløste den første 
instruks, bek. nr. 109 af 22. marts 1956. De to instrukser er i det væsentlige enslydende, men den 
nye instruks blev udarbejdet for at indarbejde de ændringer i forhold til domstolene og det kom- 
munale område, som Folketinget vedtog i 1961. Ombudsmandens kompetence over for ministre 
fremgik endvidere udtrykkeligt af den tidligere lov og var forudset allerede ved udformningen af 
grundlovens $ 55 om oprettelse af en Ombudsmandsinstitution, jf. Betænkning nr. 66 afgivet af 
forfatningskommissionen af 1946, København, 1953, s. 38. 

198 Ifølge den gældende Ombudsmandslov behandler Ombudsmanden klager over de myndigheder 
og institutioner, der er omfattet af hans kompetence, mens Ombudsmandens behandling af klager 
ifølge den gamle lovs formulering angik fejl og forsømmelser hos de personer (ministre, tjeneste- 
mænd mv.), som var omfattet af Ombudsmandens virksomhed ifølge lovens $ 4. Den nye lovs 

Ombudsmanden behandler for det første klager over forvaltningsmyndighe- 
dernes afgørelser og deres behandling af borgerne og sagerne, jf. den gældende 
Ombudsmandslovs $ 13. Herudover kan Ombudsmanden tage sager op på eget 
initiativ og iværksætte generelle undersøgelser af en myndigheds behandling af 
sager, jf. Ombudsmandslovens $ 17.” 

Myndigheder, der er omfattet af Ombudsmandens kompetence, er forpligtet 
til at give Ombudsmanden de oplysninger samt udlevere de dokumenter mv., 
som forlanges af Ombudsmanden til dennes undersøgelser af klager mv., jf. Om- 
budsmandslovens $ 19 (før 1997, $ 7).”” Denne oplysningspligt er — på samme 
måde som pligten over for parlamentariske kommissioner — dog begrænset i 
overensstemmelse med retsplejelovens almindelige regler om vidner og indebæ- 
rer, at administrationen som udgangspunkt ikke er forpligtet til at give materiale 
til Ombudsmanden, som er fortroligt af hensyn til offentlige interesser, og altid 
vil kunne nægte at give oplysninger, som må hemmeligholdes af hensyn til sta- 
tens sikkerhed, forholdet til fremmede magter eller hensyn til tredjemands liv 
eller helbred.7” En sådan undtagelsesadgang er dog aldrig blevet påberåbt i prak- 
sis, heller ikke i sager vedrørende PET, og Ombudsmanden modtager således 
også de oplysninger han anmoder om i sager, hvor hensynet til statens sikkerhed 
kunne have begrundet, at oplysninger var nægtet ham efter retsplejelovens al- 
mindelige bestemmelser.”” 

Hidtil har Ombudsmanden ikke spillet nogen betydelig rolle i kontrollen 
med PET. I det følgende skal dog omtales nogle af de sager, som er Kommis- 
sionen bekendt, hvor Ombudsmanden har været inddraget i og taget konkret 


formulering afspejler dog ingen realitetsændring, men er ændret for bedre at afspejle den reelle 
praksis, se FT 1995-96, tillæg A, sp. 1704. Nærmere om baggrunden for denne udvikling, se Lars 
Nordskov Nielsen, Folketingets Ombudsmand 1955-80 (Juristen og Økonomen, 1980), s. 274 f. 

199 Herudover kan Ombudsmanden inspicere enhver institution og ethvert tjenestested, der hører un- 
der Ombudsmandens kompetence, jf. Ombudsmandsloven, $ 18. Sådanne inspektioner foretages 
dog navnlig på steder, hvor borgerne er frihedsberøvede som f.eks. på fængsler, arresthuse, deten- 
tioner, psykiatriske hospitaler og lignende. 

200 Før en lovændring i 1997 påhvilede oplysningspligten enkeltpersoner, mens de nu påhviler myndig- 
hederne, hvilket bedre afspejler den praksis, som har været fulgt fra Ombudsmandsinstitutionens 
start, jf. Jon Andersen m.fl., Ombudsmandsloven med kommentarer, (Jurist- og Økonomforbundets 
Forlag, 1999), S. 91. 

201 Jf. retsplejelovens $ 169 ff. 

202 L. Nordskov Nielsen, Folketingets Ombudsmand 1955-80, s. 268. 

stilling til sager vedrørende efterretningstjenesterne, enten af egen drift eller via 
en klagesag.”” 


10.3.1. Kejsergade-sagen 


I den såkaldte Kejsergade-sag, der angik en aflytningscentralen i Kejsergade, 
som var drevet af Forsvarets Efterretningstjeneste og blev afsløret i 1969, udtalte 
Ombudsmanden, der i sagens natur må gælde særlige retningslinjer for efterret- 
ningstjenesters arbejde: 


”Hvis en efterretnings- og varslingstjeneste skal fungere effektivt, er det nødven- 
digt, at der gives den en mulighed for at arbejde, og det må derfor erkendes, at 
knudepunktets virksomhed ikke kan bedømmes efter samme retningslinier som 
dem, der gælder ved bedømmelsen af almindelig civil administration” 


10.3.2. Sagen om forsorgssekretæren (1954) 


Før et sagsanlæg mod Justitsministeriet klagede en forsorgssekretær, som i 1953 
havde været under kortvarig observation af Politiets Efterretningstjeneste, til 


203 Kommissionen har gennem bistand fra Ombudsmanden fået kendskab til yderligere syv sager an- 
gående Politiets Efterretningstjeneste i perioden 1954-1989. De syv sager er Kommissionen bekendt, 
men vil ikke blive nærmere omtalt her, da de på grund af deres karakter ikke har været genstand for 
en egentlig realitetsbehandling. Ombudsmandens daværende journalsystem var dog ikke elektro- 
nisk og er derfor ikke egnet til at finde sager frem via en bestemt myndighed. Sagerne er identifi- 
ceret via Ombudsmandens gamle adressekartotek, hvor der er søgt på sager, hvor ”PE,” ”PET” eller 
”efterretningstjeneste” er nævnt i sagens titel. Det kan dog ikke udelukkes, at der kan findes yderli- 
gere sager, hvor PET er genstand for den pågældende klage, om end det i givet fald formodentligt 
drejer sig om et ret begrænset antal; se også referat af møde med udvalget vedrørende politiets og 
forsvarets efterretningstjenester den 11. januar 1982, hvor medlem af udvalget Jon Palle Buhl under 
en bemærkning om, hvorledes han mener Ombudsmanden bør agere under sin behandling af kla- 
ger vedrørende efterretningstjenesterne, kvantificerer sagerne til at være ”hidtil sjældent forekom- 
mende”. De to sager, som har givet anledning til Wamberg-udvalgets møder med Ombudsmanden 
(hhv. 2. november 1965 og 11. januar 1982, se nærmere nedenfor), er i øvrigt hverken blandt de sager, 
som er udfundet af Ombudsmanden eller som var Kommissionen bekendt i forvejen, hvilket tyder 
på, at der er flere sager, end der på nuværende tidspunkt er Kommissionen bekendt. 

204 FOB 1969.62. 

Ombudsmanden over politiets fremgangsmåde og mangel på diskretion under 
den stedfundne observation. Sagen er en af tre sager, som Kommissionen har 
kendskab til, hvor Ombudsmanden har taget konkret stilling til forhold vedrø- 
rende PET's virksomhed. 

Ombudsmanden fandt, at der var begået ”en alvorlig tjenestefejl” af politiet, 
da man i en rapport af 7. oktober 1953 havde givet en urigtig fremstilling af år- 
sagen til en henvendelse til et hotel.” Ombudsmanden indskærpede over for 
chefen for PET, at denne på ny formanede politipersonalet ”at udvise den yder- 
ste forsigtighed og omhu med udvælgelsen af de personer, til hvem der i sager 
som nærværende rettes henvendelse udenfor politiets kreds”? Ombudsman- 
den fandt dog ikke, at forholdet udgjorde tilstrækkeligt grundlag for at rejse en 
disciplinær- eller straffesag mod de involverede polititjenestemænd eller andre 
implicerede. Om PET's arbejdsforhold og anvendelse af kilder udtalte Ombuds- 
manden: 


”Ved bedømmelse af politiets fremgangsmåde må alvorligheden af den forbrydel- 
se, hvorom mistanke var rejst, tages i betragtning samt de særlige vanskeligheder, 
der gør sig gældende ved efterforskning af sager af denne art. Politiets efterret- 
ningstjeneste har i denne forbindelse overfor mig oplyst, at det er pålagt politiets 
tjenestemænd at vise den største varsomhed, med hensyn til hvilke personer uden 
for politiets kreds der rettes henvendelse til, og at sådan henvendelse normalt kun 
bør rettes til personer, som man gennem længere tids kendskab har en begrundet 
tillid til”>” 


10.3.3. Sag om begæring af egenacces (1998) 


Anders Nørgaards oplysninger i TV-2's udsendelse i marts 1998 om sin infiltra- 
tion af SAP i begyndelsen af 1980'erne gav anledning til, at en journalist, der var 
tidligere medlem af SAP, søgte PET om indsigt i de oplysninger, som tjenesten 
måtte have registreret om ham. Efter først at have fået afslag på egenindsigt fra 


205 Den pågældende kriminalbetjent havde ladet sig overtale af en overbetjent til at anføre et forkert 
grundlag i et svar til forsorgssekretærens arbejdsgiver for en henvendelse til et hotel, der havde til 
formål at skaffe oplysninger om forsorgssekretærens færden. 

206 FO: Brev fra Folketingets Ombudsmand til Justitsministeriet af 28. april 1956 med gengivelse af svar 
til forsorgssekretæren, s. 6. 

207 Ibid, s. 5 f. 

PET og dernæst fra Justitsministeriet som rekursinstans klagede journalisten til 
Ombudsmanden, der i sit svar af 2. december 1998 ikke fandt grundlag for at 
kritisere PET's og Justitsministeriets afslag på aktindsigt.” 

Ombudsmanden fandt, hvis hemmeligholdelsen af selve eksistensen af et do- 
kument anses for påkrævet, at der er hjemmel til i det hele at afslå begæringen 
om aktindsigt.” Ombudsmanden bemærkede følgende om sine forudsætninger 
for at sætte sig ud over PET's vurderinger af konsekvenserne for sikkerheden: 


”Som Ombudsmand har jeg ikke særlige forudsætninger for at foretage en vurde- 
ring af skadevirkningerne på en anden og bedre måde end Politiets Efterretnings- 
tjeneste. 


Normalt kan jeg derfor ikke gå ind i en nærmere efterprøvelse af en konkret vur- 
dering af denne karakter. Kun hvis der er tale om ganske særlige omstændighe- 
der, kan jeg kritisere efterretningstjenestens (og Justitsministeriets) afgørelse. Det 
kan f.eks. være tilfældet hvis sagen er mangelfuldt oplyst eller afgørelsen i forhold 
til andre lignende sager er udtryk for en forskelsbehandling der ikke er sagligt 
begrundet”? 


10.3.4. Ombudsmandens kompetence i forhold til Wamberg-udvalget 


Baggrunden for Ombudsmandens praksis i forhold til efterretningstjenesterne 
skal bl.a. findes i de retningslinjer, som Ombudsmanden og Wamberg-udvalget 
allerede i 1965 fastlagde for at klarlægge kompetencefordelingen mellem sig. Ret- 
ningslinjerne blev til under et møde i Wamberg-udvalget den 2. november 1965, 
hvor daværende Ombudsmand, Stephan Hurwitz, deltog i udvalgets drøftelser 
af en konkret sag, som var påklaget til Ombudsmanden.”” Ombudsmanden 
henviste til udtalelser i Folketinget af folketingsmedlemmerne Vagn Bro, Hans 
Hækkerup og K. Axel Nielsen,”” hvori det forudsættes, at Ombudsmanden er 


208 Sagen findes refereret i Ombudsmandens årsberetning for 1998: FOU nr. 98.176. 
209 Ibid., s. 10. 

210 Ibid., s. 11. 

211 WU: Referat af møde den 2. november 1965. 

212 FT 1963-64, FF sp. 3282-3283, sp. 3295 og FT 1964-65, FF sp. 9110. 

kompetent i forhold til Politiets Efterretningstjeneste.”> Samtidig medgav Om- 
budsmanden, at det ville være utænkeligt, at han ville gå imod en enstemmig 
opfattelse i udvalget vedrørende en sag om registrering eller videregivelse af op- 
lysninger, ligesom han tilkendegav, at han ikke ville anfægte eller tilsidesætte 
skønnet over, hvad hensynet til efterretningstjenestens arbejde kræver. Ombuds- 
manden udtalte videre ifølge referatet, at det særlige ved den hemmelige efterret- 
ningstjeneste er, at borgernes individuelle interesser må vige for vigtige almene 
hensyn, og at andre instansers kontrol måtte være ”yderst subsidiær,” når der 
som her var nedsat et særligt udvalg til at varetage kontrolfunktionen. 

Ombudsmanden afgrænsede herefter sin kompetence til en kontrol med 
overholdelsen af de formelle regler og til ganske særlige tilfælde som f.eks. ekspe- 
ditionsfejl, personforvanskninger og lignende. Ombudsmanden gav tilsagn om 
at sende udvalget ”alvorlige henvendelser til Ombudsmanden, som falder ind 
under udvalgets virkeområde, og tilbød at drøfte sådanne enten med udvalget 
eller Justitsministeriets departementschef. Han tog dog forbehold for, at han un- 
der andre forhold, og hvis der var større interesser at varetage, ikke kunne lægge 
sig fast på den netop fastsatte praksis, men at den i så fald kun ville blive ændret 
efter samråd med Wamberg-udvalget. 

Endnu en konkret sag gav anledning til et møde den 11. januar 1982 mel- 
lem Wamberg-udvalget og Hurwitz efterfølger som Folketingets Ombudsmand, 
Eilschou Holm, ”+ til en ny principdrøftelse om Ombudsmandens kompetence i 
sager vedrørende efterretningstjenesterne, specielt for så vidt angår sager under 
Wamberg-udvalgets kompetence. Ombudsmanden bekræftede på mødet, at han 
i det hele taget kunne tilslutte sig de principper, som Hurwitz havde givet udtryk 
for under udvalgets møde i november 1965. Selvom de afgørelser, som Ombuds- 
manden i praksis først og fremmest kunne tænkes at skulle tage stilling til, for- 
mentlig ville være truffet af de involverede ministerier, kunne Ombudsmanden 
på den anden side ikke helt afvise, at der kunne opstå ganske særlige situationer, 
hvor Ombudsmanden ville blive bedt om at tage stilling til Wamberg-udvalgets 
sagsbehandling, f.eks. ved klager over inhabilitet. Han medgav dog selv, at mu- 
ligheden måtte anses for rent teoretisk, og der er da tilsyneladende heller ikke 
opstået sådanne sager i praksis. Eilschou Holm bekræftede endelig, at Ombuds- 


213 Inden Wamberg-udvalgets nedsættelse i 1964 havde Ombudsmanden behandlet fem sager ved- 
rørende efterretningstjenesten. Klagerne var dog alle blevet afvist, efter at der var redegjort for 
sagerne over for Ombudsmanden. 

214 WU: Referat af møde, 1. januar 1982. 

mandens beføjelser på det efterretningsmæssige område fortsat ville blive ud- 
øvet med tilbageholdenhed under særligt hensyn til kontroludvalgets eksistens, 
og at en eventuel fravigelse af de retningslinjer, der blev aftalt i 1965, ikke ville ske 
uden forudgående drøftelse med udvalget. 


10.4. Domstolene 


Grundlovens $ 63 bestemmer, at domstolene er berettigede til at efterprøve et- 
hvert spørgsmål om øvrighedsmyndighedens grænser — og således også sager 
om PET. 

Sager ved domstolene efter grundlovens $ 63 om PET's virksomhed må dog i 
sagens natur være få, og Kommissionen har kun kendskab til en enkelt ”regulær” 
sag, hvor en forsorgssekretær anlagde sag mod Justitsministeriet, fordi ministe- 
riet nægtede ham adgang til at tage afskrift af nogle erklæringer udarbejdet af 
PET i forbindelse med, at man havde holdt forsorgssekretæren under observa- 
tion i en kort periode. Sagen, der er omtalt ovenfor i kapitel 10.3.2, er gengivet i 
U.1960.351 H.75 I praksis spiller domstolene i højere grad en rolle i forbindelse 
med kendelser om om tvangsindgreb efter PET's begæring om f.eks. ransagning, 
telefonaflytning mv. 


10.5. Bevillingsmæssig kontrol 


Udgifterne til PET — herunder løn mv. — er omfattet af den almindelige revision 
af politiets regnskaber, som varetages af Rigsrevisionen i samarbejde med Rigs- 
politichefens revisionsafdeling og Justitsministeriets kasseinspektører.”” En del 
af PET's regnskaber er undergivet en særlig grundig revisionsprocedure, der in- 
debærer en mere fuldstændig revision af udgifterne i stedet for den stikprøvevis 
kontrol af udgifterne, som foretages under den almindelige revision af politiets 
udgifter. Det drejer sig om den såkaldte ”hemmelige kasse”, der blev revideret af 


215. Højesteret anførte bl.a., at klagerens ret til at kræve afskrifter af erklæringer vedrørende klagen over 
den mod ham indledte politiundersøgelse ikke kunne gøres gældende, når hemmeligholdelse, som 
anført af Justitsministeriet, af sikkerhedsmæssige grunde var fundet nødvendig i statens interesse, 
jf. den dagældende bestemmelse i retsplejelovens $ 749, stk. 1. 

216 Politiets Efterretningstjeneste, Redegørelse vedrørende dele af PETS virksomhed, s. 34. 

en kontorchef fra Justitsministeriet. Fra midten af 1970'erne er kasseinspektio- 
nen blevet udført af en kontorchef fra Justitsministeriets og en særligt beskikket 
medarbejder i Rigsrevisionen (kontorchef). Rigsrevisionens særligt beskikkede 
medarbejder redegør efterfølgende for den udførte revision over for Rigsrevi- 
soren. Om revisionen af den hemmelige kasse har en tidligere kasseinspektør 
redegjort som følger over for Kommissionen: 


”Nærmere adspurgt om revision af den hemmelige kasse forklarede vidnet, at man 
anmeldt eller uanmeldt foretog en gennemgang af de bilag, der var for den på- 
gældende periode, og man gennemgik hvert enkelt bilag. Der var ikke tale om 
stikprøvekontrol. Man startede revisionen ved at få oplysning om tilførslen til kas- 
sen, og derefter blev udgifterne gennemgået. Kassen kunne bl.a. benyttes til visse 
former for materielanskaffelser, som efter deres natur skulle være fortrolig. Endvi- 
dere kunne kassen benyttes til at yde godtgørelse til personer for tabt arbejdsfor- 
tjeneste eller til repræsentation. Repræsentationsudgifter afholdes af kassen, for at 
man ikke skal kunne se, hvem efterretningstjenesten har kontakt med. Det kunne 
forekomme, at vedkommende kriminalmand blev tilkaldt for at forklare om bilag, 
men revisorerne fik aldrig information om formålet med et møde eller identiteten 
på den, udgiften angik. … Vidnet tilføjede, at den kontrol der føres med PET, er 
langt mere dybtgående, end inden for rigspolitichefembedets område i øvrigt” 7” 


217 RB: Erik Justesen, 23. oktober 2001. 

11. SAMMENDRAG AF KOMMISSIONENS 
BERETNING 


11.1. PET-kommissionens beretning 


Beretningen udgøres inklusive nærværende bind af i alt 16 bind heraf et sam- 
menfatningsbind. Bind 15 indeholder en mindretalsudtalelse vedrørende rege- 
ringserklæringen af 30. september 1968 samt en række juridiske analyser, der er 
udarbejdet som baggrundsmateriale for Kommissionens arbejde, og som ikke er 
en del af beretningen og ikke nødvendigvis er indgået i Kommissionens beslut- 
ningsgrundlag. I øvrigt samler beretningen sig i to dele. 

Kommissionens beretnings første del beskriver over fire bind PET's histo- 
rie 1945-89, forholdet til Justitsministeriet og andre myndigheder, regler og 
retningslinjer for tjenestens virksomhed, arbejdsmetoder og virkemidler samt 
PET's forhold til FE og forbindelse til den private antikommunistiske kamp un- 
der den kolde krig. Et væsentligt aspekt i disse bind er spørgsmålet om PET's 
registreringer. Beretningens anden del udgøres af ni bind omhandlende PET's 
overvågning af politiske partier og partiforberedende miljøer, faglige konflik- 
ter, politisk-ideologisk prægede grupperinger og bevægelser samt PET's efter- 
retningsvirksomhed i forhold til Grønland og Færøerne. Foruden at beskrive 
PET's arbejde er det et centralt aspekt i disse bind at præsentere baggrunden for 
PET's overvågning samt fremlægge resultaterne heraf. Kommissionens retlige 
vurderinger i tilslutning til PET's virksomhed i perioden 1968-89 er anført efter 
de historiske beskrivelser. 

11.2. Bind 2: Politiets Efterretningstjeneste 1945-89 


Bind 2 gennemgår baggrunden for PET's etablering og udvikling frem til rege- 
ringserklæringen af 30. september 1968. Bindet redegør for den i 1945 nystiftede 
Rigspolitichefens Efterretningsafdeling (REA), der blev omdannet til PET ved 
årsskiftet 1950-51. Desuden gennemgås forholdet mellem PET, Justitsministeriet 
og skiftende regeringer, hvor sidstnævnte formulerede PET's opgaver samt de 
regler og retningslinjer, der var gældende for PET's virksomhed. I bindet bliver 
der yderligere redegjort for en række politisk-juridiske forhold af betydning for 
PET's aktivitet, f.eks. baggrunden for femtekolonnelovens tilblivelse i 1952, im- 
plementeringen i 1953 af det såkaldte tromlesystem (indgangsnøglen til PET's 
arkiv), spørgsmål om PET's videregivelse af oplysninger til udenlandske myn- 
digheder, karakteren af forholdet mellem Socialdemokratiet, AIC og PET samt 
baggrunden for Wamberg-udvalgets oprettelse og dets indledende virksomhed 
1964-67. Der redegøres for, hvordan det politiske system, der fra 1960'ernes be- 
gyndelse gennemgående stillede sig stadigt mere kritisk til efterretningstjene- 
sterne, ønskede at føre kontrol med PET's registreringer på det politiske område, 
og hvordan de politiske partier forsøgte at imødekomme offentlighedens krav 
om kontrol med PET. 


11.3. Bind 3: Regeringserklæringen og PET's registreringer 
på det politiske område 1968-1989 


Bind 3 beskriver regler og praksis for PET's registreringer på det politiske om- 
råde fra 1968 til 1989. 

Bindet gennemgår den i offentligheden meget omtalte regeringserklæring af 
30. september 1968. Desuden behandles spørgsmålet om mikrofotografering af 
PET's arkiv, aspekter af 1977-kommissionsdomstolen (den såkaldte Hetler-sag), 
daværende justitsminister Ole Espersens (S) retningslinjer for registrering 1981- 
82, retningslinjer fra 1983 om efterforskning på det politiske område, herunder 
spørgsmålet om personregistreringer, men også spørgsmålet om registreringer 
af lovlige organisationer samt PET's virksomhed i forbindelse med arbejdsmar- 
kedskonflikter. Afslutningsvis behandles PET's brug af arbejdskartoteker og or- 
ganisationssager, ligesom der redegøres for PET's registreringspraksis, og måden 
hvorpå der blev ført tilsyn med, hvorvidt PET efterlevede gældende regler og 
retningslinjer. 

11.4. Bind 4: PET's virkemidler 


Bind 4 behandler en del af de virkemidler, som PET har anvendt i sin efterforsk- 
ning. PET's brug af kilder, aflytning, overvågning mv. beskrives og analyseres. 

Hvor de tre foregående bind er opbygget kronologisk og struktureret efter 
forløb af betydning for tjenestens historie og udvikling, er bind 4 opbygget te- 
matisk. PET i det internationale efterretningssamarbejde (f.eks. Bern-klubben, 
Trevi-samarbejdet og EF), spørgsmålet om PET's kildeføring og afslutningsvis 
tjenestens tekniske og øvrige virkemidler behandles. Bindet behandler perioden 
1945-89. 

Kommissionen gennemgår og vurderer et antal konkrete efterforsknings- 
skridt eller -metoder. 


11.5. Bind 5: Stay-Behind og Firmaet 


Bind 5 beskriver PET's forbindelse til det danske okkupationsberedskab, det så- 
kaldte ”stay-behind-net”” Da okkupationsberedskabet imidlertid primært havde 
kontakt til Forsvarets Efterretningstjeneste (FE), beskriver bind 5 endvidere 
aspekter af PET's forhold til Forsvaret og FE. Desuden skildres PET's forbindel- 
ser til private antikommunistiske grupper, f.eks. Firmaet. Bindet redegør for en 
højrefløjsorganisation — Absalon — som ifølge oplysninger tilgået FE skal have 
forsøgt at indsamle våben til brug for en eventuel besættelsessituation. 

Bindet redegør for, hvorledes okkupationsberedskabet havde et dobbelt for- 
mål: dels at virke i Danmark under en eventuel sovjetisk besættelse blandt andet 
med henblik på at forsyne en eksilregering med efterretninger, dels at organisere 
en væbnet modstand mod en besættelsesmagt. Det fremgår, at okkupationsbe- 
redskabet havde sit udspring i drøftelser mellem danske, amerikanske og briti- 
ske myndigheder. Hjemmeværnet som en vigtig del af okkupationsberedskabet 
beskrives, herunder at PET i begyndelsen af 1950'erne bidrog til at føre kontrol 
med dele af Hjemmeværnets virksomhed, ligesom der redegøres for, at okkupa- 
tionsberedskabet i 1976 blev reorganiseret, da det skulle optages i det transnatio- 
nale ACC (Allied Coordination Committee), der var et koordinerende organ for 
sikkerhedstjenesterne i blandt andet USA, Storbritannien, Vesttyskland, Italien, 
Danmark og Norge. Optagelsen fandt sted i 1980. 

Spørgsmålet om karakteren af PET's forhold til Firmaet, en privat antikom- 
munistisk organisation, der blev etableret i 1947, beskrives. Der redegøres for, 
at Firmaet under ledelse af den forhenværende modstandsmand Arne Sejr og 

med støtte fra Niels Frommelt i 1950'erne stod bag en aflytning af DKP's næst- 
formand, Alfred Jensens lejlighed, ligesom Firmaet i 1950'erne stod for såkaldt 
psykologisk krigsførelse over for DKP. 


11.6. Bind 6: PET's overvågning af Danmarks Kommunistiske Parti 
1945-1989 


Bind 6 beskriver PET's overvågning af Danmarks Kommunistiske Parti i pe- 
rioden 1945-1989. Det fremgår heraf, at DKP havde en særlig status i PET's ef- 
terforskning under hele den kolde krig, idet DKP var det eneste parti, der var 
knyttet til Sovjetunionen. Der redegøres for PET's antagelsde om, at DKP og dets 
medlemmer ville støtte Sovjetunionen under en eventuel krig mellem Warsza- 
wapagten og NATO, ligesom PET arbejdede ud fra den hypotese, at DKP'ere ville 
indstillet på at udføre efterretningsvirksomhed i Danmark til fordel for Sovjet- 
unionen. Der redegøres for, at DKP af PET og det politiske system på baggrund 
af disse forhold blev opfattet som en permanent sikkerhedsrisiko for Danmark. 
Bind 6 redegør for karakteren af DKP's forhold til de kommunistiske lande i øst- 
blokken, og i hvilket omfang DKP blev overvåget af PET under den kolde krig. 


11.7. Bind 7: PET's overvågning af politiske partier 1945-1989 


Bind 7 redegør for PET's overvågning af Socialdemokratiet, Det Konservative 
Folkeparti, Venstre, Det Radikale Venstre, Kristeligt Folkeparti, Centrum De- 
mokraterne og Fremskridtspartiet samt Socialistisk Folkeparti og Venstreso- 
cialisterne. Der redegøres for, i hvilket omfang PET overvågede og registrerede 
ledende politikere og medlemmer af disse partier, og i hvilket omfang der i disse 
partier pågik aktiviteter, der var af efterretningsmæssig interesse for PET. 

Fremstillingen i bind 7 er i væsentlig grad baseret på det såkaldte Gordijev- 
skij-materiale, det vil sige skriftlige kilder tilført PET i forbindelse med en uden- 
landsk myndigheds hvervning af den sovjetiske KGB-oberst Oleg Gordijevskij. 
Dette materiale, der skønsmæssigt omfatter 4.000 sider, benyttes dels til at be- 
skrive sovjetiske forsøg på meningspåvirkning af danske politikere i sidste halv- 
del af 1970'erne og begyndelsen af 1980'erne, dels til at vurdere resultaterne af de 
sovjetiske påvirkningsforsøg. 

En række metodiske problemstillinger til materialets anvendelse beskrives, så 
det står klart, hvilke styrker materialet har, men også hvilke faldgruber det rum- 
mer. Desuden beskrives det, hvordan Gordijevskij blev hvervet. 

Bindet redegør for konstaterede spionageaktiviteter til fordel for østblokken. 


11.8. Bind 8: PET's overvågning af arbejdsmarkedet 1945-1989 


Bind 8 beskriver dels, i hvilket omfang PET overvågede arbejdsmarkedet under 
den kolde krig, herunder baggrunden for overvågningen og hvordan den blev 
udført, og om det fik konsekvenser for de overvågede. Dernæst beskriver bindet 
PET's trusselsbillede og undersøger, om trusselsbilledet var retvisende i forhold 
til det, der kan dokumenteres i dag. 

Det fremgår, at PET ikke på noget tidspunkt mellem 1945 og 1989 var interes- 
seret i udviklingen på arbejdsmarkedet eller faglige konflikter i sig selv, men at 
det, der optog PET, var, om der på arbejdsmarkedet eller i fagpolitiske miljøer 
blev udfoldet virksomhed, der var i strid med den lovlige samfundsorden, det vil 
sige, om danske eller udenlandske statsborgere inden for fagbevægelsen bedrev 
spionage/efterretningsvirksomhed til fordel for udenlandske myndigheder, eller 
om der inden for fagbevægelsen eller i tilslutning til denne blev planlagt volde- 
lige aktioner/demonstrationer. 

Der redegøres bl.a. for, at PET frem til 1968 havde et tæt forhold til centrale 
dele af den socialdemokratiske bevægelse, og især til AIC (Arbejderbevægel- 
sens Informations-Central), der forsynede PET om oplysninger om DKP'rnes, 
fra 1959 desuden SF'rnes stilling i fagforeningerne og på arbejdspladserne, lige- 
som bindet beskriver, hvorledes den radikalt venstreorienterede del af ”Det nye 
Venstre” forsøgte at anvende faglige konflikter i den politiske kamp. 

Bindet omhandler tillige retningslinjer for PET's efterforskning på det politi- 
ske område, der blev indført i 1983. 


11.9. Bind 9: PET's overvågning af den antiimperialistiske venstrefløj 
1945-1989 


Bind 9 fremlægger resultaterne af Kommissionens rekonstruktion af PET's over- 
vågning af trotskistiske grupperinger, maoistiske miljøer, herunder PET's rolle 
i efterforskningen af den såkaldte Blekingegadebande, foruden overvågningen 
af skolesamvirket Tvind og diverse solidaritetsbevægelser. Endvidere fremstil- 

les PET's virksomhed i forhold til fagforeningsmand og forhenværende DKP'er 
Preben Møller Hansens Fælles Kurs Klubben, der senere omdannedes til partiet 
Fælles Kurs. 

Bindet redegør for aktiviteter i disse miljøer og beskriver bl.a., at en navngi- 
ven trotskist, stod bag den såkaldte Randersbombe, hvor et antal aktivister ved et 
uheld sprængte en bombe i et hus, hvorved et barn kom til skade. 

I bindet redegøres der for PET's efterforskning mod Manifest/Kommunistisk 
Arbejdsgruppe, stiftet i 1978, hvorfra medlemmer i slutningen af 1980'erne blev 
kendt under navnet Blekingegadebanden. Bindet behandler en række spørgs- 
mål, der er blevet rejst om PET's samarbejde med Lyngby Politi i et efterforsk- 
ningsarbejde, der fulgte efter et røveri i Lyngby i 1983, og påstande om, at Justits- 
ministeriet trænerede en af Lyngby Ret fremsat udleveringsbegæring af to i Paris 
anholdte arabere, der var mistænkt for at have forbindelse til røveriet. 

Bind 9 behandler tillige spørgsmål om PET's brug af dobbeltagenter. 


11.10. Bind 10: PET's overvågning af protestbevægelser 1945-1989 


Bind 10 redegør for PET's overvågning af Kampagnen mod Atomvåben og OOA, 
Vietnambevægelsen, de såkaldte Verdensbankuroligheder i 1970 og baggrunden 
herfor, studenterpolitiske bevægelser, universitetsmiljøer og Danmarks Journa- 
listhøjskole, EF-modstanden, fredsbevægelser samt PET's overvågning af de så- 
kaldte slumstormere og BZ-Brigaden. Bindet dækker tiden fra den tidlige efter- 
krigstid, men tyngdepunktet er 1960-8g, det vil sige fra ”Det nye Venstres” op- 
komst til den kolde krigs afslutning. 

Bindet beskriver, hvorledes østblokken fra begyndelsen af 1970'erne gjorde en 
betydelig indsats for at påvirke protestmiljøerne i Danmark, og hvorledes Sovjet- 
unionen og danske kommunister forsøgte at udnytte fredsbevægelsens status og 
desuden forsøgte at udnytte den brede EF-modstand. 


11.11. Bind 11: PET's overvågning af den yderste højrefløj 1945-1994 


Bind 11 redegør for, hvori PET's overvågning af den yderste højrefløj bestod, og 
hvilken rolle den yderste højrefløj indtog i PET's trusselsbillede. Endvidere be- 
handler bindet spørgsmål om PET's forhold til den yderste højrefløj på baggrund 
af en række påstande i den offentlige debat, hvor det er blevet hævdet, at PET 

skal have haft et særlig tæt forhold til ekstremt højreorienterede kræfter og an- 
vendt disse i overvågningen af venstrefløjen. 

Bindet behandler sagen om den såkaldte Søllerødgade-bombe fra 1992. I den- 
ne sag blev et medlem af Internationale Socialister dræbt; det er blevet hævdet, at 
danske myndigheder, herunder PET, ikke har ønsket drabet opklaret. 

Bindet behandler REAs overvågning i de omtrent fem første efterkrigsår af 
det tyske mindretal i Sønderjylland. 


11.12. Bind 12: Operation Zeus 


Bind 12 behandler PET's overvågning i 1980'erne under anvendelse af PET's kilde 
Anders Nørgaard. Bindet omhandler Anders Nørgaards aktiviteter for PET i et 
venstrefløjsmiljø, der samlede sig i bogcafeen Regnbuen i Århus, og hans efter- 
følgende infiltration i det trotskistiske Socialistisk Arbejderparti i København. 

Under behandlingen af Anders Nørgaards aktiviteter i Århus behandler bin- 
det spørgsmålet, om Anders Nørgaard som agent provocateur på vegne af po- 
litiet tilbød det anarkistiske miljø i Århus sprængstoffer. Under behandlingen 
af Anders Nørgaards virke i København behandler Kommissionen spørgsmålet, 
om justitsminister Ole Espersen blev underrettet om Nørgaards overflytning, og 
om ministeren godkendte Nørgaards virke i København. 


11.13. Bind 13: KGB's kontakt- og agentnet i Danmark 
under den kolde krig 


Bind 13 beskriver PET's overvågning af KGB's kontakt- og agentnet i Danmark 
under den kolde krig, idet hovedvægten er på perioden fra midten af 1970'erne 
frem til 1989. Bind 13 falder i tre dele: Første del indeholder blandt andet beskri- 
velser af kildesituationen, men også af KGB og KGB's arbejde i Vesten. Anden 
og tredje del beskriver i detalje sagerne vedrørende forfatter og oversætter Arne 
Herløv Petersen og journalist Jørgen Dragsdahl. Førstnævnte blev i 1981 anholdt 
og sigtet efter den milde spionageparagraf, $ 108, mens sidstnævnte efter afslut- 
ningen af den kolde krig offentligt er blevet beskyldt for at være agent for Sov- 
jetunionen. 

Foruden PET's akter er også dette bind i betydelig grad baseret på Gordi- 
jevskij-materialet. Desuden er anvendt det såkaldte Mitrokhin-materiale, det vil 

sige resumeer af KGB's sagsakter, som Mitrokhin, der var arkivar i KGB's arkiv, 
nedskrev og smuglede ud fra arkivet fra begyndelsen af 1970'erne til 1984. 

Bindet indeholder en kortfattet skildring af KGB's historie, herunder af for- 
holdet mellem Centeret, KGB's hovedkvarter i Moskva, og residenturet, det lo- 
kale KGB-kontor på de sovjetiske ambassader, og bindet redegør for, hvordan 
KGB arbejdede i praksis, når hensigten var at hverve kontakter og agenter samt 
påvirke den offentlige meningsdannelse. 


11.14. Bind 14: PET's virksomhed i forhold til Grønland og Færøerne 


Bind 14 er det afsluttende bind i Kommissionens historiske beskrivelse. Bindet 
redegør for, hvorledes Danmark og USA i 1951 indgik en aftale, der gav USA ret 
til fortsat at have baser på Grønland. Der redegøres for, at PET's virksomhed i 
forhold til Grønland først og fremmest bestod i at foretage sikkerhedsgodken- 
delser af personer, der skulle rejse til det nordatlantiske område. 

Af bindet fremgår, at PET's interesse for politisk virksomhed på Færøerne 
var meget begrænset. Det fremgår således, at PET ikke ses at have foretaget 
selvstændig efterforskning på øerne, men at det, der havde PET's interesse, var 
Sovjetunionens forbindelse til Færøerne, herunder spørgsmålene om, hvorvidt 
Sovjetunionen forsøgte at påvirke den færøske befolkning gennem såkaldte ak- 
tive foranstaltninger, og om det lykkedes Sovjetunionen at hverve færinger til at 
bedrive efterretningsvirksomhed til fordel for Sovjetunionen. 


11.15. Bind 15: Mindretalsudtalelse og juridiske notater 


Bind 15 indeholder Jens Vedsted-Hansens mindretalsudtalelse vedrørende 
regeringserklæringens retlige status, indhold og rækkevidde. I bindet bringes 
desuden en række juridiske notater, der som nævnt ikke er en del af Kommis- 
sionens beretning. Synspunkterne heri er således ikke nødvendigvis udtryk for 
opfattelsen hos de enkelte medlemmer af Kommissionen. De pågældende nota- 
ter handler om straffelovens kapitler 12 og 13 (femtekolonneloven), om retspleje- 
lovens regler vedrørende indgreb i meddelelseshemmeligheden, dvs. telefonaf- 
lytning, anden aflytning, teleoplysning, brevåbning og brevstandsning. Desuden 
beskrives de myndigheder og statsorganer, der førte kontrol med PET. I forlæn- 
gelse heraf beskrives spørgsmålet om sikkerhedsundersøgelser i PET. I bindet 
findes yderligere beskrivelser af grundlovsbestemmelser og af Den Europæiske 
Menneskerettighedskonvention. 

I den følgende samling er medtaget følgende bilag: 


Bilag 1. 
Bilag 2. 


Bilag 3. 


Bilag 4. 


Bilag 5. 


Bilag 6. 


Bilag 7. 
Bilag 8. 


Bilag 9. 


Bilag 10. 


Justitsministeriets cirkulære af 31. maj 1947. 
Instruks af 24. januar 1952 til Politiets Efterretningstjeneste. 


Instruks af 30. november 1953 til chefen for Politiets Efterretnings- 
tjeneste. 


Tillæg af 30. september 1968 til instruks af 30. november 1953 til che- 
fen for Politiets Efterretningstjeneste. 


Oversigt over spørgsmål til justitsministeren stillet i forbindelse 
med behandlingen af forslag til om undersøgelse af politiets efter- 
retningsvirksomhed på det politiske område og af de aktiviteter, der 
var baggrunden for denne virksomhed, L 65 af 28. oktober 1998, og 


Kommissionens svar herpå. 


Ole Stig Andersens udtalelse af 11. marts 2009 til PET-kommissio- 
nens beretning. 


Kommissionens bemærkninger til Ole Stig Andersens udtalelse. 
Advokat Oluf Engells skrivelse af 13. marts 2009. 


Jørn Bros bemærkninger af 18. marts 2009 til materiale fra PET- 
kommissionen. 


Kommissionens bemærkninger til det af Jørn Bro anførte. 

Bilag 1. Niels Schmidts udaterede høringssvar. 

Bilag 12. Kommissionens bemærkninger til det af Niels Schmidt anførte. 
Bilag 13. Ole Espersens udaterede høringssvar. 

Bilag 14. Kommissionens bemærkninger til det af Ole Espersen anførte. 
Bilag 15. Ole Espersens høringssvar af 8. januar 2009. 

Bilag 16. Ole Espersens høringssvar af 24. februar 2009. 

Bilag 17. Jørgen Skat-Rørdams høringssvar af 1. april 2009. 

Bilag 18. Kommissionens bemærkninger til det af Skat-Rørdam anførte. 
Bilag 19. Hanne Bech Hansens og Per Larsens høringssvar af 27. februar 2009. 
Bilag 20. Supplerende udtalelse fra Hanne Bech Hansen af 27. februar 2009. 
Bilag 21. Supplerende udtalelse fra Hanne Bech Hansen af 6. marts 2009. 
Bilag 22. Frank Poulsens høringssvar af 19. februar 2009. 


Kommissionen har kun optrykt et mindre antal høringssvar, der har givet Kom- 
missionen anledning til nærmere at overveje indholdet af beretningen. 

JUSTITSMINISTERIET København, den 31. maj 1947 
Portroligt. 5" ktr. 1946 nr. 298 


Cirkulære til Politidirektøren i København eg Po- 
litimestrene vedrørende Pelitiets særlige Efterretnings- 
virksomhed. 


To 


Det paahviler som hidtil Politiet at modvirke Foreta- 
gender og Handlinger, som kan antages at være rettet imod Ri- 
gets Selvstændighed og den lovlige Samfundsorden, herunder 
i første Række de i Straffelovens Kapitler 12 og 13 omhandle- 
de Forbrydelser, samt ogsaa andre Forbrydelser méd Rigets 
Selvstændighed eller. dets politiske Organer eller mod Insti- 
tutioner, som er Bærere af Samfundets demokratiske Ordning, 
herunder ogsaa Forberedelse til alle saadanne Handlinger. 

Til dette Formaal skal Politiet indsamle-og bearbejde 
Oplysninger af Værdi for Modarbejdelsen eller Opklaringen af 
Forbrydelser af den ovennævnte Beskaffenhed. Et effektivt Sam- 
virke paa dette Omraade mellem Politikredsene formidles gen — 
nem den fælles Efterretningscentral for hele Landet. 

Politiets Efterretningsvirksomhed maa tage Sigte »aa 
at skaffe Oplysninger om saadanne Kræfter, som paa ulovlig Vis 
virker eller kan antages at ville virke opløsende paa det dan- 
ske Samfunds Eksistens eller Struktur, eller som forbereder 
eller maa antages at forberede Uroligheder i Samfundet eller 
Dannelse af Sammenslutninger med det Formaal at fremkalde og 
støtte saadanne Uroligheder, hvad enten Angrebet rettes fra 
udenlandske Kredse eller fra Personer og Organisationer, som 
opholder sig her i Landet. Som Objekter for EBfterretnings- 
virksomheden kan særlig fremhæves Spionage rettet imod Dan- 
mark eller en fremmed Stat, herunder fo pi onage af mi- 
litær Karakter ogsaa anden FAREN ALLA SI EE 'OTdnne-Virk- 
somhed, terroristisk Virksomhed, Attentantvirksomhed, Sabota- 
ge, "Varulvebevægelser" og lign. 


Efterretningsvæsenets Opgaver omfatter ogsaa: 
1. par ef 3 med Henblik paa Udlændinges Erhver- 


velse eller Lejemaal af fast Ejendom her i Lan- 
det. 

2. Undersøgelser til Brvg, for Ministeriet for offent- 
lige Arbejders Kontrol med Oprettelsen af private 
Radiosendere. 

3. Kontrollen med Overholdelse af Uniformsloven og Vaa- 
benlovgivningen. 


Løsningen af de tidligere nævnte Opgaver gør det hen- 
sigtsmæssigt, at der etableres et nøje Samvirke mellem Efter- 
retningsvirksomheden og det egentlige Fremmedtilsyn, saaledes 
at der indbyrdes søges Orientering og udveksles Oplysninger 
af gensidig Interesse. 

Ansvaret før Varetagelsen af Efterretningsvirksomheden og 
Løsningen af de i Forbindelse dermed staaende Opgaver af efter- 
forskningsmæssig Karakter paahviler Politimestrene - i Køben- 
havn Politidirektøren, som med Hensyn til Arbejdets Fordeling 
paa Personalet skal forhandle med Rigspolitichefen. 

Det er en Selvfølge, at der ligesom hidtil heller ikke 
fremtidig ved Tilvejebringelsen af de under I nævnte Oplysninger .… 
af Politiet maa anvendes Provokatører, hvorimod der, i det Om- 
fang det maa anses for paakrævet, af Politiet vil kunne ydes Ve- 
derlag for meddelte Oplysninger. Telefonaflytninger kan ske i 
Overensstemmelse med Bestemmelserne i de af Ministeriet for 
offentlige Arbejder udfærdigede Instrukser for de koncessione- 
rede Telefonselskabcr vedrørende Telefonhemmeligheden. 

De indkomne Oplysninger vil - forsaavidt der kan til - 
lægges dem Betydning - være at registrere paa sædvanlig Maade. 
Saadan Registrering maa ikke finde Sted alene paa Grundlag af en 
Persons lovlige politiske Varksomheds saafremt der fra tidligere 
Tid ma iggfindes Kartoteke:- eller lignende, hvori Registrering 
er sket/paa Grundlag af vedkammende lovlige politiske Virksom- 
hed vil saadanne Oplysninger være at tilintetgøre. 

Om alle Oplysninger af væsentlig Betydning for Løsnin=- 
gen af efterretningsmæssige Opgaver, herunder i første Række 
Saadanne Oplysninger, som ogsaa vil kunne have Interesse for 
andre Politikredåse, eller som paa Grund af deres mere almindelige 
Betydning bør videresendes til den øverste Politiledelse, skal 
der snarest skriftligt eller mundtligt gives Indberetning til 
den under Rigspolitichefen henlagte særlige Efterretningsafdeling, 
jfr. nedenfor under III. 

Forinden der i Prlitikredsené i Sager af den omhand- 
lede Karakter foretages Aaholdalser eller fremsættes Begæring 
overfor Retten om Iværksættelse af særlige Retsskridt under 
Efterforskning eller Forundersøvelse, herunder Kendelser om 
Teleforeflytning ”ilbageholeesse af Post og Telegrammer m.v. , 
hør det saavidt muligt forinden søges oplyst fra Rigspolitiche- 
fens Efterretningsafdeling, om der maatte foreligge Oplysninger, 
der afgørende taler imod I1værksættelsen af de paatænkte Foran- 
staltninger. 

ITI. 

Som Central for Modtagelsen, Bearbejdelsen og Videre- 
Givelsen af de i Afsnit II nævnte Indberetninger fra Politikredse- 
ne virker den særlige Efterretningsafdeling under Kigspocliti- 
chefen. 

Efterretningsafdelingen skal i fornødent Omfang efter 
Politikradsenes Anmodphiv= "1otog det lokale Politi ved Løsningen 
af de heromhandlede Opgaver. Det vil være hensigtsmæssigt, at 

Arbejdet i Politikredsene sker i nøje Kontakt med Rigspoliti- 
chefens Efterretningsafdeling, som iøvrigt ved regelmæssige Rej- 
ser vil søge saadan Kontakt etableret. 


mm: () 


A.L.H. Elmquist. 


/E. Andersen. 


BILAG 

Afskrift Fine 


JUSLITSZINISTERLET Brev nr, 6 
P.0.4.5.k.1952 nr.1? 
København, den 24. januar 1952. 


I forbindelse sud det herfra—i-éa; til rigspolitichefen, chefen for Poli- 
tieta-Efterretningatjenest=, poiitidirektøren i København og sgmtlige politi 
utstre- udsendte cirkulsre om efterretningstjenestens. organisetion fastsætter 
justitswinisteriet herved følgende bestersmelser vedrørende efterrejningstjene- 
ster.s opgaver.cg erneidsosråde: 

Efterretningstjer.estens fornsål er at tilvejebringe et virn imod foreta- 
gender og handlinger, som m? antages ut rusme en fare for rigets selvsterdig- 
hed 03 silkerhed og den iovlige saxfwidsorden, herunder i første række de i 
straffelovens kapitler 12 og 13 ozhandlede forbrydelser. 

Til det angivne foraXl pålviler der efterretningstjenesten navnlig føl- 
gende opgaver: 

1. Indsamling og bearbejdelse af os lysninger on foretagender og handlinger 
ef den oven: vnte besøksffenhed,. 

2. bistand til ;lanlrggelse og genrenførelse &f forholdsregler til sikring 
imod spricrage, aebotage, infidtratiou o.lign. inuen for stetens-øg; komnu- 
nernes Sdninistration og livsvigtige sivel offentlige 30x private.insti-- 
tutioner og virksoæheder berunåer posi-, telegraf- og telefonvæsenet, 
statsradioforien, jernbanevisenet, sribsfarten og luftfarten. 

3, 3fterforskning af spiotiage såvel af militær karakter som af ander. art, 
f.eks. handelsspionnge rettét imod Danmark eller en frenøed stat, sumt 
kontrol med overholdelse uf bestenmelser vearørende ind- og udførsel af varm. 
i det onfa1g, ci sådan kontrol er af efterretningsasssig interesse. 

4. Varetagelse af der forrødne overvågelse nf fremmede reprrsentationer. 
vustitsninisteriet forudsrtter, at derne op-:ave løses i nøje samarbejde med 
politidirektøren i København, 

5. Gennemfsrelse af en nøjere eftersetningsræssig kontrol med udl=ndinge. 

6. Undersøgelser wed hentlik på udlændinges erhvervelse eller leje af fast 
ejendom her i landet. 

7. Undersøgelser til trug for ministeriet for offentlige arbejders kontrol 
med hrivate radiosendere, herunder efterforskning af og kontrol med ulov- 
ligt oprettede rediosendere i det omfang, en såden kontrol vnder de givne 
forhold er genr.enforlig. 

8. Kontrol med overholdelse af våbenlovgivningen« 

Det pålægges endvidere Poliviets afterretningstjeneste efter forhandling 
med vedkommende militære myndigheder - for så vidt angår de ikke militære 
områder:— at pipålægge og .gennenfærå der inqer. for Den Nordetlantiske Trak- 
tatéOrgenisazon forudsatte sikring af dokusenter og porsonel sumt ivrigt 
af gewrænføre. sådanne efterretringpuæssise-og sik erhedscæssige forsnarstt= 

ninger, 90. Datimark i nadfør uf de inden for Den Nordatlantiske Traktats 
Grgugiantion irufne aftaler har forrliztet sie til at zennemføre, 

Det pålrgzes chefen for Iolitiets Efterretninsstienegte til enhver. tid 
nt holde reverinzen underrettet om uile forijold af betydning for landets 
iagre ailverhed og regelntssiat at aflygge rapport herom, samt at formidle 
der: videre kunygsrelse for politidirekteren i København, rolitimestrene og i 
forrisdent onfang rizmydlitizhefer: af de Tru regeringe. aeddelte direktiver 
om efterretningsatisuestene udfsrelse. 

Chefer: for; toliticts mfterretninvst eneste benyniiges -til-i nedvendigt 
osf an at zure soiiticirstaren i Ksbenhayn oz samtlige politimestre be- 
kendt ned de ovenfor under i-!t oahundiede erterretningsærssige opgaver, 


2 


sigu. helge Feder…en 


Z Reice-dørgensen 


YFolitiets Efterretnisstisncate, 

lustruks til chefen fo Felstiuta BEterratningnt jegente, 


Ertarretningutjensstene formål er af ovsreige, fore 
bygge eg medvirke Foretagendsr og hendlinger, bom BÅ sm= 
tagea at rummes en fars for rigets stlvntendighed vg sikker» 
bed og den Lovlige samfundsorden, herunder 1, førstes rakka de 
å straffelovens kapitler ig og 13 omhandlede forbrydelaers 

Dut påbviler ubstan for politiets efterretningst inner 
ute til snhver fid at bolde justitsministerlet urderrstest 
om gll4 forkøld af betydning for ilmdeta indre sikkerhed 
og i dst hele om alle forkeld af væsentiig betmåning inden= 
fer eftævrestuknget jsnsstenn virksosksd, isrundor om dg gl 
mindelige vstpingslinier, sfter hvilks dar arbejde, og ds 
frengangankier, der tages i mvendelve. lle slmindelilge 
iuetruktigner, der skriftiigt skler turdtligt give politke 
kredswne, skal inden udssmleknen forsisgges justitælnistar 
riet. Cm væbnere enkeltruger og ssger, der efter foreligge 
gende satlige opetændlgbeder rå påraguse at glve euisdsing 
tik offamlkig kritik siler vesveringsp, så justitamipisterigt 
ligeledes ?rs, fæste førd holåea inddrrektst: 

Baltager politiets efterssiningatjensste hsarsadelss 
fra, inden allér vdeslandske myndigheder eljier inetåtutigner, 
skuk jur tælmnietearigk straks orientere on besrendsisemn og 
desmiudhold, såfremt den ein ken give anledning til drage 
falsk om virksomhed = Jernuder msåddekelse af oplysninger =; 
Gom ikke kon finde mted indsugor ds Por sfterretnipgevirke 
eyomkeden Santentte retningslinier, aller vndrerer ferkeld, 
hvorge ministeriet ifelgs formaoihende økel holdes underste 
bet. fa henvendelser fra polltiste ofterrstulngstjoneste 
til indse sli udenlundske syndåghesder eller institutioner 
ukul fustiteminieteriet ligeledes i tileraremde omfspg ofien= 
TOVE an 

bet gåbviler sbefen for politiste vfterretningst jers 


ets ut free omvorg for, nt de dirskigvur' mu elterretpilnger 


t jørnetenn udførsise, der gives ff justitesipintsrsm, 2 fore 


Bilag 3 


x4) 87gl 


nødent omfung meddelcs politidirektøren 1 København, politi 
mestrene og rigspolitichefen, og i videst muligt omfang ut påue,. 


ut de givne direktiver efterleves. Spørgsmål om deres foruiteles 


og rækkevidde såvel som spørgumål om &t fravige dem så forelng= 
geu justitsministeriet., 


Efterretningstjenestens arbejdsområde følger uf det an= 


"givne formål, men omfatter navnlig følgerde opgaver: 
"1a Efterforskning i suger angående de i borgerlig straffelov 


2 


kap. 12 og 13 omhantlede forbrydelser, derunder spionage af 
enhver art, /og kontrol med overholdelsen af bestemmelser ved= 
rørende ind= og udførsel af varer, for så vidt kontrollen er 
af efterretuingsmæssig interesse, 

Såsnart der forstagses skridt som led i en atraffssag mod 
en bestemt person, skal jusutitsministeren og - uedmindre andet 
i det enkelte tilfælde bestemmes af denne =- statsadvokaten 
underrettes, Efterforskningen i politikredsens gennemføres 
under ledelse af den stedlige politiuester (politidirektøren) , 
men i forståelse og sumurbejde med politiets efterretnings=… 
tjeneste. 

(4 efterforskåing i søger, der bå unses owfattet af mili= 
tær fiteplejsiev eller som iøvrigt her uilitær interesse, 
uoderrettes forsvarsts efterratuingstjeææste, 


Bistønd til!planiæggelse cg gennemførelse af forholderegler 


til sikring mod spionage, sabotage, infiltration og lignende 
indenfor statens og kommunernes civile administration og livs- 
vigtige = offentlige eller private » institutioner og virk= 


» somheder, herunder særlig post-, telegraf- og telefonvæsenet, 


statarsadiofonien, jerubunevæsenet, skibsfarten og luftfarten, 
Det'påhviler endvidere politiets efterretningstjenenate -= i i 
nødvendigt omfang efter forharmiling med vedkommende militære 
myndighed = indenfor civile cæråder ut planlægge og vege gem 
riemført de (afterretningsaævsigs og) sikkorhedsmøsvigs foran=… 
ttultniuger, som Dunmårk i medfør af de indenfor Den Hord= 
utlentiske Pruktuts Orguniuation trufne aftuler er for» 

Bat 


5 


6. 
ED, 


na 2 så 


pligtat til at gemmesgere. 

Gennenferelse af den sfierrstningemæssige kontrol ms 
udlændinge s 

Undurssgolser asé henbiik på udlæudingen erhvervelsen ei= 
ler leje af fust ejendom her i lendst. 

Undarsøgelser til brug for ministeriet for offentlige 
arbujders kontrol med private redicsenders, harunder af- 
terforskning af og koutrol med ulovligt oprettede ra=— 
diosendere i det ovfang en pådun kontrol under de givne 
forhold ør gennsuferlig.« 

Kontrol med overholdsise sf våbenlovgivningen. 
Indsaeling og bearbejdelse af oplysninger der er eller 
kan være af betydning for lsmmingm af de-Knder 1 — 6 
vwævnte opgaver og for btedsgæelsen sf de svikkerhsdsfor= 
holdereglier, der kan være anlsåning til at tæge, Registre= 
rangen så indskrankese til det ubsolut påkrævsås. 

Ved anvendelsen af det tilvejebragte materiale må der 
udvises stor forsigtighed. Opliysmingernes rigtighed må, 
så vidt det or muligt, efterprøvus, og hvis dette ikke 
bar kunnet ske, meu det dog efter omutændighederus i det 
ankelte tilfælde fiudes rigtigt at meddele dem til rette 
Yeakommetide, må denne iatrykkelilg gøres bakendt bermsd. 
Oplyaninger om enkeltpersoner på grundlag af det af po 
litists sfterretningstjenente induamlade msteriele tå 
ikke under nogen form officielt aller underbånden given 
til andrea enå danske politimænd, der virker med efter» 
retningsopgaver, med mindre dovr i åst snkelte tilfulde 
ør givet bemyndigelse dertil uf chefen for politieta 
ufterratningutjeneste seller hune utsdfortrødere 


Dsuns instruks træder i utesdst for den tidligers instruks af 


24. junuer 19%2,' uoB sustidig ophæves sa 

Dun 30. movsmbar 1955. 

chefer for 22 


litiets efterretningstjeneste. 


"Registrering af danske statsborgere må ikke 


finde sted &lane på grunåleg ef lovlig politisk virk- 


somhed." 


SMINISZERIET, den 30. september 1968. 


æE sj) VRE gg 
sas sis æ 1 FAM 
se [lan dl KYE i2« 

Oversigt over 
spørgsmål til justitsministeren, 


som ministeren har undladt at besvare under henvisning til PET-kommissionens arbejde. 


I oversigten er anført det bind i Kommissionens beretning, hvor spørgsmålet søges besva- 
ret. Der er endvidere i de enkelte bind i et bilag anført, hvilke spørgsmål, der søges besva- 


ret i bindet. 


Alle spørgsmål er forsøgt besvaret for så vidt de omfattes af Kommissionens kompetence, 


jf. PET-kommissionslovens $ 3. 


Spørgs- Svar: Bind 
mål nr. 
1 Ministeren bedes bekræfte eller afkræfte, at PET har spioneret mod 10 
Folkebevægelsen mod EF og forklare baggrunden herfor. 
2 Ministeren bedes redegøre for det nærmere samarbejde mellem PET og 11 
medlemmer af den højrerabiate organisation "Den Danske Forening", 
herunder med Poul Vinter Jensen. 
3 Kan ministeren dementere, at der har eksisteret forbindelser mellem 5 
PET eller medarbejdere i PET og efterretningsorganisationen "Gladio"? 
4 Kan ministeren bekræfte, at det tidligere folketingsmedlem og medlem |7 
af Europaparlamentet, retsforbundsformanden Ib Christensen, er blevet 
telefonaflyttet privat og/eller på sin arbejdsplads på Psykoteknisk Insti- 
tut i Randers? 
5 Ministeren bedes oplyse, om der også har været en PET-meddeler i Spørgsmålet angår forhold, 
Junibevægelsen eller dens ledelse. der tidsmæssigt falder 
uden for Kommissionens 
kommissorium, jf. PET- 
kommissionslovens $ 3 
66 Kan ministeren bekræfte, at Justitsministeriets interne instrukser til PET |3 
altid godkendes i regeringens sikkerhedsudvalg og Wambergudvalget? 
67 Kan ministeren bekræfte PET's oplysninger i redegørelsen om, at per- 3 
sonregistreringer har været udført efter en praksis, der har været god- 
kendt af skiftende justitsministre? 
71 Kan ministeren bekræfte, at det i regelsættet fra 1983 fra ministeriet 3 
udtrykkeligt fremgår, at regeringserklæringen ikke indeholder noget 
forbud mod registrering af organisationer, ligesom medlemmer af poli- 
tiske partier kan registreres på grundlag af udtalelser fra partiledere? 
75 Er ministeren bekendt med, at KGB under den kolde krig blandt andet |Problemstillingen er belyst 
havde til opgave at destabilisere den politiske situation i vesten, og at i bind 6 
KGB forsøgte at hverve personer ansat i de danske ministerier? 
82 Har ministeren nogen grund til at betvivle formanden for Wambergud- |3 
valgets udsagn i brev til ministeren af 24. april 1998 om, at Wamber- 
gudvalget til stadighed omhyggeligt har gennemgået de udvalget 
.forelagte sager, og i intet tilfælde har godkendt nogen personregistre- 
ring på grundlag af lovlig politisk virksomhed. 
115 Hvis PET kan overvåge folketingsmedlemmer og beslutter at overvåge | Problemstillingen er belyst 
et folketingsmedlem, med hvilke begrundelser kan dette så ske, og skal |ibind 7 

beslutningen godkendes af justitsministeren? 

117 Er medlemmer af Folketinget blevet overvåget af PET, og har det resul- |7 
teret i en registrering? I bekræftende fald hvem, hvornår og hvorfor? 

118 Bliver medlemmer af Folketinget i dag overvåget af PET, og resulterer | Spørgsmålet angår forhold, 
det i en evt. registrering? der tidsmæssigt falder 

uden for Kommissionens 
kommissorium, jf. PET- 
kommissionslovens $ 3 

122 Har PET haft agenter placeret eller benyttet sig af meddelere i politiske |11 
partier, organisationer eller bevægelser senere end i 1980'erne, og har 
PET det i dag? 

123 Er der personer, som er blevet registreret af PET, fordi de pågældende |9,3,12 
har skrevet under på anmeldelse af et politisk parti f.eks. SAP, KAP 
eller DKP/ML? 

127 Benyttede PET sig af agenter meddelere, infiltration eller personregi- 8,12 
strering i forbindelse med HT-konflikten, overenskomstindgrebet i 
1985, Ribus-konflikten eller andre større arbejdskonflikter, og foregik 
der registrering på denne baggrund? I bekræftende fald var det i over- 
ensstemmelse med regeringserklæringen fra 1968? I benægtende fald 
ville det have været i overensstemmelse med 1968-erklæringen? 

132 Skal PETredegørelsens side 18, nederste afsnit, forstås således, at ingen |3 
personer siden 1965 er blevet registreret på baggrund af medvirken til 
anmeldelse af eller stiller for et politisk parti? 

134 Hvor mange personer har været registreret i mere end en 10års periode 1/3 
(jf. PETredegørelsens side 23)? 

135 Ministeren bedes sende udvalget en statistik over afsagte kendelser om |4 
indgreb i meddelelseshemmeligheder , som PET har ansøgt om siden 
1985. 

136 Ministeren bedes sende udvalget en statistik over, hvor mange underret- /4 
ninger om indgreb i meddelelseshemmeligheder retten har udsat eller 
givet tilladelse til at undlade. 

138 Er der andre organisationer hvis forbindelse med danske ide- og interes- | Problemstillingen er belyst 
seorganisationer, der påkalder sig særlig bevågenhed? (F.eks. islamiske |i bind 9 
fundamentalister, separatist- eller løsrivelsesbevægelser som PKK). 

141 De politiske grupperinger, der er nævnt i PETredegørelsens side 39-43, 19 
omfatter angiveligt frihedsbevægelser. Er listen komplet? Blev organi- 
sationer som PLO og ANC også overvåget? 

143 Overvåger PET systematisk alle demonstrationer ? 4 
Hvis ja, er dette så foreneligt med PET's opgaver som beskrevet i PE- 

Tredegørelsens kapitel 2? 

144 Hvordan adskilles PET's opgaver fra de almindelige politiopgaver i 4 
forbindelse med en demonstration ? 

145 Kan personer, der har deltaget i en lovlig demonstration, blive registre- |3,4 
ret i PET på dette grundlag? 

149 Hvorfor blev notatet, som Frede Farmand havde udarbejdet om kurder- |11 
høringen, ikke destrueret, når båndoptagelsen blev? 

150 Blev indholdet i regeringserklæringerne i 1968 og i 1983 alene behand- |3 
let af de regeringer, der var på disse tidspunkter, eller konsulterede de 

daværende regeringer repræsentanter for andre partier, inden de vedtog 
erklæringerne? 


151 


Blev repræsentanter for andre partier end regeringspartierne kontaktet 
på noget tidspunkt om de overvågninger og penetreringer, der blev fore- 
taget fra PET's side i 1980'erne? 


Kan ikke besvares af 
Kommissionen 


152 


Blev 1. maj møder i 1980'erne overvåget af PET? I bekræftende fald: 
hvilke og hvorfor? 


8,9 


153 


Kan ministeren bekræfte Morten Rud Pedersens formodning om, "at 
PET fandt en anden til at overvåge mødet i Odense", jf. oplysningerne i 
Jyllands-Posten den 18. april 1998 ? 


154 


Foretog PET overvågning af Tillidsmandsringen i 1980'erne? 
I bekræftende fald: 

-… hvordan foregik overvågningen? 

-… hvem foretog overvågningen? 


og skete der registrering hos PET på baggrund af denne overvågning? 


155 


Hvis PET foretog overvågning af Tillidsmandsringen i 
1980'erne, ønskes oplyst: 

-… begrundelsen for overvågningen, 

-… hvor og af hvem overvågningen blev besluttet 


samt om overvågningen var godkendt eller havde accept hos den davæ- 
rende justitsminister. 


156 


Hvis PET foretog overvågning af Tillidsmandsringen ønskes oplyst, om 
denne overvågning på noget tidspunkt havde karakter af penetrering ? 


157 


Hvis PET foretog overvågning af Tillidsmandsringen i 1980'erne, hvor- 
for er det ikke omtalt i PET redegørelsen, og er der andre faglige aktivi- 
teter, der blev overvåget, men som ikke er omtalt i redegørelsen? 


158 


Hvis PET foretog overvågning af Tillidsmandsringen i 1980'erne øn- 
skes oplyst, om det var i overensstemmelse med 1968- og/eller 
1983-regeringserklæringerne? 


160 


Skal formuleringen i PET redegørelsen side 27: "PET har således ikke i 
forbindelse med HT-konflikten i 1984, som anført i pressen, foretaget 
aflytninger af SID's telefoner" forstås sådan, at andres telefoner under 
denne eller andre faglige konflikter godt kan være aflyttet, f.eks. Trafik- 
funktionærernes Fagforening under HT-konflikten i 1984? 


162 


Hvilke grupper i VS blev overvåget i 1980'erne, jf. PET redegørelsen 
side 39? 


163 


Hvad menes der i PET redegørelsen side 55 med: "PET var be- 
klageligvis ikke tilstrækkelig opmærksom på notatet ved orienteringen 
af justitsministeren og det Parlamentariske Kontroludvalg"? Betyder 
det, at PET vedkender sig at have videregivet urigtige oplysninger til 
justitsministeren og Det Parlamentariske Kontroludvalg? 


Kan ikke besvares af 
Kommissionen 


164 


Er der medlemmer af "Kvinder for Fred", som qua deres medlemskab er 
blevet overvåget og/eller registreret? 


165 


Er der sket overvågning af arrangementer, som "Kvinder for Fred" har 
afholdt ? 


166 


Er der medlemmer af "OOA", som qua deres medlemskab er blevet 

overvåget og/eller registreret? 

167 Er der sket overvågning af arrangementer, som "OOA" har afholdt? 10 

168 Er der medlemmer af "Amnesty International", som qua deres medlem- |10 
skab er blevet overvåget og/eller registreret? 

169 Er der sket overvågning af arrangementer, som "Amnesty International, | 10 
har afholdt? 

170 Er der medlemmer af "Husets Forlag", som qua deres medlemskab er 9 
blevet overvåget og/eller registreret? 

171 Er der sket overvågning af arrangementer, som "Husets Forlag" har 9 
afholdt? 

172 Er der medlemmer af "Socialistisk Bogklub"; som qua deres medlem- 19 
skab er blevet overvåget og/eller registreret? 

173 Er der sket overvågning af arrangementer, som "Socialistisk Bogklub 9 
har afholdt? 

174 Emder medlemmer af "Modtryk", som qua .deres medlemskab er blevet |9 
overvåget og/eller registreret? 

175 Er der sket overvågning af arrangementer, som "Modtryk" har afholdt? 19 

176 Er der medlemmer af "Dansk-Cubansk Venskabsforening", som qua 9 
deres medlemskab er blevet overvåget og/eller registreret? 

177 Er der sket overvågning af arrangementer, som "Dansk-Cubansk 9 
Venskabsforening" har afholdt? 

178 Er der medlemmer af "Russel-Tribunalet", som qua deres medlemskab |10 
er blevet overvåget og/eller registreret? 

179 Er der sket overvågning af arrangementer, som "RusselTribunalet" har |10 
afholdt? 

180 Er der medlemmer af "Socialdemokratisk Samfund", som qua deres Wi 
medlemskab er blevet overvåget og/eller registreret? 

181 Er der sket overvågning af arrangementer, som "Socialdemokratisk 7 
Samfund" har afholdt? 

182 Er der medlemmer af "Vietnam 69",.som qua deres medlemskab er 0 
blevet overvåget og/eller registreret? 

183 Er der sket overvågning af arrangementer, "Vietnam 69" har afholdt? 10 

184 Er der medlemmer af "Vietnamkomiteerne", som qua deres med- 0 
lemskab er blevet overvåget og/eller registreret? 

185 Er der sket overvågning af arrangementer, som "Vietnamkomiteerne" 10 
har afholdt? 

186 Er der medlemmer af "Socialdemokrater mod EEC", som qua deres 10 
medlemskab er blevet overvåget og/eller registreret? 

187 Er der sket overvågning af arrangementer, som "Socialdemokrater mod | 10 
EEC" har afholdt? 

188 Er der medlemmer af "Folkebevægelsen mod EF", som qua deres med- |10 
lemskab er blevet overvåget og/eller registreret? 

189 Er der sket overvågning af arrangementer, som "Folkebevægelsen mod |10 
EF" har afholdt? 

190 Er der medlemmer af "Samarbejdskomiteen for Fred og Sikkerhed", 0 
som qua deres medlemskab er blevet overvåget og/eller registreret? 

191 Er der sket overvågning af arrangementer, som ”Samarbejdskomiteen 0 
for Fred og Sikkerhed” har afholdt ? 

192 Er der medlemmer af ”Kvindernes Internationale Liga for Fred og Fri- 0 
hed”, som qua deres medlemskab er blevet overvåget og/eller registreret 
, 

193 Ender sket overvågning af arrangementer, som "Kvindernes Internatio- |10 
nale Liga for Fred og Frihed" har afholdt? 

194 Er der medlemmer af "Aldrig Mere Krig", som qua deres medlemskab 0 
er blevet overvåget og/eller registreret? 

195 Er der sket overvågning af arrangementer, som "Aldrig Mere Krig" har |10 
afholdt? 

196 Er der medlemmer af "Landskomiteen mod Berufsverbot i Vesttysk- 2 
land", som qua deres medlemskab er blevet overvåget og/eller registre- 
ret? 

T97 Er der sket overvågning af arrangementer, som "Landskomiteen mod 2 
Berufsverbot i Vesttyskland" har afholdt? 

199 Hvor mange danske borgere var registreret for politisk virksomhed op |2,3 
til oprettelsen af Wamberg-udvalget i 1964 

200 Hvilke organisationer blev overvåget/registreret op til oprettelsen af 5,10 
Wamberg-udvalget i 1964? 

201 Overfor hvilke organisationer anvendtes penetratorer op til oprettelsen 4,10 
af Wamberg-udvalget i 1964? 

203 Hvor mange danske borgere var registreret for politisk virksomhed i 3 
perioden 1964-68? 

204 Hvilke organisationer blev overvåget/registreret i perioden 1964-68? 10 

205 Overfor hvilke organisationer anvendtes penetratorer i perioden 4,10 
1964-68? 

207 Hvor mange danske borgere var registreret for politisk virksomhed fra |3 
regeringserklæringen i september 1968 til februar 1983? 

208 Hvilke organisationer blev overvåget/registreret fra rege- 3.510, FL, 12 
ringserklæringen i september 1968 til februar 1983? 

209 Overfor hvilke organisationer anvendtes penetratorer fra regeringser- 4, 10, 12 
klæringen i september 1968 til februar 1983? 

210 Hvor mange danske borgere er registreret for politisk virksomhed efter |3 
retningslinjerne fra februar 1983? 

211 Hvilke organisationer er overvåget/registreret efter disse retningslinjer |3, 10, 12 
fra februar 1983 - og i hvilke perioder? 

212 Overfor hvilke organisationer har der efter februar 1983 været anvendt |4, 10,12 
penetratorer - og i hvilke perioder? 

213 Har der været anvendt arbejdskartoteker efter retningslinjerne fra marts |3, 10 
1985, jf. PET redegørelsen side 19-20? I givet fald over hvilke lovlige 
partier, organisationer eller grupper? 

214 Hvilken "rimelig begrundet mistanke om subversive aktiviteter", jf. 3,10 
retningslinjerne, punkt 3, har i hvert enkelt tilfælde dannet grundlag for 

anvendelsen af et arbejdskartotek? 


215 


Krævede anvendelsen af penetratorer også før februar 1983 udtrykkelig 
tilladelse fra justitsministeren i hvert enkelt tilfælde? 


4,12 


223 


Hvilken forfatningsretlig status eller gyldighed har en erklæring af den- 
ne art? [regeringserklæringen, MK] 


224 


Kan en regeringserklæring efter at være officielt fremsat helt eller del- 
vist trækkes tilbage, uden at hverken offentligheden eller Folketinget 
orienteres herom? 


225 


Kan man med henvisning til, at regeringserklæringen af 1968 første 
afsnit vedrører registrering af borgere konkludere, at den så ikke gælder 
partier eller organisationer, til trods for, at tredje afsnit indeholder en 
langt bredere formulering, som efter sin ordlyd også må omfatte lovlige 
partier og organisationer? 


226 


Med hvilken ret kan PET i så henseende støtte sig på rapporten fra 
Kommissionsdomstolen af 13. juli 1977 (Hetler-FET-sagen, PET rede- 
gørelsen side 16), når Kommissionsdomstolen udtrykkelig kun havde til 
formål at få oplyst nogle forhold, men ikke at fremkomme med juridi- 
ske eller retlige vurderinger? 


227 


Hvordan kan man på grundlag af regeringserklæringen af 1968 hævde, 
at det kun er ulovligt at registrere danske borgere alene på grund af 
lovlig politisk virksomhed, hvis der oprettes en personfil på dette grund- 
lag, men ikke hvis personerne "kun” registreres i den pågældende, lov- 
lige organisations fil? 


228 


Skal bemærkningen i PET redegørelsen side 19 om, at "regeringserklæ- 
ringen fra 1968 efter sit indhold alene vedrører spørgsmålet om egentli- 
ge registreringer" forstås således, at PET indtil marts 1985, hvor der 
kom retningslinjer for arbejdskartoteker, praktiserede den opfattelse, at 
registrering i arbejdskartoteker ikke var omfattet af regeringser- 
klæringen? I givet fald: Med hvilken juridisk logik kan man støtte sig på 
1977-rapportens fortolkninger af regeringserklæringens rækkevidde, når 
disse fortolkninger er bekvemme for PET, men tilsidesætte samme rap- 
ports fortolkninger, når disse er ubekvemme for PET? 


229 


Med hvilken ret kan PET yderligere udhule regeringserklæringen ved at 
hævde, at der med lovlig politisk virksomhed kun er tænkt på medlem- 
skab af "egentlige politiske partier, som efter godkendelsen af inden- 
rigsministeren opstiller til folketingsvalgene" (PET redegørelsen af side 
83), når regeringserklæringen ikke indeholder noget som helst til støtte 
for en sådan indsnævring? 


230 


Er det korrekt, når det i PET redegørelsen oplyses, at regeringens sik- 
kerhedsudvalg i februar 1983 godkendte et sæt retningslinjer bl.a. inde- 
holdende denne indsnævring? 


Er det korrekt, når det i PET redegørelsen oplyses, at også det parla- 
mentariske kontroludvalg efter dets oprettelse i 1988 godkendte de på- 
gældende retningslinjer med denne og andre udhulinger af regeringser- 
klæringen, og var det i givet fald et enigt kontroludvalg, der stod bag 
godkendelsen? 


234 


Mener ministeren, at der i PET redegørelsen er noget belæg for, endsige 
bevis for, at SAP berettiget kan være omfattet af 1983-retningslinjerne: 
"Såfremt et sådant politisk parti imidlertid ifølge sit program eller udta- 
lelser fra partiets ledere m.v. forudsætter brug af ulovlige metoder, og 
såfremt partiets virksomhed bekræfter dette, må det uanset ovenstående 

være tilladt at registrere partiets medlemmer? 


235 


Er "og" det samme som "eller" hos PET, da PET tilsyneladende ikke har 
lagt vægt på, at en forudsætning for at lovlig registrering af medlemmer 
af politiske partier forudsætter: "såfremt partiets virksomhed bekræfter 
dette"? 


236 


Hvad var det i SAP's program, bl.a. jf. PET redegørelsens bilag 1, der 
forudsatte "brug af ulovlige metoder"? 


237 


I hvilke "udtalelser fra partiets ledere" (SAP's ledere, fra 1980'erne) er 
der dokumentation for "brug af ulovlige metoder"? 


238 


Brugte PET stillerlister i forbindelse med indsamling af navne på med- 
lemmer af SAP i forbindelse med registreringer. af medlemmer af SAP? 


258 


Ministeren bedes kommentere Anders Nørgaards redegørelse, som bl.a. 
er omtalt i Information den 14. maj 1998 - specielt for så vidt angår de 
oplysninger, der ikke findes i PET redegørelsen. 


259 


Hvorfor kan man finde oplysninger i Anders Nørgaards redegørelse 
(Information den 14. maj 1998), der ikke er med i PET redegørelsen - 
f.eks. Anders Nørgaards overvågning af beboermøder m.v. på Nørre- 
bro? 


260 


Hvorfor mente PET, at det var nødvendigt at overvåge beboermøder 
mv. på Nørrebro? 


Havde PET andre agenter, overvågere m.v. end Anders Nørgaard på 
Nørrebro, og hvad var deres status og funktion i PET? 


4, 10, 12 


262 


Kan ministeren bekræfte, at PET brugte Anders Nørgaard som agent 
provocateur i forhold til Regnbuegruppen? 


263 


Kan ministeren bekræfte, at det bl.a. var Arne Siezing, der fostrede 
ideen til denne type agentvirksomhed og til tilbuddet om sprængstof 
samt til, hvordan Anders Nørgaard om nødvendigt skulle klare frisag, 
ved at en helt fremmed person blev inddraget i tilfælde af, at der opstod 
problemer? 


264 


Har PET ellers benyttet sig af agent provocateur-virksomhed? I bekræf- 
tende fald hvor og hvornår? 


4,12 


265 


Kan ministeren bekræfte, at PET's opgave til Anders Nørgaard om 
agent provocateur-virksomhed var ulovlig, jf. Ole Espersens udtalelse 
den 15. maj 1998 i Ekstra Bladet? 


DR 


266 


Kan ministeren i øvrigt bekræfte indholdet i artiklen? I det omfang der 
eventuelt er enkelte dele, som ikke kan bekræftes ønskes oplyst, hvad 
der kan bekræftes, hvad der kan afvises, og hvad man ikke har oplys- 
ninger om? 


DR 


267 


I det omfang at der er oplysninger i artiklen, som hverken kan bekræftes 
eller afvises, vil ministeren så undersøge sagen nærmere, evt. gennem 
henvendelse til de dengang involverede parter, så sagen kan oplyses? 


268 


Hvad vil ministeren foretage sig overfor de involverede personer i poli- 
tiet, som dengang begik ulovligheder - ifølge artiklen - og som måske 
stadig er ansat i politiet? 


269 


Hvor går grænsen mellem registrering af forsøgshandlinger og efterret- 
ningsmæssig registrering? 


Registreringsproblematik- 
ken belyses overordnet i 
bind 3 


272 


Hvordan vil ministeren forklare den manglende overensstemmelse mel- 


12 

BILAG 


lem ministerens tidligere besvarelser - bl.a. på spørgsmål nr. S 141 - og 
oplysningerne fra Anders Nørgaard om, at hans opgave for PET i 
Landskomiteen Sydafrika-Aktion var en selvstændig opgave og ikke en 
udløber af opgaven i SAP, og hvilket belæg har ministeren for, at PET's 
oplysninger er korrekte, jf. besvarelsen på spørgsmål nr. S 141, og at 
Anders Nørgaards oplysninger nødvendigvis derfor må være ukorrekte? 


273 


Hvorfor var det overhovedet relevant at indhente oplysninger (overvå- 
ge, infiltrere m.v.) om Landsforeningen Sydafrika-Aktion, der var en 
åben og fredelig organisation? 


12 


274 


Blev Landsforeningen Sydafrika-Aktion eller andre aktiviteter imod 
apartheid i Sydafrika overvåget, infiltreret m.v. af PET, efter at Anders 
Nørgaard var ophørt med at fungere for PET i denne sammenhæng? 


12 


275 


Blev oplysninger om mennesker, begivenheder m.v. i forbindelse med 
anti apartheid-aktioner m.v., som PET fik indsamlet, videregivet til 
andre efterretningsvæsener, og kan nogle af disse oplysninger være 
tilgået Sydafrikas efterretningsvæsen? 


4,12 


276 


Hvad var baggrunden for, at politiet i 1989 ransagede Landskomiteen 
Sydafrika-Aktions kontor og beslaglagde medlemskartoteket, og hvad 
blev de oplysninger, som PET i den forbindelse fik adgang til, anvendt 
til? Er nogle af disse oplysninger givet videre til andre efterretningsvæ- 
sener, og kan nogle af disse oplysninger være tilgået Sydafrikas efter- 
retningsvæsen? 


277 


Hvad er ministerens kommentar til forhenværende justitsminister Ole 
Espersens udsagn om, at han kun godkendte infiltration i en enkelt or- 
ganisation (miljøet omkring Regnbuegruppen), og til Anders Nørgaards 
oplysninger om, at PET - da denne opgave med Regnbuegruppen var 
afsluttet - gav Anders Nørgaard til opgave at foretage infiltration i SAP, 
BZbevægelsen i København og Landsforeningen Sydafrika-Aktion, 
herunder hvem har givet ordren (godkendelse) hertil, når det ikke er Ole 
Espersen? Er en sådan ordre ikke ulovlig, og hvilke konsekvenser vil 
det få for de pågældende? 


12 


278 


Ministeren bedes kommentere Gorm Gunnarsens opfattelse af, hvad 
PET's interesse for Landskomiteen Sydafrika-Aktion kan skyldes, her- 
under ikke mindst en evt. sammenhæng mellem USA's politik på områ- 
det på dette tidspunkt og udveksling af informationer fra PET til Sydaf- 
rikas efterretningsvæsen? 


283 


Har informationer indsamlet af PET om lovlig politisk virksomhed no- 
gensinde været videregivet til en efterretningstjeneste i et andet land? 


4, 5, 10, 12 


284 


Kan man være kommet i PET's arkiver udelukkende ved at have abon- 
neret på en publikation med samfunds- og/eller politikritisk indhold 
f.eks. Socialistisk Dagblad, Politisk Revy, Socialistisk Weekend og 
Socialisten? 


285 


Befinder det materiale om Internationale Socialister indsamlet i forbin- 
delse med efterforskningen af drabet på Henrik Christensen i IS's loka- 
ler i Søllerødgade sig i dag i PET's arkiver? 


11 


286 


Har PET eller PET-agenter medvirket ved indbrud eller lignende hos 
politiske partier, ungdomsorganisationer eller bevægelser? 


4,10, 11,12 


287 


Har PET eller PET-agenter medvirket ved indbrud hos politiske partier, 
ungdomsorganisationer eller bevægelser, hvor disses medlemsarkiver er 
blevet fjernet og/eller kopieret? 


4,10, 11,12 

288 Hvilke forbrydelser - mod staten eller mod enkeltpersoner - er i de sid- |6,10 
ste 30 år blevet opklaret eller afværget på grund af PET's virksomhed? 
289 Blev alle pas ved udrejse af Danmark til lande i Østeuropa med kom- 4 
munistisk styre rutinemæssigt affotograferet i et tidsrum cirka fra 
50'erne til 1990? 
-… I bekræftende fald: 
-… Hvorfor 
-… Blev oplysningerne arkiverede? 
- Er de blevet slettet 
og i givet fald hvornår? 
295 Er det korrekt forstået, at når der står "JM underr." så betyder det sæd- |12 
vanligvis, at justitsministeriet skal underrettes, hvorimod når denne 
underretning er sket, vil der blive anført en dato samt et par navne? 
296 Hvilket samarbejde foregik mellem PET og den tyrkiske ambassade i Spørgsmålet angår forhold, 
forbindelse med efterforskningen af mordforsøget på kurderen Imdad der tidsmæssigt falder 
Yilmaz den 7. februar 1994? uden for Kommissionens 
kommissorium, jf. PET- 
kommissionslovens $ 3 
297 Hvad gjorde politiet/PET ved alle de disketter og medlemsarkiver, som | Spørgsmålet angår forhold, 
politiet hentede i Dansk Kurdisk Forening under en razzia samme dag, | der tidsmæssigt falder 
som Imdad Yilmaz blev forsøgt myrdet? uden for Kommissionens 
kommissorium, jf. PET- 
kommissionslovens $ 3 
298 Kan det oplyses, hvad der kom ud af, at politiet/PET kontaktede kurdere | Spørgsmålet angår forhold, 
umiddelbart efter mordforsøget på Imdad Yilmaz og opfordrede dem til | der tidsmæssigt falder 
at afbryde samarbejde med PKK? uden for Kommissionens 
kommissorium, jf. PET- 
kommissionslovens $ 3 
299 Hvorfor nægtede politiet/PET at udlevere resultatet af sit efterforsk- Spørgsmålet angår forhold, 
ningsarbejde til Imdad Yilmaz' advokater? der tidsmæssigt falder 
uden for Kommissionens 
kommissorium, jf. PET- 
kommissionslovens $ 3 
301 I hvor mange sager er der de sidste 20 år rejst tiltale som følge af PET's |1, 
aktivitet, og hvor mange af disse sager har ført til fældende dom? 
302 Hvor mange diplomater er blevet udvist i de sidste 20 år som følge af Spørgsmålet angår forhold, 
spionageaktivitet afsløret af PET? falder uden for Kommissi- 
onens kommissorium, jf. 
PET-kommissionslovens $ 
3. Se om emnet DIIS, 
Danmark under Den Kolde 
Krig, bind 4, s. I llff. 
303 Hvor mange udvisninger af ikke-diplomater foranlediget af PET er fore- | 10 
taget de sidste 20 år, uden at de pågældende har været retsforfulgt?". 
304 Finder ministeren, at PET's måde at rekruttere agenter på, således som |12 
det fremgik af udsendelsen i Fak2eren den 17. maj 1998, forekommer 
særlig professionel og betryggende? 
305 Er det normalt, at PET rekrutterer sine agenter blandt personer, som i 4,10 
forvejen er kendt af politiet, f.eks. som tidligere kriminelle?" 

306 Er der overhovedet noget, der minder om et sandsynligt belæg for, at de | Spørgsmålet angår forhold, 
mennesker, der holder til i Solidaritetshuset i Griffenfeldgade "er eks- | der tidsmæssigt falder 
trem voldelige", "fabrikerer bomber", "har noget med sprængstof at uden for Kommissionens 
gøre", "vil bruge våben”, vil anvende "meget voldelige midler" m.v., jf. |kommissorium, jf. PET- 
PET-medarbejderens udtalelser i Fak2eren den 17. maj 1998? kommissionslovens $ 3 
- I benægtende fald, finder ministeren så, at det er etisk korrekt, at PET i 
et forsøg på at hyre en agent bruger den slags argumenter? 

- I bekræftende fald, hvorfor får politiet ikke en ransagningskendelse, så 
man kan undersøge en så alvorlig sag? 

307 Når forsvaret havde kendskab til Peter Strædes medlemskab af Rebel Spørgsmålet angår forhold, 
betyder det så der tidsmæssigt falder 

i g ø uden for Kommissionens 
at PET overvåger Rebel? kommissorium, jf; PET- 
-… at en sådan overvågning kræver ministerens godkendelse? kommissionslovens $ 3 
at ministeren har godkendt overvågningen af Rebel? 

308 I Fak2eren den 17. maj 1998 gav ministeren udtryk for manglende Spørgsmålet angår forhold, 
kendskab til Rebel, men drog herefter en parallel til rockerne som ar- der tidsmæssigt falder 
gument for, at man ikke kunne bruge et medlem af Rebel som officer. uden for Kommissionens 
Mener ministeren, at det er rimeligt at drage en sådan parallel? - og i kommissorium, jf. PET- 
bekræftende fald: hvorfor? kommissionslovens $ 3 

309 Har PET fundet en anden agent end "Morten" til den opgave som "Mor- |8 
ten" var udset til, jf. Fak2eren den 17. maj 1998? 

310 Ministeren bedes uddybe, hvad der menes med sætningen: "Det er såle- 19 
des ikke blevet anset som værende i strid med regeringserklæringen, at 
PET har efterforsket mod f.eks. SAP, KAP og DKP/ML", (PET redegø- 
relsen side 39). Samtidig bedes ministeren oplyse, hvem der har foreta- 
get vurderingen af DKP/ML, på hvilket grundlag det er sket, samt om 
sager har været forelagt den ansvarlige minister og i givet fald hvornår. 

311 Ministeren bedes oplyse, om PET har infiltreret DKP/ML. I bekræften- 19 
de fald ønskes oplyst, i hvilke perioder og hvem der har givet tilladel- 
sen. Samtidig ønskes oplyst, om infiltreringen har været forelagt den 
ansvarlige minister og i givet fald hvornår. 

312 Ministeren bedes oplyse, om PET har ransaget eller fore taget indbrud i |4,9 
DKP/ML's partikontor. I bekræftende fald ønskes oplyst hvornår 

313 Ministeren bedes oplyse, i hvilket omfang PET har foretaget rumaflyt- |4,9 
ning af partiets kontorer og kontrolleret post sendt til partiet. 

314 Ministeren bedes oplyse, om PET har overvåget eller infiltreret 9 
DKP/ML's årlige sommerlejre. I bekræftende fald ønskes oplyst, hvor- 
vidt der er sket en registrering af lejrdeltagerne. 

315 Ministeren bedes oplyse, om PET på noget tidspunkt har modtaget op- 1/9 
lysninger på grundlag af de anmelderblanketter, som gjorde DKP/ML 
opstillingsberettiget til folketingsvalgene i 1984 og 1987 under navnet 
Marxistisk Leninistisk .Parti. I bekræftende fald ønskes oplyst, om der 
er sket registreringer på grundlag af disse oplysninger. 

316 Ministeren bedes oplyse, i hvilket omfang PET har aflyttet telefoner 4,9 
tilhørende DKP/ML og Dagbladet Arbejderen. 

31% Ministeren bedes oplyse, om PET på noget tidspunkt har foretaget en 9 
registrering af abonnenterne på Dagbladet Arbejderen. Samtidig bedes 
ministeren oplyse, om det er korrekt, at PET gennem postvæsenet har 
indhentet oplysninger om Dagbladet Arbejderens abonnenter, samt på 

hvilket juridisk grundlag dette fandt sted. 


318 


Ministeren bedes oplyse, i hvilket omfang PET har foretaget telefonaf- 
lytninger, rumaflytninger og kontrolleret privat post hos ledende med- 
lemmer af DKP/ML. 


so 


319 


Ministeren bedes oplyse, om medlemmer af DKP/ML er blevet registre- 
ret af PET alene på grundlag af rejser til Albanien, Nordkorea eller Cu- 
ba. I bekræftende fald bedes oplyst hvem, og hvornår. 


320 


Ministeren bedes oplyse, om PET har benyttet kontaktnet til at registre- 
re DKP/ML's medlemmer og/eller aktiviteter. 


Ministeren bedes oplyse, om PET foretager registrering af medlemmer 
af DKP/ML alene på grundlag af deres partitilhørsforhold. 


322 


Ministeren bedes oplyse, om PET har videregivet oplysninger om 
DKP/ML - herunder oplysninger om lovlige politiske aktiviteter - til 
andre landes efterretningstjenester. 


4,9 


323 


Ministeren bedes oplyse, om PET ved hjælp af sin overvågning, regi- 
strering og mulige infiltration af DKP/ML på noget tidspunkt har afslø- 
ret ulovligheder? 


324 


Godkendte den daværende justitsminister overvågningen af gruppen 
"Kampagnen til støtte for de sultestrejkende irske fanger", jf. Aktuelt 
den 14. maj 1998? 


I bekræftende fald - med hvilken begrundelse overvågede man grup- 
pen? 


I benægtende fald - hvem godkendte overvågningen og med hvilken 
begrundelse? 


325 


Foretog PET husundersøgelser hos Inger V. Johansen eller andre med- 
lemmer af gruppen "Kampagnen til støtte for de sultestrejkende irske 
fanger" i forbindelse med overvågningen, og med hvilken begrundelse, 
jf. Aktuelt den 14. maj 1998. Hvad skulle de indsamlede oplysninger 
bruges til? 


326 


Havde PET opfattelsen af - eller mistanke om - at arbejdet i gruppen 
"Kampagnen til støtte for de sultestrejkende irske fanger" kunne have 
karakter af samfundsomstyrtende virksomhed, eller at gruppen havde 
planer om at begå forbrydelse mod staten eller enkeltpersoner, jfr. Ak- 
tuelt den 14. maj 1998? 


327. 


Anså PET gruppen "Kampagnen til støtte for de sultestrejkende irske 
fanger" for at være "en kriminel organisation"? Gør ministeren? 


328 


Hvorfra havde det britiske udenrigsministerium sin viden om de danske 
organisationer og deres arbejde med irske spørgsmål, som de offentlig- 
gjorde i en rapport i januar 1988 om IRA? 


329 


Har PET i forbindelse med overvågningen af gruppen "Kampagnen til 
støtte for de sultestrejkende irske fanger" - eller på noget andet tids- 
punkt - udvekslet oplysninger med den britiske efterretningstjeneste 
vedrørende støtte til øget selvbestemmelse til nordirske katolikker 


Problematikken belyses i 
bind 12 


332 


I hvilket omfang foregik der aflytning af støttekomiteens telefoner eller 
Solidaritetshusets telefoner? 


333 


I hvilket omfang er der sket overvågning, herunder rumaflytning og 
registrering af støttekomiteens lokaler? 


334 


I hvilket omfang skete der registrering og overvågning af personer med 

tilknytning til støttekomiteen, og af hvilke personer? 

335 I hvilket omfang skete der registrering og overvågning af støttekomite- |9 
ens aktiviteter? 

336 I hvilket omfang forsøgte PET at infiltrere støtte-komiteen? 9 

337. Med hvilken begrundelse har ministeren ikke besvaret spørgsmål 50, 12 
om PET's eventuelle placering af agenter i andre politiske partier m.fl. 
end SAP, og mener ministeren, at den manglende besvarelse er i over- 
ensstemmelse med de tilkendegivelser, der også fra ministeren er kom- 
met om, at alle spørgsmål vedrørende PET vil blive besvaret? 

338 Havde PET i 1980'erne agenter eller meddelere placeret SF, eller over- |7 
vågede PET SF? 

339 Havde PET i 1980'erne agenter eller meddelere placeret i VS, eller 7 
overvågede PET VS? 

340 Havde PET i 1980'erne agenter eller meddelere placeret i DKP, eller 6 
overvågede PET DKP? 

341 Havde PET i 1980'erne agenter eller meddelere placeret i KAP, eller 9 
overvågede PET KAP? 

342 Havde PET i 1980'erne agenter eller meddelere placeret i DKPml, eller |9 
overvågede PET DKPml? 

343 Havde PET i 1980'erne agenter eller meddelere placeret i andre partier |Problemstillingen belyses i 
end SAP, SF, DKP, KAP og DKP/ML, eller overvågede PET andre bind 9 
partier end disse? 

344 Havde PET i 1980'erne agenter eller meddelere placeret i andre organi- |9, 10 
sationer eller bevægelser, eller overvågede PET andre organisationer 
eller bevægelser? 

347 Ministeren bedes angive, hvilke af de 346 spørgsmål der er stillet på Skal ikke besvares af 
lovforslaget i 1998, der efter ministerens opfattelse naturligt vil høre ind |Kommissionen 
under den undersøgelse af efterretningstjenesterne, som regeringen me- 
ner bør gennemføres. 

355 Hvorfor er undersøgelsen rettet mod PET, når regeringserklæringen kan |Kan ikke besvares. For- 
være ændret i form af en tjenestebefaling til PET fra en minister eller holdet mellem PET og 
departementschef i Justitsministeriet? Justitsministeriet er be- 

handlet flere steder, særligt 
i bind 1 og 3 

366 Hvad har ministeren gjort for i ministeriet at efterprøve de avisforly- 3 
dender, der har påstået, at Folketinget kendte til registreringer fra de 
politiske overdrev, jf. Preben Wilhjelm, Demokratiets vogtere side 57, 
og er ministeren ikke enig i, at ansvaret ikke påhviler PET, hvis Folke- 
tinget og regeringen accepterede den slags registreringer? 

367 Vil ministeren gennemgå de forhandlinger fra Folketinget, der angiver, |Kan ikke besvares af 
at Folketinget var bekendt med de i spørgsmål 18 nævnte registreringer, | Kommissionen 
og giver disse oplysninger ministeren anledning til at ændre kommisso- 
riet? 

394 Kan ministeren garantere, at der i de oplysninger, som Politiets Efter- 3 
retningstjeneste havde i sit register, og som angiveligt skal være blevet 
affotograferet og sendt til den danske ambassade i USA, ikke indgik 
oplysninger indsamlet af Forsvarets Efterretningstjeneste? 

396 Kan ministeren oplyse, hvem der fjernede mødereferaterne fra Jens Spørgsmålet angår forhold, 
Thofts ringbind i Udvalget vedrørende Efterretningstjenesternes penge- | der tidsmæssigt falder 

skab i forbindelse med, at han i 1994 overlod sin plads i udvalget til uden for Kommissionens 
Holger K. Nielsen, og med hvilken hjemmel? kommissorium, jf. PET- 
kommissionslovens $ 3 

397 Kan ministeren bekræfte - som antydet af tidligere folketingsmedlem Spørgsmålet angår forhold, 
Jens Thoft - at Udvalget vedrørende Efterretningstjenesterne med mel- | der tidsmæssigt falder 
lemrum har modtaget modstridende forklaringer om den samme sag? uden for Kommissionens 

kommissorium, jf. PET- 
kommissionslovens $ 3 

398 Kan ministeren oplyse, hvor mange danske statsborgere, som - år for år |3 
- var registreret af efterretningstjenesterne i perioden fra 1945-98? 

399 Kan ministeren oplyse, hvor mange udenlandske statsborgere med varig |3 
opholdstilladelse i Danmark, som - år for år - var regeristreret af efter- 
retningstjenesterne i periode 1945-98? 

400 Kan ministeren oplyse, hvem der skal godkende PETs registrering af 3 
udenlandske statsborgere med varig opholdstilladelse i Danmark? 

401 Kan ministeren oplyse, i hvor mange tilfælde Wamberg-udvalget har 3 
nægtet PET tilladelse til at registrere en borger, eller er det aldrig no- 
gensinde sket? 

402 Kan ministeren oplyse, hvordan Wamberg-udvalget kan kontrollere, at |3 
de oplysninger, som det får forelagt af PET som grundlag for at regi- 
strere en person, er korrekte? 

403 Kan ministeren oplyse, hvor mange danske statsborgere PET har fået 4 
tilladelse til at telefonaflytte i perioden 1968-98, hvor mange af disse 
der senere er blevet rejst tiltale imod, samt hvor mange som efterføl- 
gende har fået oplyst, at de er blevet telefonaflyttet (som retsplejeloven 
åbner mulighed for)? 

405 Kan ministeren bekræfte, at der er forekommet eksempler på, at PET 4 
har telefonaflyttet danske statsborgere, uden at der har foreligget en 
dommerkendelse? 

406 Kan ministeren bekræfte, at PET har advaret folketingsmedlem Peter 11 
Duetoft om trusler mod hans person på baggrund af udtalelser fra Albert 
Larsen? 

407 Kan ministeren oplyse, om PET har advaret historiker Erik Jensenom |11 
trusler mod ham og hans kone afgivet af Albert Larsen? 

408 Kan ministeren bekræfte, at Frede Farmand Rasmussen fik besøg afen |11 
PET-mand fra Århus umiddelbart efter bombedrabet på Henrik Chri- 
stensen i Søllerødgade, og hvad var i givet fald årsagen til dette besøg? 

409 Kan ministeren bekræfte, at PET ikke alene har været involveret i aflyt- | 11 
ning af Folkebevægelsen mod Nazisme, men også har indgået i en ope- 
ration for direkte at splitte og svække den? 

410 Kan ministeren bekræfte, at PET kan udvirke, at offentlige arbejdsgive- | Problemstillingen er be- 
re (f.eks. DSB) afskediger en ansat (f.eks. med det formål at den pågæl- | handlet i bind 10 og 12 
dende skal arbejde som fuldtids- agent for PET)? 

411 Kan ministeren bekræfte (som forklaret af Anders Nørgaard), at PET 12 
har organiseret og finansieret involvering af et mindreårigt barn på 3 åri 
en agent-operation, uden at indehaveren af forældremyndigheden til 
barnet havde givet sit tilsagn, og uden at den pågældende blev informe- 
ret hverken før eller efter? 

412 Kan ministeren bekræfte, at den daværende PET-ansatte Leon Mandal |12 

Jensen anmodede Anders Nørgaard om at stjæle dokumenter fra Socia- 
listisk Arbejderparti, og at PET bl.a. fik udleveret navnene på alle abon- 
nenter på SAPs ugeavis "Klassekampen"? 

413 Kan ministeren bekræfte, at der foregik et samarbejde mellem PET og |12 
FE i overvågningen af Socialistisk Arbejderparti bl.a. med henblik på 
partiets internationale kontakter f.eks. på det afrikanske kontinent? 

414 Kan ministeren oplyse, om oversigten over grupperinger i de retnings- |3 
linjer vedrørende politisk overvågning , som Regeringens Sikkerheds- 
udvalg godkendte i 1983, var opstillet i prioriteret rækkefølge? I be- 
kræftende fald efter hvilke kriterier? I benægtende fald efter hvilken 
metode? 

415 Kan ministeren bekræfte, at PET kontaktede Anders Nørgaard for at 12 
advare ham mod at fortælle sin historie til Ekstra Bladet, og om det i 
bekræftende fald er normalt, at PET på den måde øver pression mod 
tidligere samarbejdspartnere? 

416 Kan ministeren oplyse, om der foregik en aflytning af det kurdiske ek- |Spørgsmålet angår forhold, 
silparlaments møde på Hotel Ascot i marts 1996, og kan ministeren der tidsmæssigt falder 
udelukke, at PET var orienteret herom, da journalist Martin Uhlenfeldt |uden for Kommissionens 
bragte sin historie herom i TV2-Nyhederne søndag den 7. februar 1997? | kommissorium, jf. PET- 

kommissionslovens $ 3 

417 Kan ministeren bekræfte, at PET generelt bruger hemmelig overvågning | Problemstillingen er belyst 
af møder, hvor diskussion af PETs arbejde eller dele heraf må anses for |i bind 2 
at være en mulighed? 

418 Kan ministeren bekræfte, at det vil være aldeles ulogisk og uforståeligt, |Kan ikke besvares af 
hvis PET aflytter et offentligt møde om kurdernes menneskerettigheder | Kommissionen 
under ledelse af en socialdemokratisk LO-formand, men ikke aflytter et 
lukket møde i det kurdiske eksilparlament under ledelse af folk, som 
Danmarks NATO-allierede betegner som støtter til terrorisme? 

419 Kan ministeren bekræfte, at Flemming Jønsson fra Hjemmeværnet i Kan ikke besvares af 
Køge har overvåget og aflyttet venstrefløjen i Danmark for både FE og |Kommissionen 
PET, samt at han har kendskab til den påståede aflytning af professor 
Hans Gammeltoft-Hansens kontor? 

420 Hvad kan ministeren oplyse om PETs samarbejde med efterretningsen- |5 
heder inden for Hjemmeværnet inden for det politiske område? 

421 Hvad kan ministeren oplyse om den påståede aflytning af Hans Gam- Kan ikke besvares af 
meltoft-Hansens kontor? Kommissionen 

422 Hvad kan ministeren oplyse om PETs aktiviteter i forhold til skralde- Spørgsmålet angår forhold, 
mandskonflikten og Ribus-konflikten? der tidsmæssigt falder 

uden for Kommissionens 
kommissorium, jf. PET- 
kommissionslovens $ 3 

423 Vil ministeren undersøge, om kriminalassistent Kristian Sandbæk Mik- | Spørgsmålet angår forhold, 
kelsen på Esbjerg Politistation har videregivet oplysninger om Peter der tidsmæssigt falder 
Strædes politiske tilhørsforhold til Den Kongelige Livgarde? uden for Kommissionens 

kommissorium, jf. PET- 
kommissionslovens $ 3 

424 Ministeren bedes oplyse om baggrunden for, at ikke alene PET i Ha- Spørgsmålet angår forhold, 
derslev, men også PETs hovedkvarter på Bellahøj finder det relevanti | der tidsmæssigt falder 
årevis at registrere to artikler fra Jyske Vestkysten om Peter Strædes uden for Kommissionens 
deltagelse i en indsamling af nødhjælp organiseret af "Konvoj til Bosni- | kommissorium, jf. PET- 

en", som støttes af en lang række fagforeninger? kommissionslovens $ 3 
425 Ministeren bedes oplyse, om det er normalt, at PET registrerer danske  |Grundlaget og praksis for 
statsborgeres deltagelse i nødhjælpsindsamlinger, eller om det kun gæl- |PET's registreringer er 
der, hvis de pågældende borgere er venstreorienterede? behandlet i bind 3 
426 Ministeren bedes oplyse, om det er normal praksis, at medarbejdere ved | Problemstillingen er belyst 
Politiets Efterretningstjeneste opsøger udlejere af lokaler og opfordrer |i bind 10 
dem til at opsige leje-kontrakter, som de har indgået med almindelige 
politiske foreninger? 
427 Ministeren bedes oplyse, om det er korrekt, at der ved gennemgangen af |3 
alle registreringer i PET umiddelbart efter regerings-erklæringen i 1968 
blev fundet sager, som ikke ville kunne opretholdes, hvis regeringen- 
serklæringens hensigt skulle overholdes, og hvor mange var der i givet 
fald tale om? 
428 Kan ministeren bekræfte, at PET har overvåget/aflyttet journalister, som | 12 
under udøvelsen af deres arbejde har interesseret sig for spørgsmål og 
problemstillinger, som også havde PETs interesse? 
429 Vil ministeren sikre (bl.a. i forlængelse af ministerens besvarelse på Spørgsmålene er modtaget 
bilag 53), at alle ubesvarede spørgsmål på lovforslaget overleveres til af Kommissionen 
Undersøgelseskommissionen med henblik på videre behandling? 

Frederiksberg den 11/3 2009. 


Ole Stig Andersens udtalelse til PET-Kommissionens beretning. 


Herved følger min skriftlige udtalelse til Kommissionen om de faktiske og retlige spørgsmål, som 
Kommissionens undersøgelse rejser for mit vedkommende. 


Generelt vil jeg udtrykke forundring over Kommissionens valg af ord, der, og det må erkendes, egner sig til 


de store avisoverskrifter. Man bruger ord som "vildledning", "omgåelse" og "forholdelse". 


Kommissionen udtaler, at der heller ikke for min embedsperiode ”foreligger præcise oplysninger for, 
hvorvidt PET har forevist de af Wambergudvalget forlangte sager”. Jeg går ud fra, at Kommissionen ikke er 
af den opfattelse, at jeg og mine fuldmægtige skal kunne dokumentere, at de af Wambergudvalget 
forlangte sager er blevet forevist udvalget. Når jeg nævner denne udtalelse beror det på, at den 
umiddelbart efterfølges af en oplysning om, at tre nærmere angivne sager i min embedsperiode ikke har 
været forevist udvalget i forbindelse med en stikprøvekontrol. Denne sammenkædning mellem den 
generelle udtalelse om manglende dokumentation og de tre konkrete sager er efter min opfattelse egnet til 
at bibringe læseren det indtryk, at kontrolsystemet ikke har fungeret. 


Justitsministeriets ledelse havde et ønske om at skabe ro og orden i PET, og det gjorde departementschef 
Niels Madsen efter Arne Nielsens død ved at placere betroede medarbejdere i stillingen som PET-chef. Den 
tætte kontakt til Justitsministeriet gav anledning til, at en af kriminalpolitiets chefer lidt smagløst kaldte 
departementschefen stationslederen. Men det er rigtigt, at PET-chefen var i kort snor. 


Hertil kommer, at Kommissionen efter min opfattelse udtrykker sine vurderinger med det justitsministeriet 
i forarbejderne kalder domsvirkning, hvilket er kritisabelt, idet pensionerede tjenestemænd ikke har 
mulighed for at blive renset ved en tjenestemandsundersøgelse. Nu må vi imidlertid se hele beretningen i 
sammenhæng, men jeg frygter, at det vil vise sig, at undersøgelsen er blevet grebet forkert an, og at 
Kommissionens konklusioner delvis kan tilbagevises. 


Ifølge 8 13, stk. 2, i lov om undersøgelse af politiets efterretningsvirksomhed på det politiske område og af 
de aktiviteter, der var baggrunden for denne virksomhed, skal Undersøgelseskommissionen efter 
bevisførelsen orientere den pågældende minister eller embedsmand og dennes bisidder om de faktiske og 
eventuelt retlige forhold vedrørende den pågældende, som kommissionen overvejer at give udtryk for i sin 
beretning. Jeg går ud fra, at Kommissionen har givet mig en udtømmende orientering i overensstemmelse 
hermed. 


Den absolutte sandhed findes (heller ikke) i samfundsmæssige spørgsmål. Sandheden er altid relativ, og 
den forandrer sig med historien og indretter sig også efter det perspektiv, som et givet fænomen anskues 
ud fra. 


Indledning 197 


198 


BILAG 


Bilag 6 


Man bør ligeledes - selvom det nok er en utopi - have forståelse for, at intet nogenlunde normalt menneske 
kan undgå at forandre sig, efterhånden som han eller hun får nye erfaringer. Man kan utvivlsomt finde 
uoverensstemmelser mellem mine udtalelser fra 1975, da jeg blev PET-chef, og udtalelser fra 1984, da jeg 
forlod tjenesten. Og igen kan der opstå uoverensstemmelser, når afhøringerne af mig finder sted indenfor 
perioden i 2000 - 2009. Endelig må man ikke glemme, at jeg nu befinder mig i en fase af min udvikling, hvor 
den støre historie begynder at bundfælde sig. 


Omvendt vil jeg påstå, at Kommissionen befinder sig i Platons hule. Den skal beskrive en verden, 
medlemmerne ikke har oplevet, på grundlag af skyggerne fra fortiden på hulens væg. 


Udnævnelse som PET-chef 


Da jeg som 35-årig blev kaldt til departementschefen og blev ”bedt” om at søge stillingen som PET-chef, var 
min første reaktion tøvende, og jeg spurgte Niels Madsen, om han ville sende mig i Københavns Byret, hvis 
jeg sagde nej. Dette besvarede han ikke direkte, men sagde blot, at han ville lægge afgørende vægt på, at 
jeg accepterede tilbuddet. Vi blev enige om, at jeg skulle konstitueres nogle måneder, inden jeg traf min 
endelige beslutning. 


Han spurgte også, om jeg ville undlade at skrive dagbog. Valgte jeg at skrive dagbog, så måtte han jo også 
gøre det, og i øvrigt var det hans erfaring, at man ikke ubetinget kunne stole på dagbøger skrevet af 
politikere og embedsmænd, idet de meget vel kunne være affattet med tanke på fremtidens kritiske 
læsere. 


Jeg imødekom hans ønske, således at jeg ikke har kunnet forsyne Undersøgelseskommissionen med mere 
eller mindre autentiske data. Jeg kunne have ønsket mig, at Kommissionen havde forsøgt sig med en - 
gerne kritisk — dialog i stedet for at afhøre mig på samme måde, som jeg selv i min tid som anklager har 
afhørt tiltalte i straffesager. Som en bekendt har udtrykt det meget levende: ” Man bliver afhørt ”in bits and 
pieces”, således at man ikke har nogen anelse om, i hvilken sammenhæng ens forklarings skal indgå, eller 
hvad den skal bruges til”. 


PET's relationer til det almindelige politi 


PET var også dengang en afdeling under Rigspolitichefen, men med direkte referat til Justitsministeriet 
uden om Rigspolitichefen. Denne ordning har en historisk forklaring, men den havde en række uheldige 
konsekvenser. Forholdet var det, at Rigspolitichefen, selvom han var PET-chefens formelle overordnede, 
ikke kunne inddrages i PET's sager, og han kunne principielt ikke kræve at blive orienteret om disse. Han 
deltog ikke i drøftelserne i Justitsministeriet og naturligvis heller ikke i Regeringens Sikkerhedsudvalg. 


Da Rigspolitichefen imidlertid sad på pengekassen og havde afgørende indflydelse på tildeling af personelle 
ressourcer og charger, var situationen ikke gunstig for PET, som af mange blev betragtet som 
Justitsministeriets trojanske hest i systemet. 


Personalemæssigt var PET stort set isoleret i forhold til det øvrige kriminalpoliti. Ingen kunne i praksis 
forfremmes ud af PET, og næsten ingen kriminalpolitibetjente søgte ledige stillinger i PET. Vi var stort set 
henvist til at rekruttere fra vores Observationstjeneste, som bestod af unge ordenspolitifolk. Og vores 

personalenormativ i Centralafdelingen var utilstrækkeligt. Forsøg på nytænkning med hensyn til at få tilført 
afdelingen faglig ekspertise bl.a. inden for statskundskab løb ud i sandet. Der var dog mange dygtige 
efterretningsfolk i PET og personalets indstilling var meget professionel. 


Heller ikke økonomisk var vi i kridthuset, og budgetterne var stramme. | ganske ekstraordinære tilfælde 
kunne jeg få hjælp i Justitsministeriet, som imidlertid som udgangspunkt ikke på ad hoc basis kunne eller 
ønskede at intervenere i Rigspolitichefens forvaltning. 


Efter min ankomst til PET spurgte jeg rigspolitichef Heide-Jørgensen, om det var muligt at justere systemet, 
således at han kunne blive inddraget i PET's forhold. Han afviste dette med en bemærkning om, at det var 
for sent, men at jeg kunne prøve det af med hans efterfølger. Det gjorde jeg så, uden at det ændrede 
afgørende ved forholdene i min tid. 


Det er også på denne baggrund, at man skal se mit ønske om dengang at få kriminalkommissær i Glostrup 
Politikreds-Ejgil Dalsgaard tilknyttet PET. Han var tidligere formand for ”Sammenslutningen af 
Politiinspektører og Kriminalkommissærer”, og han havde en fortid i Rigspolitichefembedets 
personaleafdeling, således at jeg på denne måde kunne forbedre personalesituationen i PET. Dette viste sig 
at være en dårlig ide, som jeg vender tilbage til. 


Med disse bemærkninger har jeg prøvet at beskrive, at PET ikke alene mødte politisk modstand, men at der 
heller ikke var medvind på de indre linjer i politiet. 


Det politiske minefelt og området for den politiske efterforskning 


Da jeg blev chef i 1975, var verdensherredømmet lidt forenklet sagt delt op mellem to supermagter og 
disses allierede (NATO og Warszawa-pagten), og der var ingen tvivl om, at PET skulle arbejde for at fremme 
Vestens sikkerhedspolitiske interesser og begrænse den anden supermagts forsøg på at svække os. Der var 
ikke frit valg. Dengang gav begrebet statens sikkerhed mening. Warszawa-pagten var hovedfjenden. 


Sagen blev kompliceret ved, at Vestens (USA's) politik på nogle områder på den verdenspolitiske scene 
kunne anfægtes, og i et demokrati var dette jo helt legitimt. En stormagts valg af midler til at varetage sine 
vitale økonomiske og sikkerhedspolitiske interesser vil fra tid til anden med rette kunne kritiseres, og deter 
klart, at Sovjetunionen gerne ville udnytte enhver form for kritik af USA og dets allierede. I den anledning 
oprettede man bl.a. de såkaldte frontorganisationer, der kunne kanalisere og forstærke denne kritik. Det 
kunne være organisationer med ædle formål, men de sejlede under falsk flag. Samtidig forsøgte man 
gennem de såkaldte ”active measures” at påvirke opinionen i de vestlige lande. Herløv Petersen-sagen var 
et lysende eksempel på denne metode. Denne del af Sovjetunionens virksomhed var styret af SUKP's 
internationale departement. Og det blev bl.a. KGB, som - sammen med andre instanser inden for det 
sovjetiske informations- og propagandaapparat - omsatte denne politik til virkelighed på samme måde, som 
det bl.a. var CIA, der befandt sig på den anden side i propagandakrigens skyttegrave. Af særlig interesse var 
DKP, som vi naturligvis måtte følge tæt. Dette parti var finansieret af Sovjetunionen, og her var ingen i tvivl 
om, hvilke interesser partiet varetog. Selv terrorismen i vores del af verden havde tråde tilbage til 
Sovjetunionen. 

PET's hovedopgave blev herefter - udover at fange rigtige klassiske spioner - af følge med i Sovjetunionens 
forskellige skaktræk for at svække USA og NATO, og det måtte vi så gøre gennem en overvågning af det 
politiske landskab og de mange foreninger, hvorigennem holdningen til samfundsmæssige problemer blev 
formidlet. Vi var naturligvis særligt opmærksomme på de miljøer, hvor kritikken mod USA og NATO var 
fremherskende, herunder også lovlige partier såsom DKP, SF, VS og dele af Socialdemokratiet. Det var også 
her, at KGB's residentur fiskede i rørt vande. 


Dog var jeg i hele perioden overbevist om, at Sovjetunionen var en reel trusse| mod os. Her var ingen tvivl. 
Demokratierne var trængt i min tid. 


For at alludere til Det Kommunistiske Manifest kan man sige, at hver periode i historien har sine spøgelser. 


Min indstilling til denne komplicerede verden er nok præcist udtrykt af Harald Engberg-Petersen, der var 
medlem af Wambergudvalget, i dette brev til mig af 16. september 1984: 


"Kære politimester. 


Jeg følger vist ikke godt med i de store nyheders kundgørelse. Først i dag læser jeg i avisen, at du forlader 
os. 


Det gør mig umiddelbart helt bedrøvet. Jeg sagde - til Bull var det vist, sidst vi var sammen, - at der vel snart 
kunne ventes et skifte på din post, men jeg anede intet om, at den superbe middag i Møgeltønder også var 
dit farvel til udvalget. 


For os har du, som du sikkert ved, været en stor gevinst. Alt går nu mere civiliseret til end tilforn. For mig har 
du været en fornemt kvalificeret modstander, måske ikke af tilbøjelighed, men givetvis af en urokkelig 
loyalitet. 


Hvis vi i Møgeltønder havde siddet i et kammer for os selv, ville jeg nok have vovet at spørge hele gruppen 
om, hvad vi hver for sig egentlig mener om vore fælles anliggender, ikke officielt, men nede i sjælen. Det var 
nok ikke blevet nogen succes, men jeg vil ofte ved tanken på dig fundere lidt over det igen - selv om vi aldrig 
skulle rende på hinanden mere. 


Under alle omstændigheder: Tak for meget stimulerende samarbejde. 


Mange hilsner ", 


Det storpolitiske spil gik langt ind i Folketinget. Nogle politikere (og embedsmænd) var af den opfattelse, at 
det var nyttigt - naturligvis med respekt af en egentlig tavshedspligt - at have kontakt med diplomater fra 
Sovjetunionen og andre lande i Østblokken, selvom de måtte være efterretningsofficerer. Argumentet var, 


Indledning 


BILAG 


Bilag 6 


at det ville være en fordel, om de fremmede efterretningstjenester havde de korrekte oplysninger om de 
politiske forhold i Danmark. I modsat fald ville der være risiko for, at man på grund af misforståelser ville 
agere på en for danske interesser uhensigtsmæssig måde. 


Disse politikere (og embedsmænd) har eftertiden med Lenins lidet flatterende betegnelse kaldt nyttige 
idioter. 


Jeg har altid haft en vis forståelse for denne argumentation, men har også altid måtte afvise den. Ved at 
engagere sig i en sådan informationsudveksling sparede man KGB for meget arbejde med hensyn til at 
udarbejde dækkende analyser af danske politiske forhold. Og man fik et omfattende kendskab til personer 
på Venstrefløjen, som kunne bruges i det fremtidige ”påvirkningsarbejde”. 


Kommissionen beskæftiger sig med dette aspekt under omtalen af Ole Espersens kontakt med KGB- 
officeren Gribin. 


Jeg tror, at mange uden for systemet opfattede regeringserklæringen fra 1968 sådan, at PET ikke måtte 
ligge inde med oplysninger om personers lovlige politiske virksomhed, men denne opfattelse var altså ikke 
dækkende før den virkelige verden. Såvel personsager som organisationssager måtte nødvendigvis 
indeholde et væld af politiske oplysninger. 


Man må heller ikke glemme, når man som Kommissionen skal vurdere PET's ”politiske” arbejde, at PET har 
fået sit navn, fordi tjenesten i sit historiske udgangspunkt var et serviceorgan for politiet. Man var og er, 
som navnet siger, efterretningstjeneste for politiet. I virkeligheden burde tjenesten have et navn, som 
svarer til dens mange funktioner. På engelsk hedder tjenesten i dag ”The Danish Security and Intelligence 
Service”. 


Under alle omstændigheder forventede det almindelige politifordenspolitiet) at modtage 
efterretningsmæssige oplysninger fra PET, når man blev eller kunne forventes at blive konfronteret med 
alvorlig uro, hvor det var vigtigt at have et strategisk og taktisk overblik. Jeg tænker herved på omfattende 
demonstrationer, som kunne løbe løbsk, alvorlige arbejdskampe m.v. Vi prøvede at leve op til vores 
efterretningsmæssige ansvar på ”uroområdet”. Nogle gange var vi til nytte, selvom politidirektøren i 
København altid var utilfreds. Andre gange kunne vi ikke levere varen. Vi havde ikke de fornødne kilder, og 
vores bemanding var langtfra tilfredsstillende. Jeg håber, at Kommissionen i sin meget lange beretning også 
har oplysninger om de enkelte afdelingers størrelse. Det er pudsigt at tænke på, at der i Centralafdelingen 
var under 10 mand, som beskæftigede sig med det politiske og subversive område. Disse få 
kriminalpolitifolk sammen med nogle ligeledes fåtallige kollegaer spredt i Provinsen udgjorde den ”stat i 
staten”, som i den grad kan sætte og fortsat kan sætte sindene i bevægelse. 


Man kan kun glæde sig over, at man af Kommissionens beretning kan udlede, at PET ikke helt negligerede 
denne næsten håbløse opgave. Men nemt var det ikke at operere i det hajfyldte politiske farvand. 


Nemmere blev det ikke af, at det blev os forbudt at beskæftige os med visse områder. Dette gjaldt fx 
Christiania, hvor der på et tidspunkt gik rygter om, at der om natten var blevet hørt skud i området. Tvind 
havde vi præcist på sigtekornet, men dette ”visionære” skoleprojekt var stort set fredet. Og selvom vi 

fortalte kriminalpolitiet i Lyngby Politi, hvem vi mente havde begået postrøveriet i Lyngby, så valgte man 
ikke at agere på dette grundlag, men at begive sig ud i en håbløs brevveksling med de franske F, 
justitsmyndigheder på trods af, at den magtfulde franske BE havde smækket døren 
i. 


Centralafdelingen i PET 


Mit møde med PET's Centralafdeling i København var kun positiv. Efterretningsarbejdet i Centralafdelingen 
blev udført med stor professionalisme under ledelse af vicepolitimesteren som operativ chef. Man havde 
forståelse for min funktion som justitsministeriets garant for, at PET ikke handlede i strid med de gældende 
retningslinjer og ikke udførte handlinger, som ville kunne udsætte regeringen før et politisk pres. Jeg 
gennemgik aldrig selv de operative sager. Disse blev mundtligt nævnt for mig, og jeg resolverede med 
udgangspunkt i de mundtlige indstillinger. Når ministeriet skulle underrettes, fik jeg ofte en kort notits med 
i mappen. Jeg kan naturligvis ikke udelukke, at man i enkelte tilfælde har ”sparet” mig for et problem, men 
overordnet set var jeg i hele perioden tilfreds med arbejdet. 


Der var nogle, der mente, at statens sikkerhed var for vigtig en sag til helt og holdent at overlade til 
politikerne, hvilket naturligvis i den iskolde kalkule kunne have som konsekvens, at forbudte grænser blev 
overtrådt. Dette var imidlertid ikke den generelle indstilling. Jeg gjorde altid opmærksom på, at vii 
Danmark havde den efterretningstjeneste, som politikerne ønskede. 


På det ledelsesmæssige plan var der dog problemer. Tjenesten var topstyret af juristerne. Herved adskilte 
PET sig fra de traditionelle politiafdelinger, hvor det var lederen af kriminalpolitiet, som var 
efterførskningsleder. Denne forskel var for så vidt velbegrundet, idet PET's opgave dengang ikke var 
traditionel efterforskning af forbrydelser, men (kontra) efterretningsvirksomhed. Jeg kunne konstatere, at 
kriminalkommissæren var meget frustreret, idet han som politipersonalets førstemand stort set var henvist 
til rent administrative opgaver, herunder at udforme vagtplaner. Det gav jo heller ikke prestige hos 
kollegaerne i det almindelige kriminalpoliti, at kollegaerne i PET blev styret af jurister. 


På et tidspunkt, da kriminalkommissæren gik på pension, besluttede jeg derfor imod mine juristers råd at 
lade den nye kommissær indgå i den operative ledelse, hvilket for den interne stemning kunne være til 
gavn for samarbejdet. Mit valg faldt på kriminalkommissær i Glostrup Politikreds Ejgil Dalsgaard. Som 
nævnt oven for havde jeg også et personalemæssigt strategisk motiv for dette valg. 


Niels Madsen og rigspolitichef Ivar Boye kendte indgående Dalsgaard, som var på ”Davs Niels” med 
departementschefen, og begge to advarede mig imod at ansætte Dalsgaard. Også disse advarsler 
overhørte jeg i mit overmod, og så lukkede jeg, som en jurist sagde, en ræv ind i hønsehuset. 


Embedets jurister afleverede på et tidspunkt et brev til mig, hvori de meddelte mig, at de ikke, så længe 
Dalsgaard var chef for kriminalpolitiet, kunne påtage sig ansvaret for, heller ikke i mit fravær, tjenestens 
virksomhed. Denne skrivelse har Kommissionen modtaget. 


Efter udløbet af konstitueringsperioden på et år lykkedes det mig - med stor hjælp fra Dalsgaard selv - at 
undgå en fastansættelse af ham, og i stedet for blev Per Larsen ansat. 

I forbindelse med magtkampen med Dalsgaard vedtog alle polititjenestemænd i PET en mistillidsresolution 
mod mig. De prøvede at få kontorpersonalet og juristerne med, men dette lykkedes ikke, og sagen endte 
med, at Dalsgaard vendte tilbage til Glostrup. 


Mine oplevelser i Dalsgaard-tiden fik personlig betydning for mig. Det berørte mig meget, at folk, jeg havde 
haft et godt samarbejde med, fra den ene dag til den anden, beskyldte mig for tillidsbrud og bakkede op 
bag en mand, som helt åbenbart ikke var den rette til jobbet, og som ikke var loyal mod sin politimester. 
Man er meget ensom og fortabt, når man som juridisk chef i politiet står isoleret uden for korpset. 


Når jeg nævner forholdet med Dalsgaard, skyldes det, at hans ageren var afgørende for anholdelsen af Arne 
Herløv Petersen, og hvad deraf fulgte i sagen, som analyseres af Kommissionen, jfr. nedenfor. 


PET's regioner. 


Organisatorisk var der i PET en afgørende skillelinje mellem PET's centralafdeling i København og PET's 
regioner inklusive kontaktmændene i de enkelte politikredse. Kriminalkommissæren kom i øvrigt til ære og 
værdighed i Provinsen. Her havde han den traditionelle respekt, som var forbundet med hans stilling. Som 
en senere slagfærdig souschef udtalte: ”I regionerne bærer de ham på skjolde”. 


Jeg oplevede en stor frustration hos Provinsens personale, som følte sig marginaliseret i forhold til det 
spændende efterretningsarbejde, som fandt sted i Centralafdelingen. 


Den vigtigste opgave for personalet i Provinsen var at foretage baggrundsundersøgelser, når folk skulle 
sikkerhedsgodkendes, samt at følge bilerne med de blå nummerplader, når de forlod Storkøbenhavn. 
Endvidere havde de en rolle at spille i Totalforsvaret, som netop var grunden til, at PET dengang havde 6 
regioner. Hertil kom arbejdet med at fungere som efterretningstjeneste for de enkelte politikredse. Også 
her var der problemer. Vi havde en kontaktmand i alle politikredse, men disses arbejdskraft blev i mange 
kredse ”slugt” af det almindelige politiarbejde. Det var for.den lokale kriminalkommissær vigtigere at løse 
”her og nu” problemer end at have en mand i normativet, som var ”på jagt efter lygtemænd”, som man 
udtrykte det. Når der var optakt til uroligheder, var det ikke morsomt at have en utilstrækkelig viden, når 
en eller flere politikredse efterlyste et efterretningsbillede fra PET's region. Det hele går bare op i ”skæg og 
blå briller”, sagde man så. 


Disse forhold kan spores i Kommissionens materiale om aktiviteterne i regionerne, Jeg kunne ikke ændre 
afgørende ved disse realiteter, men jeg kunne forsøge at opmuntre til større efterretningsmæssig 
kreativitet og dermed meningsfuldt arbejde. 


Jeg ofrede på denne baggrund megen tid på at drøfte med personalet i Provinsen, hvorledes man også dér 

kunne udvikle en professionel og meningsfuld efterretningsvirksomhed. Denne beskedne del af min indsats 
som PET-chef har Kommissionen godt fat i formentlig som følge af, at de dokumenter, der belyser nogle af 

mine initiativer, har overlevet. 

Et tilbagevendende klagepunkt var, at man ikke vidste, hvad man måtte og ikke måtte. Ganske vist havde 
man altid mulighed for at kontakte ”efterretningsprofessorerne” i Centralafdelingen, men man savnede 
sammenhængende og konsistente retningslinjer, Det lovede jeg dem, og resultatet blev ”Retningslinjer 
vedrørende efterforskning på det politiske område” fra 1983. Retningslinjerne var stilet til medarbejderne i 
regionerne og ikke møntet på Centralafdelingen, Betydningen heraf er nærmest teoretisk, idet jeg lod mig 
inspirere af praksis i Centralafdelingen. Men man ville ikke kunne udelukke, at Centralafdelingen med den 
fornødne godkendelse i Justitsministeriet eller i Regeringens Sikkerhedsudvalg kunne gå ud over disse 
retningslinjer. 


Det var også et problem, at man oplevede Regeringserklæringen som et snærende bånd på 
efterretningsvirksomheden. Regeringserklæringen kunne ligefrem blive en sovepude og en forklaring på 
manglende initiativ og resultater. Dette forklarer nok også den (for) vidstrakte brug af arbejdskartoteker. 
Dette spørgsmål vender jeg tilbage til. Det var en slags tvangstanke, at man ikke kan drive 
efterretningsvirksomhed, hvis man ikke kan registrere personer. Da handlinger begås af personer, er der en 
vis logik i dette synspunkt, men i Centralafdelingen kunne man godt løsrive sig fra dette rigide 
udgangspunkt. i 


På et møde med regionerne for 33 år siden filosoferede jeg lidt over spørgsmålet, hvorledes man kunne 
udføre meningsfyldt efterretningsarbejde på trods af Regeringserklæringen fra 1968. Mine bemærkninger 
ved den lejlighed i en diskussion med mine medarbejdere fortjener ikke den tankekraft, som Kommissionen 
udsætter dem for i sin beretning. Lad mig prøve at forklare, hvad jeg mente dengang, efter at jeg nu har 
genoplevet disse bemærkninger på samme måde - uden sammenligning i øvrigt - som Marcel Proust 
genoplevede sin Madeleinekage. 


Hvis man nu mente, og det mener jeg, at man gjorde, at ”Samarbejdskomiteen for Fred og Sikkerhed” var 
en kommunistisk frontorganisation styret af SUKP, så ville det være interessant at følge denne 
organisations virksomhed ude i regionerne, og i den forbindelse ville man på denne emnesag efterhånden 
samle en del materiale (avisomtaler, mødereferater, læserbreve m.v.). Herved ville man i den enkelte 
region havde et relevant overblik over organisationens aktivitet i regionen, og man kunne i 
Centralafdelingen få et landsdækkende overblik over organisationens virksomhed. De pågældende sager 
ville indeholde mange eller få navne, herunder også på kendte eller mindre kendte politikere, men dette 
ville ikke være i strid med regeringserklæringen. Man skulle blot undlade at systematisere navnene på 
medlemmer og sympatisører. 


Hvis der - for at bruge et andet eksempel - var optakt til en omfattende overenskomststridig blokade, som 
kunne forventes at medføre voldelige konfrontationer med politiet, så kunne man oprette en emnesag i 
den anledning. Hvis konflikten blev styret af fx VS i lokalområdet, kunne man også i organisationssagen om 
VS, hvis man havde en sådan, oprette en undersag (en emnesag) med den pågældende blokade som 
underemne. En sådan emnesag ville også indeholde personnavne. 


Dette var min tanke, Systematiser efteretningsarbejdet og gør Jer fri af den tvangstanke, at 
regeringserklæringen forhindrer jer i dette! Men jeg har aldrig ment, at man på sådanne emnesager kunne 
udarbejde egentlige og systematiserede navneregistre. 

At dreje sådanne overvejelser i retning af, som jeg synes Kommissionen gør, at jeg med mine 
bemærkninger gav en opskrift på omgåelse af regeringserklæringen, er der ikke belæg for. Neden for viljeg - 
vende tilbage til spørgsmålet om organisationssager og arbejdskartoteker. 


Forholdet til FE 


FE måtte ikke operere (drive efterretningsvirksomhed) i Danmark. Dog måtte FE på territoriet beskæftige 
sig med sikkerheden i Forsvaret, og de måtte beskæftige sig med sikkerheden i de firmaer, der fremstillede 
eller medvirkede til fremstillingen af klassificeret materiale til Forsvaret. 


Derfor var Hetler-sagen en katastrofe for FE. Man havde simpelthen drevet politisk 
efterretningsvirksomhed på et område, der var PET's ansvarsområde. Forklaringen var nok delvis den, at FE 
ikke havde den fornødne tillid til PET's muligheder for at gennemføre effektiv efterretningsvirksomhed på 
det politiske område. Man var sig bevidst, at PET blev holdt i kort snor af justitsministeriet. 


FE måtte derfor igennem en undersøgelse, der blev afsluttet med Beretning af 13. juli 1977 fra 
Kommissionsdomstolen om Forsvarets Efterretningstjeneste. 


Kommissionsdomstolens beretning indeholdt en fortolkning af Regeringserklæringen af 1968, som var 
interessant for PET. For så vidt angår personregistreringer var det vigtigt, at domstolen valgte at følge 
Justitsministeriets og PET's fortolkning af Regeringserklæringen. 


Regeringserklæringen vedrører ikke spørgsmålet om registrering af organisationer, men domstolens 
konklusioner med hensyn til en mulig omgåelse af regeringserklæringen ved at systematisere personnavne 
på organisationssager havde også betydning for PET. 


Undersøgelseskommissionen lægger stor vægt på denne beretning, hvilket jeg for så vidt er enig i, når det 
drejer sig om registreringer af danske statsborgere. Men efter min mening kræver det nærmere 
overvejelse, inden man tager stilling til, om denne beretnings konklusioner i øvrigt uden videre kan 
overføres til PET. 


PET måtte godt - ja havde nærmest pligt til — at foretage politisk efterforskning. Medens FE skulle holde sig 
langt væk fra politisk efterforskning, havde PET behov for - uden at krænke regeringserklæringens 
begrænsninger m.h.t. personregistreringer - at følge mange foreninger og organisationer tæt. Derfor måtte 
PET's ”organisationssager” rumme personoplysninger. Min efterfølgers vurdering på dette punkt, der 
gengives på side 281, er jeg derfor enig i. 


PET blev aldrig blandet ind i Kommissionsdomstolens beretning, og vi modtog aldrig instrukser om 
indretningen af vores organisationssager, Det ville man nok have gjort, såfremt vores lovlige politiske 
efterforskning skulle anbringes i helt den samme juridiske prokrustesseng. Sådan mener jeg at huske det. 


Undersøgelseskommissionen er opmærksom på alle disse problemer, og jeg ville have ønsket, at jeg havde 
fået lejlighed til at drøfte disse spørgsmål med Kommissionen. 


Wambergudvalget 

Samarbejdet med Wambergudvalget var nok det mest positive aktivitet under min tid som PET-chef. De 
dage, hvor udvalget kom på kontrolbesøg, var rene plusdage. Det var et anderledes forfriskende og 
intellektuelt pust i min verden, når udvalgets medlemmer trådte ind ad døren. 


Jeg besluttede ved min tiltrædelse at være helt åben over for medlemmerne. Jeg tror ikke, at der er noget 
emne i Kommissionens beretning, som vi ikke ved flere lejligheder drøftede. Referaterne er kortfattede, 
men afspejler det åbne og tillidsfulde forhold. Medlemmerne fik lov til at medtage referater m.v., og i den 
anledning blev de udstyret med transportkasetter og pengeskabe. Møderne blev efterhånden 
heldagsmøder. 


Også Harald Engberg-Petersen var meget tilfreds med de nye toner, hvilket fremgår af hans ovennævnte 
citerede brev til mig. Kommissionen har modtaget en kopi af dette brev. Han har også forklaret i et 
interview i DR omkring årtusindeskiftet, at forholdene på et tidspunkt blev forbedret. 


Jeg afskaffede med det samme systemet med de røde sedler, hvad jeg fortalte udvalget. Efter afhøringen i 
Kommissionen om dette, er jeg nået til den konklusion, at der var røde sedler i stakken af sager i tilknytning 
til mit første møde. Det var på denne måde, at jeg blev bekendt med fænomenet. Efter dette møde lod jeg 
en fuldmægtig forberede møderne og skrive referat. Jeg mener ikke, at jeg skrev referat af det første møde. 


Niels Madsen blev underrettet om, at jeg fremover ville lade alle sager cirkulere (forevise) i udvalget. 


Da jeg ikke administrerede efter systemet med de røde sedler, har jeg ikke kendskab til de nærmere 
detaljer. Det var efter min bedste overbevisning imidlertid ikke tale om et system, der gik ud på at vildlede 
eller forholde sager for Wambergudvalget. Sagerne med de røde sedler blev ikke forevist, men der fandt 
formentlig en mundtlig orientering sted. 


Kommissionen er derfor efter min opfattelse på galt spor, når man proklamerer, at man har fundet ”et 
eksempel på, at Wamberg-udvalget ikke har fået forelagt en nyregistrering på en emnesag…”, hvori der var 
indlagt en rød seddel. Strengt taget kan Kommissionen kun slutte sig til, at sagen ikke har været forevist, 
idet det er dette ord, som anvendes på den røde seddel. Sagen kan jo sagtens have været forelagt 
mundtligt. Den pågældende emnesag, som er fra før min tid, var en ret delikat operationssag, som 
formentlig har kastet en del registreringer af sig, og jeg er ikke i tvivl om, at man tidligere ikke har ønsket at 
åbenbare detaljerne i denne sag for Wambergudvalget. Derfor den røde seddel. Kommissionen henviser i 
forbindelse med denne sag til en notits, men jeg ved ikke, om man har afhørt underskriveren af denne. 


På denne baggrund er jeg mest tilbøjeligt til at nå samme konklusion som PET, der har fået forelagt denne 
sag af Kommissionen. Herefter kunne der være tale om en omregistrering og ikke en nyregistrering. Jeg 
husker en agent, som må have været registreret på emnesagen, og som senere i min tid tog kontakt til KGB. 
Vedkommende må herefter være blevet omregistreret med eget B-nummer, Det kan være denne sag, som 
det drejer sig om. Herefter kan Kommissionen ikke bruge sit fund som eksempel på, at man i min tid 
forholdt sager (her en nyregistrering) for udvalget. 


Man må i øvrigt sondre mellem Wambergudvalgets gennemgang af nyregistreringer og udvalgets 
gennemgang af sager i forbindelse med stikprøvekontrol. 

Nyregistreringer 


Jeg har fra min tid ingen viden om, at man ikke har forelagt Wambergudvalget alle nyregistreringer. Mine 
fuldmægtige fra dengang må kunne oplyse, hvordan proceduren var. Det var fuldmægtigene, der 
forberedte møderne, og de ville i givet fald have drøftet med mig, om en nyregistrering skulle holdes 
tilbage. Kommissionens attitude er uden belæg i kendsgerninger, og hvad skulle begrundelsen have været? 


Kommissionens tager i sit ræsonnement tilsyneladende heller ikke hensyn til, at personregistreringer til 
brug før sikkerhedsgodkendelser ikke passerede udvalget, medmindre der var belastende oplysninger. Det 
kan meget vel forklare de manglende B-numre i referaterne fra Wambergudvalgets møder. Jeg deltog ikke i 
mødernes forberedelse, men dette spørgsmål kunne have været afklaret gennem afhøringerne af mine 
fuldmægtige. Nogle af hullerne kan også - som nævnt af Kommissionen selv - forklares ved, at der var tale 
om omregistreringer. 


Der er derfor ikke fundet eksempel i min tid på, at nyregistreringer ikke har passeret udvalget, og man har 
fra Kommissionens side da heller ikke sandsynliggjort, at dette har været tilfældet. 


Stikprøver 


Her ville systemet med de røde sedler næppe have været af betydning, selvom jeg under en afhøring 
nævnte dette som en mulighed. Spurgte udvalget efter en sag, hvorfra den røde seddel ikke var blevet 
fjernet, kunne man jo blot have fjernet den i tilslutning til fremtagelsen. Der var ingen risiko ved dette, idet 
Wambergudvalget ganske vist ikke tidligere fysisk havde gennemgået sagen, men var blevet orienteret om 
den. Jeg gentager her mit lille forbehold, idet jeg ikke i detaljer kendte til konsekvenserne af det system, 
som jeg afskaffede. 


Interessen må derimod samle sig om mulige tilfælde, hvor udvalget bad om at se en sag, som burde have 
været makuleret efter Regeringserklæringen fra 1968. At der kunne forekomme enkelte eksempler af 
denne karakter, kan ikke udelukkes. Tusindvis af registreringer skulle efter 1968 fjernes, og det kan ikke 
udelukkes, at der er sket fejl. Efter min opfattelse kan man henføre to af de tre sager, som Kommissionen 
har fundet, til denne kategori. Medarbejderen i Registraturen opdager fejlen og retter ind ved nu at 
makulerer sagerne. Det er ikke pynteligt, men menneskeligt forståeligt. Det havde været helt 
uproblematisk før mig og min fuldmægtig at forklare dette for Wambergudvalget. Der var betydelig 
gensidig tillid, og indrømmelse af fejl, som ikke altid kan undgås, fremmer denne. 


Det tredje eksempel kan jeg ikke forklare, men der er flere muligheder. Måske man ikke kunne finde sagen, 
idet denne befandt sig i et pengeskab ude i en afdeling? Blot kan jeg sige, at jeg ikke med den pågældende 
sagsbehandlende fuldmægtig har overvejet og truffet beslutning om ikke at orientere Wambergudvalget 
korrekt. Også her kunne den pågældende medarbejder i registraturen (hr. B) blot været kommet til os og 
givet os den nødvendige forklaring. 


Jeg har kun erindring om en sag, der faldt i ”stikprøvenettet”, og som ikke er blevet forevist udvalget. Der 
var tale om Gordijevski-sagen. Udvalget fik at vide, at de kunne se sagen, men at også jeg ville fraråde 
dette. Hvis der skete den pågældende noget fatalt, ville man søge efter lækagen, og udvalget ville i den 

situation ikke gå fri for en eventuel mistanke. Dette accepterede udvalget, og sagen blev ikke forsynet med 
medlemmernes ”flueben” (de havde hver sin farve). 


Dette kan Mose-Hansen, der i en længere periode var sekretær for Wambergudvalget, bekræfte, idet sagen 
blev behandlet i udvalget i hans sekretærtid. Også Birgitte Bundgaard kender til dette forhold. Vi blev 
senere gift, og på et tidspunkt skulle der holdes et meget hemmeligt møde på min bopæl, hvor MI6 
mundtlig ville betro mig en personoplysning, som man ikke skriftligt ville rapportere gennem mit system. 
Derfor måtte min kone godkendes til indsigt i denne sag, og i den forbindelse har jeg fortalt hende, at 
denne operationssag ikke blev forevist, men alene nævnt i Wambergudvalget. 


Kommissionens konklusion, hvorefter meget ”tyder på, at en mere omfattende fejlinformation og 
vildledning af udvalget har fundet sted” kan efter min opfattelse ikke begrundes ud fra disse få eksempler i 
min næsten tiårige periode som chef for PET. 


Selvom Kommissionen bebrejder mig det, er jeg i dag godt tilfreds med, at jeg ikke gik ned i 
registraturen/arkivet for at blande mig i fremtagningen af sager til Wambergudvalget. Havde jeg gjort det, 
kunne Kommissionen have nået til den konklusion, at politimesteren aktivt tog del i vildledningen af 
Wambergudvalget. 


Jeg har noteret mig, at den påståede vildledning og fejlinformation af udvalget i Kommissionens optik 
pludselig skulle være ophørt i 1984, hvor jeg forlader PET. Man leder forgæves efter svar på dette i 
beretningen. Før det tilfælde, at Kommissionen måtte have ret i sine formodninger (hvad Kommissionen 
ikke har), så måtte man nødvendigvis være stødt på objektive data, der vil kunne forklare dette 
paradigmeskift. Men det var jo den samme fuldmægtig, som var sekretær for udvalget, og også 
medarbejderen i registraturen var den samme, og der foreligger ikke oplysning om nye instrukser. Hvad er 
begrundelsen for dette paradigmeskift, som forudsættes af Kommissionen? Svaret er, at der ikke skete 
nogen ændringer, idet Wambergudvalget fortsat som også i min tid fik en optimal ærlig betjening. 


Om arbejdskartoteker og organisationssager m.v. 


Det er klart, at Regeringserklæringens registreringsforbud ville blive udhulet, såfremt man ved siden af de 
”statsautoriserede tromler” oprettede alternative personregistre, som der kunne søges i og forventelig ville 
blive søgt i. 


De medarbejdere i Centralafdelingen, der konsulterede tromlerne, var ofte de medarbejdere fra 
sikkerhedsafdelingen, der havde ansvaret for sikkerhedsgodkendelser og ansvaret for at give 
personoplysninger til udenrigsministerium, forsvarsministeriet m.m. De pågældende måtte kun foretage 
personsøgning på tromlerne. De måtte ikke søge i lokale arbejdskartoteker eller i organisationssagerne. I 
øvrigt ville søgninger af denne karakter være uoverkommelige. 


I Provinsen var det anderledes. Her behøvede den medarbejder, der skulle sende en sag om 
sikkerhedsgodkendelse til Centralafdelingen, ikke alene at søge i afdelingens lokale register. Han kunne, 
men det ville være forkert, blot råbe ud til kollegaerne i rummet, om nogen kendte denne eller hin. Og i det 
hele taget var der på dette punkt grund til at være lidt utryg ved de mere uformelle forhold i regionerne. 

Risikoen for alternative søgbare navneregistre var størst for arbejdskartotekernes vedkommende. Det er 
lidt søgt at forestille sig medarbejderne fra sikkerhedsafdelingen stå og checke efter et navn i alle 
organisationssager. 


Arbejdskartoteker 


I dag - altså 25 år efter min fratræden - forstår jeg, at alle arbejdskartoteker i afdeling C efterhånden 
smeltede sammen. Det oplyses ikke, hvornår denne udvikling blev påbegyndt. 


Denne fusion af arbejdskartoteker er naturligvis kritisabel, selvom medarbejderne i Sikkerhedsafdelingen 
stadigvæk ikke måtte konsultere dette kartotek. Oplysningen er som nævnt ny for mig, og jeg kan kun 
beklage, at jeg ikke sammen med Wambergudvalget blev orienteret om dette forhold. 


Det kan godt være, at Wambergudvalget før min tid ikke interesserede sig for arbejdskartotekerne i 
regionerne, men i min tid talte vi meget om det, og jeg rejste rundt med udvalget til alle regionerne, 
således at medlemmerne og jeg kunne gøre os bekendt med tingenes tilstand. Jeg henviser herved til 
oplysningerne i beretningen, hvor det direkte fremgår, at udvalget var nede at kigge i arbejdskartotekerne i 
Region III og IV. Dette var også en medvirkende årsag til, at jeg indså nødvendigheden af en reform. 


Det er formentlig korrekt, at en mere indgående drøftelse af arbejdskartotekerne i Centralafdelingen ikke 
fandt sted i Wambergudvalget, men det kan nok forklares med, at vi i modsætning til situationen i 
regionsafdelingerne ikke blev konfronteret med virkeligheden. Jeg var overbevist om, at alt var i orden. 


Det er derimod ikke korrekt efter min opfattelse, at Wambergudvalget hævdes at have været af den 
opfattelse, at udvalgets kompetence vedrørende registrering ikke omfattede PET's arbejdskartoteker. 
Kommissionens logik tager udgangspunkt i den antagelse, at en notering i et arbejdskartotek efter 
udvalgets opfattelse ikke blev anset for at være en registrering, og da udvalget kun skulle kontrollere 
registreringer, så mente udvalget ikke at have kompetence vedrørende arbejdskartoteker. Herved 
undervurderer man Wambergudvalget, hvortil kommer, at Kommissionen jo selv har oplysninger om, at 
udvalget rent faktisk var ”nede i” kartotekerne i Provinsen. 


Wambergudvalget var bare ikke - og så enkelt er det - klar over tingenes tilstand i Centralafdelingen, og det 
var det ikke alene af den grund, at heller ikke jeg var klar over den fusion af arbejdskartotekerne, som 
Kommissionen omtaler. Noget andet er så, at den forfinelse af registreringsbegrebet, som har fundet sted 
det seneste kvarte århundrede med udgangspunkt i en lov, som ikke var og fortsat ikke er gældende for 
PET, og som lægges til grund af Kommissionen, af gode grunde ikke havde plads i Wambergudvalgets eller 
min tankeverden. Tankegangen var mere jordnær. Medlemmer af lovlige politiske partier måtte ikke 
registreres på tromlerne i PET. Herved forhindrede man, at der blev taget hensyn til deres politiske ståsted i 
forskellige sammenhænge, herunder når de søgte stillinger inden for det offentlige (ikke noget 
berufsverbot). 


Kommissionens kritik må imidlertid tages til efterretning. Der er noget at komme efter, men det indså jeg 
allerede i min tid, hvilket også noteres af Kommissionen. Men tiøren var længe om at falde. Jeg tog mig tid 
til regionernes problemer på regionsmøderne, men var ikke tilstrækkelig dybt nede i forretningsgangene i 

de enkelte regioner. Først sammen med Wambergudvalget blev jeg klar over, at det måtte gøres noget. 
Arbejdskartotekerne i Provinsen var blevet betændte bylder. 


Inden man helt slipper jordforbindelsen må man erindres om, at oplysninger om lovlig politisk virksomhed 
jo kunne komme frem i de obligatoriske baggrundsundersøgelser. Den menneskelige hjerne er jo et slags 
arbejdskartotek, og også sådanne arbejdskartoteker har det med at fusionere. 


Jeg påbegyndte som nævnt et projekt med hensyn til at fastsætte nærmere regler for arbejdskartoteker, 
men forlod PET inden færdiggørelsen. 


Organisationssager 


Sager om lovlige politiske partier kan naturligvis ikke indeholde et systematiseret navneregister over 
medlemmerne, selvom faren for misbrug ikke er så stor som for arbejdskartotekernes vedkommende. 


I min tid blev DKP-sagen ved flere lejlighed på sækkevogn kørt ind til Wambergudvalget for at man kunne 
konstatere, at der ikke var et skjult register over medlemmerne. Men der var personoplysninger hulter til 
bulter i denne sag. 


Omvendt er der vel også enighed om, at man i en sag om en organisation, hvis medlemmer individuelt 
kunne registreres, også kunne have en medlemsfortegnelse. 


Andre forenings- og organisationssager kunne indeholde personoplysninger, men ikke 
medlemsfortegnelser i systematiseret form. Men der er mange tvivisspørgsmål for jurister. Hvornår er 
navne systematiserede? Hvornår udgør nogle navne et register? Ja, hvad er et register? Hvor meget skal 
der til, for at en notering udgør en registrering i nutidig forstand? 


Kommissionen oplyser, at ”der i nogle tilfælde er oprettet alfabetiske navnelister i organisationssager om 
politiske partier” (fremhævet af mig). Det drejer sig vistnok om SF og VS i Region I, medmindre 
Kommissionen ikke har underrettet mig om alle faktiske forhold vedrørende dette spørgsmål. 


Kommissionen nævner ikke, at der er forskel på, om medarbejdere i PET (region |) oprettede navnelister 
eller om man ”blot” anbragte diverse lister med navne på organisationssagerne. Disse sidste lister har jo 
haft eller havde en lovlig eksistens uden for PET. Efter min mening er dette en væsentlig sondring, som nok 
ikke tillægges betydning. 


Ole Espersens udnævnelse og ministertid 


Jeg tager til efterretning, at Ole Espersen først blev registreret i PET i min tid som chef for tjenesten, selvom 
jeg naturligvis heller ikke kan afvise den mulighed, som Kommissionen anfører, og hvorefter der kunne 
have været belastende oplysninger om Ole Espersen i PET, uden at han formelt var blevet registreret. 


Min formodning om, at Ole Espersen var registreret, skal ses på baggrund af de samme rygter, som omtales 
af Kommissionen... Da det var oplysninger fra udlandet, kan det være en nærliggende mulighed, at Ole 
Espersen var blevet registreret i FE. PET opererede jo ikke uden for rigets grænser. Det fremgår ikke af det 
materiale, som jeg har fået til gennemsyn, om denne mulighed er blevet undersøgt bl.a. under 

afhøringerne af den tidligere ledelse af PET og FE. Personlig har jeg aldrig tillagt rygterne den store 
betydning. Rygterne var i øvrigt på et tidspunkt genstand for indgående omtale i Ekstrabladet, inden Ole 
Espersen blev udnævnt til minister. 


I forbindelse med regeringsdannelser i min tid har PET aldrig efter min viden været i kontakt med 
Statsministeriet. Kommissionens formuleringer kan give det modsatte indtryk. Det var (og er vel stadig) 
justitsministeriets ledelse, som i disse sager havde kontakten til Statsministeriet. PET var alene 
underleverandør af oplysninger. Og jeg har aldrig personligt på dette område haft nogen form for 
konsultativ status. 


Jeg husker ikke, at jeg specifikt i processen omkring en regeringsdannelse har begivet mig til Niels Madsen 
med en samling af oplysninger om Ole Espersen. Men naturligvis havde vi dem. Niels Madsen var i øvrigt 
løbende blevet orienteret om Ole Espersens aktiviteter, når de var af efterretningsmæssig interesse. 
Således var han længe forud for udnævnelsen af Ole Espersen i besiddelse af oplysningerne om Ole 
Espersens kontakt med Gribin. Niels Madsen ville i øvrigt efter mit skøn aldrig betragte det som et 
sikkerhedsmæssigt problem, at Ole Espersen var aktiv på Venstrefløjen. Dette var lovlig politisk 
virksomhed. 


Det eneste af afgørende betydning var, om en kommende minister kunne mistænkes for at være blevet 
hvervet af en fremmed efterretningstjeneste eller om en sådan havde oplysninger eller materiale om den 
kommende minister, som kunne bruges i et forsøg på hvervning. I Ole Espersens tilfælde var rygterne 
derfor af en vis interesse, og det samme var oplysningerne om hans kontakt med en russisk 
efterretningsofficer. 


I forbindelse med udnævnelsen af Erling Jensen tog justitsministeriets ledelse kontakt med PET, men det 
var ikke med mig, der var bortrejst, men med min souschef. Jeg har ingen erindring om forløbet ved 
udnævnelsen af Henning Rasmussen. 


Når alt dette er sagt, vil jeg gerne tilføje, at Niels Madsen aldrig over for mig har beklaget sig over nogen 
minister - heller ikke Ole Espersen. Sidstnævnte blev behandlet af Niels Madsen og PET på same måde som 
alle andre. Jeg genkender slet ikke den virkelighed, som gengives af Kommissionen, og hvorefter der skulle 
have været et anstrengt forhold til Ole Espersen. 


Det var ikke kun Ole Espersen, der ikke fik kendskab til sagen om Oleg Gordijevski, som påstået af 
Kommissionen. Selv statsministeren blev ikke underrettet. DR anså sagen for den mest 
betydningsfulde hvervning i det 20. århundrede, og den mindste indiskretion kunne bringe Gordijevskis liv i 
fare. 


Jeg husker meget vel, at Gordijevski gav os detaljerede oplysninger om pengenes gang, når midler til DKP 
skulle overføres fra Det Internationale Departement i Moskva via KGB i København. Niels Madsen og jeg 
fortalte under et møde med Statsministeren om disse forhold, hvorefter Anker Jørgensen spurgte, hvor vi 
havde oplysningerne fra. Jeg sagde, at vi havde fået dem via vores samarbejdspartner i [Anker 
Jørgensen sagde, at det var underligt, at sådanne oplysninger om danske forhold kom fra DN Mit svar 
var teknisk korrekt, men viser, at selv landets statsminister ikke blev underrettet om Gordijevski. 

Jeg tror heller ikke på Kommissionen, når den anfører, at det kan virke overraskende, at Anker Jørgensen 
udnævnte Ole Espersen. Hverken Niels Madsen eller jeg blev overrasket. Min vurdering er, at Anker 
Jørgensen aldrig ville have taget Ole Espersen, hvis han havde alvorlige sikkerhedsmæssige 
betænkeligheder. Sagen var jø, at Anker Jørgensen formentlig politisk var enig med Ole Espersen og 
Socialdemokratiets venstrefløj, og at dette var begrundelse for, at han valgte at udnævne Ole Espersen. Det 
afgørende for statsministeren var derfor efter min vurdering i al væsentlighed Ole Espersens forbindelse til 
Gribin, og det valgte han at se bort fra samtidig med, at han gav Ole Espersen et godt råd om at passe på. 


Sagen om Arne Herløv Petersen 


Hovedspørgsmåiet i denne sag er at udrede hændelsesforløbet, der førte til anholdelsen af Arne Herløv 
Petersen. Dette er vigtigt, idet Kommissionen lægger til grund, at regeringen havde givet ordre om, at 
Herløv Petersen ikke måtte anholdes, og at også Ole Espersen havde givet ordre om, at Herløv Petersen 
ikke måtte anholdes. 


Jeg har ikke viden, der kan be- eller afkræfte Kommissionens håndfaste konklusioner. Min erfaring, 
herunder med hensyn til Niels Madsens nærmeste pedantiske loyalitet over for skiftende justitsministre (6 i 
min tid), siger mig dog, at sagen nok er mere kompliceret end som så. På en eller anden måde må der være 
opstået en misforståelse mellem Ole Espersen og Niels Madsen. Jeg har derfor mere end svært ved at tro, 
at Niels Madsen har givet PET tilladelse til anholdelsen, hvis ordren fra ministeren var helt klar og utvetydig. 


Men når nu Kommissionen har draget sine konklusioner, bliver det af betydning at udrede 
hændelsesforløbet i PET op til anholdelsen. Kommissionen tager her udgangspunkt i det notat, som der 
dateret den 11. Maj 1982, og som gengives i Kommissionens beretning. Dette notats betydning beror på, at 
det indeholder en lang forklaring på, hvorfor der blev ringet til departementschefen den 3. november 1981 
for at få dennes tilladelse til at anholde Herløv Petersen. Min daværende souschef og jeg er enige om, at 
notatet er skrevet af kriminalinspektør Dalsgaard. Jeg henviser her til min tidligere souschefs forklaring til 
Kommissionen, afgivet af ham, inden at han, langt senere, blev gjort bekendt med notatets eksistens. 


Kommissionen afviser, at Dalsgaard kan have skrevet notatet. Kommissionen lagde tidligere til grund, at 
Dalsgaard først tiltrådte sin stilling den 10. november 1981, og således ikke var i PET på 
anholdelsestidspunktet den 3. november 1981. Dette er afgørende, idet notatets koncipist må have været 
tjenestegørende i PET på anholdelsestidspunktet. 


Kommissionen skrev i et udkast: ”Dalsgaard havde første arbejdsdag den 10. november 1981, en uge efter 
anholdelsen af Herløv Petersen”, Og et andet sted tog man afstand fra min forklaring, som ikke 
forekommer sandsynlig, ”idet Dalsgaard som nævnt slet ikke var involveret i beslutningsprocessen forud for 
anholdelsen, men først tiltrådte den 10. november og blev sendt til Svendborg den 12. november 1981.” 


Kommissionens opfattelse er imidlertid ikke rigtig. Dalsgaard var ankommet til PET før 
anholdelsestidspunktet, hvor han øjeblikkeligt havde overtaget den operative ledelse i PET. Efter, at Niels 
Schmidt har protesteret over for Kommissionens antagelse med hensyn til tidspunktet for Dalsgaards 
tiltrædelse, har Kommissionen undersøgt sagen yderligere, jfr. i det hele nedenfor. 

De ”nye” oplysninger om en kode i et glansbilledalbum, som omtales i notatet fra af 11. maj 1982, husker 
jeg ikke, men blev sagen af Dalsgaard forelagt mig på dette grundlag, har jeg uden tvivl godkendt 
kriminalpolitiets behov for gennem en ransagning at sikre sig dette bevis. Og har jeg godkendt dette, har 
jeg på samme måde som Niels Madsen gjort det på et mangelfuldt grundlag. Jeg har nok følt mig lidt utryg 
ved den nye magtfulde leder af kriminalpolitiet, og har derfor henvist ham til selv at tale med Niels Madsen. 
At det ikke var mig der ringede til Niels Madsen, fremgår også af Ole Espersens forklaring, hvorefter Niels 
Madsen havde oplyst, at han ”havde fået en opringning fra PET, nok fra en anden end Ole Stig Andersen, og 
fået det indtryk, at der var tale om nye oplysninger”. 


Det er ikke rigtigt, når Dalsgaard forklarer, at ”ingen i PET turde ringe til justitsministeriets 
departementschef uden om Ole Stig Andersen”. Hele hans beskrivelse af hændelsesforløbet omkring hans 
returnering til Glostrup er heller ikke rigtig, men dette sidste hører ikke hjemme på dette sted. 


Dalsgaard var i kraft af sin position i det danske kriminalpoliti på ”davs Niels” med departementschefen, 
som kendte ham ud og ind, hvilket formentlig også er forklaringen på, at også Niels Madsen advarede mig 
imod at ansætte Dalsgaard i PET. At Dalsgaard godt ”turde” ringe direkte til Niels Madsen fremgår fx af 
Hans Kristian Mogensen Kristjansens forklaring til Kommissionen den 21. Maj 2001. Herefter skulle jeg være 
blevet meget vred, da man i forbindelse med en iværksat bevogtning af en dansk politikers lejlighed først 
orienterede mig, efter at Niels Madsen var blevet orienteret. Min vrede skyldtes, at Dalsgaard først 
orienterede departementschefen. 


Alt dette kunne meget nemt have været afklaret af Kommissionen. Man kunne ved afhøring af få vidner 
have fået fastslået, at Dalsgaard var dus med Niels Madsen, og hans tiltrædelsestidspunkt kunne have 
været undersøgt på mange forskellige måder. Den forkerte oplysning om tiltrædelsestidspunktet, som 
stammer fra Undersøgelseskommissionens fortolkning af Dalsgaards dagbog (jeg minder om Niels Madsens 
advarsel mod dagbøger), har min souschef Niels Schmidt som nævnt reageret imod, og jeg støtter ham i 
dette. Vi ved begge, at Dalsgaard kom tidligere til PET, og at han øjeblikkeligt markerede sig som leder af 
kriminalpolitiet, og fra dag 1 overtog den operative ledelse. Dette var naturligvis en episode i Niels Schmidts 
arbejdsliv, som han ikke glemmer uden videre. Fra den ene dag til den anden blev han skubbet til side af 
dette nye kriminalpolitimæssige magtmenneske. Og det hele var mit ansvar ved at have ansat Dalsgaard på 
trods af såvel departementschefens som rigspolitichefens, og også min souschefs advarsler. 


Først efter Niels Schmidts protest sætter Undersøgelseskommissionen sig i bevægelse for at undersøge min 
vicepolitimesters påstand om, at Dalsgaard ”kørte” Herløv-Petersen-sagen. Der var mange spor at gå efter 
fx gennem diverse personalesager i PET og Glostrup, Glostrup Politis døgnrapporter, Svendborgs sag om 
AHP (herunder afhøring af daværende politimester), PET's log over ud- og indpassage, kørebøger i Glostrup, 
afhøring af daværende politimester og konstituerede kriminalinspektør i Glostrup, relevante 
funktionsvederlag i Glostrup og PET, afhøring af stedfortræder vicekommissær Thinggaard og 
afdelingsleder Jens Iversen i PET. Det er nærmest utilgiveligt, at man tilsyneladende ikke har afhørt 
sidstnævnte, som var leder af afdelingen for den russiske kontraspionage. 


Man vælger nu - efter Niels Schmidts protest - efter over 9 år at undersøge sagen nærmere (men 
utilstrækkeligt) på et tidspunkt, hvor beretningen er i trykken og de involverede tjenestemænd har få 

muligheder for at påvirke Kommissionen. Resultatet af disse undersøgelser, som er nedfældet i et notat af 
3. marts 2009, kan tjene som en illustration over kvaliteten af Kommissionens arbejde. Derfor gennemgås 
notatet udførligt. 


1. I notatet skriver man: 


”Kommissionen har i udkastet til beretning anført, at Dalsgaard blev ansat pr. 1. november 1981, og at han 
formentlig blev introduceret i tjenesten den 10. november 1981.” 


Denne oplysning findes ikke i det udkast til beretning, som jeg har fået til gennemsyn, jfr. mine citater 
foran. Hvis denne for mig nye oplysning er rigtig, betyder det, at der findes et udkast til beretning, som jeg 
ikke har haft til gennemsyn. 


2. Endvidere henviser man til, at Dalsgaard til retsbogen den 26. August 2008 har forklaret: ”vidnet 
forklarede, at han begyndte i PET den 1. november 1981.” 


Denne oplysning fremgår ikke af mit eksemplar af Dalsgaards forklaring til retsbogen den 26. august, 
hvilket, hvis notatets for mig nye oplysning er rigtig, er meget beklageligt. 


3. Et andet sted anføres: 


”Det kan udledes af notatet af 11. maj 1982, at koncipisten har været ansat i PET i perioden omkring 
udvisningen af den sovjetiske diplomat Vladimir Merkulov..”. 


Denne konklusion må afvises. 
Udvisningen af Merkulov indeholder nemlig tre tidsmæssige fikspunkter: 
a. Beslutningen om udvisningen i Regeringens Sikkerhedsudvalg (17. oktober 1981) 


b. Meddelelse af regeringens beslutning af udenrigsministeriets direktør til den sovjetiske ambassadør (21. 
oktober 1981) 


c. Den aktuelle udrejse (afgørende for pressens offentliggørelse af historien), som fandt sted efter 
anholdelsen — formentlig 7. november 1981. 


Merkulovs konkrete udrejse, som udvist, fandt i hvert fald sted efter den 3. november 1981, og da var 
Dalsgaard jo i fuld gang. 


4. Endvidere anføres i notatet, at ” koncipisten (har) været involveret i i efterforskningen forud for 
anholdelsen af Arne Herløv Petersen den 3. november 1981….”. 


Påstanden begrundes ikke, hvilket ellers havde været nyttigt. 


5. I notatet konkluderes, at Dalsgaard tiltrådte den 1, november, men, da dette var en søndag, så tiltrådte 
han de facto den 2. november. Kommissionen fastslår også, at Dalsgaard var til formøde i PET den 29. 
oktober 1981. Her har han meget vel og helt selvfølgeligt ført indgående samtaler med lederen af 

kontraafdelingen Jens Iversen, og de øvrige afdelingsledere, men denne mulighed indgår tilsyneladende 
heller ikke i Kommissionens forestillingsverden. 


6. jeg har i øvrigt følgende kommentarer; 


Kommissionen overser helt den mulighed, at notatet af 11. maj 1982, 6 måneder efter anholdelsen, kan 
være præget af en vis form for efterrationalisering og være tilpasset ministerens opfattelse af sagsforløbet. 
Men lad dette ligge. 


Dog får notatet mig til at gøre opmærksom på, at en operativ-kriminalpolitimæssig stillingtagen til Herløv 
Petersen-sagen netop ikke krævede lang tid. Kriminalpolitiet var, som jeg husker det, frustreret over, at 
juristerne holdt det - kriminalpolitiet mente, var en sikker vindersag ved domstolene - tilbage, og nu kunne 
man risikere, når Merkulovs udvisning blev kendt, at det sikre bytte undslap. 


Og så kommer kriminalkommissær Dalsgaard og kan sætte gang i sagen ud fra en traditionel politimæssig 
tankegang. En sådan beslutning tager i sig selv ikke lang tid, og omdrejningspunktet blev så at få klarlagt, 
om bevismateriale ville forsvinde, såfremt Herløv Petersen lugtede lunten. Og her kunne koden i 
glansbilledalbummet behændigt spilles ind i en hastig godkendelsesproces. 


Sammenfattende demonstrerer Kommissionens undersøgelser og ræsonnementer, at det er et problem, at 
man ikke som i Norge har haft en ekspert i efterretningsvirksomhed med i/tilknyttet Kommissionen. 


Kommissionens afsluttende konklusion, hvorefter man er af den opfattelse, ”at en sådan redegørelse ikke 
kan være fremsendt til departementschefen uden PET-chef Ole Stig Andersens vidende og accept”, kan jeg 
kun acceptere, såfremt man hermed mener, at jeg alene blev bekendt med, at Dalsgaard fremsendte et 
notat til ministeriet om baggrunden for beslutningen om anholdelsen. Jeg har imidlertid aldrig set notatet 
eller godkendt dets indhold. 


Ole Stig Andersen 

PET-kommissionens bemærkninger til Ole Stig Andersens høringssvar: 


Ad side 1, 3. afsnit og side 12, 2. nye afsnit: 

Vedrørende forholdelse af sager fra Wamberg-udvalget: 

Kommissionen er enig i, at beretningsudkastet kan læses på en måde, hvorefter de 3 dokumenterede tilfælde 
fra 1976, 1977 og 1978 er udtryk for en generel praksis i Ole Stig Andersens embedsperiode. Dette har ikke 
været tilsigtet, og beretningen er derfor ændret i sin endelige udgave. Kommissionens opfattelse af, at der har 
været tale om en generel praksis, bygger alene på Ole Stig Andersens vidneforklaring om, at han afskaffede 
systemet med de røde sedler, samt de 17 dokumenterede tilfælde fra perioden 1969-70. 


Ad side 6, 4. og 5. nye afsnit og side 16-19: 

Vedrørende fhv. ki. Eigil Dalsgaards rolle i Arne Herløv Petersen-sagen. 

Kommissionen har i sit beretningsudkast anført, at Dalsgaard havde første arbejdsdag i PET den 10. 
november 1981. Dette bygger på et brev fra Dalsgaards bisidder af 9. september 2008, som henviser til et 
notat i Dalsgaards kalender (index-planner og således ikke en dagbog som anført af Ole Stig Andersen). 
Kommissionens oprindelige opfattelse var, at Dalsgaard var tiltrådt den 1. november 1981. Denne antagelse 
byggede på PET's personaledatabase og svarede til Dalsgaards oprindelige forklaring for Kommissionen. I 
forbindelse med høringen over beretningsudkastet har Niels Schmidt oplyst, at Dalsgaard de facto tiltrådte 
før den 1. november 1981. Kommissionen iværksatte derfor en undersøgelse, som fastslog, at Dalsgaard i 
overensstemmelse med sin oprindelige forklaring tiltrådte den 1. november 1981. Kommissionens 
undersøgelser tilbageviser dermed Niels Schmidts forklaring. Dette er baggrunden for Kommissionens notat 
af 3. marts 2009. Formålet med notatet er derfor ikke som antaget af Ole Stig Andersen at efterprøve den 10. 
november 1981 som Dalsgaards tiltrædelsesdato, men derimod at prøve påstanden om, at Dalsgaard tiltrådte 
Jør den 1. november 1981. Der er ikke holdepunkter for at antage, at Dalsgaard var ansat i PET før denne 
dato. 


Kommissionen finder anledning til at bemærke, at Kommissionen ikke tillægger tiltrædelsesdatoen 

afgørende betydning, men derimod har lagt vægt på, at anholdelsen af Arne Herløv Petersen skete med 
ledelsens godkendelse. At ledelsen godkendte anholdelsen, bestrides ikke af Ole Stig Andersen. Ole Stig 
Andersen ses da også at have haft den opfattelse, at Arne Herløv Petersens aktiviteter var omfattet af strfl. 

$ 108. Se hertil beretningens bind 13, kapitel 6. Det fremgår af beretningens bind 13, kapitel 5, at anholdelsen 
skete som kulminationen på en 2-årig overvågning og i særlig grad som følge af de operative skridt, som 

blev taget fra marts 1981 i samarbejde med en udenlandsk samarbejdspartner. Kommissionen anser under 
alle omstændigheder Dalsgaards rolle i forløbet for beskeden og uden væsentlig betydning for 
anholdelsesbeslutningen. 


Videre bemærkes, at Kommissionen - uanset hvem koncipisten måtte være - fortsat lægger afgørende vægt 

på, at den redegørelse af 11. maj 1982, der blev sendt til justitsminister Ole Espersen, efter Kommissionens 
opfattelse må være sendt med ledelsens godkendelse. For Kommissionen har identiteten af koncipisten ikke 
været afgørende. Se hertil bind 13, kapitel 5 og 7 og tilhørende retlig vurdering. 


Det anføres i høringssvaret side 17 nederst, at Kommissionen først efter 9 år har valgt at undersøge sagen om 
Dalsgaards tiltrædelsestidspunkt, og det antydes, at Kommissionens undersøgelse har været mangelfuld. 
Kommissionen skal hertil bemærke, at spørgsmålet om Dalsgaards tiltræden først blev aktuelt, da Ole Stig 
Andersen under en vidneforklaring den 25. juni 2008 oplyste, at han ikke havde udarbejdet ovennævnte 
redegørelse af 11. maj 1982 til Ole Espersen, men derimod anførte, at redegørelsen måtte være udarbejdet af 
Dalsgaard. Redegørelsen, der ikke er underskrevet, fremstod for Kommissionen som et dokument udarbejdet 
af Ole Stig Andersen selv eller på hans vegne. Denne antagelse var efter Kommissionens opfattelse 
overordentlig nærliggende, da Ole Espersen for Kommissionen havde oplyst, at han gentagne gange havde 
rykket departementschefen for en redegørelse. Kommissionen havde fået det indtryk, at kommunikation med 
Justitsministeriet af nogen betydning skulle ske gennem PET's ledelse. Niels Madsen havde således også for 
Kommissionen den 4. december 2001 forklaret, at det ville have været ”utænkeligt, at andre end Ole Stig 

Andersen eller hans næstkommanderende havde talt med vidnet om sagen |Arne Herløv Petersen|,” Det var 
derfor en overraskelse for Kommissionen, at ledelsen oplyste ikke at kende til redegørelsen. 


Kommissionens undersøgelser om bl.a. Dalsgaards tiltræden var således foranlediget af Ole Stig Andersens 
forklaring om redegørelsens oprindelse, idet Kommissionen i et vist omfang måtte forsøge at fremfinde 
kilden til dokumentet. Da Kommissionen som ovenfor anført ikke har fundet det afgørende nærmere at 
fastslå koncipistens identitet, idet Kommissionen lægger vægt på, at redegørelsen er sendt med ledelsens 
godkendelse, har man ikke fundet anledning til yderligere efterforskning af spørgsmålet om Dalsgaards 
tiltræden. 


Det anføres ydermere i høringssvaret side 18, pkt. 3c, at Merkulov formentlig udrejste den 7. november 
1981. Kommissionen har derfor på ny gennemgået PET's akter angående udvisningen af Merkulov, og det 
ses — som også anført i Kommissionens beretningsudkast — at Merkulov udrejste den 30. oktober 1981. 


Samme side anføres under pkt. 4, at Kommissionen ikke har begrundet, hvorfor koncipisten af notatet af 11. 
maj 1982, der er omtalt ovenfor, måtte have været involveret i efterforskningen af Arne Herløv Petersen 
forud for anholdelsen den 3. november 1981. Det bemærkes hertil, at første side af notatet af 11. maj 1982 
viser, at koncipisten var i PET på et tidspunkt, hvor Merkulov endnu ikke var udvist, og havde eksekutive 
beføjelser over for ansatte i PET. Det fremgår endvidere af notatet, at koncipisten var involveret i en 
sagsgennemgang umiddelbart inden anholdelsen den 3. november 1981. Se hertil beretningen, bind 13, 
kapitel 5. 


Side 8, 3. - 6. afsnit: 

Vedrørende Ole Stig Andersens udtalelse på Fjordgårds-mødet den 9.- 10. november 1976. 

Det anføres i høringssvaret, at Ole Stig Andersens bemærkninger om regeringserklæringen ikke fortjener den 
tankekraft, som Kommissionen udsætter den for i beretningen. Der henvises antageligt til beretningens bind 
3, kapitel 9, hvor Kommissionen citerer Ole Stig Andersen for følgende: "På given foranledning giver Pm. 
udtryk for, at vi ikke kan forvente at få regeringserklæringen fra 1968 lavet om. Den er der nu og giver en vis 
ro. Så må vi bøje og strække den, så vi kan udføre vore opgaver alligevel.” Det bemærkes, at Kommissionen 
ikke har fundet, at Ole Stig Andersen har givet udtryk for, at PET skulle handle i strid med 
regeringserklæringen, men at ordene netop lå inden for rammerne af Justitsministeriets notat af 14. 
september 1968. Ved vurderingen af bemærkningen må det efter Kommissionens opfattelse tillægges 
betydning, at der var tale om et svar på spørgsmål fra en række medarbejdere, der savnede præcise 
retningslinjer. 


Side 9, 6. afsnit. 

Vedrørende betydningen af Kommissionsdomstolen af 13. juli 1977” konklusioner. 

Det anføres af Ole Stig Andersen, at domstolens konklusioner mht. til mulig omgåelse af 
regeringserklæringen ved at systematisere personnavne på organisationssager muligvis ikke gjaldt PET. 
Kommissionen skal hertil bemærke, jf. bind 3, kapitel 14, at Ole Stig Andersen i 1978 netop påpegede, at 
PET måtte tage højde for domstolens konklusioner, men at han efterfølgende i 1984 lagde afstand til dette 
synspunkt. 


Side 9 nederst — side 12: 

Vedrørende Wamberg-udvalget. 

Ole Stig Andersen oplyser i sit høringssvar, at han afskaffede systemet med de røde sedler, hvad han fortalte 
Wamberg-udvalget. Oplysningen om, at han orienterede Wamberg-udvalget, er ny for Kommissionen. Den 
er ikke blevet fremført under Kommissionens afhøring af Ole Stig Andersen om de røde sedler, og 
oplysningen om orienteringen fremgår heller ikke af Wamberg-udvalgsreferaterne. 


Det anføres i høringssvaret side 10, afsnit 6, at sagerne om de røde sedler ikke blev forevist Wamberg- 


udvalget, men at der formentlig fandt en mundtlig orientering sted. Det fremgår af Wamberg- 
udvalgsreferaterne, at det var almindelig praksis at orientere udvalget mundtligt om de sager, som udvalget 

trods ønske herom ikke fik adgang til. Den røde seddel fra 1970 omtalt i bind 3, kapitel 4, viser imidlertid, at 
de røde sedler anvendtes om de sager, som man oplyste udvalget om ikke eksisterede. Wamberg-udvalget fik 
således ikke kendskab til sagen. Desuden anføres i beretningen en række eksempler på sager, der ifølge en 
urigtig oplysning fra PET ikke eksisterede. 


Det anføres i høringssvaret side 10, afsnit 7, at en nyregistrering på en emnesag, der indeholder en rød seddel 
om, at sagen ikke har været forevist udvalget, ikke kan anvendes som bevis for, at sagen er forholdt udvalget, 
idet sagen kan være blevet forelagt udvalget mundtligt. Hertil bemærkes, at der i referaterne udtrykkeligt 
gøres opmærksom på, når der er sket en mundtlig orientering. En bemærkning herom ses ikke i referatet for 
den pågældende periode. Indsættelsen af den røde seddel styrker antagelsen om, at sagen er blevet forholdt 
udvalget. Det er Kommissionens opfattelse, at PET's udtalelse vedrørende manglende orientering af 
Wamberg-udvalget om nyregistreringer, hvori det anføres, at der for nogle sagers vedkommende kan være 
tale om en omregistrering og ikke en nyregistrering, udtrykker PET's generelle opfattelse - som 
Kommissionen i øvrigt er enig i, jf. herved beretningens bind 3, kapitel 4 - men ikke konkret tager stilling til 
operationssagen med den røde seddel. 


I høringssvaret side 11, 2. afsnit anføres, at manglende B.-numre i referaterne fra Wamberg-udvalget kan 
skyldes, at der er tale om registreringer som følge af personundersøgelser, som ikke skulle forelægges 
udvalget. Kommissionen skal hertil bemærke, at den her berørte problemstilling angår de manglende B.- 
numre i relation til stikprøveordningen og ikke spørgsmål om forelæggelse af nyregistreringer. Der er intet, 
der tyder på, at personregistreringssager, der er kommet til veje som følge af personundersøgelser, ikke skulle 
forelægges udvalget som led i udvalgets stikprøvekontrol. Tværtimod lå det udvalget på sinde at kontrollere, 
at personsikkerhedsundersøgelsessager ikke indeholdt politiske oplysninger, som var fremkommet på 
forespørgsel fra PET. Se hertil beretningen bind 3. Endelig skal Kommissionen gøre opmærksom på, at der — 
som allerede anført i beretningen — bortset fra den røde seddel i den ovennævnte operationssag fra 1977, ikke 
er fundet eksempler på, at nyregistreringer ikke er blevet forelagt udvalget i Ole Stig Andersens 
embedsperiode. Kommissionen har alene anført, at det forhold, at omregistreringer fra en emnesag til en 
personsag muligvis ikke blev forelagt udvalget, vanskeliggjorde udvalgets generelle kontrol. 


I høringssvaret side 11, 2. og 3. afsnit fn. omtales Ole Stig Andersen forklaring på, at Kommissionen har 
konstateret 2 tilfælde, hvor sager ikke er blevet forevist udvalget i forbindelse med stikprøver. Se hertil 
beretningen bind 3, kapitel 4. 


Side 13 — 14: 

Vedrørende arbejdskartoteker og organisationssager. 

Ole Stig Andersen har i sit høringssvar side 13, 3. og 4. afsnit fn. anført, at: Wamberg-udvalget ikke har været 
af den opfattelse, at det ikke havde kompetence i forhold til PET's arbejdskartoteker. Det bemærkes hertil, at 
Wamberg-udvalget havde kompetence til kontrol af registrering og videregivelse af oplysninger, og 
Wamberg-udvalget havde accepteret PET's opfattelse af begrebet registrering som en notering på tromlerne 
og dermed ikke i arbejdskartotekerne. Dette er bl.a. kommet til udtryk i et notat af 10. februar 1982 
vedrørende Wamberg-udvalgets kompetence, som efterfølgende er drøftet i udvalget. 


Beretningen fra Kommissionsdomstolen af 13. juli 1977 førte til en drøftelse om arbejdskartoteker på et 
møde i udvalget den 24. januar 1978, hvor Ole Stig Andersen tilsluttede sig Kommissionsdomstolens 
konklusioner om arbejdskartoteker. Wamberg-udvalget tilkendegav ikke et krav om undersøgelse af PET's 
arbejdskartoteker. Først i 1983 i forbindelse med PET's ønske om at indføre minicomputere til 
systematisering af arbejdskartotekerne påpegede udvalget muligheden for, at arbejdskartotekerne kunne 
udvikle sig til et parallelt registersystem, hvorved en kontrol med arbejdskartoteker naturligt faldt ind under 
udvalgets kompetence, jf. retningslinjerne fra 1985, hvorefter udvalget skal udøve kontrol med 
arbejdskartoteker. Der har således i perioden efter Ole Stig Andersens tilkendegivelse over for udvalget i 
januar 1978 ikke været ønske om systematisk kontrol, om end lejlighedsvise stikprøver i forbindelse med 
udvalgets besøg i regionerne kan have fundet sted. Der henvises til beretningens bind 3, kapitel 14. 

Det anføres endvidere af Ole Stig Andersen, at Kommissionen ved sin vurdering har taget udgangspunkt i en 
lov, som ikke var og ikke er gældende for PET. Kommissionen antager, at Ole Stig Andersen herved 
henviser til registerlovgivningen. Kommissionen skal bemærke, at man ved sin vurdering ikke har bygget på 
denne lovgivning. Derimod har Kommissionen lagt vægt på, at en notering i arbejdskartoteker i visse tilfælde 
har virket som en notering på tromlerne, hvilket af PET betegnes som registrering. Se om den nærmere 
bedømmelse af registreringsbegrebet i forhold til arbejdskartoteker, Kommissionens retlige vurderinger i 
forlængelse af kapitel 14 i bind 3. 


Ole Stig Andersen anfører side 14, 3. og 4. afsnit fn., at der bør sondres mellem den situation, at 
medarbejdere i PET opretter alfabetiske navnelister i organisationssager om politiske partier og den situation, 
at navnelister oprettet uden for PET — f.eks. medlemslister — lægges på en organisationssag, da lister i 
sidstnævnte tilfælde har en lovlig eksistens uden for PET. Kommissionen skal hertil bemærke, at denne 
sondring ikke findes at være af betydning, da funktionaliteten af de systematiserede lister er den samme, 
uanset hvem der opretter dem. 


Side 14 n — 16: 
Vedrørende Ole Espersens udnævnelse og ministertid. 


Kommissionen bygger sin opfattelse af spørgsmålet om, hvorvidt Ole Espersen skulle informeres om 
Gordijevskij-sagen, på Niels Schmidts vidneforklaring samt en række forhold i Ole Espersens personsag i 
PET. Der henvises til beretningen bind 7 vedrørende Socialdemokratiet, hvor spørgsmålet behandles, og 
hvor Kommissionen tillige inddrager de af Ole Stig Andersen i høringssvaret anførte bemærkninger. 


Side 16 anføres det, at Kommissionen ikke har taget højde for, at der kunne ligge en misforståelse til grund 
for Ole Espersens opfattelse af, at departementet i Herløv Petersen-sagen havde handlet imod ministerens 
ordre. 


Kommissionen skal hertil bemærke, at Kommissionen efter udsendelsen af udkastet til Ole Stig Andersen til 
høring modtog oplysninger fra tidligere departementschef, daværende afdelingschef Poul Lundbæk 
Andersen. Disse oplysninger angår en mulig misforståelse mellem minister og daværende departementschef 
Niels Madsen. Disse nye oplysninger er indarbejdet i bind 13, ligesom Kommissionens retlige vurdering har 
taget højde for denne mulighed. 


Kommissionen bemærker afslutningsvis, at man i høringssvaret har anonymiseret enkelte angivelser af 
fremmede myndigheder under hensyn til den anonymiseringspraksis, som Kommissionen har anvendt på 
baggrund af PET-kommissionslovens $ 4, stk. 1. 

led 11 MRS. 2009 


KAI MICHELSEN 
MERRIK WEDELL-WEDELLSBORG 

VOLK HEJDMANN CMAISTIAN GREGERSEN CAMILLA HEE WILLE 
CHRISTIAN SCHOW MADSEN MOGENS TNORNINGER BITTE DEN LANSNER 
HENRIK DEICHMANN SØREN DAMGAARD IARIK LINDOW SØRENSEN 
CMRIS TAM SINDING KARSTEN KRISTOFFERSEN PETER OHR. ERKEGAARD 
HENRIK DAL FENNIK HOGSING LØNDERG JULIE ARNTH JØRGENSEN 
MORTEN STAD FUR KJÆR-MANSEM LISE LAURIDSEN 

BÆRE H LE NISANN NIELSEN ELISE ROS HANSEN JAKOR ECHWALD SEVEL 
FODIN PHIUP OLE SPIERMANN JAKOB LENTZ 

BASKIA KRUGER LARSEN OHRISTIAN VANG 

JAN STEEN HANSEN INCOLAJ KLEIST 

OLAF KOKTVEDGAARD MRBLS FROSTROLM 
'OMHISTINE JANSSY HENKUK SELCHAU POULSEN 


OVERBRINGES 
Undersøgelseskommissionen vedrørende PET 
Amagertorv 29 A, 1. 

1160 København K 


Direktør Ole Stig Andersen 


Hermed følger Ole Stig Andersens skriftlige udtalelse til Kommissionens 
udkast til beretning, herunder om de faktiske retlige spørgsmål, som 
Kommissionens undersøgelse rejser for hans vedkommende. 


Som bisidder for Ole Stig Andersen bemærker jeg, at der i de modtagne 
udkast er udtalelser, som går ud over forudsætningerne i lovgrundlaget (lov 
nr. 359 af 2. juni 1999). I lovbemærkningerne til $ 3, stk. 2 er således anført 
(Folketingstidende 1998-99, Tillæg A TIT, $ 1753 - mine understregninger) 


"For fratrådte embedsmænd, der ikke længere gør tjeneste i staten, gør der 
sig det særlige gældende, at der ikke kan rejses spørgsmål om disciplinært 
ansvar, men alene spørgsmål om eventuelt strafansvar, hvis der ikke er 
indtrådt forældelse. Undersøgelseskommissionen bør i forhold til sådanne 
fratrådte embedsmænd alene udtale sig om et eventuelt strafansvar. 
Kommissionen bør således ikke vurdere spørgsmålet om et disciplinært 
ansvar og heller ikke udtale sig på en sådan måde, der efterlader det 
indtryk…at der f.eks, ville have været grundlag for at søge disciplinær 
ansvar gennemført, hvis den pågældende fortsat havde været ansat som 
embedsmand i staten. Baggrunden for denne begrænsning er, at den 

pågældende foran en embedsmand ikke vil have mulighed for at få et sådant 
belastende udsagn prøvet under en efterfølgende tjenstlig sag. Herved vil 
Undersøgelseskommissionens vurdering. komme til.at stå som.den endelige 
"afgørelse" og.dermed få "domsvirkning".” 


Eksempelvis er i det forelagte udkast til "Sammenfatning og retlig vurdering 
vedrørende  Wamberg-udvalgets stikprøver og forelæggelse af 
nyregistreringer i udvalget” anført, at "Meget tyder på, at en mere omfattende 
fejlinformering og vildledning af udvalget har fundet sted" og senere tilføjes 
med adresse til Ole Stig Andersen: 


"Under alle omstændigheder er det Kommissionens opfattelse, at det har 
været PET-chefens ansvar at påse, at udvalget ikke forholdtes sager, som 
det havde kompetence til at se”. 


Ole Stig Andersen har i den vedlagte udtalelse redegjort for, at der i hans 
embedsperiode ikke er belæg for Kommissionens udtalelse om 
fejlinformation og vildledning af Wamberg-udvalget. Hertil kommer, at 
Kommissionens udtalelser både i indhold og formulering efter Ole Stig 
Andersens og min opfattelse er uforenelig med lovbemærkningerne til $ 3, 
stk. 2. 


Jeg anmoder om, at nærværende skrivelse og Ole Stig Andersens redegørelse 
offentliggøres som bilag til beretningen. 


Med venlig hilsen 

Politimester Jørn Bro. 18.marts 2009. 


Bemærkninger til materiale fra PET-kommissionen, der gennem advokat 
John Petersen er blevet forelagt mig. 


Ad materiale med Kommissionens brev af 18.december 2008, tre gule 
omslag, mærket Bind 6, Bind 7 og Bind 8 ( høring — Jørn Bro) 


I materialet er visse linier mærket med gul farve. Jeg ved ikke, hvem der har 
foretaget disse farvemarkeringer, og hvordan de skal tolkes. 

Det er uklart, om farvemarkeringerne indicerer, at der er tale om forhold, der 
eventuelt kan bebrejdes mig, idet disse forhold kan opfattes som forsømmelighed i 
tjenesten — se således eksempelvist Bind 6, side 271. 

Da side 272 mangler, er jeg ikke i stand til at forholde mig til Nørgaards oplysninger, 
og om de implicerer mig. 

Når man betænker, at der er tale om undersøgelser i strafferetsplejens form, finder 
jeg generelt tekstens formodninger og antagelser foruroligende og uantagelige. 

På side 217 øverst skrives ”… iværksatte PET sin mest ambitiøse operation.” 

Det forekommer mig at være en stærkt overdrevet vurdering. Der var ikke tale om en 
operation, men snarere en ( lidt for) tilfældig udnyttelse af muligheder, der opstod i 
forbindelse med forskellige unge mennesker, der ville en tur til Østersøuge.- Se 
således retsbog 24.8.2005, side 27 midt. 

På side 271 er en omfattende farvemarkering og ligeledes i note 917, der rummer 
helt udokumenterede spekulationer om, hvorvidt en udenlandsk tjeneste har iværksat 
en aflytningsoperation. Spekulationerne synes at bygge på det angiveligt 
overraskende i, at den udenlandske tjeneste ville acceptere, at dets højt 
klassificerede udstyr blev siddende. Det, der formentligt er blevet siddende, er 
milimeter-tynde rør, som kun med stort besvær, om overhovedet kunne trækkes ud 
af væggen igen. Hvis man ville genåbne operationen, kunne disse rør genanvendes i 
forbindelse med placering af meget små og følsomme mikrofoner og optageudstyr på 
egen side af væggen. En bemærkning i et mødereferat ca 15 år senere kan efter min 
opfattelse ikke anvendes som indikation for noget som helst i forbindelse med om- 
handlede operation 

Historien om Spionen der slap fri — side 278 — 283 har jeg ikke kendskab til. Blot må 
jeg igen generelt anholde spekulationer, gul markering nederst på side 280 , og som 
ved tidligere lejligheder anholde, at kommissionen synes at gå ud over sit 
kommissorium, når man begynder at kvalitetsvurdere kontraefterretningsmæssige 
sager. 

Bind 7, side 203 rummer en vurdering af en kontraefteretningsmæssig sag på et 
øjensynligt tyndt grundlag, da Vivikes sag blev makuleret i 1996 

Side 233-234 rummer spekulationer, uden belæg, -” en forklaring kunne være” — "en 
anden og mere sandsynlig forklaring kunne være”. 

Bind 8, side 329 rummer generaliserende vurdering uden belæg i det materiale,jeg 
har set 


Indledning 


BILAG 


Bilag 9 


Ad materiale med PET-Kommissionens brev af 19.januar 2009. 


Side 74, nederst og side 75 øverst — de omhandlede oplysninger blev formentlig ikke 
videregivet, fordi de var ubekræftede forlydender. 

Til Nordentofts og Søren Hein Rasmussens påstande fristes jeg til at minde om, at 
Hein Rasmussen så vidt jeg erindrer var Moskva-skolet kommunist, der optrådte i 
samklang med landsretssagfører Carl Madsens dygtigt gennemførte Agit-Prop 
udnyttelse af sin stilling som forsvarer. 


Ad materiale med PET-Kommissionens brev af 2.februar 2009. 


På side 54 er citeret et notat fra en medarbejder på revisionsholdet. — Det 
bemærkes, at i den originale tekst er ordet ” behageligt” understreget, hvad det også 
bør være i citatet. 

På side 143 ses kap. 8.Mikrofotografering af PET's arkiv.- I denne tekst savner jeg 
en omtale af Norgaards bog, side 120, hvor han fortæller, at han afleverede det hele 
til sin nærmeste foresatte, der fortalte mig ( på min forespørgsel) ,at han havde til 
agt at opbevare disse film i en bankboks her i København. 

I det oprindelige manuskript til Norgaards bøg, som den daværende PET-chef bad 
mig læse igennem og vurdere, inden PET udtalte sig om udgivelsen, stod , at 
Norgaard afleverede materialet til sin nærmeste foresatte ” kriminalkommissær K”. 
Kriminalkommissær K er givetvis identisk med kriminalkommissær Kaumann, der 
stod for ledelsen af flytningen. 


Ad materiale med PET-Kommisionens brev af 5. marts 2009. 


Ingen bemærkninger. 

Bemærkninger Jørn Bros høringssvar af 18. marts 2009. 


Jørn Bro skriver generelt om bind 6-8, at han finder ”tekstens formodninger og antagelser foruroligende og 
uantagelige”, da der er tale om ”undersøgelser i strafferetsplejens form”. Kommissionen skal hertil bemærke, 
at bind 6-8 er resultatet af en historisk undersøgelse, og at der således er tale om en historisk fremstilling. 
Kommissionen har vurderet, at det er velbegrundet at foretage historiske formodninger og antagelser om de 
beskrevne begivenheder. Vedrørende Kommissionens tolkning af kommissoriet i forbindelse med PET's 
kontraefterretningsvirksomhed henvises til Kommissionens beretning, bind 1. 


Vedrørende Østersøugerne. Bind 6, afsnittet om PET's overvågning af Østersøugerne. 

Jørn Bro skriver, at han finder Kommissionens beskrivelse af en aktion som PET's ”mest ambitiøse 
operation” at være en ”stærkt overdrevet vurdering”, idet der ikke var tale om en operation, men en tilfældig 
udnyttelse af muligheder (dvs. nogle unge mennesker, der skulle til Østersøugerne). Kommissionen skal 
hertil bemærke, at den blev opfattet som sådan af PET's ledelse, og at den blev registreret i PET med 
operationsnavn. Når Kommissionen benyttede betegnelsen den ”mest ambitiøse operation” skal det ses i 
forhold til de andre Østersø-operationer, som Kommissionen har kendskab til, og som omfattede færre 
dobbeltagenter (der var otte i denne operation). Formuleringen er dog ikke af afgørende betydning, og 
Kommissionen har derfor valgt delvis at følge Bro og har ændret den til: ”I 1970 iværksatte PET endnu en 
operation.”. 


Vedrørende rumaflytning af Land og Folks hus. Bind 6, afsnittet om aflytningen af Land og Folks hus. 
Spekulationen om, at aflytningen kunne være videreført af en udenlandsk tjeneste, byggede på det faktum, at 
Bro havde oplyst, at aflytningsudstyret blev siddende, efter at operationen var blevet opgivet. Bro oplyser i 
sit høringssvar, at det kun drejede sig om nogle tynde rør, der blev siddende. I lyset af Bros seneste 
oplysning har Kommissionen valgt at slette afsnittet og fodnoten. 


Vedrørende Spionen, der slap fri. Bind 6, afsnittet om spionen, der slap fri. 
Fremstillingen af PET's indsats bygger på det forhold, at PET på et tidligt tidspunkt modtog oplysninger, 
der, hvis de var blevet fulgt op, kunne have ført til, at spionen var blevet stoppet. 


Vedrørende Holger Vivike. Bind 7, afsnittet om Holger Vivike: KGB's agent i SF. 

Det er korrekt, at Vivikes personsag blev makuleret i 1996. Fremstillingen bygger imidlertid på et PET-notat 
udarbejdet i 1985, som indeholdt en beskrivelse af oplysningerne i personsagen. Kommissionen fastholder 
vurderingen og henviser til, at der udtrykkeligt er gjort opmærksomt på kildeforholdene. 


Vedrørende makuleringen af SF-sagen. Bind 7, afsnittet om makuleringen af SF-sagen i 1972-73. 

Det gøres i beretningen klart, at der kan findes flere mulige forklaringer, som bygger på samtidige skriftlige 
kilder og senere udsagn: Den første forklaring bygger på det forhold, at PET ikke måtte overvåge SF, hvilket 
kunne være årsag til makuleringen. Den anden forklaring bygger på Jørn Bros skriftlige ordre og en senere 
udtalelse på et møde i PET fra den involverede arkivmedarbejder. Det bemærkes i øvrigt, at det fremgår af 
fremstillingen, at Jørn Bro er uenig i denne forklaring. 


Vedrørende arbejdsmarkedet. Bind 8, Konklusion. PET's overvågning af arbejdsmarkedet 1945-1989. 


Der er tale om konklusionen på den historiske fremstilling om arbejdsmarkedet. Den bygger således på den 
fremlagte dokumentation og analyse i bind 8. 

I forbindelse med Pet-Kommissionens afsluttende arbejde, har jeg, I fire 
omgange, modtaget forskelligt materiale, helt overvejende vedrørende nogle 
forløb omkring anholdelsen af Arne Herløv Petersen tirsdag den 3. november 
1981 til evt. udtalelse. 


Det bemærkes, at jeg var ansat i Pet fra 1974 til 1983. Fra 1974 til 1977 som 
politifuldmægtig, hvor jeg blev "oplært' i den (kontra) efterretningsmæssige teori 
og praksis, særligt af den yderst efterretningsmæssigt kyndige og internationalt 
anerkendte vicepolitimester Jorn Bro, som jeg så efterfulgte i 1977. 


Jeg har to præciserende bemærkninger, og en egentlig indsigelse vedrørende 
det materiale, jeg har modtaget. 


Kommissionen har i nogle ræsonnementer vedrørende Pet's angivelige holdning 
til Ole Espersens kandidatur til justitsministerposten, samt vedrørende 
Departementschef Niels Madsens mulige holdning til en anholdelse af AHP, gjort 
brug af nogle korte gengivelser fra retsbøgerne, vedr. nogle af mine forklaringer 
for Kommissionen. 


Disse spredte bemærkninger har Kommissionen, efter min opfattelse, tillagt en 
vægt, de på ingen måde kan bære. 


Pet forholdt sig alene til sikkerhedsmæssige forhold vedrørende 
ministerudnævnelser, og ikke til evt. generelle politiske sympatier hos en konkret 
minister. 


Og jeg har ikke været bekendt med Niels Madsens eventuelle holdning til en 
anholdelse af Arne Herløv Petersen. 


Kommissionen har udtalt, at den ikke kan afgøre, hvem der den 3. november 
1981, havde flere telefoniske kontakter med Justitsministeriet, og var leder af 
anholdelsesaktionen mod Arne Herlov Petersen. 


Kommissionen har som begrundelse anført, at daværende konstituerede 
kriminalkommissær Dalsgaard har afvist at have været i Pet på det pågældende 
tidspunkt, og at han under alle omstændigheder ikke på egen hånd ville have 
ringet til Justitsministeriet (in casu departementschef Niels Madsen). 


Heroverfor står imidlertid mine klare erindringer omkring dagene for Dalsgaards 
faktiske tiltræden i Pet, og specielt hans rolle i forbindelse med 
ransagnings/anholdelsesaktionen tirsdag den 3. november 1981. 


Ved konstitueringen af Dalsgaard, ved brev af 27. oktober 1981 fra Rigspolitichef 


Boye, blev det betydet mig, at der var lagt op til et 
ledelsesmæssigt ”systemskifte” i Pet. 

Den hidtidige ordning, hvorefter afdelingslederne refererede direkte til den 
juridiske ledelse skulle afløses af en mere ordinær politimæssig forretningsgang, 
hvorefter alle sager skulle passere kriminalkommissæren, før der evt. kunne 
foretages videre. 


Dette system satte Dalsgaard omgående i kraft, i forbindelse med 
det "tiltrædelsesmøde' han havde i Pet med afdelingsledere og det øvrige 
personale, formentlig den 29. oktober. 


Jeg husker tydeligt mit første møde med Dalsgaard på hans kontor, hvorunder 
han var i fuld gang med at planlægge ommøbleringer, og hvor han også havde 
forbindelse til medierne. Som eksempel på "tinglysningen" af de nye tider kan 
nævnes et helsidesinterview, som BT bragte den 14. november 1981, under 
overskriften "007 Dalsgaard”. (og for den sags skyld 

med 'fratraedelsesinterviewet' i BT af 27. oktober 1982 


Kommissionen har udførligt omtalt et, unavngivet, notat af 11. maj 1982 
vedrørende beslutningsprocessen omkring anholdelsen af AHP. Notatet er 
utvivlsomt begået af den person; som fra Pet forestod aktionen. 


Notatets indhold svarer nøje til min erindring, og forklaring for Kommissionen, 
afgivet foer notatet kom frem, om Dalsgaards rolle i den sag. 


I forbindelse med en telefonsamtale Dalsgaard (jeg husker ikke anledning eller 
tidspunkt nærmere) førte med justitsministeriet, lod Dalsgaard på et tidligt 
tidspunkt mig forstå, at han, i kraft af sin baggrund, var på ”Niels” med 
departementschef Niels Madsen. 


Det var således på ingen måde en fremmed tanke for ham at sætte sig i direkte 
forbindelse med departementschefen, også vedrørende anliggender, som hidtil 
havde sorteret direkte under Chefen for Pet. 


Jeg kan fuldstændig udelukke, at notatet af 11. maj er skrevet af Ole Stig 
Andersen, eller mig selv. 


Det var således Dalsgaard, som forestod anholdelsesaktionen mod AHP, og som 
i den forbindelse også var i direkte kontakt med Justitsministeriet. 

Bemærkninger til Niels Schmidts udaterede høringssvar, modtaget af Kommissionen den 2. april 2009. 


Niels Schmidt har i sit høringssvar anført sit syn på forløbet i Arne Herløv Petersen-sagen, herunder om fhv. 
kriminalinspektør Dalsgaards rolle i forbindelse med anholdelsen af Herløv Petersen. 


Kommissionen har indarbejdet Schmidts synspunkter herom i Kommissionens beretning, bind 13. 

Niels Schmidt anfører endvidere, at Kommissionen i nogle ræsonnementer vedrørende PET's angivelige 
holdning til Ole Espersens kandidatur til justitsministerposten har anvendt kortfattede gengivelser af Niels 
Schmidts vidneudsagn, som er blevet tillagt en vægt, de på ingen måde kan bære. 

Kommissionen har indarbejdet Niels Schmidts opfattelse i Kommissionens beretning, bind 13, men er fortsat 


af den opfattelse, at PET havde visse sikkerhedsmæssige forbehold over for Ole Espersen, jf. 
Kommissionens beretning, bind 7. 

Notits 
Arne Herløv Petersen 


Ad side 66: Vicepolitimester Niels Schmidts forklaring om, at Ole Stig Andersen meddelte ham, at 
jeg havde bestemt, at der kun måtte nedlægges påstand om opretholdelse af anhøldelsen i tre gange 
24 timer kan jeg jo af gode grunde ikke verificere. Som tidligere meddelt kommissionen var der 
ingen tvivl om, at departementet kendte min holdning til sagen. Jeg er overbevist om at jeg på en 
eller anden måde gav udtryk for ,at såfremt der ikke forelå noget nyt i forhold til min tidligere 
resolution stod denne naturligvis fast: jeg ville ikke rejse tiltale på det foreliggende grundlag. En 
mere bastant udmelding i detaljer mener jeg ikke at jeg fremkom med, hvilket jo også skulle være 
overflødigt. 


Ad side 97: Jeg mener ikke og kan i hvert fald ikke erindre, at statsminister Anker Jørgensen var 
medinddraget i nogen del af beslutningsprocessen før efter anholdelsen af Arne Herløv Petersen. 
Medmindre der foreligger andet materiale, der skulle sandsynliggøre dette, dvs. der alene foreligger 
notatet af 11. maj 1982, må jeg antage at der foreligger en fejlhuskning eller anden form for 
fejltagelse høs den, der udfærdigede notatet. 

Bemærkninger til Ole Espersen udaterede høringssvar. 


Det anføres i høringssvaret, at statsminister Anker Jørgensen næppe var medinddraget i nogen del af 
beslutningsprocessen før efter anholdelsen af Arne Herløv Petersen. 


Kommissionen har ladet denne bemærkning indarbejde i Kommissionens beretning, bind 13. 

Ole Espersen 08.01.09 


Notits 


Operation Zeus 

Til kommissionens udkast til beretning om ovenstående operation (bind 12 side 80ff) har jeg alene 
følgende kommentar: 

Jeg erindrer med sikkerhed, at der på det relevante tidspunkt forelå nedskrevne regler for PETs 
anvendelse af penetranter. Der har formentlig været tale om et tillæg til den almindelige instruks, se 
herom side 180 linie 12, hvoraf fremgår at retningslinierne fra 1983 (fra tiden efter min fratræden) i 
nogen grad var en ”sammenskrivning af de senere års praksis og enkeltstående retningslinier”, og 
meget tyder derfor på, at der også i nøgen tid forud for 1983 har bestået et skriftligt nedfældet krav 
om, at ministeren skulle godkende brugen af penetranter. Henset til en sådan beslutnings alvor og 
risikoen for misbrug fandt jeg, at dette var et helt igennem naturligt krav. 

Jeg skal tilføje, at vendingen ”JM. underr” for mig har været ukendt. En sådan vending kunne 
anvendes i forbindelse med en orientering af ministeren om faktiske forhold, men en regel om, at 
ministeren skulle underrettes om andres vigtige allerede trufne beslutninger, som han altså alene 
skulle tage til efterretning, forekommer ikke sandsynlig. Som nævnt under afhøringen har jeg ingen 
underretning modtaget. 


Os 

Bilag 16 
RE, OG 
EBEEBEBEEE REE RER 
Notits É 
Ole Espersens kommentarer til afsnit 12 i PET kommissionens rapport: Ole Espersens retningslinier 
1981-1982 


En generel kommentar 

Da afsnittet bl.a. repræsenterer en videreførelse af, hvad der er passeret i de tidligere år under andre 
ministre (som jeg ikke har kendskab til) kan det undertiden være vanskeligt at følge den udvikling i 
arbejderne med nye regler som beskrives. Det skyldes, at nogle af mine reaktioner på udkast mv 
relaterer sig til skridt, der er taget før min periode. Jeg mener imidlertid ikke at dette spiller nogen 
væsentlig rolle, da der ikke for så vidt angår de dele af min virksomhed, der beskrives, er tale om 
endelige beslutninger, men om diskussioner til dels baseret på tidligere oplæg. 


Kommentarer til enkeltdele 

1. Søm tidligere forklaret til retsbogen er jeg noget mystificeret over referatet af 23. september 1981 
af mødet den 10. juni 1981 (side 243) (der synes at være en fejl i note 502, hvor referatet af mødet 
10. juni 1981 nævnes to gange). Jeg henviser i øvrigt til mine bemærkninger på side 245. 


2. Det nævnes, at registrering af østkontakter i realiteten var et stedfortrædende begreb for 
overvågning og registrering af danske kommunister mv. Det var det også. Men det var jo ydermere i 
realiteten udtryk for en ret til registrering af en stor del af det politiske liv i almindelighed, især i 
betragtning af de øgede kontakter med østlande der fandt sted i 80erne bl.a. pga. Helsinki aftalerne 
og den åbning for turisme, videnskabelig udveksling og opfordringer i det hele taget til dette 
samkvem som disse aftaler indebar. 


3. På side 259-260 er medlem af Wambergudvalget Krestof Glamann refereret for at sige, at jeg 
skulle have personlige motiver i relation til forbudet mod en generel bemyndigelse uden videre og 
uden nærmere betingelser til at registrere østkontakter, og Krestof Glamann er citeret for følgende: 
”Da Ole Espersen blev justitsminister, følte Ole Stig Andersen af han skulle fortælle Espersen, at 
Espersen var registreret. Dette blev Espersen gal over og han brugte lejligheden til at se på, om 
ambassadekontakter kunne udgøre grundlaget for registrering”. 

Dette må bero på en feljhuskning, eller misforståelse hos enten Ole Stig Andersen eller Glamann 
Jeg berørte ikke øg hørte ikke om min egen eventuelle registrering før de fornyede påstande i The 
Economist om en mulig spion ”i regeringens top”. De papirer, som Ole Stig Andersen i den 
forbindelse efter anmodning overgav mig og, som der intet overraskende var i, gav mig ikke 
anledning til nøgen vredes-reaktion. 


£ X ORNE 

RA, ADVOKAT JOHN PETERSEN 
aSSKNND -2 APR. 2009 Møderet for Højesteret 
Undersøgelseskommissionen vedrørende PET Dato: 1. april 2009 
Amagertorv 29 A, 1. BRED É Frerek 
160 Københ K J ohn rsen 
5 Fa E-mail: johnøæpetersen-adv.dk 


Direkte tif.: 33 73 70 10 
Sekretær: Anja Rønne Vilstrup 


E-mail: arvæadve.dk 
Direkte tif: 337370 729 


Politimester Jørgen Skat-Rørdam - udtalelse i henhold lovens & 13 


Som bisidder for Jørgen Skat-Rørdam fremkommer jeg nedenfor på min klients vegne 
med en udtalelse | henhold til lovens & 13. Udtalelsen vedrører det materiale, som blev 
bragt til mig med Kommissionens brev af 2. februar 2009. 


Side 97 øverst anfører Kommissionen; ”Der mangler dokumentation fra Skat-Rørdams 
tid som chef for PET, idet der i perioden 1971-1975 ikke foreligger præcise oplysninger 
for, hvorvidt PET har forevist de af Wamberg-udvalget forlangte sager,” 


Det er altså ikke dokumenteret, at reglerne i min klients embedsperiode faktisk blev 
fulgt. 


Kommissionen har med andre ord vendt bevisbyrden om. 


Kommissionen burde i overensstemmelse med almindelige bevisbyrderegler have for- 
muleret sig anderledes, f.eks. således: ”Der er ikke I sagen oplysninger, der dokumen- 
terer, at PET i Skat-Rørdams tid som chef for PET ikke har forevist de af Wamberg- 
udvalget forlangte sager.” 


Side 105: Min klient har under den seneste afhøring i Kommissionen forklaret, at be- 
grebet ”røde sedler” ikke siger ham noget. Endvidere har Kommissionen ikke under sin 
formentlig meget omhyggelige gennemgang af sager fra min klients embedsperiode 
fundet eksempler på sådanne røde sedler. Kommissionen har derimod fundet eksempler 
herpå i sager fra min klients forgængers embedsperiode og i sager fra min klients efter- 
følgers embedsperiode. 

Z) 


Kommissionen når alligevel frem til det resultat, at de nævnte røde sedler har været 
brugt i min klients embedsperiode med en argumentation, som aldrig ville holde i en 
dansk retssal. 


Side 125 indeholder rene hypoteser om baggrunden for, at min klient den 21. august 
1974 ophævede Arne Nielsens retningslinier fra 1968. 


Side 139 midt: Dette afsnit indeholder som afsnittet på side 125 rene hypoteser om 
baggrunden for min klients meddelelse den 21. august 1974, 


Med lig hilsen 


'ohn”Petersen 

Bemærkninger til Jørgen Skat-Rørdams høringssvar af 1. april 2009. 


Skat-Rørdam har ved sin bisidder på s. 1 anført, at Kommissionen ikke har dokumenteret, at reglerne 
vedrørende orienteringen af Wamberg-udvalget [ikke] er blevet fulgt. 


Kommissionen har i Kommissionens beretning, bind 3 taget højde for det af Skat-Rørdam anførte og 
præciseret teksten. 


Det anføres i høringssvaret s. 2, at Kommissionen har fremført ”rene hypoteser” med hensyn til baggrunden 
for, at Skat-Rørdam den 21. august 1974 ophævede Arne Nielsens retningslinjer fra 1968. 


Kommissionen bemærker hertil, at Skat-Rørdan ikke har kunnet oplyse Kommissionen nærmere om 
baggrunden for den nævnte ordre fra 1974, hvorfor Kommissionen i sin historiske gennemgang har gjort sig 
antagelser på baggrund af andet kildemateriale. Det anføres således i beretningens bind 3, at der er tale om 
en mulig tolkning og ikke et konstateret faktum. 

== 
ADVOKAT JOHN PETERSEN MES 
, Møderet for H 
MENE = 2 35, ZO0Å for Højesteret 
Undersøgelseskommissionen vedrørende PET Dato: 27. februar 2009 
Amagertorv 29 A, 1. J.nr.: 5003-0011 JP/TNI 
1160 København K Direkte tif.: 33 73 70 10 
e-mail: johnøæpetersen-adv.dk 


Politidirektør Hanne Bech Hansen og chefpolitiinspektør Per Larsen — udtalelse i henhold 
til lovens 8 13. 


Som bisidder for politidirektør Hanne Bech Hansen og chefpolitiinspektør Per Larsen har 
jeg efter drøftelser med mine klienter følgende bemærkninger til udkast til kapitel 4 I 
bind 11 om Frede Farmand og operationen mod Nordland Forlag: 


Kommissionen anfører i sin retlige vurdering, at Frede Farmands bistand til PET havde 
karakter af en ransagning hos forlaget. 


Dette er efter mine klienters og min opfattelse en forkert juridisk vurdering. 


Der var juridisk ikke tale om en ransagning, som skulle tillades eller efterfølgende god- 
kendes af retten. 


Jeg tillader mig at bemærke, at kommissionens bemærkninger om retsplejelovens 5 
754a er juridisk uforståelige. 


M lig hilsen 


John Petersen 

ADVOKAT JOHN PETERSEN MG 
Møderet for Hi 

redlad 2 1:25, [6 64) ret for Højesteret 
Undersøgelseskommissionen vedrørende PET Dato: 27. februar 2009 
Amagertorv 29 A, 1. J.nr.: 5003-001 JP/TNI 
1160 København K Direkte tif,: 337370 10 

e-mail: johnæpetersen-adv.dk 


Politidirektør Hanne Bech Hansen — Frede Farmand 


Jeg holdt i går et møde med Hanne Bech Hansen, som gerne vil sikre sig, at kommissi- 
onen ikke har fået den opfattelse, at hun intet erindrer om operationen hos nazisterne. 


Hanne Bech Hansen husker udmærket operationen, men husker ikke, at den er blevet 
forelagt hende inden iværksættelsen. Hun husker det mere som en orientering om den 
igangværende operation. 


Med vi hilsen 


John Petersen 

Bilag 21 
5 ADVOKAT JOHN PETERSEN 
MINE 1 OMRS, O) Møderet for Højesteret 
Undersøgelseskommissionen vedrørende PET Dato: 6. marts 2009 
Amagertorv 29 A, 1. J.nr.: 5003-001 JP/TNI 
1160 København K Direkte tif.: 33 7370 10 


e-mail: johnæpetersen-adv.dk 


Politidirektør Hanne Bech Hansen — Operationen mod Nordland Forlag 


Under henvisning til kommissionens brev af 4. ds. kan jeg oplyse, at min klient, som 
nævnt i mit brev af 27. februar 2009, ikke har nogen erindring om drøftelser inden ope- 
rationens iværksættelse, men alene som en efterfølgende orientering om den igangvæ- 
rende operation. 


Supplerende kan jeg oplyse, at min klient ikke erindrer at have deltaget i eller hørt om 
overvejelser om hjemmelsgrundlaget. 


Med hilsen 
== — 
Es 
John Petersen 

Fbtvk Po0LSEN 

BERETNING AFGIVET AF PET-KOMMISSIONEN: 


Leif Aamand (formand), landsdommer, 
Østre Landsret. 


Johnny Laursen, lektor, ph.d., 
Institut for Historie og Områdestudier, Aarhus Universitet. 


Regin Schmidt, adjunkt, ph.d., 
Afdeling for Historie, Saxo-Instituttet, Københavns Universitet. 


Ditlev Tamm, professor, dr.jur. et phil., dr.h.c., 
Det Juridiske Fakultet, Københavns Universitet. 


Jens Vedsted-Hansen, professor, dr.jur., 
Juridisk Institut, Aarhus Universitet. 


Forsideillustration: 
Kollage: Instruks af 30. november 1953, som var grundlaget for PET's virksomhed under resten af 
den kolde krig, og tillægget til instruksen af 30. september 1968. (PET'S arkiv) 


Resumé: 

I dette bind redegøres for Kommissionens nedsættelse og kommissorium. Desuden 
beskrives grundlaget for Kommissionens beretning. 

Endvidere beskrives PET's etablering og regelsæt, ligesom kontrollen med PET skitseres. 
Afslutningsvis præsenteres indholdet i beretningens øvrige bind. Bindet indeholder 
desuden gengivelser af de grundlæggende instrukser, regler og retningslinjer for PET's 
virke samt en række høringssvar. 


